id
stringlengths 36
36
| title
stringlengths 8
2.31k
| content
stringlengths 4
21.7k
| datetime
stringdate 1478-01-28 12:00:00+0700
2025-05-08 14:01:23+0700
| domain
stringclasses 9
values | url
stringlengths 31
236
|
|---|---|---|---|---|---|
693b7c49-b18f-467b-8f9c-a63e565d2940
|
ប្រមុខរាជរដ្ឋាភិបាល ស្នើឱ្យបង្កើនការទប់ស្កាត់កុំឱ្យវីរុស Zika ចូលមកកម្ពុជាបាន ខណៈជំងឺនេះមកដល់ថៃ និងវៀតណាម (Video inside)
|
នៅក្នុងពិធីសម្ពោធមន្ទីរពេទ្យជំប៉ុនទី១ នៅក្នុងប្រទេសកម្ពុជានៅព្រឹកមិញនេះ ប្រមុខរាជរដ្ឋាភិបាលកម្ពុជា សម្តេចតេជោ ហ៊ុន សែន បានស្នើឱ្យក្រសួងសុខាភិបាល និងស្ថាប័នពាក់ព័ន្ធបង្កើនទប់ស្កាត់ជំងឺឆ្លង Zika កុំឱ្យរាលដាលមកដល់ប្រទេសកម្ពុជា ខណៈដែលជំងឺនេះបានកើតឡើងនៅប្រទេសជិតខាងកម្ពុជា។ ការអំពាវនាវជាថ្មីរបស់ សម្តេចតេជោ ហ៊ុន សែន បានធ្វើឡើងបន្ទាប់ពីជំងឺ Zika កំពុងវាយប្រហារជាថ្មីនៅក្នុងប្រទេសមួយចំនួន នៅតំបន់អាស៊ីអាគ្នេយនេះ។ ប្រទេសវៀតណាម និងប្រទេសថៃ ដែលនៅជាប់ព្រំដែនខាងកើតប្រទេសកម្ពុជា នាថ្មីៗនេះ បានប្រកាសអំពីវត្តមានវីរុស Zika នៅក្នុងប្រទេសរបស់ខ្លួន ខណៈដែលសិង្ហបុរីបានរកឃើញវីរុស Zika ជាង៣០០ករណី។ ទោះជាយ៉ាងណា ដើម្បីទប់ស្កាត់ការចម្លងជំងឺនេះមកដល់ប្រទេសកម្ពុជា ក្រសួងសុខាភិបាល ក៏បានបំពាក់ម៉ាស៊ីនស្ទង់កម្តៅខ្លួនមនុស្ស នៅអាកាសយានដ្ឋានអន្តរជាតិភ្នំពេញ និងច្រកអន្តរជាតិមួយចំនួនទៀតក្នុងប្រទេសកម្ពុជាផងដែរ ដើម្បីឃ្លាំមើលអ្នកដំណើរ ដែលមានសីតុណ្ហភាពក្នុងខ្លួនខុសធម្មតា និងករណីសង្ស័យលើការផ្ទុកវីរុស Zika នេះផងដែរ៕
|
2016-09-20T21:17:00+07:00
|
freshnewsasia.com
|
https://m.freshnewsasia.com/index.php/en/localnews/34791-2016-09-20-07-19-10.html
|
743915cf-5d2e-4310-a24e-33a616d99773
|
ប្រទេសប្រើភាសាបារាំងនៅអាសីុអាគ្នេយ៍ ជជែកគ្នាពីវិធីសាស្រ្តទំនើបបំផុត ក្នុងការជួយសង្គ្រោះអ្នកជំងឺ
|
បណ្តាប្រទេសនៅតំបន់អាសីុអាគ្នេយ៍ ដែលប្រើភាសាបារាំង រួមទាំងកម្ពុជាផងនោះ នៅព្រឹកថ្ងៃទី១៩ ខែកញ្ញា ឆ្នាំ២០១៦នេះ បានរៀបចំសិក្ខាសាលាស្តីពី «ការរៀបចំគ្រប់គ្រងការថែទាំអ្នកជំងឺ» ក្នុងគោលបំណងពង្រឹង និងការផ្លាស់ប្តូរបទពិសោធន៍គ្នាទៅវិញទៅមក ដើម្បីស្វែងរកវិធីសាស្រ្តទំនើបបំផុត ក្នុងការជួយសង្គ្រោះអ្នកជំងឺ ដែលបានព្យាបាលក្នុងមន្ទីរពេទ្យ។ នាយកប្រធានផ្នែកទំនាក់ទំនងអន្តរជាតិ នៃមន្ទីរពេទ្យ Marles faine fierret បានឱ្យដឹងថា គោលបំណងធំបំផុតនៅថ្ងៃនេះ មានជជែកពីវិធីសាស្រ្តធ្វើទំនើបកម្ម ក្នុងការព្យាបាលអ្នកជំងឺ ហើយនៅពេលថ្មីៗនេះ លោកសង្កេតឃើញថា នៅមន្ទីរពេទ្យកាលម៉ែត បានបំពេញតួនាទីក្នុងការព្យាបាល អ្នកជំងឺបានយ៉ាងល្អ។ លោកថា ។ ដោយឡែក លោកសាស្រ្តាចារ្យវេជ្ជបណ្ឌិត ឈាង រ៉ា អគ្គនាយកមន្ទីរពេទ្យកាល់ម៉ែត បានលើកឡើងដែរថា កម្ពុជាបានទទួលផលចំណេញយ៉ាងច្រើន ពីការចូលរួមជាមួយបណ្តាប្រទេសប្រើភាសាបារាំង នៅតំបន់អាស៊ីអាគ្នេយ៍ ដែលអាចធ្វើឲ្យកម្ពុជាទទួលបាននូវផលប្រយោជន៍ ក្នុងការស្វែងរកបទពិសោធល្អៗ ដើម្បីគ្រប់គ្រងមន្ទីរពេទ្យ និងព្យាបាលអ្នកជំងឺ ពិសេសការទទួលបានការបណ្តុះបណ្តាលជំនាញបន្ថែមទៀត សម្រាប់បុគ្គលិកក្នុងវិស័យសុខាភិបាល។ លោកថា ។ សូមជម្រាបថា សិក្ខាសាលានេះ មានចូលរួមពីបណ្តាប្រទេសជាសមាជិក ដូចជាប្រទេសឡាវ វៀតណាម កម្ពុជា ព្រមទាំងមានការចូលរួមពី មន្ទីរពេទ្យខេត្តធំៗរបស់កម្ពុជា ចំនួន៦ទៀតផងដែរ៕
|
2016-09-19T18:35:00+07:00
|
freshnewsasia.com
|
https://m.freshnewsasia.com/index.php/en/localnews/34673-2016-09-19-04-35-36.html
|
922ca609-6049-4118-bb3b-d333251fc9ff
|
ពលរដ្ឋជាង១០០នាក់នៅខេត្តស្ទឹងត្រែងផ្ដិតមេដៃជំទាស់វិធានការរបស់ប្រធានមន្ទីរសុខាភិបាល
|
ពលរដ្ឋជាង ១០០នាក់រស់នៅឃុំក្បាលរមាស ស្រុកសេសាន ខេត្តស្ទឹងត្រែង បានផ្ដិតមេដៃជំទាស់នឹងមន្ទីរសុខាភិបាលខេត្ត ដែលមិនអនុញ្ញាតឲ្យគ្រូពេទ្យម្នាក់ដែលដើរព្យាបាលជំងឺនៅស្រុក-ភូមិគាត់ជាច្រើនឆ្នាំមក។ អ្នកភូមិព្រមានធ្វើបាតុកម្ម ប្រសិនបើមន្ទីរសុខាភិបាលខេត្ត មិនអនុញ្ញាតឲ្យគ្រូពេទ្យប្រកបអាជីវកម្មឡើងវិញទេនោះ។ ពលរដ្ឋរស់នៅភូមិច្រប់ និងភូមិស្រែស្រណុក ឃុំក្បាលរមាស អំពាវនាវឲ្យក្រសួងសុខាភិបាល អន្តរាគមន៍ចំពោះការសម្រេចរបស់មន្ទីរសុខាភិបាលខេត្ត ដែលផ្អាកគ្រូពេទ្យម្នាក់ឈ្មោះ ហ៊ន សារឿន មិនឲ្យបន្តអាជីពជាគ្រូពេទ្យ ដោយសារលោកជាគ្រូពេទ្យប្រចាំភូមិ គ្មានលិខិតបញ្ជាក់អាជីវកម្មត្រឹមត្រូវពីក្រសួងសុខាភិបាល។ តំណាងពលរដ្ឋ លោក មាស ផល្លី ខកចិត្តចំពោះវិធានការរបស់មន្ទីរសុខាភិបាលខេត្ត ដែលផ្អាកគ្រូពេទ្យឯកជននៅតាមភូមិ ដោយមិនបានបញ្ជាក់ពីមូលហេតុត្រឹមត្រូវ។ លោកថា ប្រធានមណ្ឌលសុខភាពក្បាលរមាស លោក លី ពុយ មានចេតនារាយការណ៍ករណីនេះទៅមន្ទីរសុខាភិបាលខេត្ត និងអ្នកកាសែតក្នុងស្រុកមួយចំនួន ដោយចោទលោកគ្រូពេទ្យឈ្មោះ ហ៊ន សារឿន ថាគ្មានអាជ្ញាប័ណ្ណត្រឹមត្រូវ ថែមទាំងធ្វេសប្រហែសបណ្ដាលឲ្យស្ត្រីម្នាក់ស្លាប់កាលពីថ្ងៃទី១១ វិច្ឆិកា៖ ។ ឆ្លើយតបរឿងនេះ ប្រធានមណ្ឌលសុខភាពក្បាលរមាស លោក លី ពុយ បដិសេធករណីនេះថាពុំមានពាក់ព័ន្ធនឹងលោកឡើយ។ យ៉ាងណាលោកថា គ្រូពេទ្យនោះបានយកឈ្មោះគ្រូពេទ្យផ្សេងមានអាជ្ញាប័ណ្ណជំនួស ហើយនៅពេលមានបញ្ហា មន្ទីរជំនាញបានដកឈ្មោះចេញ មានន័យថា គ្រូពេទ្យឈ្មោះ ហ៊ុន សារឿន អស់សិទ្ធិព្យាបាល៖ ។ ប្រធានមន្ទីរសុខាភិបាលខេត្តស្ទឹងត្រែង លោក អ៊ុង សូវៀត មិនធ្វើអធិប្បាយករណីនេះទេនៅថ្ងៃទី១៨ កញ្ញា ដោយលោកប្រាប់ថាកំពុងជាប់រវល់។ មន្ត្រីសង្គមស៊ីវិលមើលឃើញថា កម្ពុជា កំពុងប្រឈមខ្វះធនធានមនុស្សដែលផ្តល់សេវាសុខាភិបាលដល់ពលរដ្ឋនៅតំបន់ដាច់ស្រយាល ដែលទាមទារឲ្យក្រសួងសុខាភិបាល យកចិត្តទុកដាក់ពង្រឹងវិស័យសុខាភិបាលនៅទីជនបទដោយពង្រឹងសមត្ថភាពគ្រូពេទ្យ និងជួយបំពេញបន្ថែមលក្ខខណ្ឌនានា ធ្វើយ៉ាងណាឲ្យពួកគេមានសិទ្ធិព្យាបាលត្រឹមត្រូវ។ ប្រធានសម្ព័ន្ធគណនេយ្យភាពសង្គមកម្ពុជា (ANSA) លោក សន ជ័យ ផ្តល់ទស្សនៈថា ក្រសួងសុខាភិបាល គួរតែបណ្តុះបណ្តាលសមត្ថភាពគ្រូពេទ្យខ្វះខាតជំនាញវិជ្ជាជីវៈ ធ្វើយ៉ាងណាឲ្យពួកគេបំពេញលក្ខខណ្ឌអនុលោមតាមស្តង់ដាររបស់ក្រសួងត្រឹមត្រូវ ប្រសើរជាងផ្អាក ឬបញ្ឈប់អាជ្ញាប័ណ្ណ។ លោកថា ក្រសួងសុខាភិបាល គួរតែទទួលយកក្តីកង្វល់របស់សហគមន៍ និងស្វែងរកដំណោះស្រាយដើម្បីបង្កលក្ខណៈងាយស្រួលដល់ពលរដ្ឋនៅជនបទ៖ ។ កាលពីថ្ងៃទី១៦ កញ្ញា ពលរដ្ឋជាង ២០០នាក់បានប្រមូលផ្តុំនៅអមសងខាងផ្លូវជាតិលេខ៧៨ ដើម្បីរកឱកាសជួបលោកនាយករដ្ឋមន្ត្រី ហ៊ុន សែន អន្តរាគមន៍ករណីនេះ នៅគ្រាដែលលោកកំពុងធ្វើដំណើរពីខេត្តរតនគិរី មកខេត្តស្ទឹងត្រែង ក៏ប៉ុន្តែពួកគេខកខានដោយសាររថយន្តរបស់លោក ហ៊ុន សែន មិនឈប់៕
|
2016-09-19T11:45:00+07:00
|
rfa.org
|
https://www.rfa.org/khmer/news/health/Health-center-of-President-in-Stung-Treng-warned-sured-a-private-doctor-09192016004039.html
|
6e451ca5-d7aa-494a-9c23-d5717f5c91bc
|
រយៈពេល៧ថ្ងៃមានអ្នកជំងឺជាង ១ពាន់នាក់ បានចេញនិងចូល ពិនិត្យព្យាបាលជំងឺនៅមន្ទីរពេទ្យរុស្ស៉ី
|
របាយការណ៍របស់មន្ទីរពេទ្យមិត្តភាពខ្មែរ-សូវៀត (មន្ទីរពេទ្យរុស្ស៉ី) ដែលអង្គភាព Fresh News ទទួលបាននៅថ្ងៃទី១៨ ខែកញ្ញានេះ បានបញ្ជាក់ថា រយៈពេល៧ថ្ងៃចាប់ពីថ្ងៃទី០៩ ដល់ ថ្ងៃទី១៥ ខែកញ្ញា ឆ្នាំ២០១៦ មានអ្នកជំងឺជាង ១ពាន់នាក់ បានចូល និងចេញពិនិត្យ ព្យាបាលជំងឺនៅមន្ទីរពេទ្យមិត្តភាពខ្មែរ-សូរៀត។ របាយការណ៍ដដែលបានបញ្ជាក់ថា ក្នុងរយៈពេល៧ថ្ងៃនេះ មានអ្នកជំងឺចូលពិនិត្យ និងព្យាបាលចំនួន៦០៥នាក់ ខណៈដែលអ្នកជំងឺចេញ ពីការព្យាបាលចំនួន ៦៣៥នាក់។ ជំងឺទាំងនោះបានមកពិនិត្យ និងព្យាបាលនៅ៖ ផ្នែកជំងឺបេះដូង និងលោហិតសាស្ត្រ ផ្នែកជំងឺប្រព័ន្ធរំលាយអាហារ ផ្នែកជំងឺទូទៅ និងសន្លាក់ ផ្នែកជំងឺឆ្លង ផ្នែកប្រពោធនកម្មវេជ្ជសាស្ត្រ ផ្នែកជំងឺសរសៃប្រសាទ ផ្នែកជំងឺសួត និងរបេង ផ្នែកជំងឺមហារីក ផ្នែកជំងឺពិគ្រោះផ្លូវចិត្ត ផ្នែកជំងឺកុមារ ផ្នែកជំងឺសង្គ្រោះបន្ទាន់ ផ្នែកជំងឺវះកាត់ពោះ និងទ្រូង ផ្នែកជំងឺវះកាត់បាក់បែក និងសរសៃរប្រសាទ ផ្នែកជំងឺវះកាត់កុមារ និងកែលម្អ ផ្នែកជំងឺវះកាត់ប្រព័ន្ធទឹកនោម ផ្នែករោគស្ត្រី ផ្នែកសម្ពព ផ្នែកជំងឺត្រចៀក បំពង់ក ច្រមុះ ផ្នែកចក្ខុរោគ ផ្នែកទន្តសាស្ត្រ ផ្នែកជំងឺមុន និងក្រោយវះកាត់ និងមណ្ឌលព្យាបាលមនុស្សចាស់ ព្រះសីហនុរាជ៕
|
2016-09-18T22:41:00+07:00
|
freshnewsasia.com
|
https://m.freshnewsasia.com/index.php/en/localnews/34635-2016-09-18-08-45-40.html
|
690cf58e-bd66-464c-946c-8360c8e63766
|
ពលរដ្ឋនៅតែព្រួយបារម្ភខ្លាចការអនុវត្តមិនឲ្យឡានពេទ្យយកថ្លៃដឹកសពមិនមានប្រសិទ្ធភាព
|
ប្រជាពលរដ្ឋស្វាគមន៍ចំណាត់ការរបស់ក្រសួងសុខាភិបាល ដែលបញ្ជាមិនឲ្យឡានពេទ្យរបស់រដ្ឋយកថ្លៃដឹកសព ប៉ុន្តែពួកគេព្រួយបារម្ភថា ការអនុវត្តការងារនេះមិនបានជោគជ័យទេ ប្រសិនបើក្រសួងមិនតាមដានការអនុវត្តរបស់ក្រុមគ្រូពេទ្យនេះឲ្យបានជាក់លាក់។ ឆ្លើយតបការព្រួយបារម្ភនេះ អ្នកនាំពាក្យក្រសួងសុខាភិបាល អះអាងថា ការអនុវត្តលើបទបញ្ជានេះ កន្លងមកមិនមានភាពអសកម្មអ្វីនោះទេ និងស្នើឲ្យពលរដ្ឋផ្តល់ដំណឹងមកក្រសួងក្នុងករណីមានការទារប្រាក់លើថ្លៃដឹកសពពីក្រុមគ្រូពេទ្យ។ ការព្រួយបារម្ភរបស់ពលរដ្ឋ នៅតែកើតមានចំពោះបទបញ្ជារបស់រដ្ឋមន្ត្រីក្រសួងសុខាភិបាល ដែលមិនតម្រូវឲ្យពលរដ្ឋបង់ប្រាក់ថ្លៃដឹកសពទៀតនោះ ខណៈវិស័យសុខាភិបាលតែងរងការរិះគន់ពីពលរដ្ឋ។ ចំណែកពលរដ្ឋមួយចំនួននៅតែមិនទាន់ដឹងថា សព្វថ្ងៃនេះ ក្រសួងសុខាភិបាល មិនយកថ្លៃឈ្នួលដឹកសពទៀតទេ។ ពួកគេស្នើក្រសួងប្រកាសព័ត៌មាននេះឲ្យបានទូលំទូលាយ។ អង្គុយក្រោមម្លប់ឈើក្នុងបរិវេណមន្ទីរពេទ្យព្រះកុសុមៈ ឬហៅថាពេទ្យលោកសង្ឃ លោក ហ៊ង សុខលី មកមើលបងប្រុសកំពុងព្យាបាលនៅមន្ទីរពេទ្យនេះ ប្រាប់ថា បងប្រុសរបស់លោកទម្រាំដឹកមកដល់មន្ទីរពេទ្យ ត្រូវចំណាយទឹកប្រាក់អស់ជាង ១លានរៀល។ ពលរដ្ឋមកពីខេត្តក្រចេះ រូបនេះប្រាប់ថា លោកគាំទ្រចំណាត់ការរបស់ក្រសួងដែលតម្រូវឲ្យរថយន្តមន្ទីរពេទ្យរដ្ឋ មិនយកថ្លៃដឹកសព ប៉ុន្តែលោកព្រួយបារម្ភថា ការអនុវត្តរបស់ក្រុមគ្រូពេទ្យមិនដូចការអះអាង។ ពលរដ្ឋដដែលថ្លែងថា ប្រសិនបើរថយន្តរបស់ពេទ្យរដ្ឋដឹកអ្នកជំងឺមិនគិតថ្លៃ គឺរឹតតែប្រសើរ ជាពិសេសចំពោះពលរដ្ឋដែលមានជីវភាពក្រលំបាក៖ ។ ពលរដ្ឋមួយរូបទៀតសព្វថ្ងៃកំពុងរស់នៅក្នុងរាជធានីភ្នំពេញ លោក សូត្រ ពីថុល ជាអ្នកបើកបរម៉ូតូកង់បី លើកឡើងពីការព្រួយបារម្ភរបស់លោកថា នៅពេលឡានដឹកសពឈប់យកថ្លៃសេវា បែរជានៅមន្ទីរពេទ្យគ្មានឡានដឹកសពទៅវិញ។ លោកស្នើឲ្យក្រសួងសុខាភិបាល តាមដានការអនុវត្តការងាររបស់មន្ទីរពេទ្យនីមួយៗ ជៀសវាងមន្ត្រីខិលខូចប្រព្រឹត្តអំពើពុករលួយក្នុងការដឹកជញ្ជួនសព។ លោក សូត្រ ពីថុល ប្រាប់ថា មុនពេលក្រសួងប្រកាសមិនឲ្យឡានពេទ្យរដ្ឋយកថ្លៃសេវា លោកធ្លាប់ជួបករណីជាក់ស្តែង គឺគ្រូពេទ្យទារថ្លៃសេវា ៣០០ដុល្លារពីថ្លៃដឹកសពពីក្រុងភ្នំពេញ ទៅខេត្តបន្ទាយមានជ័យ៖ ។ កាលពីខែសីហា រដ្ឋមន្ត្រីក្រសួងសុខាភិបាល លោក ម៉ម ប៊ុនហេង បង្គាប់បញ្ជាឲ្យអគ្គនាយកមន្ទីរពេទ្យកាល់ម៉ែត នាយកមន្ទីរពេទ្យជាតិ មជ្ឈមណ្ឌលជាតិ និងប្រធានមន្ទីរសុខាភិបាលរាជធានី-ខេត្តថា ឡានដឹកសពរបស់មន្ទីរពេទ្យរដ្ឋមិនត្រូវអនុញ្ញាតឲ្យបង់ថ្លៃសេវាទៀតឡើយ ទោះក្នុងករណីណាក៏ដោយ។ លោករដ្ឋមន្ត្រីបញ្ជាក់ថា ការចំណាយថវិកានេះទាំងអស់ ត្រូវរៀបចំផែនការប្រើប្រាស់ថវិកាជាតិជំនួសវិញ។ លិខិតដដែលលើកឡើងថា ការមិនយកថ្លៃសេវានេះ ដើម្បីចូលរួមចំណែកកាត់បន្ថយភាពក្រីក្ររបស់ពលរដ្ឋ។ ស្ត្រីម្នាក់កំពុងរស់នៅក្នុងរាជធានីភ្នំពេញ គឺលោកស្រី នី ឌី ស្នើឲ្យក្រសួងសុខាភិបាល ផ្សព្វផ្សាយពីប្រកាសនេះឲ្យបានទូលំទូលាយ។ លោកស្រីយល់ថា ប្រសិនបើពលរដ្ឋមិនដឹងរឿងនេះ នឹងធ្វើឲ្យពលរដ្ឋនៅតែចំណាយថ្លៃដឹកសពសាច់ញាតិរបស់ខ្លួន៖ ។ របាយការណ៍ចុងក្រោយរបស់គណៈកម្មាធិការជាតិសុវត្ថិភាពចរាចរណ៍ផ្លូវគោក ដែលចេញផ្សាយកាលពីឆ្នាំ២០១២ បង្ហាញថា ក្នុងករណីគ្រោះថ្នាក់ចរាចរណ៍ ១០លើក មាន ៤ករណីដែលរថយន្តសង្គ្រោះបន្ទាន់ ឬឡានសាម៉ុយបានទៅដល់កន្លែងកើតហេតុក្រោយពីរម៉ោងកើតហេតុ។ តួលេខរបស់ក្រសួងសុខាភិបាល ឲ្យដឹងដែរថា ក្នុងមន្ទីរពេទ្យបង្អែកមួយជាមធ្យមមានរថយន្តសង្គ្រោះបន្ទាន់មួយគ្រឿង។ តាមរយៈការបង្ហាញនេះ បញ្ជាក់ថា ក្រសួងសុខាភិបាល នៅខ្វះខាតរថយន្តសង្គ្រោះបន្ទាន់ ឬរថយន្តដឹកសពនៅឡើយ។ អ្នកនាំពាក្យក្រសួងសុខាភិបាល លោក លី សូវ៉ាន់ ឲ្យអាស៊ីសេរី ដឹងនៅថ្ងៃទី១៥ ខែកញ្ញា ថា ក្រោយរដ្ឋមន្ត្រីក្រសួងសុខាភិបាល បញ្ជាថា ឡានដឹកសពរបស់មន្ទីរពេទ្យរដ្ឋមិនត្រូវអនុញ្ញាតឲ្យបង់ថ្លៃសេវាទៀតនោះ គ្រប់មន្ទីរពេទ្យរដ្ឋទូទាំងប្រទេសបានអនុវត្តតាមការណែនាំនេះ។ លោកថា មកដល់ពេលនេះ ក្រសួងមិនទាន់ទទួលព័ត៌មានថា ឡានពេទ្យរបស់រដ្ឋយកថ្លៃដឹកសពទៀតទេ។ អ្នកនាំពាក្យក្រសួងសុខាភិបាល លោក លី សូវ៉ាន់ មិនអាចទាន់បញ្ជាក់ថា សព្វថ្ងៃមន្ទីរពេទ្យមានរថយន្តសង្គ្រោះ ឬឡានដឹកសពប៉ុន្មាននោះទេ ប៉ុន្តែលោកថា មន្ទីរពេទ្យមួយចំនួនមានរថយន្តគ្រប់គ្រាន់ ហើយមន្ទីរពេទ្យផ្សេងទៀតត្រូវបញ្ជូនរថយន្តបន្ថែមទៀត។ លោក លី សូវ៉ាន់ ក៏មិនទាន់អាចបញ្ជាក់ថា រដ្ឋចំណាយថវិកាប៉ុន្មានសម្រាប់ដឹកសពម្តង ដោយលោកប្រាប់ថា ការចំណាយអាស្រ័យលើចម្ងាយផ្លូវជិត ឬឆ្ងាយ៖ ។ រដ្ឋាភិបាលបានចំណាយថវិកាជាតិជិត ៣០០លានដុល្លារក្នុងឆ្នាំ២០១៥ និងគ្រោងចំណាយជាងជិត ៥០០លានដុល្លារក្នុងឆ្នាំ២០១៨។ ទោះយ៉ាងនេះក្តី ជាញឹកញាប់ការផ្តល់សេវាពីវិស័យសុខាភិបាល ទទួលបានការឆ្លើយតបពីពលរដ្ឋថានៅមានកម្រិត និងមានអំពើពុករលួយ។ វិស័យឯកជនខ្លះបានលូកដៃចូលកិច្ចការងារខ្លះៗនេះ ដោយអ្នកមានផ្តល់រថយន្តដឹកអ្នកជំងឺ ប៉ុន្តែការផ្តល់នោះមិនបានទូលំទូលាយទេ។ អ្នករត់ម៉ូតូឌុបនៅមុខមន្ទីរពេទ្យលោកសង្ឃ លោក ទូច លីហួត មានអាយុ ៥៣ឆ្នាំ សង្កេតឃើញថា មុនក្រសួងសុខាភិបាល ចេញបទបញ្ជា សពណាសាច់ញាតិគ្មានលុយបង់ថ្លៃឡាន គ្រូពេទ្យមិនព្រមដឹកទេ ទោះអ្នកនោះជាជនក្រីក្រក្តី ដែលរដ្ឋអាចចេញថ្លៃឲ្យក៏ដោយ។ ប្រការនេះ ធ្វើឲ្យបុរសរូបនេះព្រួយបារម្ភថា ការគោរពបទបញ្ជារបស់រដ្ឋមន្ត្រី ប្រធានពេទ្យ ឬគ្រូពេទ្យ បានតែសម្បកក្រៅប៉ុណ្ណោះ៖ ។ ទាក់ទងសំណើរបស់ពលរដ្ឋដែលស្នើសុំកុំឲ្យយកថ្លៃសេវាដឹកអ្នកជំងឺរបស់រថយន្តមន្ទីរពេទ្យរដ្ឋនោះ អ្នកនាំពាក្យក្រសួងសុខាភិបាល លោក លី សូវ៉ាន់ ប្រាប់ថា ចំពោះពលរដ្ឋក្រក្រី ពួកគេត្រូវមានលិខិតបញ្ជាក់ពីអាជ្ញាមូលដ្ឋានពីស្ថានភាពក្រីក្ររបស់ខ្លួន។ លោកបន្តថា ក្នុងករណីរថយន្តដឹកសពរបស់មន្ទីរពេទ្យនៅតែយកថ្លៃសេវា ពលរដ្ឋអាចរាយការណ៍មកក្រសួងតាមរយៈលេខ ១១៥។ តែទោះយ៉ាងណាក្តី ក្រុមពលរដ្ឋនៅតែលើកឡើងដដែលៗថា ពលរដ្ឋក្រីក្រមិនត្រូវគ្រូពេទ្យព្យាបាល ឬទទួលដោយយកចិត្តទុកដាក់ក្នុងការព្យាបាលនោះទេ។ ពួកគេនៅតែសង្ស័យថា សាច់ញាតិសពនៅតែតម្រូវឲ្យចំណាយថ្លៃសេវាដឹកសព ប្រសិនបើក្រសួងតាមដានការអនុវត្តការងាររបស់ក្រុមគ្រូពេទ្យមិនបានដិតដល់៕
|
2016-09-18T21:39:00+07:00
|
rfa.org
|
https://www.rfa.org/khmer/news/health/free-truck-service-09182016074707.html
|
87796c7c-f82c-46a9-9d30-03e305c509b8
|
មន្ទីរសុខាភិបាលខេត្តឧត្តរមានជ័យ បើកយុទ្ធនាការផ្សព្វផ្សាយ និងទប់ស្កាត់ជំងឺ Zika ដែលកំពុងរីករាលដាលក្នុងតំបន់
|
តបតាមសេចក្ដីប្រកាស និងការអំពាវនាវរបស់ក្រសួងសុខាភិបាល ស្ដីពីការបង្ការជម្ងឺឆ្លងបណ្ដាលមកពីវីរុស Zika សំរាប់ស្ត្រីមានផ្ទៃពោះ និងប្រជាពលរដ្ឋទូទៅនៅព្រឹកថ្ងៃទី១៦ ខែកញ្ញា ឆ្នាំ២០១៦នេះ មន្ទីរសុខាភិបាលខេត្តឧត្តរមានជ័យ បានបើកយុទ្ធនាការផ្សព្វផ្សាយ និងទប់ស្កាត់កុំឲ្យជំងឺប្រភេទនេះឆ្លងរីករាលដាលមកដល់ប្រទេសកម្ពុជា។ យុទ្ធនាការនេះ រួមមានការចុះផ្សព្វផ្សាយប្រជាពលរដ្ឋ ឲ្យបានយល់ពីប្រភេទជំងឺនេះ និងវិធីការពារ រួមទាំងបាញ់ថ្នាំសំលាប់សត្វមូស ដែលជាប្រភពចម្លងមេរោគផងដែរ។ លោកវេជ្ជបណ្ឌិត ឃ្លោក ហួត ប្រធានមន្ទីរសុខាភិបាលខេត្តឧត្តរមានជ័យនៅព្រឹកមិញនេះ បានដឹកនាំមន្ត្រីរួមជាមួយក្រុមឆ្លើយតបបន្ទាន់ (RRT) និង ក្រុមចត្តាឡីស័ករបស់មន្ទីរ ចុះអប់រំផ្សព្វផ្សាយ ស្ដីពីជំងឺប្រភេទ Zika នៅតាមផ្លូវជាតិ ជុំវិញបរិវេណផ្សារធំៗ និងនៅមាត់ច្រកទ្វារព្រំដែនអន្តរជាតិអូរស្មាច់ និងក្នុងភូមិសាស្ត្រសង្កាត់អូរស្មាច់ជាដើម។ នៅព្រលប់ថ្ងៃនេះ ក៏បានបាញ់ថ្នាំសម្លាប់សត្វមូសខ្ លាដែលជាប្រភពចម្លងមេរោគ និងត្រៀមជួយអន្តរាគមន៍ទប់ស្កាត់ការរីករាលដាលការឆ្លងជំងឺ Zika និងជំងឺគ្រុនឈាម ដែលអាចកើតមានឡើងជាយថាហេតុ។ សូមបញ្ជាក់ថា បច្ចុប្បន្ន ជំងឺ Zika ដែលមានប្រភពមកពីតំបន់អាមេរិកខាងត្បូងនោះ បានរាលដាលមកដល់ប្រទេសសឹង្ហបុរី និង ប្រទេសថៃផងដែរ។ ប៉ុន្តែប្រទេសកម្ពុជា គេនៅមិនទាន់រកឃើញ មុខសញ្ញាជំងឺនេះកើតមាននៅឡើយទេ៕
|
2016-09-17T16:29:00+07:00
|
freshnewsasia.com
|
https://m.freshnewsasia.com/index.php/en/localnews/34542-2016-09-17-02-29-58.html
|
181fbc3a-1a64-47f2-9eb1-053dff671c65
|
ស្រ្តីវ័យចំណាស់ម្នាក់ មានជំងឺប្រេះពោះ និងដុះដុំសាច់ក្នុងពោះ កំពុងតែដង្ហោយរកជំនួយ
|
ស្រ្តីវ័យចំណាស់ម្នាក់ ឈ្មោះ សយ ដែលមានអាយុជាង៦០ឆ្នាំ ហើយសព្វថ្ងៃរស់នៅលើដីគេ ក្នុងខ្ទមកំសត់ ស្ថិតនៅ ភូមិខ្លោងទ្វារ ឃុំរនាម ស្រុកទ្រាំង ខេត្តតាកែវ កំពុងតែដង្ហោយរកជំនួយបន្ទាប់ ពីរូបគាត់មានជំងឺប្រេះពោះ និងដុះសាច់ដុំ នៅលើពោះ ដែលរស់នៅតែតែលតោលតែម្នាក់ឯង មានទីពំណាក់។ លោកយាយ បានឲ្យដឹងថា បច្ចុប្បន្នលោកយាយរស់នៅចិញ្ចឹមជីវិត ដោយការដើរសុំលុយគេតាមផ្សារ និងហូបចំណីអាហារ ដែលអ្នកភូមិជិតខាងឲ្យ ជាអង្ករ មី បាយ ម្ហូបជាដើម ហើយអ្វីដែលពិបាកបំផុតចំពោះគាត់ គឺលោកយាយមានជំងឺប្រេះក្រពះ ដោយវះកាត់ហើយ ក៏ប៉ុន្តែមិនជាសះស្បើយនោះទេ ហើយឥឡូវមានដុះដុំសាច់ធំម្យ៉ាងក្នុងពោះរបស់គាត់ថែមទៀត ដែលធ្វើឲ្យគាត់ឈឺចុកចាប់ និងគ្មានលុយព្យាបាលជំងឺនោះទេ។ ហេតុនេះហើយ ទើបលោកយាយ ដង្ហើយសុំជំនួយសប្បុរសធម៌ ពីសប្បុរសជននានា ដើម្បីជួយព្យាបាលជំងឺ និងបានរស់នៅក្នុងដំណាក់កាលចុងក្រោយនៃជិវិត៕
|
2016-09-14T18:54:00+07:00
|
freshnewsasia.com
|
https://m.freshnewsasia.com/index.php/en/localnews/34253-2016-09-14-05-24-44.html
|
40465019-2771-4b30-a7ab-e6bd53c63945
|
WHO បន្ដពង្រឹងកិច្ចសហប្រតិបត្តិការជាមួយក្រសួងសុខាភិបាលកម្ពុជា ក្នុងការត្រួតពិនិត្យ និងតាមដានជំងឺឆ្លងវីរុស Zika
|
លោក Liu Yunguo តំណាងថ្មី របស់អង្គការសុខភាពពិភពលោក (WHO) បានថ្លែងអះអាងថា នឹងបន្ដពង្រឹងកិច្ចសហប្រតិបត្ដិការជាមួយ ក្រសួងសុខាភិបាល កម្ពុជា ក្នុងការត្រួតពិនិត្យតាមដាន ជំងឺឆ្លងវីរុស Zika និងជំងឺឆ្លង និងមិនឆ្លងផ្សេងទៀត។ ការថ្លែងរបស់លោកបែបនេះ បានធ្វើឡើងអំឡុងចូលជួបសម្ដែងការគួរសម និងពិភាក្សាការងារ ជាមួយរដ្ឋមន្ដ្រី ក្រសួងសុខាភិបាល លោកម៉ម ប៊ុនហេង នាទីស្ដីការក្រសួង នៅថ្ងៃទី១៣ ខែកញ្ញា ឆ្នំា២០១៦នេះ ។ ក្នុងកិច្ចជំនួបសម្ដែងការគួរសមនោះ ភាគីទាំងពីរ បានពិភាក្សាលើកិច្ចខិតខំប្រឹងប្រែងធ្វើយ៉ាងណា ឲ្យគោលនយោបាយយុទ្ធសាស្រ្ដសុខាភិបាល ក្នុងតំណាក់កាលទី៣ អាចសម្រេចបានទៅតាមផែនការ ។ ក្នុងនោះ WHO បានសម្ដែងការគាំទ្រ និងសម្រចអនុវត្ដន៍គោលដៅអាទិភាពធំៗ ដោយដាក់ស្របជាមួយនឹងក្រសួងសុខាភិបាល ដូចជា ជួយបន្ដតាមដានត្រួតពិនិត្យប្រឆាំងនឹងជំងឺឆ្លង, ជំងឺមិនឆ្លង, បញ្ហាសុខភាពមាតា និងទារក ពិសេសសុវត្ថិភាពនៃសុខភាពជាអន្ដរជាតិ និងបន្ដពង្រឹងនូវកិច្ចសហប្រតិបត្ដិការកាន់តែប្រសើរ។ ទន្ទឹមនឹងនោះ លោករដ្ឋមន្ដ្រី ម៉ម ប៊ុនហេង ក៏បានថ្លែងអំណរគុណដល់ WHO ដែលផ្ដល់កិច្ចសហការល្អ និងផ្ដល់ជំនួយបច្ចេកទេសជាច្រើនកន្លងមក ដែលជួយជំរុញនូវការអភិវឌ្ឍន៍ លើសូចនាករសំខាន់ៗ ដែលធ្វើឲ្យកម្ពុជាយើង បានសម្រេចនូវគោលដៅសហសវត្សរ៍មុនគោលដៅកំណត់។ ជាការឆ្លើយតប លោក Liu Yunguo តំណាងថ្មី របស់អង្គការ WHO បានបញ្ជាក់ពីការចាប់អារម្មណ៍ និងវាយតម្លៃខ្ពស់ លើវិស័យសុខាភិបាលនៅកម្ពុជា ពិសេសលោក នឹងខិតខំប្រឹងប្រែង ក្នុងការសហការជាមួយក្រសួងសុខាភិបាលបន្ថែមទៀត។ តំណាងថ្មី របស់អង្គការ WHO បានប្តេជ្ញាថា ចំពោះផែនការសហប្រតិបត្តិការ ជាប្រវត្តិសាស្រ្តឆ្នាំ២០១៦-២០២០ ដែលអនុម័តដោយ WHO ខាងអង្គការនឹងខិតខំប្រឹងប្រែង ធ្វើឲ្យអស់ពីលទ្ធភាព។ គួរបញ្ជាក់ថា អង្គការសុខភាពពិភពលោក (WHO) គឺជាស្ថាប័នឯកទេសរបស់អង្គការសហប្រជាជាតិ ដែលមាននាទីជាអាជ្ញាធម៌សហប្រតិបត្តិការអន្តរជាតិ ផ្នែកសុខភាពសាធារណៈ។ អង្គការនេះត្រូវបានបង្កើត ឡើងនៅថ្ងៃទី៧ ខែមេសា ឆ្នាំ១៩៤៨ និងមានទីស្នាក់ការ នៅទីក្រុងហ្សឺណែវ ប្រទេសស្វីស៕
|
2016-09-14T05:08:00+07:00
|
freshnewsasia.com
|
https://m.freshnewsasia.com/index.php/en/localnews/34215-2016-09-13-15-19-18.html
|
9fb74520-ab1d-4ead-8940-ee47a624842b
|
ក្រសួងសុខាភិបាល៖ ជំងឺ ZiKa អាចនឹងជាសះស្បើយក្នុងអំឡុងពេល២ទៅ៧ថ្ងៃ ហើយអត្រាស្លាប់មានកម្រិតតិចតួចណាស់
|
ក្រសួងសុខាភិបាលនៃប្រទេសកម្ពុជា នៅថ្ងៃទី១៣ ខែកញ្ញា ឆ្នាំ២០១៦នេះ បានបញ្ជាក់ប្រាប់ប្រជាពលរដ្ឋថា ជំងឺ ZiKa ជាប្រភេទជំងឺឆ្លងតាមរយៈមូសខ្លាខាំ ដែលស្រដៀងគ្នាទៅនឹងជំងឺគ្រុនឈាមដែរ។ សេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់យ៉ាងច្បាស់ថា ។ ក្រសួងសុខាភិបាលបានបញ្ជាក់ទៀតថា ប្រទេសកម្ពុជាចាប់ពីឆ្នាំ២០០៧ដល់២០១០ បានរកឃើញជំងឺ ZiKa ៧ករណីសុទ្ធតែជាសះស្បើយ និងពំុរកឃើញមានករណីកុមារក្បាលតួចនោះទេ។ ចាប់ពីពេលនោះមកដល់បច្ចុប្បន្នពំុទាន់រកឃើញមានករណី ZiKa នៅឡើយទេ។ វីរុស ZiKa ទាំង៧ករណីដែលបានរកឃើញ ជាប្រភេទវីរុសក្នុងស្រុកមិនមែនចូលពីប្រទេសអាមេេរិកនិងអាហ្វ្រិកទេ៕
|
2016-09-13T19:20:00+07:00
|
freshnewsasia.com
|
https://m.freshnewsasia.com/index.php/en/localnews/34151-2016-09-13-05-20-42.html
|
9bd2ca27-52de-4ff8-9f77-f0c510f9ab9d
|
ក្រសួងសុខាភិបាល បញ្ជាក់ពីវិធីបង្ការជំងឺឆ្លង ZiKa សម្រាប់ស្ត្រីមានផ្ទៃពោះ និងប្រជាពលរដ្ឋកម្ពុជាទូទៅ
|
ក្រសួងសុខាភិបាលនៅថ្ងៃទី១៣ ខែកញ្ញា ឆ្នាំ២០១៦ បានចេញសេចក្តីប្រកាសព័ត៌មាន ដើម្បីបញ្ជាក់ប្រាប់សាធារណជន អំពីវិធីបង្ការ បណ្តាលមកពីវីរុស ZiKa សម្រាប់បងប្អូនស្ត្រីមានផ្ទៃពោះ និងប្រជាពលរដ្ឋទូទៅនៅក្នុងប្រទេសកម្ពុជា។ ក្រសួងសុខាភិបាលបានបញ្ជាក់ថា ជំងឺ Zika ឆ្លងតាមរយៈមូសខ្លាខាំ ដែលជាប្រភេទមូសដែលបង្កឲ្យមានជំងឺគ្រុនឈាម មិនមែនឆ្លង ដោយសារមូសអង្កាមខាំទេ និងអាចឆ្លងតាមរយៈការរួមភេទ ជាមួយអ្នកដែលមានវីរុស Zika ពីព្រោះវីរុសនេះមាននៅក្នុងទឹកកាម ឈាម ទឹកនោម ទឹកភ្លោះ ទឹកមាត់ ព្រមទាំងសារធាតុរាវ រាងកាយនៅក្នុងខួរក្បាល និងខួរឆ្អឹងខ្នង។ វីរុស Zika ឆ្លងពីម្តាយទៅកូន ក្នុងអំឡុងពេល មានផ្ទៃពោះ និងនៅពេលសម្រាល។ ក្រសួងសុខាភិបាលបានបញ្ជាក់ទៀតថា «ជំងឺ Zika មានរោគសញ្ញាស្រដៀងគ្នាទៅនឹងជំងឺគ្រុនឈាមដែល គឺគ្រុនក្តៅ ឈឹក្បាល មានកន្ទួលក្រហមលើស្បែក ក្រហមភ្នែក និងឈឺសន្លាក់ជាដើម។ ភាគច្រើននៃជំងឺនេះនិងជាសះស្បើយក្នុងអំឡុងពេលពី ២ទៅ៧ថ្ងៃ ហើយអត្រាស្លាប់មានកម្រិតតិចតួចណាស់។ មានករណីតិចតួចបំផុត ដែលអាចវិវត្តន៍ទៅជាទុនដៃទុនជើង ហើយបើកើតមានលើស្ត្រី មានផ្ទៃពោះ គឺអាចឲ្យទារកស្លាប់ក្នុងផ្ទៃឬក្បាលទារក អាចតួចជាងធម្មតា»។ វិធីបង្ការ នៃជំងឺ Zika នេះ សូមអានសេចក្តីប្រកាសព័ត៌មានរបស់ក្រសួងសុខាភិបាលទាំងស្រុងដូចខាងក្រោម៖
|
2016-09-13T19:07:00+07:00
|
freshnewsasia.com
|
https://m.freshnewsasia.com/index.php/en/localnews/34147-2016-09-13-05-07-23.html
|
6ef7ddfa-e6fd-49e9-af2a-380dad60da16
|
លោកស្រី ហ៊ីលឡារី គ្លីនតុន អះអាងថាមានអការៈធូរស្រាល ឡើងវិញ ក្រោយទទួលរងជំងឺរលាកសួត
|
បេក្ខជនប្រធានាធិបតីអាមេរិក នៃគណបក្សប្រជាធិបតេយ្យ លោកស្រី ហ៊ីលឡារី គ្លីនតុន បាននិយាយនៅក្នុងបទសម្ភាសន៍តាមទូរស័ព្ទ ជាមួយនឹងស្ថានីយ៍ទូរទស្សន៍ CNN ថាស្ថាន ភាពសុខភាពរបស់លោកស្រី មានភាពល្អប្រើសើរឡើងវិញ មួយថ្ងៃបន្ទាប់ពីមានជំងឺធ្ងន់នៅចំថ្ងៃប្រារព្ធ ខួបនៃការវាយប្រហារភេរវកម្ម ថ្ងៃទី១១ ខែកញ្ញា នាថ្ងៃអាទិត្យ កន្លងទៅនេះ។ នេះបើយោងតាម ការផ្សាយរបស់សារព័ត៌មាន BBC នៅថ្ងៃ ទី១៣ ខែកញ្ញា ឆ្នំា២០១៦។ លោកស្រី គ្លីនតុន បានទទួលស្គាល់ពីបញ្ហាសុខភាពរបស់ខ្លួន ដោយគូសបញ្ជាក់ដូច្នេះថា ។ ជាមួយគ្នានោះដែរ គូរប្រជែងរបស់លោកស្រី មកពីខាងគណបក្សសាធារណៈរដ្ឋលោក ដូណាល់ ត្រាំភ៍ បានលើកឡើងដែរថា បញ្ហាសុខភាពនេះ នឹងក្លាយជារឿងធំនៅក្នុងយុទ្ធនាការ ឃោសនាបោះឆ្នោត។ សូមជំរាបថា កាលពីថ្ងៃអាទិត្យកន្លងទៅ លោកស្រី ហ៊ីលឡារី គ្លីនតុន ត្រូវបានគេបញ្ជូនទៅកាន់ មន្ទីរពេទ្យភ្លាមៗ ដោយសារតែមានការធ្វើទុក្ខខ្លាំង ពីជំងឺរលាកសួត៕
|
2016-09-13T17:32:00+07:00
|
freshnewsasia.com
|
https://m.freshnewsasia.com/index.php/en/localnews/34132-2016-09-13-03-32-08.html
|
9490b471-2cca-496e-adcc-c0b05783ab5f
|
អ្នកភូមិនៅសៀមរាបបណ្ដេញបុរសកើតជំងឺឃ្លង់ល្ពៅមិនឱ្យរស់នៅក្នុងភូមិ
|
បច្ចុប្បន្ននេះ បើទោះបីជាបច្ចេកវិទ្យា និងវិទ្យាសាស្ត្របានជឿនលឿនធ្វើឱ្យមនុស្សទូទាំងពិភពលោកយល់ដឹងជាសកលស្ទើរគ្រប់វិស័យទៅហើយក៏ដោយ ក៏ពលរដ្ឋជាច្រើនដែលរស់នៅឯឃុំពាក់ស្នែង ស្រុកអង្គរធំ ចម្ងាយជាង ៤០គីឡូម៉ែត្រភាគខាងជើងឆៀងខាងលិចពីទីរួមខេត្តសៀមរាប នៅតែមិនទាន់យល់ដឹងឱ្យហួសឆ្ងាយពីសម័យបុរាណប៉ុន្មានទេ។ ពួកគេនៅតែរើសអើងទៅលើអ្នកកើតជំងឺឃ្លង់ ដោយបណ្ដេញមិនឱ្យរស់នៅក្នុងភូមិ ដោយឱ្យចាកចេញទៅរស់នៅក្នុងព្រៃតែម្នាក់ឯងជាដើម។ បុរសម្នាក់វ័យប្រមាណជាង ៣០ឆ្នាំ អតីតជាអ្នកភូមិខ្ទីង ឃុំពាក់ស្នែង កំពុងចុះខ្សោយសុខភាពយ៉ាងខ្លាំងដោយសារតែគាត់កើតជំងឺឃ្លង់ល្ពៅ ហើយអ្នកភូមិជាច្រើននាក់បណ្ដេញឱ្យទៅរស់នៅក្នុងព្រៃតែម្នាក់ឯង ដោយមិនមានថ្នាំព្យាបាល ព្រមទាំងម្ហូបអាហារមួយរយៈមក។ បុរសឈ្មោះ ហ៊ើយ ហ៊ាំ ដែលមានដំបៅពេញមុខមាត់ ព្រមទាំងដងខ្លួនគ្រប់កន្លែងនោះ ត្រូវអ្នកភូមិមើលឃើញថា គាត់គ្មានចំណីអាហារ ហើយសុខភាពទ្រុឌទ្រោមខ្លាំងដូចជាក្អកធ្លាក់ឈាម និងរាងកាយស្គមស្គាំងដើរទៅមុខលែងរួចជាច្រើនថ្ងៃមកហើយ។ អ្នកភូមិពាក់ស្នែង ម្នាក់ក្នុងចំណោមអ្នកភូមិជាច្រើនទៀត គឺអ្នកស្រី តែ សាវ។ គាត់មានប្រសាសន៍ថា បុរសដែលកើតជំងឺឃ្លង់ល្ពៅនោះ គឺកាលពីក្មេងធ្លាប់រស់នៅភូមិខ្ទីង ជាប់គ្នានឹងភូមិរបស់អ្នកស្រី។បុរសនេះបានចាកចេញពីភូមិទៅរៀបការប្រពន្ធនៅស្រុកផ្សេងជាច្រើនឆ្នាំមកហើយ មិនដែលឃើញត្រឡប់មកភូមិកំណើតទេ។ ប៉ុន្តែរយៈពេលប្រហែល ២-៣ខែមុន គេឃើញគាត់វិលត្រឡប់មកភូមិកំណើតវិញ ដោយនាំជំងឺឃ្លង់ល្ពៅមកជាមួយ ដូចជាកើតដំបៅពេញមុខ ក្បាល ព្រមទាំងដងខ្លួនគ្រប់កន្លែង។ អ្នកស្រី តែ សាវ បញ្ជាក់ថា បុរសនោះមិនមានឪពុកម្ដាយទេ គឺមានតែបងប្រុសម្នាក់នៅភូមិកំណើតរបស់គាត់។ ប៉ុន្តែនៅពេលដែលបុរសឈ្មោះ ហ៊ើយ ហ៊ាំ ចូលមកដល់ភូមិវិញ គឺអ្នកភូមិជាច្រើនបានខ្ពើមរអើម ព្រមទាំងខ្លាចជំងឺនោះឆ្លងដល់គេផង ក៏បណ្ដេញឱ្យទៅរស់នៅក្នុងព្រៃតែម្នាក់ឯង៖ ។ បុរសឈ្មោះ ហ៊ើយ ហ៊ាំ ត្រូវអង្គការក្រៅរដ្ឋាភិបាលមួយដែលចុះធ្វើការងារនៅតាមសហគមន៍ប្រទះឃើញ ហើយបានប្រើឱ្យអ្នកភូមិសែងគាត់យកទៅដាក់នៅក្នុងទីវត្តព្រៃព្រះ នៃឃុំពាក់ស្នែង រយៈពេល ៣សប្ដាហ៍កន្លងមក។ បច្ចុប្បន្នស្ថានភាពរបស់គាត់គឺធ្ងន់ធ្ងរពិបាកសង្ឃឹមទៅហើយ ដោយសារតែគាត់ដេកស្ដូកនៅលើកន្ទេល ក្រោកអង្គុយលែងបាន និយាយលែងចេញ ព្រមទាំងហូបអាហារលែងកើតដោយអាការៈដកដង្ហើមញាប់ និងហត់ខ្លាំងនៅពេលនិយាយម្ដងៗ។ ស្ត្រីចំណាស់ម្នាក់ដែលស្នាក់នៅក្នុងវត្តធ្វើចង្ហាន់ប្រគេនព្រះសង្ឃជារៀងរាល់ថ្ងៃ អ្នកស្រី យួន សំ ឱ្យដឹងថា កាលពីដំបូងគេបានសែងបុរសនោះយកទៅដាក់ចោលនៅមុខព្រះពុទ្ធបដិមាដែលជាកន្លែងឧស្សាហ៍មានភ្ញៀវចេញចូល។ ឃើញដូច្នេះព្រះសង្ឃយល់ថា មិនសមគួរក៏បានចាត់ឱ្យអ្នកភូមិជួយធ្វើខ្ទម១ ដើម្បីដាក់គាត់ឱ្យស្នាក់នៅបានសមរម្យ។ អ្នកស្រី យួន សំ បញ្ជាក់ថា បុរសឈ្មោះ ហ៊ើយ ហ៊ាំ នេះ មិនមានបងប្អូនណាមកមើល ឬក៏ឱ្យបាយទឹកទេ ហើយអ្នកស្រីអាណិតក៏ជួយបម្រើបាយទឹកជារៀងរាល់ថ្ងៃ៖ ។ បើទោះបីជាគេមិនដែលឃើញបងប្អូនរបស់បុរសនោះ មកមើលថែក៏ដោយ មិនមែនមានន័យថា គាត់គ្មានសាច់ញាតិម្នាក់ទាល់តែសោះនោះទេ គឺនៅក្នុងភូមិជិតនោះ មានបងប្រុសរបស់គាត់ម្នាក់ដែរ ប៉ុន្តែបងប្រុសរបស់គាត់ហាក់មិនសូវមកមើល។ បុរសឈ្មោះ ហ៊ើយ ហ៊ាង មានប្រសាសន៍ថា ប្អូនប្រុសរបស់គាត់ឈ្មោះ ហ៊ើយ ហ៊ាំ បានចាកចេញពីភូមិកំណើតទៅមានប្រពន្ធនៅឯភូមិអូរ នៃស្រុកជីក្រែង ជាច្រើនឆ្នាំមកហើយ។ គាត់មិនដឹងថា ប្អូនប្រុសរបស់គាត់កើតជំងឺឃ្លង់ល្ពៅ តាំងពីពេលណាទេ ប៉ុន្តែដឹងថា បន្ទាប់ពីប្អូនរបស់គាត់កើតជំងឺនេះមក ក៏លែងលះជាមួយប្រពន្ធ ហើយក៏វិលត្រឡប់មកភូមិកំណើតវិញ។ មកដល់ភូមិកំណើតឯស្រុកអង្គរធំ ក៏ត្រូវអ្នកភូមិខ្ពើមរអើម មិនឱ្យរស់នៅ ព្រមទាំងបណ្ដេញឱ្យរស់នៅក្នុងព្រៃតែម្នាក់ឯង។ លោក ហ៊ាង បញ្ជាក់ថា ប្អូនប្រុសរបស់គាត់ក៏មិនហ៊ានទៅនៅផ្ទះជាមួយនឹងគាត់ទេ ពីព្រោះខ្លាចប្រពន្ធរបស់គាត់ស្អប់ខ្ពើម ក៏សុខចិត្តទៅរស់នៅក្នុងព្រៃនៃភូមិបុសចិន តែម្នាក់ឯង៖ ។ បុរស ហ៊ើយ ហ៊ាង ឱ្យដឹងថា ដោយសារតែគ្រួសារគាត់ក្រីក្រពេក គាត់មិនមានពេលគ្រប់គ្រាន់តាមថែរក្សាប្អូនប្រុសដែលកំពុងតែកើតជំងឺឃ្លង់ល្ពៅនោះទេ។ ស្ត្រីវ័យក្មេងម្នាក់ឈ្មោះ ដា លីណា ដែលខំស្កាត់តាំងពីទីក្រុងភ្នំពេញ ដើម្បីនាំយកអំណោយសប្បុរសធម៌ទៅចែកជូនស្ដ្រីម្នាក់ដែលកើតមហារីកមាត់ផង ក៏បានបង្ហួសទៅកាន់ទីវត្តព្រៃព្រះ នៅឃុំពាក់ស្នែង ដើម្បីផ្ដល់អំណោយខ្លះៗ ដល់បុរសកើតជំងឺឃ្លង់ល្ពៅនោះដែរ។ នាង ដា លីណា មានប្រសាសន៍ថា អំណោយទាំងនេះគឺនាងបានទទួលពីសប្បុរសជនខ្មែរមួយចំនួនដែលរស់នៅក្នុងប្រទេស និងក្រៅប្រទេស ដូចជាសហរដ្ឋអាមេរិក ប្រទេសនូវែលហ្សេឡង់ (New Zealand) ជាដើម៖ ។ អភិបាលស្រុកអង្គរធំ លោក ឡុង រដ្ឋារក្ស បានអំពាវនាវ និងអប់រំដល់ប្រជាពលរដ្ឋឱ្យបញ្ឈប់ការរើសអើងទៅលើបុរសដែលកើតជំងឺឃ្លង់ល្ពៅ ម្នាក់នោះ ក៏ដូចជាអ្នកកើតរោគអេដស៍ជាដើម ហើយត្រូវបង្ហាញនូវទឹកចិត្តអាណិតអាសូរទៅលើពួកគេវិញ។ ដំណាក់ការភ្លាមៗ លោកអភិបាលស្រុកអង្គរធំ បានចាត់ឱ្យមណ្ឌលសុខភាពប្រចាំឃុំពាក់ស្នែង ជួយបំប៉នសុខភាពបុរសដែលកើតជំងឺឃ្លង់ល្ពៅនោះ ឱ្យរឹងមាំឡើងវិញសិន ហើយក៏បានចាត់មន្ត្រីឃុំឱ្យទាក់ទងទៅអង្គការក្រៅរដ្ឋាភិបាលណាដែលមានជំនាញខាងព្យាបាលជំងឺឃ្លង់នេះ ដើម្បីបញ្ជូនបុរសម្នាក់នោះទៅព្យាបាលឱ្យបានត្រឹមត្រូវ៕
|
2016-09-13T11:50:00+07:00
|
rfa.org
|
https://www.rfa.org/khmer/news/health/villagers-in-siemreap-fire-a-leper-from-village-09132016003915.html
|
a266b91f-7b61-47d9-b8ea-4ad3065da3ee
|
ប្រជាពលរដ្ឋនៅខេត្តកំពង់ធំ ជិត៤ពាន់នាក់ ទទួលសេវាពិនិត្យ និងព្យាបាលជំងឺដោយឥតគិតថ្លៃ ពីសមាគមគ្រូពេទ្យស្ម័គ្រចិត្តយុវជនសម្តេចតេជោ
|
លោក ហ៊ុន ម៉ាណែត ប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ បានដឹកនាំក្រុមការងារ សមាគមគ្រូពេទ្យស្ម័គ្រចិត្តយុវជនសម្តេចតេជោ ចុះពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនៅខេត្តកំពង់ធំចំនួន ៣,៧៦៧នាក់។ សកម្មភាពសប្បុរសធម៌នេះ ត្រូវបានធ្វើឡើងនៅថ្ងៃទី១១ ខែកញ្ញា ឆ្នាំ២០១៦ ដោយមានការចូលរួមពីអាជ្ញាធរខេត្ត ស្រុក ក្រុមការរងារសមាគមគ្រូពេទ្យស្ម័គ្រចិត្តយុវជនសម្តេចតេជោ អង្គការ ក្រុមហ៊ុន យុវជន និងប្រជាពលរដ្ឋជាច្រើននាក់ផងដែរ។ លោក ហ៊ុន ម៉ាណែត បានឱ្យដឹងថា ការចុះព្យាបាលប្រជាពលរដ្ឋដោយឥតគិតថ្លៃ របស់សមាគមគ្រូពេទ្យស្ម័គ្រចិត្តយុវជនសម្តេចតេជោនេះ គឺជាការយកចិត្តទុកដាក់ពីសំណាក់រាជរដ្ឋាភិបាល មានសម្តេចតេជោ ហ៊ុន សែន ដែលតែងតែយកចិត្តទុកដាក់គិតគូពីសុខទុក្ខ និងជីវភាពរស់នៅរបស់ប្រជាពលរដ្ឋ និងបានស្នើឱ្យសមាគមចុះធ្វើសកម្មភាពពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនៅតាមបណ្តាខេត្តនៅទូទាំងប្រទេស។ លោក ក៏បានថ្លែងអំណរគុណក្រុមការងារថ្នាក់ជាតិចុះជួយស្រុក អជ្ញាធរ និងស្ថាប័នពាក់ព័ន្ធទាំងអស់ ដែលបានសហការ និងចូលរួមនៅក្នុងកិច្ចការមនុស្សធម៌ បម្រើប្រជាពលរដ្ឋ។ លោក អ៊ុត សំអន អភិបាលខេត្តកំពង់ធំ បានឱ្យដឹងដែរថា ក្នុងនាមអាជ្ញាធរខេត្ត និងប្រជាពលរដ្ឋ មានសេចក្តីសោមមនស្សរីករាយ ដែលសមាគមគ្រូពេទ្យស្ម័គ្រចិត្តយុវជនសម្តេចតេជោ បានចុះពិនិត្យ និងព្យាបាលជំងឺដោយឥតគិតថ្លៃ នៅក្នុងស្រុកសន្ទុក នាពេលនេះ ដែលនេះបញ្ជាក់ឲ្យឃើញពីការយកចិត្តទុកដាក់គិតគូពីសុខទុក្ខ និងជីវភាពរស់នៅ របស់ប្រជាពលរដ្ឋពីសំណាក់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន។ ប្រជាពលរដ្ឋដែលបានទទួលសេវាពិនិត្យ និងព្យាបាលជំងឺដោយឥតគិតថ្លៃ មានអារម្មណ៍រីករាយ ដែលសមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានចុះពិនិត្យ និងព្យាបាលជំងឺដោយឥតគិតថ្លៃ នៅក្នុងស្រុកសន្ទុកនាពេលនេះ និងបានថ្លែងអំណរគុណចំពោះសកម្មភាព របស់ក្រុមគ្រូពេទ្យ។ តាមរបាយការណ៍របស់គ្រូពេទ្យបានឱ្យដឹងថា ការពិនិត្យ និងព្យាបាលជូន ប្រជាពលរដ្ឋឥតគិតថ្លៃ នៅក្នុងខេត្តកកំពង់ធំ នៅពេលនេះ បានពិនិត្យព្យាបាលជំងឺទូទៅបានចំនួន ២,៨២៨នាក់, ពិនិត្យ និងព្យាបាលត្រចៀក ច្រមុះ បំពង់កបានចំនួន ១០១នាក់, ពិនិត្យស្ត្រីដែលមានផ្ទៃពោះ និងព្យាបាលរោគស្រ្តីបានចំនួន ២៤៩នាក់, វះកាត់តូចបានចំនួន ១៧នាក់, វះកាត់ព្យាបាលជំងឺមាត់ធ្មេញបានចំនួន ២៤២នាក់, ពិនិត្យភ្នែកបានចំនួន ២៦៨នាក់, និងបញ្ជូនអ្នកជំងឺមកព្យាបាលបន្តចំនួន ៩នាក់, ព្យាបាលឫសដូងបាតចំនួន ២នាក់, ពិនិត្យឈាម ៥១នាក់ សរុបទាំងអស់ចំនួន ៣,៧៦៧នាក់។ សូមបញ្ជាក់ថា នេះគឺជាលើកទី២ហើយ ដែលសមាគម TYDA ចុះធ្វើសកម្មភាពពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនៅក្នុងខេត្តកំពង់ធំ ដែលលើកទីមួយ គឺនៅក្នុងស្រុកបារាយណ៍ នៅថ្ងៃទី១៤ ខែកុម្ភៈ ឆ្នាំ២០១៥៕
|
2016-09-12T16:17:00+07:00
|
freshnewsasia.com
|
https://m.freshnewsasia.com/index.php/en/localnews/34021-2016-09-12-02-17-56.html
|
6925f77b-d121-4484-b30e-2ee687484436
|
ក្រសួងសុខាភិបាល អំពាវនាវឲ្យប្រជាជនចូលរួមអនុវត្តន៍វិធានការការពារជំងឺ Zika ខណៈជំងឺនេះមិនទាន់រកឃើញនៅកម្ពុជា
|
ជាថ្មីម្តងទៀត ក្រសួងសុខាភិបាល បានបញ្ជាក់យ៉ាងច្បាស់ដល់សាធារណជនទាំងអស់ថា បច្ចុប្បន្ននេះ នៅកម្ពុជាមិនទាន់រកឃើញមានករណី ហ្ស៉ីកា (ZIKA) នៅឡើយទេ។ លោកស្រីវេជ្ជបណ្ឌិត ឱ វណ្ណឌីន អគ្គនាយកបច្ចេកទេសសុខាភិបាល និងជាអ្នកនាំពាក្យ ក្រសួងសុខាភិបាលនៃកម្ពុជា បានបញ្ជាក់ប្រាប់អង្គភាព Fresh News នៅយប់ថ្ងៃទី១១ ខែកញ្ញានេះថា ក្រសួងសុខាភិបាល សូមអំពាវនាវដល់ប្រជាពលរដ្ឋទាំងអស់ចូលរួមអនុវត្តន៍វិធានការការពារជំងឺនេះ ដែលមានលក្ខណៈប្រហាក់ប្រហែលទៅនឹងជំងឺគ្រុនឈាមដែលក្រសួងបានផ្សព្វផ្សាយរួចហើយ។ លោកស្រីបញ្ជាក់ទៀត មន្ទីរពិសោធន៌ជាតិ នៃវិទ្យាស្ថានសុខភាពសាធារណៈ និងវិទ្យាស្ថានប៉ាស្ទ័រកម្ពុជា អាចពិនិត្យរកជំងឺហ្ស៉ីកានេះបាន។ ដូច្នេះទាល់តែមានការពិនិត្យឈាម ដោយមន្ទីរពិសោធន៌បានត្រឹមត្រូវសិន ទើបអាចធ្វើការសន្និដ្ឋាន ថាជាជំងឺហ្សីកាបាន។ លោកស្រីវេជ្ជបណ្ឌិត ឱ វណ្ណឌីន បានបញ្ជាក់ទៀតថា «បើមានករណីសង្ស័យ សុំរាយការណ៍មកក្រសួងសុខាភិបាល ជាបន្ទាន់តាមលេខ ១១៥ ដើម្បីជួយអន្តរាគមន៍បានទាន់ពេលវេលា ឬទៅមូលដ្ឋានសុខាភិបាលសាធារណៈដែលនៅជិត លោកអ្នក»។ សូមអានឯកសារសំរាប់ការយល់ដឹង និងការការពារជំងឺ Zika ដូចខាងក្រោម៖
|
2016-09-12T03:19:00+07:00
|
freshnewsasia.com
|
https://m.freshnewsasia.com/index.php/en/localnews/34004-2016-09-12-02-33-34.html
|
1623d94c-5355-4dae-8fb6-769264c9ea46
|
សម្តេចកិត្តិព្រឹទ្ធបណ្ឌិត ចាត់ឱ្យមន្ត្រីចុះសួរសុខទុក្ខលោក កង កេង អតីតមន្ត្រីបម្រើការងារនៅក្រសួងការបរទេស កំពុងមានជំងឺ
|
លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា រួមជាមួយសហការី នៅថ្ងៃទី ១០ ខែកញ្ញា ឆ្នាំ២០១៦ បានចុះសួរសុខទុក្ខ លោក កង កេង អាយុ៨០ឆ្នាំ និវត្តន៍ជន ដែលជាអតីតមន្ត្រីបម្រើការងារនៅក្រសួងការបរទេស និងសហប្រតិបត្តិការអន្តរជាតិ ហើយកំពុងសម្រាកព្យាបាលជំងឺនៅគេហដ្ឋាន ស្ថិតនៅខណ្ឌដូនពេញ រាជធានីភ្នំពេញ។ ទន្ទឹមនឹងការជម្រាបជូនពីការផ្តាំផ្ញើសាកសួរសុខទុក្ខ និងក្តីនឹករលឹកពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា លោកស្រីអគ្គលេខាធិការរងទី១ ក៏បានប្រគល់ជូន លោក កង កេង នូវអំណោយមនុស្សធម៌ សម្តេចកិត្តិព្រឹទ្ធបណ្ឌិត ដែលជារួមមាន ថវិកា ត្រីខ ទឹកផ្លែឈើ ទឹកដោះគោឆៅ ទឹកផ្លែមៀន មួយចំនួន។ ក្រោយពីទទួលបាននូវការឧបត្ថម្ភពី សម្ដេចកិត្តិព្រឹទ្ធបណ្ឌិត រួចមក លោក កង កេង បានថ្លែងទាំងក្តីរំភើបចិត្តរហូតដល់ស្រក់ទឹកភ្នែក ចំពោះសណ្តានចិត្តដ៏ថ្លៃថ្លារបស់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលបានឧបត្ថម្ភដល់រូបលោក ហើយសម្ដេចមិនដែលភ្លេចពីគុណបំណាច់របស់មន្ត្រីរាជការចាស់ៗ ដែលមានវ័យជរា ធ្លាប់បានលះបង់កម្លាំងកាយចិត្តបម្រើការងារជូនជាតិរហូតដល់វ័យចូលនិវត្តន៍នោះឡើយ៕
|
2016-09-11T22:08:00+07:00
|
freshnewsasia.com
|
https://m.freshnewsasia.com/index.php/en/localnews/33986-2016-09-11-13-54-37.html
|
97a4f02e-9f5c-4189-bcb0-036f94ed76ca
|
គ្រូពេទ្យនៅខេត្តកណ្ដាលនឹងផ្ដល់ការពិនិត្យនិងព្យាបាលជំងឺភ្នែកដោយឥតបង់ថ្លៃរយៈពេល៥ថ្ងៃ
|
គ្រូពេទ្យឯកទេសផ្នែកជំងឺភ្នែកនៃមន្ទីរពេទ្យជ័យជម្នះ ខេត្តកណ្ដាល ជូនដំណឹងនៅថ្ងៃទី១០ កញ្ញា ថា ក្រុមគ្រូពេទ្យផ្នែកជំងឺភ្នែកនៃមន្ទីរពេទ្យនេះ នឹងផ្ដល់ការពិនិត្យ និងវះកាត់ជំងឺភ្នែកដោយឥតបង់ថ្លៃរយៈពេល ៥ថ្ងៃ។ ប្រធានផ្នែកជំងឺភ្នែកនៅមន្ទីរពេទ្យជ័យជម្នះ វេជ្ជបណ្ឌិត លន់ ណារ៉ា មានប្រសាសន៍ថា ការពិនិត្យ និងព្យាបាលជំងឺភ្នែកឥតបង់ថ្លៃនេះ គឺជាកិច្ចសហការជាមួយអង្គការមនុស្សធម៌ពីប្រទេសអូស្ត្រាលី ដែលមានឈ្មោះថា មូលនិធិ ហ្វ្រេដ ហាលឡូ (Fred Hollows Foundation) ចាប់ពីថ្ងៃអាទិត្យ ទី១១ ដល់ថ្ងៃព្រហស្បតិ៍ ទី១៥ ខែកញ្ញា សម្រាប់អ្នកមានជំងឺភ្នែកគ្រប់វ័យ៖ « វេជ្ជបណ្ឌិតបញ្ជាក់ថា កម្មវិធីពិនិត្យ និងវះកាត់ជំងឺភ្នែកឥតបង់ថ្លៃនេះ គឺនៅមន្ទីរពេទ្យស្រុកលើកដែក ខេត្តកណ្ដាល។ ប្រសិនបើលោកអ្នកពិបាករកទីតាំងមន្ទីរពេទ្យស្រុកលើកដែក សម្រាប់ទៅព្យាបាលភ្នែកឥតបង់ថ្លៃនេះ លោកអ្នកអាចទាក់ទងសួរព័ត៌មានបន្ថែមតាមរយៈទូរស័ព្ទលេខ ០១៦ ៦២ ៦២ ៨៩៕
|
2016-09-11T12:31:00+07:00
|
rfa.org
|
https://www.rfa.org/khmer/news/health/Kandal-Doctors-To-Give-Free-Eye-Surgery-For-The-Poor-09112016012726.html
|
0b0d699f-96e6-4eb8-a4a2-570fc0eae660
|
កាកបាទក្រហមកម្ពុជា សហការជាមួយគ្រូពេទ្យស្ម័គ្រចិត្តសម្តេចតេជោ ជូនអ្នកជំងឺមហារីក ដែលបានព្យាបាលធូរស្បើយ ឲ្យត្រឡប់ទៅគេហដ្ឋានវិញ នៅខេត្តតាកែវ
|
កាកបាទក្រហមកម្ពុជា រួមសហការជាមួយក្រុមគ្រូពេទ្យស្ម័គ្រចិត្តសម្តេចតេជោ បានជូនស្ត្រីឈ្មោះ សូ សុខុម អាយុ ៤៣ឆ្នាំ មានជំងឺមហារីកសុដន់ ដែលបាន និងកំពុងព្យាបាលធូរស្បើយ នៅមន្ទីរពេទ្យមិត្តភាពខ្មែរ-សូវៀត ត្រឡប់ទៅកាន់លំនៅឋានវិញ នៅភូមិពុម្ពអិដ្ឋ ឃុំព្រៃអំពក ស្រុកគិរីវង់ ខេត្តតាកែវ នៅថ្ងៃទី៨ ខែកញ្ញា ឆ្នាំ២០១៦ នេះ។ ទន្ទឹមនឹងការជូនដំណើរនេះដែរ ក្រុមការងារកាកបាទក្រហមកម្ពុជា ដឹកនាំដោយ លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា បាននាំមកជាមួយនូវអំណោយមនុស្សធម៌របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា រួមមាន អង្ករ១០០គីឡូក្រាម មី៥កេស ត្រីខ ៥០កំប៉ុង មុង២ ភួយ២ សារុង២ ក្រមា២ និងថវិកាចំនួន ៣លានរៀល មកជូនអ្នកជំងឺ និងក្រុមគ្រួសារផងដែរ។ ដោយឡែក លោកយាយ លោកតា ចំនួន ១២នាក់ ដែលរស់នៅជិតខាង ក៏ទទួលបានក្នុងម្នាក់ៗ ថវិកា៥ម៉ឺនរៀលផងដែរ។ ក្នុងឱកាសនោះ អ្នកស្រី សូ សុខុម និងក្រុមគ្រួសារ បានសម្តែងនូវការដឹងគុណចំពោះ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលតែងតែមានការសណ្តោសប្រណី និងចាត់មន្ត្រីមកចុះសួរសុខទុក្ខដល់ក្រុមគ្រួសារអ្នកស្រីរៀងរហូតមក ចាប់តាំងពីការបញ្ជូនមកព្យាបាលនៅភ្នំពេញ តាមរយៈ រថយន្តមន្ទីរពេទ្យបង្អែកស្រុកគិរីវង្ស កាលពីថ្ងៃទី២៩ ខែសីហា ឆ្នាំ២០១៦ កន្លងទៅនេះ ហើយពេលនេះ បានជូនមកគេហដ្ឋានវិញទៀត។ អ្នកស្រី ក៏បានថ្លែងអំណរគុណ ចំពោះក្រុមគ្រូពេទ្យទាំងអស់ ដែលបានព្យាបាលយ៉ាងយកចិត្តទុកដាក់ និងអស់ពីចិត្តពីថ្លើម ពិសេស ក្រុមគ្រូពេទ្យស្ម័គ្រចិត្តសម្តេចតេជោ ដែលបានជួយសម្រួលការព្យាបាលដោយឥតគិតថ្លៃ។ ជាមួយគ្នានោះ លោកស្រីអគ្គលេខាធិការរងទី១ បានផ្តាំផ្ញើដល់អ្នកជំងឺ ត្រូវថែទាំសុខភាពឱ្យបានល្អ មានអនាម័យស្អាតក្នុងការរស់នៅ និងត្រូវមកចាក់ថ្នាំគីមីឱ្យបានទៀងទាត់តាមកាលកំណត់របស់គ្រូពេទ្យ។ កាកបាទក្រហមកម្ពុជា ដែលមានសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ គង់ប្រថាប់ជាព្រះប្រធានកិត្តិយស និងមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន ជានិច្ចកាលបានយកចិត្តទុកដាក់លើសុខុមាលភាពស្ត្រីជាទូទៅ ជាពិសេស លើស្ត្រីក្រីក្រលំបាក មានជំងឺធ្ងន់ធ្ងរ និងខ្វះលទ្ធភាពក្នុងការទទួលសេវាព្យាបាល ជាក់ស្តែង ចាប់តាំងពីត្រីមាសទី ៣ ឆ្នាំ២០១៥ រហូតមកដល់ពេលនេះ កាកបាទក្រហមកម្ពុជា បានជួយសម្របសម្រួលឱ្យស្ត្រីមានជំងឺមហារីកសុដន់ និងជំងឺស្បូន ទទួលបានការវះកាត់ព្យាបាលពីមន្ទីរពេទ្យដោយឥតគិតថ្លៃបានជាង ១០នាក់ រួចមកហើយ៕
|
2016-09-08T23:41:00+07:00
|
freshnewsasia.com
|
https://m.freshnewsasia.com/index.php/en/localnews/33742-2016-09-08-09-41-36.html
|
96eb0d8e-c6f3-4251-a7ae-450554593559
|
លោកស្រី កុយ ពិសី និងសប្បុរសជនផ្តល់គ្រឿងបរិភោគ និងថវិកាជាង៤លានរៀល ជូនស្រ្តីមានជំងឺដំបៅសុដន់ធ្ងន់ធ្ងរ
|
លោកស្រី កុយ ពិសី អនុប្រធានក្រុមការងារថ្នាក់ជាតិចុះជួយស្រុកគិរីវង់ និងជាប្រធានក្រុមការងារថ្នាក់ជាតិ ចុះជួយឃុំព្រៃអំពក ស្រុកគិរីវង់ ខេត្តតាកែវ រួមនិងសប្បុរសជននានា បានផ្តល់នូវគ្រឿងឧបភោគបរិភោគ សម្ភារៈប្រើប្រាស់ និង ថវិកា ៤,៥០០,០០០រៀល ជូនស្រ្តីម្នាក់ដែលមានជំងឺដំបៅសុដន់ធ្ងន់ធ្ងរ ដើម្បីជួយដោះស្រាយទុក្ខលំបាកនៅក្នុងជីវភាព។ ថវិកាទាំងអស់នេះ ត្រូវបានលោកស្រី កុយ ពិសី នាំយកទៅប្រគល់ជូនដល់ដៃអ្នកស្រី សូ សុខុម ដែលកំពុងសម្រាកព្យាបាលជំងឺនៅមន្ទីរពេទ្យរុស្ស៊ីនាព្រឹកថ្ងៃទី០៨ ខែកញ្ញា ឆ្នាំ២០១៦នេះ។ អ្នកស្រី សូ សុខុម រស់នៅភូមិពុម្ពអិដ្ឋ ឃុំព្រៃអំពក ស្រុកគីរីវង់ បានកើតជំងឺជំងឺដំបៅសុដនធ្ងន់ធ្ងរ ហើយត្រូវបានកាកបាទក្រហកមម្ពុជា និងអាជ្ញាធរស្រុកគិរីវង់ ដឹកបញ្ជូនមកព្យាបាលនៅមន្ទីរពេទ្យរុស្សីកាលពីពេលកន្លងទៅ។ ក្រោមព្យាបាលយ៉ាងយកចិត្តទុកដាក់ពីក្រុមគ្រូពេទ្យនោះ ជំងឺរបស់អ្នកស្រី សូ សុខុម បានធូរស្រាលមួយកម្រិតធំហើយ ហើយអ្នកស្រី នឹងចេញពីមន្ទីរពេទ្យនៅថ្ងៃនេះផងដែរ។ អ្នកស្រី សូ សុខុម បានថ្លែងអំណរគុណដល់លោកស្រី កុយ ពិសី និងសប្បុរសជន ដែលបានផ្តល់គ្រឿងឧបភោគបរិភោគ សម្ភារប្រើប្រាស់ និងថវិកាជួយដោះស្រាយជីវភាពរបស់អ្នកស្រី។ អ្នកស្រីបានបួងសួងដល់ វត្ថុស័ក្តិសិទ្ធ ជួយតាមប្រោសព្រំពរជ័យជូនលោកស្រី កុយ ពិសី និងសប្បុរសជនទាំងអស់មានសុខភាពល្អ និងទទួលបានជោគជ័យគ្រប់ភារកិច្ច៕
|
2016-09-08T19:51:00+07:00
|
freshnewsasia.com
|
https://m.freshnewsasia.com/index.php/en/localnews/33710-2016-09-08-08-24-09.html
|
5f1ba07b-741a-4f06-b3ec-b66aac889183
|
លោក ជិន លីហន អ្នកយកព័ត៌មាន TVK បានទទួលមរណភាព នៅព្រឹកនេះ ដោយសារជំងឺមហារីកខួរឆ្អឹង
|
លោក ជិន លីហន អ្នកយកព័ត៌មានទូរទស្សន៍ជាតិកម្ពុជា (TVK) បានទទួលមរណភាពហើយ នាព្រឹកថ្ងៃទី០៨ ខែកញ្ញា ឆ្នាំ២០១៦នេះ នៅមន្ទីរពេទ្យកាល់ម៉ែត ដោយសារ ជំងឺមហារីកខួរឆ្អឹង។ យោងតាមគណនី Facbook ផ្ទាល់របស់លោក ជិន លីហន នៅមុន លោកទទួលមរណភាព បានបង្ហោះសារមួយដែលបង្ហាញថា លោក នឹងលាចាកលោកនេះ ក្នុងពេលឆាប់ៗខាងមុខ សារនោះ មានន័យថា ។ យោងតាមគណនី Facebook របស់អ្នកសារព័ត៌មានម្នាក់ ដែលមានឈ្មោះថា ទិត្យ ដេត បានបង្ហោះសារ ចូលរួមរំលែកទុក្ខថា ។ គួរកត់សំគាល់ថា ក្រោយពី លោក ជិន លីហន បានទទួលមរណភាព មានអ្នកសារព័ត៌មាន រួមអាជីពដូចគ្នាជាច្រើននាក់ បានផ្ញើសារចូលរួមរំលែកទុក្ខជាបន្តបន្ទាប់ នៅលើបណ្តាញសង្គម Facebook នៅថ្ងៃដដែលនេះ៕
|
2016-09-08T17:20:00+07:00
|
freshnewsasia.com
|
https://m.freshnewsasia.com/index.php/en/localnews/33679-2016-09-08-03-24-43.html
|
5aa96737-05d1-432a-ba54-2e2df5f2e9af
|
សហភាពសហព័ន្ធអ្នកសារព័ត៌មានកម្ពុជា យកថវិកា ២លានរៀល ជួយលោក ហុក រ៉េន ចាងហ្វាងវេបសាយសារព័ត៌មានដើមត្នោតដែលកំពុងមានជំងឺ
|
សហភាពសហព័ន្ធអ្នកសារព័ត៌មានកម្ពុជា (ស.ស.ស.ក) បាននាំថវិកាចំនួន២លានរៀល និងគ្រឿងឧបភោគ ជូនលោក ហុក រ៉េន ចាងហ្វាងវេបសាយសារព័ត៌មានដើមត្នោត នៅរសៀលថ្ងៃទី៧ ខែកញ្ញា ឆ្នាំ២០១៦នេះ ដើម្បីជួយសម្រួលបន្ទុកជីវភាព ដែលលោកសព្វថ្ងៃកំពុងជួបការលំបាកដោយសារមានជំងឺផ្នែកខួរក្បាលដែលត្រូវវះកាត់ និងក៏ត្រូវបានកាត់ជើងម្ខាងរួចហើយទៀត ។ លោក ហ៊ុយ វណ្ណៈ ប្រធានសហភាពសហព័ន្ធសារព័ត៌មានថ្លែងថា នេះជាការយកចិត្តទុកដាក់របស់យើងចំពោះគ្រួសារអ្នកសារព័ត៌មានដោយមិនមានការរើសអើង។ ការជួយរបស់ ស.ស.ស.ក គ្មានចង់បានអ្វីក្រៅពីចូលរួមចំណែកក្នុងផ្នែកណាមួយដោយសមាណចិត្តជាមនុស្សធម៌ ដើម្បីជាការលើកទឹកចិត្តដល់អ្នកសារព័ត៌មានទាំងឡាយ ដើម្បីអាចបន្តការងារតាមឧត្តមគតិនិងវិជ្ជាជីវៈដើម្បីផលប្រយោជន៍ជាតិ ។ លោក ហុក រ៉េន រួមទាំងគ្រួសារបានថ្លែងអំណរគុណយ៉ាងជ្រាលជ្រៅចំពោះថ្នាក់ដឹកនាំ និង សមាជិក-សមាជិកា ស.ស.ស.ក ដែលបានយកចិត្តទុកដាក់ចំពោះលោក ។ លោកចាត់ទុកថា នេះជាការជួយផ្នែកទឹកចិត្តនិងសមាណចិត្តធំធេង មិនអាចកាត់ថ្លៃបាន ។ ស.ស.ស.ក ដែលបង្កើតឡើងចាប់ពីថ្ងៃទី៨ ខែសីហា ឆ្នាំ២០១៦នេះ គឺបានធ្វើសកម្មភាពយ៉ាងផុសផុលក្នុងការជួយគាំពារដល់អ្នកសារព័ត៌មានដែលជួបការលំបាកដោយមិនរើសអើង ។ នេះជាលើកទី៧ហើយ ដែល ស.ស.ស.ក បាននាំថវិកាជួយដល់អ្នកសារព័ត៌មាន ៕
|
2016-09-08T01:54:00+07:00
|
freshnewsasia.com
|
https://m.freshnewsasia.com/index.php/en/localnews/33654-2016-09-07-11-57-20.html
|
6be9e5b0-adb6-4a19-9c68-c798b6740bcd
|
សម្តេចកិត្តិព្រឹទ្ធបណ្ឌិតឧបត្ថម្ភ ៥លានរៀល ជូន លោក ជិន លីហន មន្ត្រីព័ត៌មានទូរទស្សន៍ជាតិកម្ពុជា ដែលកំពុង មានជំងឺរលាកខួរឆ្អឹងខ្នងធ្ងន់ធ្ងរ
|
នៅព្រឹកថ្ងៃទី០៦ ខែកញ្ញា ឆ្នាំ២០១៦នេះ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា និងសហការី បានចុះសួរសុខទុក្ខ លោក ជិន លីហន មន្ត្រីព័ត៌មាននៃ អគ្គនាយកដ្ឋានទូរទស្សន៍ជាតិកម្ពុជា (ទទក) ដែលមានជំងឺរលាកខួរឆ្អឹងខ្នងធ្ងន់ធ្ងរ កំពុងសម្រាកព្យាបាល នៅមន្ទីរពេទ្យកាល់ម៉ែត។ ជាមួយនឹងការផ្តាំផ្ញើសាកសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា លោកស្រីអគ្គលេខាធិការរងទី១ បាននាំយកអំណោយមនុស្សធម៌របស់ សម្តេចកិត្តិព្រឹទ្ធបណ្ឌិត រួមមានថវិកា៥លានរៀល ព្រមទាំងផ្លែឈើ និងទឹកដោះគោ២កន្ត្រក មកជូនអ្នកជំងឺដែលបានលះបង់កម្លាំងកាយចិត្ត បម្រើការងារជូនជាតិ ក្នុងវិស័យព័ត៌មានជូន ទូរទស្សន៍ជាតិកម្ពុជា ដោយមិនខ្លាចនឿយហត់។ ទន្ទឹមនឹងនេះ លោកស្រីបានផ្តាំផ្ញើដល់ លោក ជិន លីហន សូមយកចិត្តទុកដាក់ថែទាំសុខភាពឱ្យបានល្អ និងសូមជូនពរឆាប់បាន ជាសះស្បើយពីជំងឺ។ ដោយឡែកអ្នកជំងឺចំនួន ៦នាក់ ដែលកំពុងសម្រាកព្យាបាល នៅក្នុងបន្ទប់ជាមួយគ្នានោះ ក៏ទទួលបានថវិកាឧបត្ថម្ភក្នុងម្នាក់ៗ ១០ម៉ឺនរៀលផងដែរ។ កាកបាទក្រហមកម្ពុជា ដែលមានសម្តេចព្រះមហាក្សត្រី នរោត្តម មុនិនាថ សីហនុ ព្រះវររាជមាតាជាតិខ្មែរ គង់ប្រថាប់ជាព្រះប្រធានកិត្តិយស និងមានសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជាប្រធាន ជានិច្ចកាល យកចិត្តទុកដាក់ចំពោះសុខទុក្ខ របស់ប្រជាពលរដ្ឋ ជួបការលំបាកជនរងគ្រោះ និង ងាយរងគ្រោះគ្រប់ប្រភេទ ដោយមិនប្រកាន់វណ្ណៈ ពូជសាសន៍ ពណ៌សម្បុរ ឬនិន្នាការនយោបាយអ្វីឡើយ៕
|
2016-09-06T23:36:00+07:00
|
freshnewsasia.com
|
https://m.freshnewsasia.com/index.php/en/localnews/33511-2016-09-06-09-36-41.html
|
e245a778-fe44-4389-a938-bc9bf3deafe6
|
គួរស្វែងយល់អំពី ជំងឺ «ហ្ស៊ីកា ឬ Zika » ដែលកំពុងតែរាតត្បាតនៅតំបន់អាស៊ាន និងនៅលើពិភពលោក!
|
ខណៈដែលប្រទេសនៅតំបន់អាស៊ីកំពុងរាលដាល វីរុស Zika ជាពិសេសប្រទេសសិង្ហបុរី និងប្រទេសថៃ។ ក្រសួងសុខាភិបាលកម្ពុជាបានអះអាងថា នៅបច្ចុប្បន្នកម្ពុជាមិនទាន់រកឃើញអំពីវិរុស Zika ទេ។ ជាប្រភេទជំងឺឆ្លង ដែលបង្កដោយពពួកវីរុស Zika ហើយភ្នាក់ងារចម្លងជាប្រភេទសត្វមូសខ្លា ដែលដូចគ្នាទៅនឹងជំងឺគ្រុនឈាម។ មានការផ្ទុះឡើងជាថ្មីនៃជំងឺហ្ស៊ីកានេះ នៅក្នុងប្រទេសមួយចំនួន នៅតំបន់អាស៊ាន ដូចជាប្រទេសម៉ាឡេស៊ី និងប្រទេសសិង្ហបុរី និងប្រទេសថៃ។ ភាគច្រើននៃអ្នកកើតជំងឺនេះ (ប្រហែល ៧០ទៅ ៨០%) ពុំមានស្តែងចេញជារោគសញ្ញាអ្វីទាំងអស់ ប៉ុន្តែរោគសញ្ញាដែលអាចកើតមានដូចជា៖ - ក្តៅខ្លួន - រោគសញ្ញាលើស្បែក (ដូចជាស្នាមក្រហមអុចលើស្បែក) - ឈឺសាច់ដុំ និងសន្លាក់ដៃជើង - ភ្នែកឡើងក្រហម (រលាក Conjonctive ភ្នែក) - រោគសញ្ញាបន្ទាប់បន្សំៈ * អស់កម្លាំង * ឈឺក្បាល * វិបត្តិផ្លូវរំលាយអាហារ (រាគ ក្អួត) ចំពោះអ្នកជំងឺដែលមានអាការៈដូចបានរៀបរាប់ខាងលើ គួរអញ្ជើញមកធ្វើការពិគ្រោះជាមួយ គ្រូពេទ្យជំនាញនៃមន្ទីរពេទ្យកាល់ម៉ែត ដើម្បីអាចធ្វើរោគវិនិច្ឆ័យពិតប្រាកដនៃជំងឺនេះ ហើយការធ្វើរោគវិនិច្ឆ័យនោះ ត្រូវបានធ្វើឡើង ដោយការកំណត់រកមេរោគប្រភេទ Zika នេះនៅក្នុងឈាមអ្នកជំងឺ។ - អត្រាមរណៈនៃជំងឺនេះមានចំនួនទាបនៅឡើយ - ភាគច្រើននៃជំងឺនេះ នឹងវិវត្តទៅរកភាពជាសះស្បើយពី ២ថ្ងៃ ទៅ ៧ថ្ងៃ - យ៉ាងណាក៏ដោយ ជំងឺនេះអាចបង្កផលលំបាកបន្ទាប់ពីមានការឆ្លងដូចជាជំងឺទន់ដៃជើង ដែលបណ្តាលមកពីការប៉ះ ពាល់ប្រព័ន្ធប្រសាទ (Guillain-Barré) - ចំពោះស្ត្រីមានផ្ទៃពោះអាចប្រឈមនឹងទារកស្លាប់ក្នុងផ្ទៃ ឬទារកកើតមកបាន តែសភាពក្បាលមិនប្រក្រតី ដែលភាគច្រើនកើតឡើងលើស្ត្រីមានផ្ទៃពោះក្នុងកំឡុងត្រីមាសទី១ និងទី២នៃគត៌។ មកដល់ពេលបច្ចុប្បន្ននេះ មិនទាន់មានថ្នាំព្យាបាល ក៏ដូចជាវ៉ាក់សាំងប្រឆាំងនឹងជំងឺ ហ្ស៊ីកា នេះនៅឡើយទេ។ ការព្យាបាល គឺធ្វើឡើងដើម្បីកាត់បន្ថយនៅរោគសញ្ញាគ្លីនីករបស់អ្នកជំងឺ។ យ៉ាងណាក៏ដោយថ្នាំប្រភេទ Aspirine មិនត្រូវបានណែនាំ អោយប្រើប្រាស់ឡើយក្នុងករណីដែលយើងមិនទាន់កំណត់រោគវិនិច្ឆ័យច្បាស់លាស់។ យើងអាចការពារពីការឆ្លងជំងឺនេះដោយៈ - លុបបំបាត់ជម្រកមូស - ការពារពីមូសខាំ (ពេលព្រឹក និងពេលព្រលប់): * គេងក្នុងមុង (ទាំងថ្ងៃ ទាំងយប់) * ស្លៀកសំលៀកបំពាក់ជិតៗ (មានពណ៌ចាំង) * ចៀសវាងនៅក្នុងទីងងឺត * ប្រើផលិតផលការពារមូស (លាបលើស្បែក)
|
2016-09-06T19:21:00+07:00
|
freshnewsasia.com
|
https://m.freshnewsasia.com/index.php/en/localnews/33158-2016-09-12-02-45-50.html
|
e9ed41ab-e787-4cc8-a1d7-ffcf4f57594c
|
ក្រសួងសុខាភិបាលបំពាក់ម៉ាស៊ីនស្កេនរកវីរុសហ៊្សីកានៅអាកាសយានដ្ឋាននិងច្រកព្រំដែន
|
ម៉ាស៊ីនស្កេនធំ ៥គ្រឿង ត្រូវបានដាក់នៅអាកាសយានដ្ឋានអន្តរជាតិភ្នំពេញ សៀមរាប និងតាមច្រកព្រំដែនប៉ោយប៉ែត ខេត្តបន្ទាយមានជ័យ ច្រកបាវិត ខេត្តស្វាយរៀង និងច្រកព្រែកចាក ខេត្តកំពត ដើម្បីទប់ស្កាត់ការរីករាលដាលនៃការឆ្លងវីរុសហ៊្សីកា (Zika)។ អ្នកនាំពាក្យក្រសួងសុខាភិបាល លោក លី សូវ៉ាន់ អោយអាស៊ីសេរី ដឹងនៅថ្ងៃច័ន្ទ ទី៥ ខែកញ្ញា ថា ការដំឡើងម៉ាស៊ីនស្កេននេះ ជាផ្នែកមួយនៃការប្រព័ន្ធតាមដាន និងគ្រប់គ្រងការសាយភាយនៃវីរុសហ៊្សីកា ក្នុងតំបន់ដែលកំពុងកើនឡើង។ បន្ថែមពីលើម៉ាស៊ីនធំទាំង ៥ លោក លី សូវ៉ាន់ ថា ក្រសួងក៏បានដាក់ម៉ាស៊ីនតូចចំនួន ១០ នៅតាមច្រកព្រំដែនដទៃទៀត ព្រមទាំងមានការចែកលិខិតណែនាំ និងលេខទូរស័ព្ទទំនាក់ទំនងបន្ទាន់ដល់ប្រជាជននៅទីនោះដែរ។ វីរុសហ៊្សីកា ត្រូវបានគេរកឃើញថា មានកម្រិតឆ្លងខ្លាំងនៅតាមតំបន់ដែលមានមនុស្សចរាចរច្រើន ឧទាហរណ៍ដូចជាប្រទេសសិង្ហបុរី ដែលអ្នកឆ្លងមេរោគនេះកើនឡើងរហូតដល់ ២៣២ករណី។ របាយការណ៍ពីក្រសួងសុខាភិបាល ឲ្យដឹងថា នៅឆ្នាំ២០១៦ សម្រាប់កម្ពុជា គឺមិនទាន់មានការឆ្លងវីរុសហ៊្សីកានេះនៅឡើយទេ ស្របពេលដែលប្រទេសជិតខាង មានប្រទេសថៃ និងវៀតណាម មានវត្តមាននៃវីរុសនេះហើយ។ បច្ចុប្បន្ននេះវីរុសហ៊្សីកា នៅតំបន់អាស៊ីអាគ្នេយ៍ កំពុងត្រូវបានគេសិក្សាថា តើវាជាប្រភេទវីរុសស្លូតក្នុងស្រុក ឬក៏ជាប្រភេទឆ្លងមកពីទ្វីបអាមេរិកខាងត្បូង និងអាមេរិក កណ្ដាលដែលគ្រោះថ្នាក់ខ្លាំងដល់ទារកក្នុងផ្ទៃ។ ទោះបីជាមិនទាន់មានលទ្ធផលសម្រេចពីការសិក្សាក៏ដោយ ប្រទេសនីមួយៗក្នុងតំបន់បានចាប់ផ្ដើមរៀបចំប្រព័ន្ធទប់ស្កាត់ការរីករាលដាលនៃវីរុសនេះជាបន្តបន្ទាប់៕
|
2016-09-06T10:10:00+07:00
|
rfa.org
|
https://www.rfa.org/khmer/news/health/Zika-virus-scanners-set-at-airports-and-borders-09052016230904.html
|
c56f43a7-02ca-4883-b748-7f2286ce1d98
|
ស.ស.ស.ក ជួយឧបត្ថម្ភអ្នកកាសែតទី៦ មានជំងឺធ្ងន់ធ្ងរសម្រាកនៅមន្ទីរពេទ្យកាល់ម៉ែត ខណៈគ្រួសារអំពាវនាវរកជំនួយ
|
ថ្នាក់ដឹកនាំសហភាពសហព័ន្ធអ្នកសារព័ត៌មានកម្ពុជា (ស.ស.ស.ក) នៅព្រឹកថ្ងៃទី០៥ ខែកញ្ញា ឆ្នាំ២០១៦នេះ បាននាំថវិកា១,៤០០,០០០រៀល (មួយលានបួនសែនរៀល) ជួយដល់លោក ជិន លីហន ដែលជាមន្ត្រីព័ត៌មាន នៃទូរទស្សន៍ជាតិកម្ពុជា (TVK) ដែលកំពុងសម្រាកព្យាបាលជំងឺ មហារីកខួរឆ្អឹងខ្នងធ្ងន់ធ្ងរ នៅមន្ទីរពេទ្យកាល់ម៉ែត។ ប្រធានសហភាពសហព័ន្ធអ្នកសារព័ត៌មានកម្ពុជា លោក ហ៊ុយ វណ្ណៈ បានថ្លែងថា ថវិកាឧបត្ថម្ភបន្តិចបន្តួចទាំងនេះ គឺជាសមានចិត្ត របស់ ស.ស.ស.ក ដែលមានគោលដៅយកចិត្តទុកដាក់ជួយដល់អ្នកសារព័ត៌មានទាំងអស់ មិនប្រកាន់ព័ណ៌សម្បុរ និន្នាការអ្វីទេ នៅពេលដែលពួកគេជួបប្រទះបញ្ហានានានៅក្នុងអាជីពរបស់ខ្លួន។ លោក ហ៊ុយ វណ្ណៈ បញ្ជាក់ថា ។ លោកបន្តថា ថវិកាទាំងនេះ ពិតជាមិនអាចឆ្លើយតបនូវទំហំនៃជម្ងឺរបស់លោក ជិន លីហន បាននោះទេ តែវាជាការរួមចំណែកមួយដ៏សំខាន់ ក្នុងការបន្ថយបន្ទុកក្រុមគ្រួសាររបស់លោក ក្នុងការចំណាយទៅលើថ្លៃព្យាបាល និងថ្នាំសង្កូវបន្ទាន់ ហើយលោកប្រធាន ស.ស.ស.ក ក៏បានជូនពរលោក ជិន លីហន ឲ្យបានឆាប់ជាសះស្បើយ ផងដែរ។ សូមបញ្ជាក់ថា លោក ជិន លីហន ដែលជាមន្ត្រីបំរើការងារ នៅអគ្គនាយកដ្ឋានទូរទស្សន៍ជាតិកម្ពុជា ត្រូវបានក្រុមគ្រួសារបញ្ជូន ពីប្រទេសវៀតណាមមកវិញ កាលពីសប្តាហ៍មុន ដោយស្ថានភាពជម្ងឺរបស់លោក កំពុងស្ថិតនៅដំណាក់កាលចុងក្រោយ ហើយក្រុមគ្រួសារលោក ដែលកំពុងមានសភាពខ្វះខាត ក៏បានអំពាវនាវរកជំនួយសប្បុរសផងដែរ ដើម្បីបន្តព្យាបាលលោក។ ជាការកត់សម្គាល់ ចាប់តាំងពីការចាប់បដិសន្ធិកាលពីថ្ងៃទី០៨ ខែសីហាឆ្នាំ២០១៦ មកទល់ពេលនេះ ស.ស.ស.ក បានបរិច្ចាកថវិការសរុបចំនួន៦,៩៥០,០០០រៀល ដែលជាមូលនិធិផ្ទាល់របស់ ស.ស.ស.ក និងថវិកាសប្បុរសរបស់សមាជិក ស.ស.ស.ក នានា ជួយដល់អ្នកកាសែតចំនួន៥នាក់ ដែលបានទទួលមរណៈភាព និងមានជម្ងឺប្រចាំកាយបន្ទាប់ពីការបំពេញវិជ្ជាជីវៈសារព័ត៌មានអស់ជាច្រើនឆ្នាំ។ តាមគោលការណ៍ ស.ស.ស.ក អ្នកសារព័ត៌មានម្នាក់ មានជម្ងឺទទួលបានថវិកា៥សែនរៀល ស្មើៗគ្នាហើយក្នុងករណីមរណៈភាព ទទួលបានការឧបត្ថម្ភ១លានរៀល ក្រៅពីនោះជាថវិការបន្ថែម ដែលជាសមានចិត្តរបស់សមាជិក ស.ស.ស.ក៕
|
2016-09-05T19:21:00+07:00
|
freshnewsasia.com
|
https://m.freshnewsasia.com/index.php/en/localnews/33360-2016-09-05-08-26-35.html
|
99233de4-a6f0-43b0-929a-7dbfa949f1af
|
ក្រសួងសុខាភិបាល ប្រកាសលេខទូរស័ព្ទបន្ទាន់ ឬ Hotline «115» សម្រាប់សួរនាំអំពីជំងឺឆ្លង និងបញ្ហាសុខាភិបាលផ្សេងៗ
|
ឆ្លើយតបនឹងការរីករាលដាលវិរ៉ុសហ្ស៊ីកា (Zika) នៅតំបន់អាស៊ីនេះ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល បានប្រកាសដាក់ លេខទូរស័ព្ទបន្ទាន់ ឬ Hotline «115» សម្រាប់បងប្អូនប្រជាពលរដ្ឋអាចសួរនាំអំពីជំងឺឆ្លង និងបញ្ហាសុខាភិបាលផ្សេងៗ ២៤ម៉ោងលើ២៤ម៉ោង។ ការប្រកាសប្រើប្រាស់លេខទូរស័ព្ទបន្ទាន់ ឬ Hotline លេខ 115 នេះ ធ្វើឡើងស្របពេលលោក ម៉ម ប៊ុនហេង រដ្ឋមន្រ្តីក្រសួងសុខាភិបាល អញ្ជើញចុះពិនិត្យមើល ម៉ាស៊ីនស្កេនវិរ៉ុស Zika នៅអាកាសយានដ្ឋានអន្តរជាតិភ្នំពេញ នាព្រឹកថ្ងៃទី០៥ ខែកញ្ញា ឆ្នាំ២០១៦ ក្នុងគោលបំណងបង្កើនការយកទុកដាក់ក្នុងការត្រួតពិនិត្យ ការឆ្លងចូលវិរ៉ុស Zika ពីប្រទេសផ្សេងៗ។ លោក ម៉ម ប៊ុនហេង រដ្ឋមន្រ្តីក្រសួងសុខាភិបាលកម្ពុជា បានលើកឡើងថា ៕
|
2016-09-05T15:14:00+07:00
|
freshnewsasia.com
|
https://m.freshnewsasia.com/index.php/en/localnews/33314-2016-09-05-01-26-51.html
|
314e4aed-d7bd-44c3-8164-64dec2b8b39e
|
សម្តេចកិត្តិព្រឹទ្ធបណ្ឌិត ឧបត្ថម្ភថវិកា ជូនដល់លោក នៅ កំសាន្ត ជាមន្ត្រីយោធា ដើម្បីបន្តព្យាបាលជំងឺ តម្រងនោមធ្ងន់ធ្ងរ
|
នៅព្រឹកថ្ងៃទី០៣ ខែកញ្ញា ឆ្នាំ២០១៦ នេះ លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា និងសហការី បានចុះសួរសុខទុក្ខ លោក នៅ កំសាន្ត អាយុ ៥២ឆ្នាំ ជាមន្ត្រីយោធា បម្រើការងារនៅអគ្គលេខាធិការដ្ឋានក្រសួងការពារជាតិ ដែលមានជំងឺតម្រងនោមធ្ងន់ធ្ងរ កំពុងស្នាក់នៅគេហដ្ឋាន ស្ថិតនៅ ផ្ទះលេខ ២៥ ផ្លូវលេខ ២៦៥ សង្កាត់ទឹកល្អក់៣ ខណ្ឌទួលគោក រាជធានីភ្នំពេញ។ ជាមួយគ្នានោះ លោកស្រី បាននាំយកអំណោយមនុស្សធម៌របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា រួមមានផ្លែឈើ និងថវិកាមួយចំនួន មកជូនអ្នកជំងឺ និងក្រុមគ្រួសារដើម្បីបន្តព្យាបាលជំងឺផងដែរ។ ឱកាសនៃការចុះសួរសុខទុក្ខនោះ លោកស្រី អគ្គលេខាធិការរងទី១ បានពាំនាំប្រសាសន៍ផ្តាំផ្ញើសាកសួរសុខទុក្ខ និងសេចក្ដីអាណិតអាសូរពីសំណាក់ សម្តេចកិត្តិព្រឹទ្ធបណ្ឌិត ដែលជានិច្ចកាល សម្ដេចតែងយកចិត្តទុកដាក់ គិតគូរអំពីសុខទុក្ខប្រជាពលរដ្ឋដែលមានជំងឺ និងជួបការលំបាកខ្វះខាត ជាពិសេស ដូចជា រូបលោក នៅ កំសាន្ត ជាមន្ត្រីយោធាដែលបានលះបង់កម្លាំងកាយ-ចិត្ត ដើម្បីបម្រើជាតិមាតុភូមិដោយមិនខ្លាចនឿយហត់ អស់រយៈពេលជាង ៣០ឆ្នាំ មកនេះ។ ទន្ទឹមនឹងនោះដែរ លោកស្រី ម៉ែន នារីសោភ័គ បានផ្តាំផ្ញើដល់លោក នៅ កំសាន្ត សូមយកចិត្តទុកដាក់ និងព្យាយាមថែទាំសុខភាពឱ្យបានល្អ ហើយក៏សូមជូនពរឲ្យលោក បានឆាប់ជាសះស្បើយពីជំងឺផងដែរ។ មន្ត្រីយោធារូបនោះ បានថ្លែងអំណរគុណដោយក្តីរំភើបចិត្តឥតឧបមា ចំពោះសណ្តានចិត្តដ៏ថ្លៃថ្លារបស់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលបានជួយឧបត្ថម្ភថវិកា ដល់រូបលោក ដើម្បីមានលទ្ធភាពបន្តព្យាបាលជំងឺឱ្យជាសះស្បើយ និងបានចូលមប្រើការងារជាធម្មតាវិញ៕
|
2016-09-03T19:07:00+07:00
|
freshnewsasia.com
|
https://m.freshnewsasia.com/index.php/en/localnews/33205-2016-09-03-11-00-28.html
|
9e90ef4d-80ee-4b58-b10a-cb6484a399ba
|
សម្តេចកិត្តិព្រឹទ្ធបណ្ឌិត ចាត់មន្ត្រី ចុះសួរសុខទុក្ខ អ្នកយកព័ត៌មាន CTN ទើបវះកាត់ជំងឺធ្លាក់ពោះវៀន
|
នៅរសៀលថ្ងៃទី០២ ខែកញ្ញា ឆ្នាំ២០១៦ នេះ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា និងសហការី បានចុះសួរសុខទុក្ខ និងនាំយកអំណោយ មនុស្សធម៌របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា រួមមានថវិកា និងផ្លែឈើមួយចំនួនមកជូន លោក ង៉ាន់ សំណាង អាយុ ៣៣ឆ្នាំ ជាអ្នកយកព័ត៌មានទូរទស្សន៍ CTN បម្រើការងារជូនកាកបាទក្រហមកម្ពុជា ដែលទើបវះកាត់ជំងឺធ្លាក់ពោះវៀន កំពុងសម្រាកនៅគេហដ្ឋានស្ថិតនៅភូមិដួង សង្កាត់ព្រែកព្នៅ ខណ្ឌព្រែកព្នៅ រាជធានីភ្នំពេញ។ នាឱកាសនោះ លោកស្រីអគ្គលេខាធិការរងទី ១ បានផ្តាំផ្ញើសាកសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិតប្រធានកាកបាទក្រហមកម្ពុជា និងផ្តាំផ្ញើដល់លោក ង៉ាន់ សំណាង សូមយកចិត្តទុកដាក់ថែទាំសុខភាពឱ្យបានល្អ យកពេលវេលាសម្រាកឱ្យបានគ្រប់គ្រាន់ទោះជាមមាញឹកជាមួយការងារខ្លាំងយ៉ាងណាក៏ដោយ ពិសេស មិនត្រូវធ្វើកិច្ចការធ្ងន់ៗ ដែលអាចប៉ះពាល់ដល់មុខរបួស។ លោក ង៉ាន់ សំណាង និងក្រុមគ្រួសារ បានថ្លែងអំណរគុណយ៉ាងជ្រាលជ្រៅចំពោះ សម្តេចកិត្តិព្រឹទ្ធបណ្ឌិត ដែលជានិច្ចកាល យកចិត្តទុកដាក់ចំពោះសុខទុក្ខប្រជាពលរដ្ឋ គ្រប់រូបដែលជួបការលំបាក ដោយមិនប្រកាន់និន្នាការ នយោបាយអ្វីឡើយ៕
|
2016-09-03T00:23:00+07:00
|
freshnewsasia.com
|
https://m.freshnewsasia.com/index.php/en/localnews/33144-2016-09-02-10-23-03.html
|
9e959fe7-3405-4782-840c-82314f12cd04
|
សម្តេចកិត្តិព្រឹទ្ធបណ្ឌិត ជួយឧបត្ថម្ភដល់ស្ដ្រីម្នាក់ មានជំងឺទឹកនោមផ្អែម និងរលាកបាតភ្នែកធ្ងន់ធ្ងរ
|
នៅទីស្នាក់ការកណ្តាល កាកបាទក្រហមកម្ពុជា លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានជួបសួរសុខទុក្ខ និងផ្តល់អំណោយមនុស្សធម៌របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា រួមមានអង្ករ ១០០គីឡូក្រាម មី ៤កេស ត្រីខ ៤០កំប៉ុង អាហារបំប៉នសុខភាព ១កេស ឃីត៤ (មុង ភួយ ក្រមា សារុង) និងថវិកាមួយចំនួន ជូន អ៊ំស្រី ធីម ឆេងណៃ អាយុ ៦៣ឆ្នាំ រស់នៅភូមិស្ទឹង ឃុំពពេល ស្រុកពញាក្រែក ខេត្តត្បូងឃ្មុំ ដែលកំពុងមានជំងឺទឹកនោមផ្អែម និងរលាកបាតភ្នែកធ្ងន់ធ្ងរ។ បន្ទាប់ពីបានសំណេះសំណាល និងពាំនាំប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា រួចមក លោកស្រីអគ្គលេខាធិការរងទី ១ បានសហការជាមួយក្រុមគ្រូពេទ្យស្ម័គ្រចិត្តសម្តេចតេជោ និងបានចាត់ឲ្យក្រុមការងារជូនអ្នកជំងឺ ទៅពិនិត្យ និងទទួលការព្យាបាលជំងឺទឹកនោមផ្អែម នៅមន្ទីរពេទ្យព្រះកុសុមៈ។ បន្ទាប់ពីព្យាបាលជំងឺទឹកនោមផ្អែមរួច នឹងបញ្ចូនគាត់ទៅវះកាត់ព្យាបាលភ្នែក នៅមន្ទីរពេទ្យព្រះអង្គឌួង នៅថ្ងៃទី០១ ខែកញ្ញា ឆ្នាំ២០១៦ ស្អែកនេះ៕
|
2016-08-31T23:59:00+07:00
|
freshnewsasia.com
|
https://m.freshnewsasia.com/index.php/en/localnews/32952-2016-08-31-10-00-37.html
|
35efb3be-e31a-4128-997e-8aa01388116d
|
មន្ត្រីសុខាភិបាលសន្និដ្ឋានបឋមថាព្រះសង្ឃវត្តបារាយណ៍ពុលចំណីអាចបណ្ដាលមកពីជ្រក់ស្ពៃ
|
ប្រធានមន្ទីរសុខាភិបាល ខេត្តកំពង់ចាម ឲ្យដឹងថា ករណីព្រះសង្ឃ និងពលរដ្ឋដែលគង់នៅវត្តបារាយណ៍ព្រះជីវ៍ ស្ថិតនៅឃុំបារាយណ៍ ស្រុកស្រីសន្ធរ ពុលចំណីអាហារនោះ គឺអាជ្ញាធរមិនទាន់កំណត់មូលហេតុច្បាស់លាស់នៅឡើយ ប៉ុន្តែប្រធានមន្ទីរសុខាភិបាលខេត្តសន្និដ្ឋានថា អាចបណ្ដាលមកពីការបរិភោគជ្រក់ស្ពៃច្រើនជាង។ ទោះបីជាយ៉ាងណា អាជ្ញាធរនៅរង់ចាំលទ្ធផលការធ្វើកោសល្យវិច័យអាហារ និងភស្តុតាងជាផ្លូវការសិន។ ចំណែកព្រះចៅអធិការវត្តបារាយណ៍ព្រះជីវ៍ ហៅវត្តបារាយណ៍ បារម្ភចំពោះសុវត្ថិភាពចំណីអាហារ ក្រោយពេលមានហេតុការណ៍ពុលអាហារកើតឡើងក្នុងវត្តរបស់ព្រះអង្គ។ ក្រោយពេលមានព្រះសង្ឃនៅវត្តបារាយណ៍ព្រះជីវ៍ធំ ពុលអាហារកាលពីពេលថ្មីៗនេះ មន្ត្រីក្រសួងសុខាភិបាល និងមន្ទីរសុខាភិបាលខេត្ត បានធ្វើការងារនេះយ៉ាងយកចិត្តទុកដាក់។ ការងារទាំងនោះរួមមាន ជួយសង្គ្រោះព្រះសង្ឃ និងកូនសិស្សលោក ព្រមទាំងប្រមូលយកសំណាក ឬសំណល់ចំណីអាហារ និងគ្រឿងផ្សំ ដែលព្រះសង្ឃបានឆាន់ យកទៅធ្វើកោសល្យវិច័យនៅមន្ទីរពិសោធន៍ប៉ាស្ទ័រ (Pasteur) រាជធានីភ្នំពេញ ដើម្បីឲ្យប្រាកដថា តើបណ្ដាលមកពីមូលហេតុអ្វី? ករណីពុលអាហារនេះ កើតឡើងកាលពីថ្ងៃទី២៩ សីហា គឺមានព្រះសង្ឃ និងពលរដ្ឋចំនួនជាង ៦០អង្គ និងនាក់ បានពុល ប៉ុន្តែមិនមានអ្នកគ្រោះថ្នាក់ដល់អាយុជីវិតទេ។ ប្រធានមន្ទីរសុខាភិបាលខេត្តកំពង់ចាម លោក គីម សួរភារុណ មានប្រសាសន៍នៅថ្ងៃទី៣១ សីហា ថា ករណីព្រះសង្ឃពុលអាហារនេះ គឺខាងលោកមិនទាន់ទទួលបានលទ្ធផលធ្វើកោសល្យវិច័យនៅឡើយ។ លោកបន្តថា មូលហេតុបណ្ដាលឲ្យពុលនៅមិនទាន់ដឹងប្រាកដ ប៉ុន្តែលោកសន្និដ្ឋានថា អាចបណ្ដាលមកពីជ្រក់ស្ពៃ ព្រោះអាហារប្រភេទផ្សេងមិនអាចបណ្ដាលឲ្យព្រះសង្ឃមានគ្រោះថ្នាក់បានទេ៖ ។ ប្រធានមន្ទីរសុខាភិបាលដដែលបញ្ជាក់ថា អ្នកដែលពុលនោះមានអាការៈវិលមុខ ក្អួតចង្អោរ រាករូស ជាដើម។ លោកថា កន្លងមក អាជ្ញាធរធ្លាប់អប់រំពលរដ្ឋអ្នកប្រើប្រាស់ផលិតផល និងអ្នកលក់ដូរទាំងឡាយឲ្យប្រុងប្រយ័ត្ន និងត្រូវលក់ផលិតផលណាដែលមានគុណភាពល្អ ព្រមទាំងទទួលស្គាល់ពីក្រសួងសុខាភិបាល។ ចៅអធិការវត្តបារាយណ៍ព្រះជីវ៍ធំ ហៅវត្តបារាយណ៍ ព្រះតេជព្រះគុណ ហាក់ សំណាង មានថេរដីកាថា ព្រះសង្ឃជាង ៤០អង្គដែលគង់នៅវត្តបារាយណ៍ និងកូនសិស្សលោកពីរនាក់ដែលពុលអាហារ គឺបានធូរស្បើយ ហើយព្រះសង្ឃទាំងនោះបាននិមន្តទៅគង់នៅវត្តជាធម្មតាវិញហើយ។ ព្រះអង្គមានថេរដីកាបន្តថា ថ្ងៃកើតហេតុ គឺមានពុទ្ធបរិស័ទបានធ្វើចង្ហាន់ប្រគេនព្រះសង្ឃ ប៉ុន្តែព្រះអង្គនៅមិនទាន់ដឹងពីមូលហេតុប្រាកដទេ។ ព្រះចៅអធិការវត្តបារាយណ៍ ជំនាន់ទី១២ អង្គនេះ បារម្ភចំពោះសុវត្ថិភាពចំណីអាហារនៅពេលបច្ចុប្បន្ន ពីព្រោះការពុលអាហារនេះ គឺកើតឡើងជាលើកទី១ នៅវត្តបារាយណ៍៖ ។ ព្រះអង្គបន្ថែមថា ក្រោយពេលកើតហេតុភ្លាម មន្ត្រីសុខាភិបាលថ្នាក់ឃុំ និងថ្នាក់ស្រុក បានយកចិត្តទុកដាក់ចំពោះអ្នកជំងឺទាំងការដឹកជញ្ជូនទៅមន្ទីរពេទ្យ ហើយមើលថែទាំអ្នកជំងឺជាប្រចាំ ដើម្បីបញ្ចៀសគ្រោះថ្នាក់ដល់អ្នកពុលអាហារទាំងនោះ។ ទាក់ទងបញ្ហានេះ ប្រធានមជ្ឈមណ្ឌលប្រជាពលរដ្ឋដើម្បីការអភិវឌ្ឍ និងសន្តិភាព លោក យង់ គិមអេង មានប្រសាសន៍ថា សុវត្ថិភាពចំណីអាហារនៅប្រទេសកម្ពុជា បច្ចុប្បន្ន គឺប្រឈមនឹងហានិភ័យខ្ពស់។ លោកបន្តថា ដោយសារប្រព័ន្ធត្រួតពិនិត្យសុវត្ថិភាពចំណីអាហារមានភាពធូររលុង និងមិនច្បាស់លាស់ ព្រមទាំងមានអំពើពុករលួយថែមទៀតនោះ ជាហេតុធ្វើឲ្យប្រជាពលរដ្ឋនៅតែក្លាយជាជនរងគ្រោះជាបន្តបន្ទាប់៖ ។ កាលពីពេលកន្លងមក ពលរដ្ឋខ្មែរមួយចំនួនធ្លាប់រងគ្រោះដោយសារពុលចំណីអាហារ រួមមានពុលនំបញ្ចុក ពុលស្រាស ពុលត្រីកំពត ពុលនំកញ្ចប់នាំចូលពីវៀតណាម ពុលត្រសក់ជ្រក់ ឬត្រសក់ត្រាំ ពុលនំបុ័ងសាច់ ដែលជនជាតិវៀតណាម យកមកលក់ ហើយមានពលរដ្ឋខ្លះពុលរហូតដល់ស្លាប់ក៏មាន។ លោក យង់ គិមអេង ថាប្រសិនបើគ្រោះថ្នាក់បែបនេះនៅតែកើតឡើងទៀត ផលប៉ះពាល់គឺមិនត្រឹមតែកើតមានចំពោះពលរដ្ឋខ្មែរទេ ប៉ុន្តែវាធ្វើឲ្យប៉ះពាល់ដល់ភ្ញៀវទេសចរអន្តរជាតិដែលមកលេងកម្សាន្ត ម្យ៉ាងធ្វើឲ្យបាត់បង់ប្រាក់ចំណូលតាមរយៈលក់ចំណីម្ចាស់ស្រុកជូនភ្ញៀវទេសចរ ជាដើម៕
|
2016-08-31T18:15:00+07:00
|
rfa.org
|
https://www.rfa.org/khmer/news/health/food-poisoning-in-kampongcham-08312016070453.html
|
0c4320c3-be39-42af-81ee-14b11610afa5
|
ស្រ្តីទុរគតម្នាក់មានជំងឺបេះដូងធ្ងន់ធ្ងរ ត្រូវបានសង្គ្រោះជីវិតដោយសមាគមគ្រូពេទ្យស្ម័គ្រចិត្តយុវជនសម្តេចតេជោ
|
ស្រ្តីចំណាស់ម្នាក់ មានវ័យ៥៦ឆ្នាំ រស់នៅភូមិកោះវៀន ឃុំខ្នុំក្រាំង ស្រុកសំរោងទង ខេត្តកំពង់ស្ពឺ ដែលធ្លាប់មានជំងឺបេះដូងរាំរៃធ្ងន់ធ្ងរ ត្រូវបានសង្គ្រោះជីវិតឲ្យរស់រានឡើងវិញ ក្រោមការព្យាបាលពីសមាគមគ្រូពេទ្យស្ម័គ្រចិត្តយុវជនសម្តេចតេជោ សហការជាមួយក្រុមវេជ្ជបណ្ឌិតនៃមន្ទីពេទ្យ Hebron ដែលបានទទួលការឧបត្ថម្ភការព្យាបាល ដោយលោក ហ៊ុន ម៉ាណែត លោកស្រី ពេជ ចន្ទមុន្នី។ ស្រ្តីទុរគតរូបនេះ មានឈ្មោះ ម៉ែន យ៉េង ដោយបានរៀបរាប់ថា គាត់មានជំងឺបេះដូងធ្ងន់ធ្ងរ អស់រយៈពេលជាង២ឆ្នាំមកហើយ ដែលធ្វើឲ្យហត់ចុក ស្ទើតែដាច់ខ្យល់ម្តងៗ, គាត់ និងក្រុមគ្រួសារបានរស់នៅជាមួយភាពឈឺចាប់ និងអស់សង្ឃឹម ព្រោះគ្មានការរំពឹងថា អាចទទួលការព្យាបាលបានជាសះស្បើយឡើយ។ ជាភ័ព្វសំណាង ស្រ្តីខាងលើ បានជួបជាមួយក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ ខណដែលក្រុមការងារចុះទៅព្យាបាលកងទ័ព និងគ្រួសារកងទ័ព នៅយោធភូមិភាគ៣ កាលពីថ្ងៃទី៣ ខែសីហា ឆ្នាំ២០១៦ ហើយត្រូវបាននាំយកមកវះកាត់ និងព្យាបាលនៅមន្ទីពេទ្យ Hebron កាលពីថ្ងៃទី២៦ ខែសីហា ឆ្នាំ២០១៦ ក្រោមការជួយឧបត្ថម្ភឧបត្ថម្ភការព្យាបាលដោយលោក ហ៊ុន ម៉ាណែត លោកស្រី ពេជ ចន្ទមុន្នី។ ដោយមានការយកចិត្តទុកដាក់ពីក្រុមគ្រូពេទ្យស្ម័គ្រចិត្តយុវជនសម្តេចតេជោ និងក្រុមវេជ្ជបណ្ឌិតនៃមន្ទីពេទ្យ Hebron ស្រ្តី ម៉ែន យ៉េង មានអាការៈធូរស្រាលប្រសើរជាងមុន ហើយគ្រោងចេញពីមន្ទីពេទ្យ នៅពេលឆាប់ៗខាងមុខ។ ស្រ្តីកំសត់ ម៉ែង យ៉េង និងកូនស្រី បានបង្ហាញអារម្មណ៍សប្បាយរីករាយរកអ្វីមកប្រៀបធៀបពុំបាន និងគោរពថ្លែងអំណរគុណចំពោះការឧបត្ថម្ភ ប្រកបដោយទឹកចិត្តសប្បុរសធម៌ និងមនុស្សធម៌មិនអាចកាត់ថ្លៃរបស់លោក ហ៊ុន ម៉ាណែត លោកស្រី ពេជ ចន្ទមុន្នី និងក្រុមការងារសមាគមគ្រូពេទ្យស្ម័គ្រចិត្តយុវជនសម្តេចតេជោ ដែលបានផ្តល់ជីវិតថ្មី ក្តីសង្ឃឹមថ្មី ដើម្បីបានប្រកបមុខរបរចិញ្ចឹមជីវិតធម្មតាវិញ។ បើតាមការបញ្ជាក់របស់លោកវេជ្ជបណ្ឌិតបានឲ្យដឹងថា ករណីនេះ មានកម្រិតគ្រោះថ្នាក់ខ្ពស់, បើមិនមានការព្យាបាលទាន់ពេលវេលានោះទេ អាចបាត់បង់ជីវិតទៀតផង ហើយនេះ មិនមែនជាករណីធ្ងន់ធ្ងរទី១ទេ ដែលក្រុមការងារគ្រូពេទ្យស្ម័គ្រចិត្តយុវជនសម្តេចតេជោ បានជួយសង្គ្រោះ បានវះកាត់ និងព្យាបាលសង្គ្រោះជីវិតប្រជាពលរដ្ឋជាច្រើននាក់មកហើយ៕
|
2016-08-30T18:44:00+07:00
|
freshnewsasia.com
|
https://m.freshnewsasia.com/index.php/en/localnews/32800-2016-08-30-04-44-12.html
|
994aba0b-ca48-4b28-9b3e-fe1884ff345b
|
សម្តេចតេជោ ហ៊ុន សែន៖ «ពេលនេះខ្ញុំកំពុងស្ថិត នៅមន្ទីរពេទ្យនៅសាំងកាពួ ពុំមានជំងឺដែលត្រូវបារម្ភនោះទេ»
|
សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា បានបញ្ជាក់ថា នៅព្រឹកថ្ងៃទី៣០ ខែសីហានេះ សម្តេចកំពុងស្ថិតនៅមន្ទីរពេទ្យ នៃប្រទេសសិង្ហបុរី ដើម្បីពិនិត្យសុខភាព តាមការកំណត់របស់វេជ្ជបណ្ឌិត ដោយពុំមានជំងឺដែលត្រូវបារម្ភនោះទេ។ សម្តេចតេជោ ហ៊ុន សែន បានសរសេរក្នុង Facebook របស់សម្តេចយ៉ាងដូច្នេះថា ៕
|
2016-08-30T14:58:00+07:00
|
freshnewsasia.com
|
https://m.freshnewsasia.com/index.php/en/localnews/32771-2016-08-30-01-04-32.html
|
a60c959c-0c5b-4ad6-bd6a-a1b35ef06a71
|
វេជ្ជបណ្ឌិត អ៊ុង សុផល រំពឹងថា ថ្នាំបង្ការជំងឺគ្រុនឈាម នឹងមកដល់កម្ពុជា ក្នុងពេលឆាប់ៗ ដើម្បីកាត់បន្ថយអាត្រាអ្នកស្លាប់
|
សាស្រ្តាចារ្យ វេជ្ជបណ្ឌិតអ៊ុង សុផល ប្រធានផ្នែកជំងឺឆ្លង និងជាអនុប្រធានការិយាល័យបចេ្ចកទេស នៃមន្ទីរពេទ្យកុមារជាតិ និងជាប្រធានអនុគណៈកម្មការគ្រប់គ្រងផ្នែកគ្លីនិក នៃជំងឺគ្រុនឈាម បានបញ្ជាក់ឲ្យដឹងថា កាលពីចុងឆ្នាំ ២០១៥ និងដើមឆ្នាំ ២០១៦ នេះ ថ្នាំចាក់បង្ការជំងឺគ្រុនឈាមដំបូងគេបំផុត ដែលផលិតដោយក្រុមហ៊ុន សាណូហ្វីប៉ាស្ទ័រ របស់ប្រទេសបារាំង ត្រូវបានគេចុះបញ្ជិកា ដាក់ឲ្យប្រើប្រាស់នៅក្នុងប្រទេស មួយចំនួន ដែលស្ថិតនៅក្នុងតំបន់ កើតមានជំងឺគ្រុនឈាម។ កាលពីខែមេសាកន្លងទៅនេះ ប្រទេសហ្វីលីពីនបានអនុវត្តមុនគេ នូវការដាក់បញ្ចូលថ្នាំបង្ការជំងឺគ្រុនឈាម ទៅក្នុងកម្មវិធីចាក់ថ្នាំបង្ការថ្នាក់ជាតិ របស់ខ្លួន។លោក វេជ្ជបណ្ឌិត អ៊ុង សុផល រំពឹងថាសម្រាប់កម្ពុជា ថ្នាំបង្ការជំងឺគ្រុនឈាមនេះនៅមិន ទាន់មកដល់នៅឡើយទេ ប៉ុន្តែសង្ឃឹមថាវានឹងអាចមកដល់ ក្នុងពេលឆាប់ៗខាងមុខនេះ។ ជំងឺគ្រុនឈាម គឺជាជំងឺដ៏គ្រោះថ្នាក់ និងអាចប៉ះពាល់ដល់ជីវិត។ អ្នកជំងឺគ្រុនឈាមអាចលេចចេញនូវ ផលវិបាកធ្ងន់ធ្ងរមួយចំនួន ដែលអាចនាំទៅរកការស្លាប់បាន។ ផលវិបាកទាំងនោះរួមមាន៖ ការលើសជាតិទឹក ក្នុងរាងកាយ,ការហូរឈាមច្រើន (បណ្តាលមកពីការប្រើប្រាស់ថ្នាំ ពពួកអាស្ពីរីនឬអ៊ីប៊ុយប្រូហ្វែន ឬការបាត់បង់កត្តាកំណកឈាម), ភាពខ្សោយតម្រងនោម,ការខ្សោយចង្វាក់ដង្ហើម និងការខ្សោយបេះដូង បែបតឹង ណែន។ គួរបញ្ជាក់ថា ក្រុមហ៊ុន សាណូហ្វី ជាក្រុមហ៊ុនឱសថ ឈានមុខគេមួយ លើពិភពលោក បានរកឃើញ, និងកែច្នៃ ព្រមទាំង ចែកចាយផលិតផលដែលផ្តោតសំខាន់លើតម្រូវការរបស់អ្នកជំងឺ ជាចម្បង។ក្រុមហ៊ុន សាណូហ្វី មានចំណុចស្នូលសំខាន់ៗ ចំនួន ៥ក្នុងវិស័យថែទាំសុខភាព ដែលមានដូចជា៖ ផ្នែកទឹកនោមផ្អែមនិងសរសៃឈាមបេះដូង,វេជ្ជសាស្រ្តទូទៅនិងទីផ្សារថ្មីៗ,សាណូហ្វីGenzyme, សាណូហ្វីប៉ាស្ទ័រ និងសុខភាពសត្វ។ ក្រុមហ៊ុនសាណូហ្វីបានចុះបញ្ជី ទីផ្សារភាគហ៊ុននៅទីក្រុងប៉ារីស (EURONEXT: SAN) និងនៅទីក្រុងញូវយ៉ក(NYSE: SNY)។ សាណូហ្វីប៉ាស្ទ័រ ជាស្ថាប័នថ្នាំបង្ការ របស់ក្រុមហ៊ុនសាណូហ្វី ដែលផលិតថ្នាំបង្ការលើសពី ១០០០លានដូស ក្នុងមួយឆ្នាំៗ ដែលផ្តល់ការការពារដល់មនុស្សលើស ពី ៥០០លាននាក់ ទូទាំងសកលលោក។ ជាស្ថាប័នមួយ ក្នុងចំណោមស្ថាប័នដែលឈានមុខគេ និងធំជាងគេក្នុងឧស្សាហកម្មថ្នាំបង្ការ នៅលើសកលលោកអស់រយៈពេល ជាងមួយសតវត្សរ៍មកហើយ សាណូហ្វីប៉ាស្ទ័រ បាននិងកំពុងផលិតថ្នាំបង្ការការពារជីវិត ដែលមាន គុណភាពខ្ពស់សមស្របនឹង តម្រូវការផ្នែកសុខភាពសាធារណៈ។ ក្រុមហ៊ុន វិនិយោគ ក្នុងទឹកប្រាក់លើសពី ១លានអឺរ៉ូ សម្រាប់ការស្រាវជ្រាវ និងអភិវឌ្ឍថ្មីៗ ជារៀងរាល់ថ្ងៃ៕
|
2016-08-30T01:35:00+07:00
|
freshnewsasia.com
|
https://m.freshnewsasia.com/index.php/en/localnews/32748-2016-08-30-00-02-33.html
|
39737b95-b9b0-4fbe-90b6-1c76b34ff7db
|
រដ្ឋមន្ដ្រី ម៉ម ប៊ុនហេង ចុះពិនិត្យការព្យាបាលជំងឺជូនប្រជាពលរដ្ឋក្រីក្រ ដោយឥតគិតថ្លៃ នៅមន្ទីរពេទ្យព្រះកុសុមៈ
|
រដ្ឋមន្ដ្រីក្រសួងសុខាភិបាល លោក ម៉ម ប៊ុនហេង នៅថ្ងៃទី២៩ ខែសីហា ឆ្នាំ២០១៦នេះ បានអញ្ជើញចុះសួរសុខទុក្ខ និងពិនិត្យមើលការព្យាបាល របស់ប្រជាពលរដ្ឋក្រីក្រ ដោយពុំបង់ប្រាក់ នៅមន្ទីរពេទ្យមន្ទីរពេទ្យព្រះកុសុមៈ ហៅ មន្ទីរពេទ្យលោកសង្ឃ។ លោករដ្ឋមន្ដ្រីបានថ្លែងថា ។ គួរបញ្ជាក់ថាចាប់ពីថ្ងៃនេះតទៅ រថយន្តដឹកសពរបស់មន្ទីរពេទ្យរដ្ឋទាំងអស់ នៅទូទាំងប្រទេស នឹងមិនអនុញ្ញាតឲ្យយកកម្រៃសេវា ពីការដឹកសពទៀតទេ ទោះជាក្នុងករណីណាក៏ដោយ ហើយការចំណាយក្នុងការដឹកសពនេះ ត្រូវប្រើប្រាស់ថវិការបស់រដ្ឋ នេះបើតាមលិខិតរបស់ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល ដែលផ្សព្វផ្សាយនៅថ្ងៃទី២៩ ខែសីហា ឆ្នាំ២០១៦នេះ៕
|
2016-08-30T01:18:00+07:00
|
freshnewsasia.com
|
https://m.freshnewsasia.com/index.php/en/localnews/32744-2016-08-30-00-09-46.html
|
ca6b7dc4-13b4-4faf-8622-8dc791f4a1ac
|
បុរសម្នាក់ដែលមានជំងឺផុងលលាក្បាលធ្ងន់ធ្ងរ ត្រូវបានសង្គ្រោះជីវិតទាំងស្រុង ដោយសម្តេចតេជោ និងសម្តេចកិត្តិព្រឹទ្ធបណ្ឌិត
|
បុរសម្នាក់ឈ្មោះ ចាយ សុខឃី អាយុ៣៦ឆ្នាំ មុខរបរជាកសិករ រស់នៅភូមិអន្លង់ ឃុំព្រែកតាមាក់ ស្រុកខ្សាច់កណ្ដាល ខេត្តកណ្ដាល ដែលមានជំងឺផុងលលាក្បាលធ្ងន់ធ្ងរ ស្ទើរតែបាត់បង់ជីវិត ដោយសារគ្រោះថ្នាក់ចរាចរណ៍ ត្រូវបានសង្គ្រោះជីវិតឲ្យរស់រាន ឡើងវិញក្រោមការឧបត្ថម្ភការព្យាបាលទាំងស្រុង ព្រមទាំងមានការឧបត្ថម្ភផ្សេងៗទៀត របស់សម្តេចតេជោ ហ៊ុន សែន និងសម្តេច កិត្តិព្រឹទ្ធបណ្ឌិត ប៊ុន រ៉ានី ហ៊ុនសែន តាមរយៈលោកស្រី ពេជ ចន្ទមុន្នី ហ៊ុន ម៉ាណែត។ អ្នកស្រី សុខ សំអឿន ជាភរិយាបានរៀបរាប់ឲ្យដឹងថា ស្វាមីរបស់របស់គាត់បានជួបគ្រោះថ្នាក់ ចរាចរណ៍កាលពីថ្ងៃទី១៧ ខែមិថុនា ឆ្នាំ២០១៦ ដោយដើរឆ្លងថ្នល់ត្រូវរថយន្ត បុកពីក្រោយបណ្តាលឲ្យបែកលលាក្បាលធ្ងន់ធ្ងរ ដែលត្រូវវះកាត់ជាបន្ទាន់លើកទី១ដើម្បីយក លលាក្បាលមកចិញ្ចឹមក្នុងពោះ។ ដើម្បីសង្រោះជីវិតស្វាម៉ី បងត្រូវបង្ខំចិត្តលក់ដីនិងផ្ទះសម្បែង ដើម្បីបានប្រាក់វះកាត់លើកទី១។ បងស្រីបានបន្តថា គាត់និងក្រុមគ្រួសារ បានរស់នៅជាមួយពិការភាព និងអស់សង្ឃឹមព្រោះគ្មានថវិកាដើម្បីបន្តការព្យាបាលហើយ មានកូន២នាក់ក្នុងបន្ទុកដែលកត្តានេះ បានធ្វើអោយជីវភាពគ្រួសារ របស់គាត់មានការលំបាក មិនអាចប្រកបរបផ្សេងៗបាន។ ជាភ័ព្វសំណាង បងស្រីនិងក្រុមគ្រួសារបានជួបជាមួយក្រុមការងារ សមាគមគ្រូពេទ្យស្ម័គ្រចិត្តយុវជនសម្តេចតេជោនាំយកមកវះកាត់និង ព្យាបាលនៅមន្ទីពេទ្យ Jeremiah's Hope កាលពីថ្ងៃទី២៤ ខែសីហា ឆ្នាំ២០១៦ ក្រោមការជួយឧបត្ថម្ភទាំងស្រុងពីសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន។ ដោយមានការយកចិត្តទុកដាក់ពីក្រុមគ្រូពេទ្យស្ម័គ្រចិត្តយុវជនសម្តេចតេជោ បងប្រុស ចាយ សុខឃី បានធូស្រាល ប្រសើរជាងមុន គាត់អាចកម្រើកដៃ ជើងនិងអាចនិយាយបាន។ ក្រុមគ្រួសារបងប្រុស ចាយ សុខឃី បានបង្ហាញគុណូបការៈគុណ និងគោរពថ្លែងអំណរគុណចំពោះការឧបត្ថម្ភដ៍ថ្លៃថ្លាបំផុតប្រកបដោយ ទឹកចិត្តសប្បុរសធម៌ និងមនុស្សធម៌ដ៍មានតម្លៃមិនអាចកាត់ថ្លៃ របស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែននិងសមាគមគ្រូពេទ្យស្ម័គ្រចិត្ត យុវជនសម្តេចតេជោ ដែលបានផ្តល់ជីវិតថ្មី ក្តីសង្ឃឹមថ្មីនិងបានធ្វើឲ្យជីវភាពគ្រួសារមានលក្ខណៈ ប្រសើរជាងមុនដល់ក្រុមគ្រួសារគាត់។ បើតាមការបញ្ជាក់របស់លោកវេជ្ជបណ្ឌិតបានឲ្យដឹងថា ករណីនេះមានលក្ខណៈលំបាកស្មុគស្មាញ បើមិនមានការព្យាបាលទាន់ពេល វេលានោះទេ អ្នកជំងឺអាចមាមពិការភាពមួយជីវិតឬ អាចបាត់បង់ជីវិតទៀតផង។ នេះមិនមែនជាករណីធ្ងន់ធ្ងរទីមួយទេដែលក្រុមការងារ គ្រូពេទ្យស្ម័គ្រចិត្តយុវជនសម្តេចតេជោបានជួយសង្គ្រោះជីវិតនោះទេ គឺក្រុមការងារនៃសមាគមនេះបាន វះកាត់និងព្យាបាលសង្គ្រោះ ជីវិតប្រជាពលរដ្ឋជាច្រើននាក់មកហើយ៕
|
2016-08-29T16:50:00+07:00
|
freshnewsasia.com
|
https://m.freshnewsasia.com/index.php/en/localnews/32672-2016-08-29-05-51-48.html
|
b76d0c0c-baff-4fda-9d54-ce189b40e4e8
|
លោក កែវ រតនៈ នាំក្រុមគ្រូពេទ្យស្ម័គ្រចិត្តប្រទេសម៉ាឡេស៊ី ពិនិត្យនិងព្យាបាលជំងឺឥតគិតថ្លៃ ជូនប្រជាពលរដ្ឋនៅស្រុកក្រគរ
|
ក្រុមគ្រូពេទ្យស្ម័គ្រចិត្ត របស់ប្រទេសម៉ាឡេស៊ី និងនិស្សិតបុគ្គលិកខ្មែរចំនួន១៥០នាក់ ដឹកនាំដោយ Mr. Nai Keng Hak និង Mr.Na តំណាងអង្គការមូលនិធិពុទ្ធសាសនាឆឺជី សហការជាមួយក្រុមការងារចុះជួយស្រុក បានចុះមកពិនិត្យ និងព្យាបាលជំងឺ ជូនប្រជាពលរដ្ឋនៅស្រុកក្រគរ ដោយឥតគិតថ្លៃ ក្នុងរយៈពេល២ថ្ងៃ ចាប់ពីថ្ងៃទី២៧-២៨ ខែសីហា ឆ្នាំ២០១៦នេះ នៅស្នាក់ការគណបក្សប្រជាជនកម្ពុជាស្រុក ដោយមានការអញ្ជើញចូលរួមពី លោក ម៉ៅ ធនិន អភិបាលខេត្តពោធិ៍សាត់ និងលោក កែវ រតនៈ ប្រតិភូរាជរដ្ឋាភិបាល ទទួលបន្ទុកអគ្គិសនីកម្ពុជា និងជាប្រធានក្រុមការងារចុះជួយស្រុកក្រគរ ព្រមទាំងថ្នាក់ដឹកនាំមួយចំនួនទៀត។ លោក ទឹម សារិន ប្រធានគណបក្សប្រជាជនស្រុកក្រគរ បានឲ្យដឹងថា ក្រុមគ្រូពេទ្យស្ម័គ្រចិត្ត របស់ប្រទេសម៉ាឡេស៉ី ដែលបានមកពិនិត្យ និងព្យាបាលជំងឺ ជូនដល់ប្រជាពលរដ្ឋក្នុងស្រុកក្រគរនាពេលនេះ ផ្តោតលើការព្យាបាលជំងឺទូទៅរួមមាន៖ ជំងឺកុមារ ជំងឺភ្នែក មាត់ធ្មេញ ច្រមុះត្រចៀក បំពង់ក ក្រពះពោះវៀន រោគស្ត្រី ពិនិត្យផ្ទៃពោះ ជំងឺផ្លូវចិត្ត ជំងឺសើរស្បែក ជំងឺកាមរោគ ពិការភាព និងជំងឺផ្សេងៗ។ល។ ព្រមទាំងផ្តល់ថ្នាំសម្រាប់ទ្រទ្រង់ ដល់សេវាព្យាបាលផងដែរ។ លោក កែវ រតនៈ និងលោក ម៉ៅ ធនិន បានថ្លែងអំណរគុណ ជូនដល់ក្រុមគ្រូពេទ្យស្ម័គ្រចិត្ត មកពីប្រទេសម៉ាឡេស៊ី រួមនឹងនិស្សិតបុគ្គលិកខ្មែរទាំងអស់ ព្រមទាំងក្រុមការងារ ដែលបានចូលរួមក្នុងនាមជាបុគ្គល និងថវិកាយ៉ាងសន្ធឹកសន្ធាប់ ក្នុងការផ្តល់សេវាព្យាបាល ដល់ប្រជាពលរដ្ឋក្រីក្រ ក្នុងស្រុកក្រគរ ដែលកំពុងប្រឈមបញ្ហាសុខភាព។ លោកទាំងពីរបានថ្លែងទៀតថា នេះជាឱកាសល្អណាស់ សម្រាប់បងប្អូនប្រជាពលរដ្ឋដែលមានជំងឺ ហើយកន្លងមកគ្មានលទ្ធភាពព្យាបាលនោះ ឥឡូវនេះក្រុមគ្រូពេទ្យស្ម័គ្រចិត្ត មកពីប្រទេសម៉ាឡេស៊ី បានមកពិនិត្យ និងព្យាបាលជំងឺ ជូនបងប្អូនដោយឥតគិតថ្លៃ ដូច្នេះសូមបងប្អូនដែលមានជំងឺផ្សេងៗ អញ្ជើញមកឲ្យបានរួសរាន់ ព្រោះក្រុមគ្រូពេទ្យ មានពេលវេលាតែ ២ថ្ងៃប៉ុណ្ណោះ។ លោកក៏បានស្នើឲ្យក្រុមគ្រូពេទ្យស្ម័គ្រចិត្ត មកពីប្រទេសម៉ាស៊ី បន្តបេសកកម្មជួយព្យាបាលជំងឺ ជូនប្រជាពលរដ្ឋទូទាំងប្រទេស ជាក់ស្តែងក្នុងខេត្តពោធិ៍សាត់ ឲ្យបានញឹកញាប់បន្តទៀត។ ក្នុងថ្ងៃដដែលនោះ លោក ម៉ៅ ធនិន និងលោក កែវ រតនៈ ព្រមទាំងក្រុមការងារចុះជួយឃុំ ក៏បានបន្តដោះស្រាយក្តីកង្វល់ ទាក់ទងនឹងទំនាស់ដ្លីធ្លី របស់បងប្អូនប្រជាពលរដ្ឋ ៤៧គ្រួសារ ជាមួយនឹងឈ្មោះ សុខ សំណាង នៅចំណុចអតីតភូមិពោធិ៍ ស្ថិតក្នុងភូមិត្រពាំងរំដេញ ស្រុកក្រគរ ខេត្តពោធិ៍សាត់ផងដែរ៕
|
2016-08-27T21:11:00+07:00
|
freshnewsasia.com
|
https://m.freshnewsasia.com/index.php/en/localnews/32564-2016-08-27-07-36-18.html
|
49aab6e3-86cd-413f-bcbe-e6dd18bdacb9
|
លោក ម៉ម ប៊ុនហេង និងលោកសាស្រ្តាចារ្យ Nam Han Cho ពិភាក្សាអំពីផលប៉ះពាល់ ដែលបណ្តាលមកពីជំងឺទឹកនោមផ្អែម
|
លោកសាស្រ្តាចារ្យជនជាតិកូរ៉េ Nam Han Cho ប្រធានសហព័ន្ធជំងឺទឹកនោមផ្អែមពិភពលោក បានដឹកនាំគណៈប្រតិភូចិនមួយក្រុម ចូលជួបសម្តែងការគួរសមជាមួយ លោក ម៉ម ប៊ុនហេង រដ្ឋមន្រ្តីក្រសួងសុខាភិបាល នៅទីស្តីការក្រសួងសុខាភិបាល កាលពីម្សិលមិញ ដើម្បីជម្រាបជូនពីគម្រោងសិក្សាស្រាវជ្រាវពីផលប៉ះពាល់ទៅលើបាតភ្នែក ចំពោះអ្នកជំងឺទឹកនោមផ្អែម (Diabetic Retinopathy) ក្នុងគោលបំណងដើម្បីការពារ និងបញ្ចៀសពីការវិវត្តន៍ទៅរកភាពងងឹតភ្នែក ដែលជាផលវិបាកមួយដ៏ធ្ងន់ធ្ងរនៃជំងឺទឹកនោមផ្អែម។ លោកសាស្រ្តាចារ្យ Nam Han Cho បានលើកឡើងថា សព្វថ្ងៃនេះ មានអ្នកជំងឺទឹកនោមផ្អែមប្រមាណជា ៤១៥ លាននាក់នៅជុំវិញពិភពលោក ហើយអ្នកដែលមិនទាន់ដឹងថាខ្លួនឯង មានជំងឺទឹកនោមផ្អែម គឺមានរហូតដល់ ១កោដិនាក់ឯណោះ។ ក្នុងនោះដែរ អ្នកជំងឺទឹកនោមផ្អែមប្រហែលជា ២៥% មានផលប៉ះពាល់ទៅលើបាតភ្នែក និងអ្នកដែលត្រៀមកើតជំងឺទឹកនោមផ្អែម មានផលប៉ះពាល់ទៅលើបាតភ្នែកប្រហែលជា 3-5%។ លោកបានបន្ថែមថា ដូច្នេះហើយ គម្រោងសិក្សាស្រាវជ្រាវពីផលប៉ះពាល់ទៅលើបាតភ្នែក ចំពោះអ្នកជំងឺទឹកនោមផ្អែមពិតជាមានសារសំខាន់ណាស់ ដើម្បីធើ្វការពិនិត្យ និងស្វែងរកបញ្ហាទាក់ទងនឹងបាតភ្នែក ដែលបង្កឡើងដោយជំងឺទឹកនោមផ្អែម និងការព្យាបាលឲ្យបានទាន់ពេលវេលា ជៀសវាងធ្វើឲ្យងងឹតភ្នែក។ លោកថា នាពេលអនាគត លោកនឹងសាងសង់អគារបន្ថែម ១ជាន់ទៀត ដើម្បីធ្វើការព្យាបាលភ្នែកដោយការវះកាត់ និងបាញ់ Laser និងការថែទាំដំបៅជើង លើអ្នកជំងឺទឹកនោមផ្អែម នៅក្នុងមជ្ឈមណ្ឌលជំងឺទឹកនោមផ្អែម កម្ពុជា-កូរ៉េ នៃមន្ទីរពេទ្យព្រះកុសុមៈ។ លោកវេជ្ជបណ្ឌិត ម៉ម ប៊ុនហេង បានថ្លែងអំណរគុណចំពោះលោកសាស្រ្តាចារ្យ Nam Han Cho ដែលបានខិតខំចូលរួម ចំណែកក្នុងការ អភិវឌ្ឍវិស័យសុខាភិបាលប្រទេសកម្ពុជា ដែលកន្លងមក លោកបានសាងសង់មជ្ឈមណ្ឌលជំងឺទឹកនោមផ្អែម កម្ពុជា-កូរ៉េ នៅក្នុងមន្ទីរពេទ្យព្រះកុសុមៈ (មន្ទីរពេទ្យលោកសង្ឃ) ដើម្បីទទួលការពិគ្រោះ និងការព្យាបាលជំងឺទឹកនោមផ្អែម និងការសម្រាកព្យាបាល នៅពេលមានផលប៉ះពាល់ទាក់ទងនឹងជំងឺទឹកនោមផ្អែម។ លើសពីនេះទៅទៀត លោករដ្ឋមន្រ្តី បានជម្រាបបន្ថែមទៅគណៈប្រតិភូកូរ៉េ និងចិន ដោយស្វាគមន៍ចំពោះកិច្ចសហប្រតិបត្តិការអន្តរជាតិ ដែលបានចូលរួម ចំណែកជាមួយរាជរដ្ឋាភិបាល ក្នុងការអភិវឌ្ឍវិស័យសុខាភិបាលកម្ពុជា ជាពិសេសទាក់ទងនឹងជំងឺទឹកនោមផ្អែម ដែលជាជំងឺរុំារៃ និងបង្កជាផលវិបាកយ៉ាងធ្ងន់ធ្ងរដល់អ្នកជំងឺ ប្រសិនបើគ្មានការព្យាបាលបានត្រឹមត្រូវ និងទៀងទាត់៕
|
2016-08-27T01:08:00+07:00
|
freshnewsasia.com
|
https://m.freshnewsasia.com/index.php/en/localnews/32509-2016-08-26-11-13-47.html
|
c4c13902-918f-4f9d-8fc9-12161139b80e
|
សមាគមមិត្តសិល្ប:ស្ម័គ្រចិត្តជួយសង្គម ចុះពិនិត្យស្ថានភាពជំងឺលោកតា ផ្លុង មឿក ជាសិល្បករជើងចាស់
|
សមាគមមិត្តសិល្ប:ស្ម័គ្រចិត្តជួយសង្គម បានចុះសួរសុខទុក្ខលោកតា ផ្លុង មឿក ជាសិល្បករជើងចាស់ ដែលលោកកំពុងមានជំងឺរាំរ៉ៃ នៅគេហដ្ឋានរបស់លោកតា។ ការចុះសួរសុខទុក្ខនេះ បានធ្វើឡើងបន្ទាប់ពីលេចឮដំណឹងថា លោកតា ផ្លុង មឿក ដែលទទួលទំនុកបំរុងឧបត្ថម្ភពីសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិតហើយនោះ នៅតែពុំអាចរ៉ាប់រងក្នុងការព្យាបាលជំងឺរបស់គាត់បាន។ លោកតា ផ្លុង មឿក ត្រូវបានសម្តេចតេជោ និង សម្តេចកិត្តិព្រឹទ្ធបណ្ឌិត ជួយឧបត្ថម្ភជាទឹកប្រាក់ចំនួន ១ម៉ឺនដុល្លារសហរដ្ឋអាមេរិក រួមទាំងប្រាក់ឧបត្ថម្ភប្រចាំខែចំនួន ៥០ម៉ឺនរៀលទៀត ចាប់តាំងពីឆ្នាំ ២០១៣ មកម្លេះ ដែលកូនរបស់គាត់បានទៅបើកជាប្រចាំពីខុទ្ទការល័យសម្តេចតេជោ រហូតមកមិនដែលខាន។ ក្រៅពីនោះ លោកតាក៏នៅទទួលបានប្រាក់ចូលនិវត្តន៍ចំនួន ៣០ម៉ឺនរៀលក្នុងមួយខែ ពីក្រសួងវប្បធម៏ និង វិចិត្រសិល្ប: ហើយថ្មីៗនេះទៀត ប្រាក់ចូលនិវត្តន៍របស់លោកតាក៏បានឡើងដល់ ៣៦ម៉ឺនរៀលទៀត។ កូនស្រីរបស់លោកតា ផ្លុងមឿក ក៏បានបញ្ជាក់ថា ទោះបីប្រាក់ឧបត្ថម្ភសរុបមានចំនួន ៨៦ម៉ឺនរៀលក្នុងមួយខែៗ ក៏មិនអាចរ៉ាប់រងបន្ទុកចំណាយលើកការព្យាបាលជំងឺ បានទាំងស្រុងដែរ ក៏ប៉ុន្តែគឺបានសម្រាលនូវបន្ទុកចំណាយមួយចំនួន។ ក្នុងនាមសមាគមមិត្តសិល្ប:ស្ម័គ្រចិត្តជួយសង្គម អ្នកនាង ចន ច័ន្ទលក្ខិណា ដែលបានចុះសួរសុខទុក និងពិនិត្យមើលស្ថានភាព លោកតា ផ្លុង មឿក នាពេលនេះ បានថ្លែងអំណរគុណដល់សម្តេចតេជោ ហ៊ុន សែន និងសម្តេចកិតិ្តព្រឹទ្ធបណ្ឌិត ក៏ដូចជាមន្ត្រីរាជការ និងសប្បុរសជននានា ដែលតែងយកចិត្តទុកដាក់ចំពោះសុខទុក្ខ លោកតា ផ្លុង មឿក អ្នកសិល្បករ ក៏ដូចជា ប្រជាពលរដ្ឋគ្រប់រូបដែលជួបការលំបាក ហើយជាពិសេសដល់មិត្តសិល្បករ៕
|
2016-08-26T21:19:00+07:00
|
freshnewsasia.com
|
https://m.freshnewsasia.com/index.php/en/localnews/32482-2016-08-26-07-41-24.html
|
202940e9-bada-4c78-ba4e-ae5956fb1d23
|
ផ្អាកសវនាការសំណុំរឿងបាញ់សម្លាប់លោកឧកញ៉ា អ៉ឹង ម៉េងជឺ ព្រោះមេធាវីមានជំងឺលើសជាតិស្ករធ្ងន់ធ្ងរ
|
តុលាការសម្រេចលើកពេលសវនាការសំណុំរឿងបាញ់សម្លាប់លោកឧកញ៉ា អ៉ឹង ម៉េងជឺ ទៅព្រឹកថ្ងៃទី២ ខែកញ្ញា ខាងមុខនេះវិញ ដោយសារលោក ទួត លុច មេធាវីការពារជនជាប់ចោទមានជំងឺលើសជាតិស្ករធ្ងន់ធ្ងរ មិនអាចការពារកូននាសវនាការនៅព្រឹកថ្ងៃទី២៦ខែសីហា នេះបាន ។ សវនាការកាត់ទោសក្រុមជនជាប់ចោទមានលោក ថោង សារ៉ាត់ អតីតមានងារជាឧកញ៉ា និងជាថៅកែបុរី៩៩៩ ជាមេខ្លោង និងអង្គរក្ស៤នាក់ជាជនដៃដល់ និងអ្នកសមគំនិត។ លោក ថោង សារ៉ាត់ ពុំមានវត្តមាននោះទេ រីឯក្រុមអង្គរក្សត្រូវបានបញ្ជូនមកតុលាការ។ សវនាការនេះដឹកនាំដោយលោក តុប ឈុនហេង អនុប្រធានសាលាដំបូងរាជធានីភ្នំពេញ។ ហេតុការណ៍បាញ់សម្លាប់លោកឧកញ៉ា អ៉ឹង ម៉េងជឺ កក្រើករាជធានីភ្នំពេញ នេះកើតឡើងកាលវេលាម៉ោង៧៖១៨នាទី យប់ថ្ងៃទី២២ ខែវិច្ឆិកា ឆ្នាំ២០១៤ ខណៈពេលលោកឧកញ៉ា អ៉ឹង ម៉េងជឺ ចុះពីរថយន្តឡិចស៊ីស ៥៧០ ដើម្បីទៅទិញផ្លែឈើ នៅមុខហាងលក់ផ្លែឈើ ឡោ តិចសេង ស្ថិតនៅផ្លូវលេខ២៧៤ សង្កាត់ទួលស្វាយព្រៃទី២ ខណ្ឌចំការមន៕
|
2016-08-26T18:53:00+07:00
|
freshnewsasia.com
|
https://m.freshnewsasia.com/index.php/en/localnews/32464-2016-08-26-05-48-42.html
|
57875162-0a2c-4c32-a2cf-33e7e1b0ed09
|
រដ្ឋាភិបាលគ្រោងបណ្តុះបណ្តាលពេទ្យសត្វឆ្នើមជាង២.០០០នាក់នៅឆ្នាំ២០១៦
|
រដ្ឋាភិបាល និងសង្គមស៊ីវិលដែលធ្វើការពាក់ព័ន្ធនឹងគម្រោងអភិវឌ្ឍន៍បសុសត្វនៅកម្ពុជា ឲ្យដឹងថា ការប្រកបរបរចិញ្ចឹមសត្វរបស់កសិករចេះតែជួបបញ្ហាប្រឈមផ្សេងៗ ជាហេតុធ្វើឲ្យប៉ះពាល់ដល់ជីវភាពរស់នៅរបស់ពលរដ្ឋ។ ទន្ទឹមគ្នានេះ រដ្ឋាភិបាល និងសង្គមស៊ីវិល នឹងសហការគ្នាបណ្តុះបណ្តាលភ្នាក់ងារសុខភាពសត្វភូមិជាង ២.០០០នាក់នៅឆ្នាំ២០១៦ នេះ ដើម្បីជំរុញដល់ការអភិវឌ្ឍវិស័យបសុសត្វនៅកម្ពុជា ឲ្យកាន់តែប្រសើរឡើង។ មន្ត្រីក្រសួងកសិកម្ម និងសង្គមស៊ីវិល អះអាងថា កត្តាសេដ្ឋកិច្ចសំខាន់ទីពីរបន្ទាប់ពីផលដំណាំសម្រាប់ប្រជាជនកម្ពុជា នោះគឺការចិញ្ចឹមសត្វដែលប្រជាជនប្រមាណ ៩០% នៃកសិករប្រកបរបរនេះ។ ការលើកឡើងរបស់មន្ត្រីក្រសួងកសិកម្ម និងសង្គមស៊ីវិលនៅពេលនេះ ធ្វើឡើងនៅក្នុងពិធីសម្ពោធគម្រោងអភិវឌ្ឍន៍បសុសត្វ ដើម្បីធ្វើឲ្យជីវភាពរស់នៅរបស់កសិករប្រសើរឡើង ដែលបានរៀបចំឡើងនៅថ្ងៃទី២៤ ខែសីហា។ ថ្លែងក្នុងពិធីសម្ពោធ អនុប្រធាននាយកដ្ឋានផលិតកម្ម និងបសុព្យាបាលនៃក្រសួងកសិកម្ម រុក្ខាប្រមាញ់ និងនេសាទ អ្នកស្រី អ៊ុក សាវិន មានប្រសាសន៍ថា ដោយមើលឃើញថាតម្រូវការសាច់សត្វនៅប្រទេសកម្ពុជា មានកាន់តែច្រើន ប៉ុន្តែវិស័យបសុសត្វនៅតែជួបឧបសគ្គនៅឡើយនោះ ទើបរដ្ឋាភិបាលមានគោលដៅបង្កើនចំនួនភ្នាក់ងារសត្វភូមិបន្ថែមទៀត។ អ្នកស្រីបញ្ជាក់ថា តាមរយៈការផ្តល់វគ្គបណ្តុះបណ្តាលដល់ភ្នាក់ងារសត្វភូមិជាង ២.០០០នាក់ នឹងជួយជំរុញឲ្យគ្រួសារកសិករកាន់តែយល់ដឹងពីបច្ចេកទេសផលិតពីភ្នាក់ងារពេទ្យសត្វភូមិ ដើម្បីពង្រឹងផ្នែកផលិតកម្មកាន់តែមានគុណភាពខ្ពស់ សម្រាប់គម្រោងអភិវឌ្ឍន៍បសុសត្វនៅកម្ពុជា ដែលនឹងត្រូវផ្តល់វគ្គបណ្តុះបណ្តាលដល់ភ្នាក់ងារសត្វភូមិជាង ២.០០០នាក់នៅឆ្នាំ២០១៦ នេះ ទទួលបានជំនួយពីសហភាពអឺរ៉ុប ហើយត្រូវអនុវត្តក្នុងខេត្តចំនួន៦ ក្នុងនោះមានខេត្តពោធិ៍សាត់ ព្រៃវែង តាកែវ ស្វាយរៀង កំពង់ឆ្នាំង និងខេត្តកំពង់ស្ពឺ។ គម្រោងនេះមានរយៈពេល ២ឆ្នាំ ចាប់ផ្ដើមពីថ្ងៃទី១ ខែកក្កដា ឆ្នាំ២០១៦ តទៅ។ អង្គការ ភីផល អ៊ីន នីត (People in Need) និងអង្គការអ្នកក្សេត្រសាស្ត្រ និងពេទ្យសត្វគ្មានព្រំដែនជាអ្នកទទួលអនុវត្តសកម្មភាពដោយផ្ទាល់លើការបណ្តុះបណ្តាលភ្នាក់ងារពេទ្យសត្វនេះ។ ជាងនេះទៀត ទាំងរដ្ឋាភិបាល និងសង្គមស៊ីវិលដែលទទួលអនុវត្តសកម្មភាពលើគម្រោងនេះរំពឹងថា កសិករចិញ្ចឹមសត្វប្រមាណជាង ៥ម៉ឺនគ្រួសារ នឹងទទួលបានការគាំទ្រពីគម្រោងនេះ។ ទន្ទឹមគ្នានេះ ប្រធានសម្របសម្រួលអង្គការអ្នកក្សេត្រសាស្ត្រ លោក មិន សូភ័ន និងពេទ្យសត្វគ្មានព្រំដែនមានប្រសាសន៍ដែរថា បច្ចុប្បន្នចំនួនអ្នកចិញ្ចឹមសត្វនៅតាមជនបទ ពិសេសកសិករតូចតាចមានការថយចុះ តែលោកថា ប្រសិនបើមានការចិញ្ចឹមមែន វាបែរជានៅមិនទាន់ត្រូវតាមលក្ខណៈបច្ចេកទេសទៅវិញ។ លោកថា បញ្ហានេះធ្វើឲ្យកសិករមិនអាចប្រកួតប្រជែងនឹងការនាំចូលសត្វពីក្រៅប្រទេសបាន។ លោកបញ្ជាក់ថា ជំហានដំបូងនៃគម្រោងនេះ អង្គការលោកនឹងធ្វើការបណ្តុះបណ្តាលភ្នាក់ងារសុខភាពសត្វភូមិដែលមានស្រាប់ចំនួនជិត ២.០០០នាក់ (១.៩០០នាក់) ហើយបន្ទាប់មក នឹងធ្វើការបណ្តុះបណ្តាលភ្នាក់ងារសុខភាពសត្វភូមិចំនួន ២០០នាក់បន្ថែមទៀត។ លោករំពឹងថា តាមរយៈគម្រោងនេះ មិនត្រឹមតែជួយលើកកម្ពស់ផ្នែកបសុព្យាបាលប៉ុណ្ណោះទេ គម្រោងនេះនឹងជួយស្វែងរកទីផ្សារជូនកសិករដែលជាអ្នកចិញ្ចឹមសត្វផងដែរ តំណាងសហភាពអឺរ៉ុប ដែលបានផ្តល់មូលនិធិជិត ៧លានដុល្លារលើគម្រោងអភិវឌ្ឍន៍បសុសត្វនៅកម្ពុជា ដែលបានចូលរួមកម្មវិធីនេះដែរនោះ បានផ្តល់អនុសាសន៍ជូនរដ្ឋាភិបាល ពិសេសក្រសួងកសិកម្ម រុក្ខាប្រមាញ់ ត្រូវតែធ្វើការសហការឲ្យបានកាន់តែប្រសើរជាងមុនជាមួយក្រុមអ្នកផលិត ពិសេសកសិករ ក្រុមអ្នកផ្តល់សេវា អាជ្ញាធរមូលដ្ឋាន សង្គមស៊ីវិល និងផ្នែកទីផ្សារ ធ្វើយ៉ាងណាឲ្យមានការចូលរួមបានខ្លាំងក្លាពីវិស័យឯកជនឲ្យកាន់តែទូលាយជាងមុន ដើម្បីធានាដល់ការផ្គត់ផ្គង់តម្រូវការសាច់សត្វនៅកម្ពុជា៕
|
2016-08-24T18:50:00+07:00
|
rfa.org
|
https://www.rfa.org/khmer/news/health/Govt-plans-to-train-nearly-2000-outstanding-vets-in-2016-08242016073524.html
|
321f2a66-1b06-4851-8908-2d6d079aa307
|
សម្តេចកិត្តិព្រឹទ្ធបណ្ឌិត ចាត់ឲ្យមន្ត្រីកាកបាទក្រហមកម្ពុជា នាំយកថវិកា និងគ្រឿងឧបភោគ បរិភោគ ចុះទៅសួរសុខទុក្ខ លោក ពៅ គីសាន់ (ហៅនាយឆើត) ជាតារាកំប្លែងជើងចាស់ ដែលកំពុងមានជំងឺ
|
លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានចុះសួរសុខទុក្ខ និងនាំយកអំណោយមនុស្សធម៌របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា រួមមាន ថវិកា ទឹកដោះគោ និងទឹកផ្លែឈើមួយចំនួនទៅជូនដល់ លោក ពៅ គីសាន់ (ហៅនាយឆើត) ជាតារាកំប្លែងជើងចាស់ ដែលកំពុងមានជំងឺសម្រាកព្យាបាលនៅគេហដ្ឋាន ស្ថិតនៅភូមិត្រពាំងអារ័ក្ស សង្កាត់ឪឡោក ខណ្ឌពោធិ៍សែនជ័យ រាជធានីភ្នំពេញ នៅរសៀលថ្ងៃទី២២ ខែសីហា ឆ្នាំ២០១៦។ ការចុះសួរសុខទុក្ខនោះ លោកស្រី អគ្គលេខាធិការរងទី១ បានពាំនាំប្រសាសន៍ផ្តាំផ្ញើសួរសុខទុក្ខ និងក្តីនឹករលឹកពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលជានិច្ចកាល សម្ដេចតែងតែយកចិត្តទុកដាក់ចំពោះអ្នកសិល្បៈករជើងចាស់ ដែលជាអ្នកបង្ហាត់បង្រៀន និងជាអ្នកបន្សល់ទុកនូវស្នាដៃសិល្បៈជាច្រើន សម្រាប់កូនចៅសិល្បៈជំនាន់ក្រោយៗទៀត។ ជាមួយគ្នានោះដែរ លោកស្រី ម៉ែន នារីសោភ័គ បានផ្តាំផ្ញើដល់ លោក ពៅ គីសាន់ ក៏ដូចជាសិល្បករ-សិល្បការនីទាំងអស់ សូមយកចិត្តទុកដាក់ថែទាំសុខភាពឱ្យបានល្អ យកពេលវេលាសម្រាកឱ្យបានគ្រប់គ្រាន់ ទោះបីជាមមាញឹកជាមួយការងារសិល្បៈខ្លាំងយ៉ាងណាក៏ដោយ។ ឆ្លើយតបទៅនឹងទឹកចិត្តដ៏សប្បុរសនេះ លោក ពៅ គីសាន់ និងក្រុមគ្រួសារ បានថ្លែងអំណរគុណយ៉ាងជ្រាលជ្រៅជូនចំពោះ សម្តេចកិត្តិព្រឹទ្ធបណ្ឌិត ដែលជានិច្ចកាល តែងបានយកចិត្តទុកដាក់ និងគិតគូរអំពីសុខទុក្ខជាប់ជានិច្ចចំពោះសិល្បករគ្រប់រូបដែលមានជំងឺ និងជួបការលំបាកក្នុងជីវភាពដោយមិនប្រកាន់នូវបក្សពួក និងនិន្នាការនយោបាយអ្វីឡើយ៕
|
2016-08-23T16:44:00+07:00
|
freshnewsasia.com
|
https://m.freshnewsasia.com/index.php/en/localnews/32132-2016-08-23-02-44-54.html
|
49cb6fff-a54d-44dd-a9e7-ba26be2463aa
|
តុលាការសម្រេចឲ្យប្រធានអង្គការសមធ៌មកម្ពុជា និងគូកន ២នាក់ទៀត សងជំងឺចិត្តអតីតបុគ្គលិក ១០លានរៀល ក្នុងម្នាក់ៗ
|
សាលាដំបូងរាជធានីភ្នំពេញ នៅរសៀលថ្ងៃទី២២ ខែសីហា ឆ្នាំ២០១៦ បានសម្រេចភាគី ចុងចោទចំនួនបីនាក់ ផ្តល់សំណងទៅចូលរដ្ឋ ក្នុងម្នាក់ៗ៨លានរៀល និង ១០លានរៀលទៅដើមបណ្តឹង ក្នុងករណីបរិហាកេរ្តិ៍ជាសាធារណៈ ដែលអង្គការសមធម៌កម្ពុជា គៀបសង្កត់មកលើបុគ្គលិក បញ្ឈប់បុគ្គលិករបស់ខ្លួន ទាំងតក់ក្រហល់ចេញលិខិត ព្រមានភ្លាមក៏បញ្ឈប់ភ្លាម និងមិនបានផ្តល់ប្រាក់អតីតភាព តាមគោលការណ៍របស់អង្គការ។ លោក ចាន់ វិចិត្រ ដែលជាជនរងគ្រោះ និងជាដើមបណ្តឹង បានឲ្យដឹង ក្រោយពីការសម្រេចរបស់តុលាការថា ក្រោយពីទទួលរងនូវភាពអយុត្តិធម៌ ពេលនេះតុលាការ បានផ្តល់មកហើយ តែវាមិនទាន់សាកសមនិងអ្វី ដែលលើកចង់បាននោះទេ ព្រោះក្នុងបណ្តឹងនោះ លោកប្តឹង លោក អៀង វុទ្ធី នាយកគ្រប់គ្រងអង្គការសមធ៌មកម្ពុជា លោក ផែន គឹមសុង ប្រធានកម្មវិធីឃ្លាំមើលការអភិវឌ្ឍន៍ នៃ អង្គការសមធ៌មកម្ពុជា និងលោក ឈៀង ភា ប្រធានការិយាល័យធនធានមនុស្ស និងរដ្ឋបាល នៃអង្គការសមធ៌មកម្ពុជា ដែលពាក់ព័ន្ធក្នុងរឿងបញ្ឈប់រូបលោកពីការងារគ្មាន មូលហេតុច្បាស់លាស់ ទៅសាលាដំបូង រាជធានីភ្នំពេញ ដោយទារសំណងជំងឹចិត្តក្នុងម្នាក់១ម៉ឺនដុល្លារពីបទបរិហាកេរ្ត៍។ ប៉ុន្តែតុលាការសម្រេចឲ្យអ្នកទាំងបីនោះ បង់ប្រាក់ចូលរដ្ឋក្នុងម្នាក់ៗ៨លានរៀល និងសងជំងឺមកលោកតែម្នាក់ៗ១០លានរៀលប៉ុណ្ណោះ។ លោក ចាន់ វិចិត្រ បន្តថា សំណងនេះ នៅមិនទាន់សាកសមទៅទៅនឹងអ្វីដែលលោកប្តឹងនោះទេ ដូច្នេះ លោកនឹងបន្តប្តឹងទៅឧទ្ធរណ៍ទៀត។ សូមបញ្ជាក់ថា លោក ចាន់ វិចិត្រ ដែលជាជនរងគ្រោះ និងជាដើមបណ្តឹង បានបង្ហាញ លិខិត ដែលខាងប្រធានអង្គការព្រមាន និងចោទប្រកាន់មិនសមរម្យមកលើរូបលោក កាលពីព្រឹកថ្ងៃទី៨ ខែសីហា ឆ្នាំ ២០១៦ ដោយក្នុងលិខិតនោះ សរសេរថា លោក ចាន់ វិចិត្រ បំពេញការងារ មិនបានល្អ និងការប្រព្រឹត្ត នូវទង្វើរមិនសមរម្យ ដូចខាងក្រោម៖ - ឥរិយាបទ មិនគោរពដល់ថ្នាក់ដឹកនាំ ហើយមានការគំរាមប្តឹងថ្នាក់ដឹកនាំ ទៅតុលាការ ដោយសារការផ្តល់មតិយោបល់ ដើម្បីកែលម្អរមួយចំនួន។ - ការបំពេញការងារ មិនប្រកបដោយវិជ្ជាជីវៈ និងមិនមានគុណភាព (មិនបានផ្តល់របាយការណ៍ពេលចុះបំពេញការងារនិងចែករំលែកព័ត៌មានទៅអ្នកគ្រប់គ្រងនិងអង្គភាព)។ដោយឡែក ការងារជាក្រុម (ធ្វើតាមចង់) ហើយមិនសូវទទួលយកគំនិតរបស់ក្រុម។ ចំពោះចំណុចចោទប្រកាន់ មកលើលោក ចាន់ វិចិត្រ បែបនេះត្រូវបានលោក បកស្រាយ និងឆ្លើយតបទៅវិញថា ៖ នៅក្នុងលិខិតព្រមាន សរសេថា ឥរិយាបទ មិនគោរពដល់ថ្នាក់ដឹកនាំ ហើយមានការគំរាមប្តឹងថ្នាក់ដឹកនាំ ទៅតុលាការ ដោយសារការផ្តល់មតិយោបល់ ដើម្បីកែលម្អរមួយចំនួន។ ចំណុចនេះ មិនត្រឹមត្រូវទេ ពោលគឺខ្ញុំបាទ មិនដែលធ្វើខុស ទៅនឹងគោលការណ៍ របស់អង្គការឡើយ។ ចំណែកឯពាក្យថា នឹងប្តឹងថ្នាក់ដឹកនាំនៅពេលណាដែលចេញលិខិតព្រមាន ដល់រូបខ្ញុំបាទនោះ វាគឺជាសិទ្ធរបស់បុគ្គលិកម្នាក់ៗ ដែលមិនពេញចិត្តនឹងថ្នាក់ដឹកនាំរបស់ខ្លួន។ ម៉្យាងទៀត ពាក្យនេះ មិនមែនជាការគំរាមកំហែងនោះទេ វាគ្រាន់តែជាការតវ៉ាប៉ុណ្ណោះ ដែលច្បាប់បើសិទ្ធអោយ (ក្រមរដ្ឋប្បវេណី ដែលចែងអំពីឋានៈបុគ្គលិក)។ លិខិតឆ្លើយតបដដែលបានបន្តថា ចំណុចមួយទៀត (ការបំពេញការងារ មិនប្រកបដោយវិជ្ជាជីវៈ និងមិនមានគុណភាព)។ ការចោទប្រកាន់បែបនេះ មិនត្រឹមត្រូវទេ ព្រោះថា កាលដែលជ្រើសចូល ហេតុអ្វីបានជាមិនយកវិជ្ជាជីវៈ បែរជាជ្រើសរើស យករូបខ្ញុំបាទ។ ផ្ទុយទៅវិញខ្ញុំបាទ ធ្លាប់ទទួលបាននូវប័ណ្ណសសើរ ពីអង្គការនេះកន្លងមក។ ដូច្នេះ បង្ហាញឲ្យឃើញថា ខ្ញុំបាទពិតជាមានវិជ្ជាជីវៈក្នុងការបំពេញការងាររបស់អង្គការនេះ។ បញ្ហាមួយទៀត - ការងារក្រុម (ធ្វើតាមចង់) ហើយមិនសូវទទួលយកគំនិតរបស់ក្រុម។ តាមពិតចំណុចនេះ ខ្ញុំមិនបានធ្វើដូច្នេះទេ។ ដើម្បីទទួលបាននូវភាពយុត្តិធម៌និងភាពស្អាតស្អំមកវិញលោក ចាន់ វិចិត្រ បានសម្រេចប្តឹងមនុស្ស៣នាក់ ក្នុងនោះមានឈ្មោះ លោក អៀង វុទ្ធី នាយកគ្រប់គ្រងអង្គការសមធ៌មកម្ពុជា លោក ផែន គឹមសុង ប្រធានកម្មវិធីឃ្លាំមើលការអភិវឌ្ឍន៍ នៃ អង្គការសមធ៌មកម្ពុជា និងលោក ឈៀង ភា ប្រធានការិយាល័យធនធានមនុស្សនិងរដ្ឋបាលនៃអង្គការសមធ៌មកម្ពុជា ដែលពាក់ព័ន្ធក្នុងរឿងបញ្ឈប់រូបលោកពីការងារគ្មានមូលហេតុច្បាស់លាស់ទៅសាលាដំបូងរាជធានីភ្នំពេញដោយទារសំណងជំងឹចិត្តក្នុងម្នាក់១ម៉ឺនដុល្លារពីបទបរិហាកេរ្ត៍៕
|
2016-08-23T00:49:00+07:00
|
freshnewsasia.com
|
https://m.freshnewsasia.com/index.php/en/localnews/32103-2016-08-22-10-49-15.html
|
fe5a36d5-5939-4f6c-8c30-251e2de25d7c
|
លោកស្រី ឃួន សុដារី នាំពលរដ្ឋស្រុកលើកដែក ៦០នាក់ មកព្យាបាលជំងឺភ្នែកនៅមន្ទីរពេទ្យ ខ្មែរ-សូវៀត
|
លោកស្រី ឃួន សុដារី សមាជិកអចិន្ត្រៃយ៍គណៈកម្មាធិការកណ្តាល គណបក្សប្រជាជនកម្ពុជា និងជាប្រធានក្រុមការងារថ្នាក់ កណ្តាលចុះជួយស្រុកលើកដែក នៅព្រឹកថ្ងៃទី២២ ខែសីហា ឆ្នាំ២០១៦នេះ បាននាំប្រជាពលរដ្ឋ នៅស្រុកលើកដែក ៦០នាក់ មកវះកាត់ និងព្យាបាលជំងឺភ្នែកដោយឥតគិតថ្លៃ នៅមន្ទីរពេទ្យមិត្តភាពខ្មែរ-សូវៀត។ ក្នុងពេលដឹកនាំប្រជាពលរដ្ឋ ទៅព្យាបាលជំងឺភ្នែកនោះ លោកស្រី ឃួន សុដារី បានថ្លែងថា រាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន ជាប្រមុខតែងតែគិតគូរជានិច្ច អំពីសុខទុក្ខ របស់ប្រជាពលរដ្ឋ។ លោកស្រី បានជូនពរប្រជាពលរដ្ឋ ដែលទទួលការព្យាបាល ជំងឺភ្នែកនេះ បានឆាប់ជាសះស្បើយ និងមានសុខភាពល្អគ្រប់ៗគ្នា។ លោកសាស្ត្រាចារ្យ ងឺ ម៉េង នាយកមន្ទីរពេទ្យមិត្តភាពខ្មែរ-សូវៀត បានប្រាប់ថា ថ្នាក់ដឹកនាំនិងគ្រួពេទ្យក្នុងមន្ទីរពេទ្យ បានខិតខំសហការជាមួយ ក្រុមគ្រូពេទ្យជំនាញ ជំងឺភ្នែកប្រទេសអូស្រ្តាលី នៃសហគមន៍គាំពារភ្នែក កម្ពុជាអន្តរជាតិនេះ គ្រប់ការងារនៅក្នុងដំណើរការវះកាត់ និងព្យាបាលជំងឺភ្នែកជូនប្រជាពលរដ្ឋ ដោយឥតគិតថ្លៃគ្រប់បណ្តាខេត្ត ទូទាំងប្រទេស។ ប្រជាពលរដ្ឋអ្នកជំងឺភ្នែកមកពី ស្រុកលើកដែកទាំងអស់ ដែលមកទទួលការវះកាត់នៅមន្ទីរពេទ្យមិត្តភាពខ្មែរ-សូវៀត នារាជធានីភ្នំពេញ បានទទួលការឧបត្ថម្ភទាំងការធ្វើដំណើរទៅមក ការហូបចុក និងស្នាក់នៅយ៉ាងកក់ក្តៅពី សំណាក់លោកស្រី ឃួន សុដារី និងមន្ត្រីក្រុមការងារស្រុកលើកដែក៕
|
2016-08-22T22:47:00+07:00
|
freshnewsasia.com
|
https://m.freshnewsasia.com/index.php/en/localnews/32087-2016-08-22-08-49-05.html
|
465838ca-2f24-49c2-9421-feabe2d28836
|
អង្គការស្នាមញញឹមកម្ពុជាព្យាបាលនិងវះកាត់ជំងឺឆែបមាត់នៅខេត្តកំពង់ចាមដោយឥតគិតថ្លៃ
|
អង្គការស្នាមញញឹមកម្ពុជា និងអង្គការជាដៃគូ ព្រមទាំងក្រុមគ្រូពេទ្យស្ម័គ្រចិត្ត សហការជាមួយមន្ទីរពេទ្យបង្អែកខេត្តកំពង់ចាម បើកយុទ្ធនាការពិនិត្យ ព្យាបាល និងវះកាត់ជំងឺឆែបមាត់ និងឆែបក្រអូមមាត់ដោយឥតគិតថ្លៃ។ យុទ្ធនាការនេះ ចាប់ផ្ដើមចុះឈ្មោះពីថ្ងៃទី២១ សីហា ហើយនឹងបន្តចុះឈ្មោះរហូតដល់ថ្ងៃបញ្ចប់បេសកកម្មពិនិត្យ និងព្យាបាលជំងឺថ្ងៃទី២៥ សីហា ពោលគឺចុះឈ្មោះបណ្ដើរ ពិនិត្យ ព្យាបាលបណ្ដើរ។ ថ្ងៃពិនិត្យ និងវះកាត់ គឺចាប់ផ្ដើមពីថ្ងៃទី២២ សីហា រហូតដល់ថ្ងៃទី២៥ សីហា ហើយមានទីតាំងនៅក្នុងបរិវេណមន្ទីរពេទ្យបង្អែកខេត្តកំពង់ចាម ក្រុងកំពង់ចាម នៅអគារខាងក្រោយ។ អ្នកសម្របសម្រួលបេសកកម្មទូទៅនៃអង្គការស្នាមញញឹមកម្ពុជា ហៅជាភាសាអង់គ្លេសថា ស្មាយ ខេមបូឌា (Smile Cambodia) កញ្ញា បាន រតនា មានប្រសាសន៍ថា ក្រៅពីពិនិត្យ និងវះកាត់ជំងឺឆែបមាត់ និងឆែបក្រអូមមាត់ជារឿងអាទិភាពហើយនោះ ក្រុមវេជ្ជបណ្ឌិត និងគ្រូពេទ្យស្ម័គ្រចិត្តជាង ៤០នាក់មកពីក្រៅប្រទេស និងក្នុងប្រទេស គឺទទួលពិនិត្យ និងប្រឹក្សាយោបល់ដល់អ្នកជំងឺផ្សេងទៀត ដូចជា ជំងឺរលាក ជំងឺស៊ីស ឬដុំសាច់ ជាដើម។ កញ្ញាថា ការពិនិត្យ និងព្យាបាលជំងឺនេះ មិនតម្រូវឲ្យបង់ប្រាក់ឡើយ ហើយថែមទាំងមានផ្តល់ជូនបាយទឹក ចំណែកមន្ទីរពេទ្យបង្អែកខេត្តកំពង់ចាម គឺផ្តល់ជូនជាកន្លែងស្នាក់នៅដល់អ្នកជំងឺ និងសម្ភារៈខ្លះៗ ជូនក្រុមគ្រូពេទ្យស្ម័គ្រចិត្តទៀតផង។ កញ្ញាអំពាវនាវឲ្យប្រជាពលរដ្ឋទូទៅ អញ្ជើញមកពិនិត្យ និងព្យាបាលជំងឺទាំងនេះដោយឥតគិតថ្លៃ នៅក្នុងឆ្នាំ២០១៦ គិតត្រឹមខែសីហា អង្គការស្នាមញញឹមកម្ពុជា បានពិនិត្យ និងព្យាបាលជំងឺឆែបមាត់ ឆែបក្រអូមមាត់ជូនពលរដ្ឋបានចំនួន ៥លើកក្នុងខេត្តមួយចំនួនក្នុងប្រទេសកម្ពុជា។ បេសកកម្មបន្តទៀតរបស់អង្គការនេះ និងអង្គការដៃគូ មានគម្រោងទៅពិនិត្យ និងព្យាបាលជំងឺឆែបមាត់ និងឆែបក្រអូមមាត់ ព្រមទាំងជំងឺផ្សេងទៀតនៅក្រុងប៉ោយប៉ែត ខេត្តបន្ទាយមានជ័យ នៅខែតុលា ខាងមុខ៕
|
2016-08-21T20:05:00+07:00
|
rfa.org
|
https://www.rfa.org/khmer/news/health/Smile-Cambodia-organization-Surgical-treatment-08212016085843.html
|
d7a50b95-4e0f-4117-b2d0-34cfdcd18b7b
|
សហភាពសហព័ន្ធ អ្នកសារព័ត៌មានកម្ពុជា ជួយថ្លៃព្យាបាលជំងឺអ្នកបើកបររថយន្តតាមយកព័ត៌មានសម្តេចតេជោ ហ៊ុន សែន ៥០ម៉ឺនរៀល និងស្នើមន្ទីរពេទ្យបន្ធូរបន្ថយថ្លៃព្យាបាល
|
សហភាពសហព័ន្ធអ្នកសារព័ត៌មានកម្ពុជា ហៅកាត់ ស.ស.ស.ក អង្គភាពគាំពារអ្នកព័ត៌មានថ្មីមួយនៅកម្ពុជា បានឧបត្ថម្ភថវិកាប្រមាណ ៥០ម៉ឺនរៀល ដើម្បីជួយសម្រាលទុក្ខលំបាកក្រុមគ្រួសារ លោក សៅ អ៉ិត អ្នកបើកបររថយន្តតាមយកព័ត៌មានសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា ប្រចាំស្ថានីយទូរទស្សន៍ប៉ុស្តិ៍លេខ៣ ដែលកំពុងសម្រាកព្យាបាលជំងឺ ដោយសារការឡើងសម្ពាធឈាមខ្ពស់។ ជាមួយនិងការប្រកាសឧបត្ថម្ភថវិកានេះហើយ លោក ហ៊ុយ វណ្ណៈ ប្រធានសហភាពសហព័ន្ធអ្នកសារព័ត៌មានកម្ពុជា បានអំពាវនាវសុំឲ្យ មន្ទីរពេទ្យព្រះកេតុមាលា ជួយបន្ធូបន្ថយតម្លៃព្យាបាល និងថ្លៃសម្រាកក្នុងមន្ទីរពេទ្យផងដែរ ដោយសារតែជីវភាពរបស់លោក សៅ អ៉ិត មានការខ្វះខាតច្រើន។ ទន្ទឹមនិងការឧបត្ថម្ភនេះ ថ្នាក់ដឹកនាំសហភាពសហព័ន្ធអ្នកសារព័ត៌មានកម្ពុជា ក៏នឹងចុះសួរសុខទុក្ខ ព្រមទាំងនាំ ថវិកាជូនអ្នកជំងឺដល់មន្ទីរពេទ្យនៅរសៀលថ្ងៃទី២០ ខែសីហា ឆ្នាំ២០១៦នេះ។ សូមបញ្ជាក់ថា លោក សៅ អ៉ិត អ្នកបើកបររថយន្តតាមយកព័ត៌មានសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា ប្រចាំស្ថានីយ ទូរទស្សន៍ប៉ុស្តិ៍លេខ៣ បានឡើងសម្ពាធឈាមខ្ពស់រហូតដល់កម្រើកខ្លួនមិនរួចកាលពីរសៀលថ្ងៃទី១៩ ខែសីហា ម្សិលមិញនេះ ពេលនេះរូបលោកកំពុងសម្រាកព្យាបាលជំងឺ នៅមន្ទីរពេទ្យព្រះកេតុមាលា។ លោក ចន្ថា អ្នកព័ត៌មាននៅស្ថានីយទូរទស្សន៍ប៉ុស្តិ៍លេខ៣ បានប្រាប់ Fresh News មកដល់ថ្ងៃទី២០ ខែសីហា ដៃជើង និងដងខ្លួន មួយចំហៀងខាងស្តាំ របស់លោក សៅ អ៉ិត មិនអាចកម្រើកបាននោះឡើយ។ ក្រុមគ្រួសារក៏កំពុងពិចារណាក្នុងការយកលោក សៅ អ៉ិត ទៅព្យាបាលនៅក្រៅប្រទេសផងដែរ តែកំពុងមានការព្រួយបារម្ភច្រើន ដោយសារខ្វះខាតថវិកា។ លោក ចន្ថា បានឲ្យថា លោក សៅ អ៉ិត ដែលមានអាយុជិត ៥០ឆ្នាំទៅហើយនោះ បានបើករថយន្តឲ្យក្រុមអ្នកព័ត៌មានស្ថានីយទូរទស្សន៍ប៉ុស្តិ៍លេខ៣ តាមយកព័ត៌មានរបស់សម្តេចតេជោ ហ៊ុន សែន ចុះទៅតាមបណ្តាខេត្តនានាតាំងពីអាណត្តិទីមួយមកម្ល៉េះ។
|
2016-08-20T21:47:00+07:00
|
freshnewsasia.com
|
https://m.freshnewsasia.com/index.php/en/localnews/31951-2016-08-20-09-56-31.html
|
a8cf4270-cb56-4c42-b85e-ee2556f840d1
|
ចូលរួមរាំសប្បាយជាមួយកម្មវិធី Zumbathon ដើម្បីសប្បុរសធម៌ ជួយអ្នកជំងឺមហារីកសុដន់
|
កម្មវិធី Zumbathon ត្រូវបានគេទទួលស្គាល់ និងប្រារព្ធធ្វើឡើងជុំវិញពិភពលោក ហើយការរាំស្សុមបា គឺការរួមផ្សំគ្នានៃការប្រើកម្លាំងខ្លាំង និងខ្សោយក្នុងការហាត់ប្រាណ ដោយមានចង្វាក់ភ្លេងអាមេរិចឡាទីន និងចង្វាក់ភ្លេងលើពិភពលោក ដែលមានលក្ខណៈដ៏ពិសេសសប្បាយ និងជួយដល់រាងកាយ។ សរុបពីការរាំ Salsa បន្តិច ការរាំ merengue បន្តិច និងពីការរាំ reggaeton និងការរាំជាច្រើនទៀត- ស្សុមបា ជាញឹកញាប់ត្រូវបានគេចាត់ទុកថា ជាការហាត់ប្រាណដ៏ពិសេស សប្បាយ ប្លែក ដែលក្នុងប្រទេសកម្ពុជាបច្ចុប្បន្នកំពុងទទួលបានការចាប់អារម្មណ៏យ៉ាងខ្លំាំង ពីសំណាក់ប្រជាពលរដ្ឋនៅក្នុងទីក្រុងភ្នំពេញ។ ដើម្បីរំលឹកខួបលើកទី២ នៃម្មវិធី Zumbathon ថ្ងៃពណ៌ផ្កាឈូក សាលា Advance Learning Academy (ALA) ក៏បានរៀបចំកម្មវិធីនេះឡើង នៅថ្ងៃទី៤ ខែសីហា ឆ្នាំ២០១៦ ដែលបានប្រារព្ធធ្វើនៅ CKCC (មជ្ឈមណ្ឌលសហប្រតិបត្តការកម្ពុជា-កូរ៉េ) ចាប់ពីម៉ោង ៤៖០០ នាទីដល់ម៉ោង ៥៖៣០នាទីល្ងាច ដែលមានការសហការឧបត្ថម្ភពី ក្រុមហ៊ុនឌីជី អ៊ីនធឺណិត (Digi), Gladpeer Garment Factory Cambodia, Ramatex Group, Souvenir Gift Gate, ALMA Café, Brown, Live Wire Events, Angkor Puro, Revive, The Cambodia Daily, KOUPREY, SAHA7, Radio One, Film Noir Studio។ កម្មវិធីនេះ គឺធ្វើឡើងដើម្បីជាការរៃអង្គាសថវិកា និងការចែករំលែកចំនេះដឹងនៃជំងឺមហារីកសុដន់ តាមរយៈការលក់សំបុត្រ ហើយចំពោះថវិកាដែលទទួលបាន នឹងត្រូវបរិច្ចាគទៅមន្ទីរពេទ្យព្រះសីហនុ មណ្ឌលនៃក្តីសង្ឃឹម និងពង្រីកការព្យាបាលជំងឺមហារីកសុដន់ ការវិនិច្ឆ័យរោគ ការថត និងការព្យាបាល ដើម្បីជួយដល់ស្រ្តីដែលខ្វះខាត ក្នុងប្រទេសកម្ពុជា។
|
2016-08-19T20:30:00+07:00
|
freshnewsasia.com
|
https://m.freshnewsasia.com/index.php/en/localnews/31864-2016-08-19-06-30-25.html
|
1d78f286-a9f6-4497-85ca-8b469495f639
|
មន្ទីរពេទ្យជោរ៉ៃភ្នំពេញ និងក្រុមហ៊ុន DHG Pharma រួមគ្នាពិនិត្យ និងព្យាបាលជំងឺសរសៃឈាមបេះដូង ដោយឥតគិតថ្លៃ
|
មន្ទីរពេទ្យជោរ៉ៃភ្នំពេញ និងក្រុមហ៊ុនឱសថ DHG Pharma នាព្រឹកថ្ងៃទី១៩ ខែសីហា ឆ្នាំ២០១៦នេះ បានបង្កើតកម្មវិធីសប្បុរសធម៌មួយ ដោយធ្វើការពិនិត្យ និងព្យាបាល ជូនអ្នកជំងឺសរសៃឈាមបេះដូង ដោយឥតគិតថ្លៃ។ អ្នកស្រីវេជ្ជបណ្ឌិតឯកទេសបេះដូង ប្រចាំមន្ទីរពេទ្យជោរ៉ៃហូជីមិញ បានបញ្ជាក់ថា ព្រឹកនេះមានការពិនិត្យ និងព្យាបាលជំងឺ ជូនអ្នកជំងឺសរសៃឈាមបេះដូងចំនួន៥០នាក់ ដោយឥតគិតថ្លៃ។ អ្នកស្រីវេជ្ជបណ្ឌិតបន្តថា ឆ្លងកាត់តាមការពិនិត្យ និងពិគ្រោះ ជាមួយអ្នកជំងឺកម្ពុជា បានបង្ហាញថា អ្នកជំងឺសរសៃឈាមបេះដូង នៅក្នុងប្រទេសកម្ពុជា និងនៅក្នុងប្រទេសវៀតណាម មិនមានលក្ខណៈខុសគ្នាប៉ុន្មាននោះទេ។ លោក ញ៉ូវ តានវៀត ប្រធានផ្នែកទីផ្សារក្រុមហ៊ុន DHG Pharma បានឲ្យដឹងដែរថា ការចូលរួមពិនិត្យសុខភាព ជូនប្រជាជនកម្ពុជា គឺជាប្រពៃណីនៃ ក្រុមហ៊ុនរបស់លោក ហើយក្រុមហ៊ុនរបស់លោក សហការណ៍ជាមួយនឹង មន្ទីរពេទ្យជោរ៉ៃភ្នំពេញ នឹងបន្តសកម្មភាពសប្បុរសធម៌នេះជាបន្តទៀត។ ជាមួយគ្នានេះ អ្នកស្រីវេជ្ជបណ្ឌិតឯកទេសជំងឺបេះដូង បានឲ្យដឹងថា ដើម្បីការពារ និងជៀសវាង ការកើតមានជំងឺសរសៃឈាមបេះដូង ដែលអាចសម្លាប់មនុស្ស សូមបងប្អូនកុំឲ្យទទួលទានប្រៃខ្លាំង, ខ្លាញ់ច្រើន, កុំពិសារស្រា និងបារី ហើយត្រូវហាត់ប្រាណឲ្យបានទៀងទាត់៕
|
2016-08-19T18:54:00+07:00
|
freshnewsasia.com
|
https://m.freshnewsasia.com/index.php/en/localnews/31853-2016-08-19-04-54-33.html
|
191ba164-ab88-41c6-bb96-185fc41d0240
|
អ្នកជំនាញកំពុងតាមដានមើលប្រសិទ្ធភាពនៃការប្រើនំត្រីដើម្បីបំប៉នសុខភាពកុមារ
|
មូលនិធិអង្គការសហប្រជាជាតិដើម្បីកុមារ ហៅកាត់ថា យូនីសេហ្វ (UNICEF) និងដៃគូកំពុងប្រមូលទិន្នន័យទាក់ទងនឹងប្រសិទ្ធភាពរបស់នំត្រី ដែលគេផលិតឡើងដើម្បីជាការឆ្លើយតបទៅនឹងបញ្ហាកង្វះអាហារបំប៉ននៃកុមារកម្ពុជា។ នំត្រីនេះគឺធ្វើឡើងតាមគំរូអាហារបំប៉នរបស់បារាំង តែត្រូវកែប្រែនូវគ្រឿងផ្សំមួយចំនួនដើម្បីសម្របនឹងសង្គមខ្មែរ។ ក្រុមសិក្សាមួយក្រោមជំនួយរបស់អង្គការយូនីសេហ្វ កំពុងប្រមូលទិន្នន័យទាក់ទងនឹងប្រសិទ្ធភាពរបស់នំត្រីមួយប្រភេទដែលបង្កើតឡើងដើម្បីដោះស្រាយបញ្ហាកង្វះអាហារូបត្ថម្ភដែលកើតឡើងលើកុមារកម្ពុជា ជាច្រើន។ នំត្រីដែលគេកំពុងសិក្សានេះ ជាការកែច្នៃឡើងវិញនៃអាហារូបត្ថម្ភឈ្មោះថា ប៊ី.ភី (BP) ១០០ របស់បារាំង ដែលអង្គការយូនីសេហ្វ កំពុងផ្ដល់អោយតាមមន្ទីរពេទ្យនៅកម្ពុជា។ ប៉ុន្តែអាហារូបត្ថម្ភ ប៊ី.ភី ១០០ នេះផ្សំឡើងពីប្រូតេអ៊ីនទឹកដោះគោនាំចូលពីបរទេស ធ្វើអោយវាមានតម្លៃថ្លៃ និងរសជាតិមិនត្រូវនឹងអ្វីដែលកុមារខ្មែរចង់បាន។ ផ្ទុយទៅវិញ នំត្រីផលិតថ្មីនេះ គឺប្រើប្រូតេអ៊ីនពីសត្វត្រីក្នុងស្រុកជំនួសអោយទឹកដោះគោ ដែលធ្វើអោយវាមានតម្លៃថោកសមរម្យ និងងាយទទួលទាន។ មន្ត្រីជំនាញផ្នែកទំនាក់ទំនងរបស់អង្គការយូនីសេហ្វ លោក មាស ប៊ុនលី បានអោយដឹងថា ការសម្រេចយកផលិតផលនំត្រីនេះជាដំណោះស្រាយសម្រាប់បញ្ហាកង្វះអាហារូបត្ថម្ភ គឺធ្វើឡើងតម្រូវទៅនឹងជីវភាព និងរបបអាហាររបស់កុមារខ្មែរ៖ ។ អ្នកសម្របសម្រួលគម្រោងក្មេងខ្វះអាហារូបត្ថម្ភធ្ងន់ធ្ងរនៅកម្ពុជា ក្រោមជំនួយអង្គការយូនីសេហ្វ កញ្ញា អ៊ន់ អេងឡា ដែលសិក្សាទៅលើប្រសិទ្ធភាពនំត្រីនេះ អោយដឹងថា មកដល់ពេលនេះគម្រោងបានដំណើរការល្អដូចការព្រាងទុក។ កញ្ញាថា អ្នកស្រាវជ្រាវកំពុងតែសិក្សាពីប្រសិទ្ធភាពនៃនំត្រីនេះតាមរយៈការផ្ដល់អាហារូបត្ថម្ភនេះ ទៅអោយក្មេងៗដែលបង្ហាញនូវរោគសញ្ញាកង្វះចំណីអាហារ។ កញ្ញាថា ការសិក្សានេះម្ដងចំណាយពេល ៨សប្ដាហ៍ ប៉ុន្តែរៀងរាល់ ២សប្ដាហ៍ម្ដង មន្ត្រីគម្រោងតាមដានការប្រែប្រួលរបស់ក្មេងតាមរយៈការពិនិត្យសុខភាព និងជជែកជាមួយឪពុកម្ដាយរបស់ពួកគេ៖ ។ យោងតាមអង្គការចំណីអាហារពិភពលោក ករណីកង្វះអាហារូបត្ថម្ភកើតឡើងនៅពេលដែលរាងកាយមិនបានទទួលអាហារគ្រប់គ្រាន់ ឬអាហារដែលទទួលបាននោះមិនមានគ្រប់នូវសារធាតុចិញ្ចឹមដែលរាងកាយត្រូវការ។ ក្រុមប្រឹក្សាស្ដារអភិវឌ្ឍន៍វិស័យកសិកម្ម និងជនបទ សហការជាមួយអង្គការចំណីអាហារពិភពលោក និងអង្គការយូនីសេហ្វ បានចេញលទ្ធផលនៃការសិក្សាមួយនៅឆ្នាំ២០១៣ ទៅលើផលប៉ះពាល់នៃកង្វះអាហារូបត្ថម្ភទៅលើសេដ្ឋកិច្ចកម្ពុជា។ ការរកឃើញសំខាន់ៗ របស់ការសិក្សានោះបានអោយដឹងថា ១ ភាគ ៣ នៃការស្លាប់របស់កុមារ ឬប្រហែល ៦ម៉ឺននាក់ គឺកើតឡើងដោយសារកង្វះអាហារូបត្ថម្ភទៅលើមាតា និងទារក។ កុមារដែលខ្វះអាហារូបត្ថម្ភរមែងជួបនឹងបញ្ហាលូតលាស់ផ្លូវកាយ សតិបញ្ញា និងងាយស្រួលទទួលការយាយីពីជំងឺផ្សេងៗ។ ពួកគេមានមាឌតូច និងកម្ពស់ទាបជាងប្រក្រតីហើយ តែងរៀនមិនសូវចេះចាំក្នុងថ្នាក់ ដែលជាកត្តាជំរុញអោយពួកគេពិបាកក្នុងការចាប់ជំនាញ និងរកស៊ីចិញ្ចឹមជីវិត។ ការសិក្សានេះប៉ានស្មានថា កម្ពុជាបាត់បង់រហូតដល់ ២៦៦លានដុល្លារអាមេរិករៀងរាល់ឆ្នាំ ដោយសារបញ្ហាកង្វះអាហារូបត្ថម្ភនេះ។ សម្រាប់កុមាររយៈពេល ២ឆ្នាំដំបូង ជាពេលដែលរាងកាយពួកគេត្រូវការសារជាតិចិញ្ចឹមបំផុតសម្រាប់ការលូតលាស់ ជាពិសេសខួរក្បាល។ បញ្ហាដែលកើតឡើងចំពោះការលូតលាស់ក្នុងអំឡុងពេលនេះ គឺមិនអាចប៉ះប៉ូវបានទេ។ ទោះបីជាការផ្ដល់ចំណីអាហារអោយបានត្រឹមត្រូវទៅដល់កុមារក្នុងអំឡុងពេលនេះមានសារសំខាន់ខ្លាំងយ៉ាងនេះក៏ដោយ សម្រង់ស្ថិតិប្រជាសាស្ត្រ និងសុខភាពនៅឆ្នាំ២០១៤ របស់ក្រសួងផែនការ បានរកឃើញថា ជាមធ្យមមានតែកុមារម្នាក់ប៉ុណ្ណោះក្នុងចំណោម ៥នាក់ ដែលបានទទួលរបបអាហារគ្រប់គ្រាន់នៅចន្លោះអាយុ ៦ខែ ទៅ ៨ខែ។ ១ ភាគ ៣នៃកុមារក្រោមអាយុ ៥ឆ្នាំនៅកម្ពុជា បង្ហាញរោគសញ្ញាជំងឺក្រិន ដែលបង្កឡើងពីកង្វះអាហារូបត្ថម្ភក្នុងរយៈពេលវែង។ មូលហេតុចម្បងនៃបញ្ហាកង្វះអាហារូបត្ថម្ភនេះ កើតឡើងចេញពីភាពក្រីក្រ និងកង្វះការយល់ដឹងពីសំណាក់អាណាព្យាបាល។ សម្រង់ស្ថិតិដដែលនេះបានរកឃើញថា បញ្ហាកង្វះអាហារូបត្ថម្ភនេះភាគច្រើនកើតមាននៅជនបទ និងតាមគ្រួសារណាដែលឪពុកម្ដាយមានជីវភាពខ្សត់ខ្សោយ និងមិនបានចូលសាលា។ ដោយសារភាពក្រីក្រ និងការអប់រំនៅជាបញ្ហាចោទដ៏ធំមួយនៅកម្ពុជា កន្លងមកគេសង្កេតឃើញថា ដំណោះស្រាយថ្នាក់ជាតិទៅលើបញ្ហាកង្វះអាហារូបត្ថម្ភ ផ្ដល់ការប្រែប្រួលតិចតួចនៅឡើយបើធៀបទៅនឹងប្រទេសជិតខាង។ ទោះជាយ៉ាងនេះក៏ដោយ ដំណោះស្រាយបន្ទាន់សម្រាប់បញ្ហានេះបានកើតឡើងជាងបន្តបន្ទាប់ ក្នុងរូបភាពជាផលិតផលដែលមានតម្លៃថោក ហើយមានប្រសិទ្ធភាព។ ឧទាហរណ៍ជាក់ស្ដែង កាលពីឆ្នាំ២០១៥ កន្លងទៅ អ្នកវិទ្យាសាស្ត្រជនជាតិកាណាដាម្នាក់ឈ្មោះ គ្រីស្តូហ្វើ ឆាល (Christopher Charles) បានឃើញកុមារ និងប្រជាជនខ្មែរនៅជនបទមានភាពស្លេកស្លាំងអស់កម្លាំងច្រើន។ ក្រោយពីលោកសិក្សាឃើញថា បញ្ហានេះកើតមកពីរបបអាហាររបស់ពួកគេខ្វះជាតិដែកលោកបានបង្កើតឡើងនូវត្រីដែកដាក់ក្នុងសម្ល ដើម្បីជាដំណោះស្រាយមួយសម្រាប់ផ្ដល់ជាតិដែកដ៏សំខាន់នេះដល់ពួកគេ និងក្នុងតម្លៃថោកសមរម្យ។ ចំពោះនំត្រីដែលផ្ដួចផ្ដើមផលិតក្រោមជំនួយរបស់អង្គការយូនីសេហ្វ នេះ ត្រូវបានគេរំពឹងថា នឹងផ្ដល់ដំណោះស្រាយមានប្រសិទ្ធភាពសម្រាប់ឆ្លើយតបបញ្ហាកង្វះអាហារូបត្ថម្ភរបស់កុមារកម្ពុជា៕
|
2016-08-19T14:45:00+07:00
|
rfa.org
|
https://www.rfa.org/khmer/news/health/experts-study-the-effectiveness-of-UNICEF-fish-wafer-08192016033844.html
|
04f26eb3-e492-41d1-bd61-36124bc6587b
|
ទន្តបណ្ឌិតស្ម័គ្រចិត្តអូស្ត្រាលី និងសាកលវិទ្យាល័យពុទ្ធិសាស្ត្រ ជួយព្យាបាលជំងឺមាត់ធ្មេញ ជូនកុមារកំព្រា និងប្រជាជនក្រីក្រ
|
សាកលវិទ្យាល័យពុទ្ធិសាស្ត្រ បានសហការជាមួយអង្គការ Australian Health Humanitarian Aid (AHHA) របស់ប្រទេសអូស្ត្រាលី បើកការពិនិត្យ និងព្យាបាលជំងឺមាត់-ធ្មេញ ដោយឥតគិតថ្លៃ ជូនកុមារកំព្រា កុមារពិការ និងប្រជាជនក្រីក្រ នៅគ្លីនីកទន្តសាស្រ្តពុទ្ធិសាស្រ្ត ដែលមានទីតាំងស្ថិត នៅក្នុងសាកលវិទ្យាល័យពុទ្ធិសាស្រ្ត។ តាមរយៈការសហការនេះ មានការពិនិត្យ និងព្យាបាលជំងឺមាត់-ធ្មេញ ប្រព្រឹត្តទៅចំនួន២លើក ដោយលើកទីមួយ ចាប់ពីថ្ងៃទី១៥ ដល់ថ្ងៃទី១៧ ខែសីហា ឆ្នាំ២០១៦ និងលើកទីពីរ ចាប់ពីថ្ងៃទី២២ ដល់ថ្ងៃទី២៤ ខែសីហា ឆ្នាំ២០១៦ ដែលការពិនិត្យ និងព្យាបាល ដោយក្រុមទន្តបណ្ឌិតស័្មគ្រចិត្ត មកពីប្រទេសអូស្ត្រាលី និងសាកលវិទ្យាល័ពុទ្ធិសាស្ត្រចំនួន៨នាក់ និងនិសិ្សតស្ម័គ្រចិត្តផ្នែកទន្តសាស្ត្រ នៃសាកលវិទ្យាល័យពុទ្ធិសាស្ត្រ ជាជំនួយការចំនួន៣៩នាក់ ។ ក្រោមការសហការគ្នាយ៉ាងជិតស្និទ្ធរវាង ក្រុមទន្តបណ្ឌិតប្រទេសអូស្ត្រាលី និងសាកលវិទ្យាល័ពុទ្ធិសាស្ត្រ រយៈពេលបីថ្ងៃនៃ ការពិនិត្យនិងព្យាបាលលើកទីមួយនេះ ត្រូវបានបញ្ចប់យ៉ាងជោគជ័យ ដោយបានពិនិត្យ និងព្យាបាលជំងឺជូន កុមារកំព្រា កុមារពិការ និងប្រជាជនក្រីក្រចំនួន ២៣៦នាក់ ដែលមកពីអង្គការកុមារពិការ មជ្ឈមណ្ឌលកុមារកំព្រា និងសហគមន៍ក្រីក្រមួយចំនួនដូចជា៖ សាលារៀនទន្សាយ (The Rabbit School) សហគមន៍ អារ៉ែង និងមជ្ឈមណ្ឌលគាំពារកុមារ និងទារកផ្កាយ។ នេះគឺជាលទ្ធផលមួយដ៏ល្អដែល កើតចេញពីទឹកចិត្ត មនុស្សធម៌ ចេះជួយយកអាសាគ្នាទៅវិញទៅមក និងជាវប្បធម៌ចែករំលែក ដែលដូចទៅនឹងគុណតម្លៃទាំងបី របស់សាកលវិទ្យាល័យពុទ្ធិសាស្ត្រ «គោរពខ្លួនឯង គោរពអ្នកដទៃ អភិវឌ្ឍសង្គម» ។ លើសពីនេះទៀត ក្នុងរយៈពេលចុះបំពេញបេសកម្មរបស់ខ្លួន នៅប្រទេសកម្ពុជា ក្រុមទន្តបណ្ឌិតអូស្ត្រាលី នឹងធ្វើសិក្ខាសាលាចែករំលែកចំណេះដឹង និងបទពិសោធន៍ល្អៗ ក្នុងវិស័យទន្តសាស្ត្រ ជូនដល់និស្សិតផ្នែកទន្តសាស្ត្រ នៃសាកលវិទ្យាល័យពុទ្ធិសាស្ត្រផងដែរ ៕
|
2016-08-18T00:43:00+07:00
|
freshnewsasia.com
|
https://m.freshnewsasia.com/index.php/en/localnews/31699-2016-08-17-11-23-03.html
|
808c98be-dc81-4b36-a100-b4c52314abd2
|
សម្តេចតេជោ ហ៊ុន សែន ជួយចេញថ្លៃព្យាបាលអ្នកជំងឺបេះដូងម្នាក់ នៅមន្ទីរពេទ្យកាល់ម៉ែត, ដោយសម្តេចជាអ្នកចំណាយទាំងស្រុង (Video Inside)
|
នៅប៉ុន្មាននាទីមុននេះ នារសៀលថ្ងៃទី១៧ ខែសីហា ឆ្នាំ២០១៦នេះ Facebook របស់សម្តេចតេជោ ហ៊ុន សែន បានបង្ហាញឲ្យដឹងថា សម្តេចតេជោ បានជួយចេញថ្លៃព្យាបាលអ្នកជំងឺបេះដូងម្នាក់ នៅមន្ទីរពេទ្យកាល់ម៉ែត តាមសំណូមពររបស់កូនស្រីអ្នកជំងឺ ដែលបាន Comment នៅលើ Facebook របស់សម្តេច។ ភ្លាមៗនោះសម្តេចបានបញ្ជួនក្រុមការងារចុះទៅពិនិត្យផ្ទាល់ នៅមន្ទីរពេទ្យកាល់ម៉ែតកាលពីថ្ងៃអាទិត្យកន្លងទៅ។ ហើយឥឡូវនេះស្ថានភាពអ្នកជំងឺ ស្ថិតក្នុងសភាពធម្មតា ដែលក្រុមគ្រូពេទ្យកំពុងយកចិត្តទុកដាក់តាមដានជាប្រចាំ។ ដោយឡែកចំពោះការចំណាយសម្តេចតេជោ ហ៊ុន សែន ជាអ្នកចំណាយទាំងស្រុង។ ថ្មីៗនេះ ខ្ញុំបានឃើញសាធារណៈជន បង្ហោះសំណូមពរ និងកូនស្រីឈ្មោះ ផៃ មុន្នីវីរ៉ាត់ Comment នៅលើ Facebook ខ្ញុំសុំការសណ្ដោសឲ្យជួយ ព្យាបាលជម្ងឺឪពុកឈ្មោះ សូ មុន្នីរ័ត្ន ដែលកំពុងមានជំងឺបេះដូង។ ភ្លាមៗនោះខ្ញុំក៍បានបញ្ជួនក្រុមការងារ ចុះទៅពិនិត្យផ្ទាល់នៅមន្ទីរពេទ្យកាល់ម៉ែត។ ចាប់តាំងពីអ្នកជម្ងឺដែលជាឪពុករបស់កូនស្រីបានចូលមកសម្រាកព្យាបាលកាលពីថ្ងៃអាទិត្យកន្លងមកនេះ គឺត្រូវបានទទួលយកចិត្តទុកដាក់ ព្យាបាលមើលថែទាំពីក្រុមគ្រូពេទ្យស្ម័គ្រចិត្ត សម្ដេចតេជោ (TYDA)។ ស្ថានភាពអ្នកជំងឺពេលនេះគឺស្ថិតក្នុងសភាពធម្មតា ដែលក្រុមគ្រូពេទ្យកំពុងយកចិត្តទុកដាក់តាមដានជាប្រចាំ។ ខ្ញុំសូមជម្រាបថាការចំណាយទាំងស្រុង សម្រាប់ព្យាបាលអ្នកជំងឺ គឺមិនតម្រូវអោយក្រុមគ្រួសារបង់ប្រាក់ឡើយ ។ សូមអរគុណបងប្អូនដែលបានជួយផ្តល់ព័ត៌មានមកកាន់ Page ខ្ញុំបានទាន់សភាពការណ៍។ សូមជូនពរក្មួយប្រុសអ្នកជំងឺ សូ មុន្នីរ័ត្ន បានជាសះស្បើយឆាប់ៗ៕
|
2016-08-17T22:07:00+07:00
|
freshnewsasia.com
|
https://m.freshnewsasia.com/index.php/en/localnews/31674-2016-08-17-08-22-07.html
|
c4abb673-0c4d-414d-9e01-26e09c731701
|
ក្រសួងសុខាភិបាល៖ ឆមាសទី១ ការពិនិត្យជំងឺនៅកម្ពុជា មានចំនួនសរុបជាង ៥លានករណី
|
ក្រសួងសុខាភិបាល ចេញរបាយការណ៍ស្ថិតិ នៃការប្រើប្រាស់សេវាថែទាំសុខភាព របស់ប្រជាពលរដ្ឋ នៅឆមាសទី១ ឆ្នាំ២០១៦នេះ នៅមណ្ឌលសុខភាព និងមន្ទីរពេទ្យរដ្ឋទូទាំងប្រទេស។ បើយោងតាមលិខិត របស់ក្រសួងសុខភិបាល ដែលអង្គភាព Fresh News ទទួលបាននៅរសៀលថ្ងៃទី១៦ ខែសីហា ឆ្នាំ២០១៦នេះ បានបញ្ជាក់ថា ការពិនិត្យពិគ្រោះជំងឺក្រៅសរុប ៥,១២២,៥៧៦ ក្នុងនោះពិនិត្យពិគ្រោះជំងឺករណីថ្មីមាន ៤,៦៤២,២៦១ ករណីផងដែរ។ របាយការណ៍បានបញ្ជាក់បន្ថែមថា អ្នកជំងឺសម្រាកព្យាបាល ៣៧៧,០០៨នាក់ ក្នុងនោះអត្រាស្លាប់គឺ ទាបជាងមួយភាគរយ (០.៨៦%) រីឯកអ្នកសម្រាលកូនមាន ១៤៦,៩៤០នាក់៕
|
2016-08-16T23:26:00+07:00
|
freshnewsasia.com
|
https://m.freshnewsasia.com/index.php/en/localnews/31601-2016-08-16-09-50-21.html
|
d1318b39-ea63-478f-a280-e498d8e22122
|
ប្រជាពលរដ្ឋខេត្តប៉ៃលិន ទទួលបានការវះកាត់ និងព្យាបាលជំងឺភ្នែក ពីអ្នកតំណាងរាស្រ្ត CPP មណ្ឌលប៉ៃលិន
|
នៅព្រឹកថ្ងៃទី១៦ ខែសីហា ឆ្នាំ២០១៦ លោកស្រី បាន ស្រីមុំ អ្នកតំណាងរាស្រ្ត គណបក្សប្រជាជនកម្ពុជា មណ្ឌលប៉ៃលិន រួមនឹងក្រុមការងារបានដឹកនាំ ប្រជាពលរដ្ឋមកខេត្តប៉ៃលិនចំនួន ៤៥នាក់ ដែលត្រូវទទួលការវះកាត់ និងព្យាបាលបន្ត ពីក្រុមគ្រូពេទ្យជំនាញជំងឺភ្នែក ប្រទេសអូស្រ្តាលី នៃសហគមន៍គាំពារភ្នែកកម្ពុជាអន្តរជាតិ នៅមន្ទីរពេទ្យមិត្តភាពខ្មែរ សូវៀត។ ក្នុងឱកាសចុះពិនិត្យ និងមើលថែទាំប្រជាពលរដ្ឋលោកស្រី បាន ស្រីមុំ បាននាំបណ្តាំផ្ញើសួរសុខទុក្ខ ពីសំណាក់សម្តេចតេជោ ហ៊ុន សែន នាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ជូនដល់បងប្អូនប្រជាពលរដ្ឋអ្នកជំងឺទាំងអស់ដោយសម្តេច បានជូនពរឲ្យបងប្អូនទាំងអស់ឆាប់ជាសះស្បើយពីជំងឺ និងមានសុខភាពល្អគ្រប់ៗគ្នាផងដែរ។ លោកស្រី ក៏បានគូសបញ្ជាក់ផងដែរថា ការរៀបចំជូនបងប្អូនប្រជាពលរដ្ឋអ្នកជំងឺភ្នែក បានមកទទួលការវះកាត់បន្ត នៅមន្ទីរពេទ្យមិត្តភាពខ្មែរ សូវៀត នារាជធានីភ្នំពេញ នាពេលនេះ គឺក្នុងនាមលោកស្រី ជាអ្នកតំណាងរាស្រ្ត គណបក្សប្រជាជនកម្ពុជា មណ្ឌលប៉ៃលិន ជាការទទួលខុសត្រូវ ចំពោះបងប្អូនប្រជាពលរដ្ឋគ្រប់ៗរូបក្នុងខេត្ត ដោយនាពេលនេះ ក្រុមការរងារយុវជនគណបក្សប្រជាជនកម្ពុជា ខេត្តប៉ៃលិន បានរៀបចំជូនពុកម៉ែបងប្អូនអ្នកជំងឺ មានទាំងការធ្វើដំណើរទៅមក ការហូបចុក ស្នាក់នៅ ដើម្បីបង្កភាពងាយស្រួល និងកក់ក្តៅ ជូនប្រជាពលរដ្ឋ ទទួលបានក្នុងវះកាត់ភ្នែក ពីក្រុមគ្រូពេទ្យជំនាញឯកទេស ប្រទេសអូស្រ្តាលី ព្រមទាំងកាត់បន្ថយការចំណាយផ្សេងៗ ជូនប្រជាពលរដ្ឋ ហើយការទទួលខុសត្រូវគ្រប់សកម្មភាព របស់អ្នកតំណារាស្រ្ត គណបក្សប្រជាជនកម្ពុជា គ្រប់រូបចំពោះប្រជាពលរដ្ឋ គឺបានឆ្លើយតបចំពោះម្ចាស់ឆ្នោតទាំងអស់ដែលទុកចិត្ត និងបោះឆ្នោតគាំទ្រ គណបក្សប្រជាជនកម្ពុជា។ សូមបញ្ជាក់ថា លោកស្រី បាន ស្រីមុំ អ្នកតំណាងរាស្រ្ត គណបក្សប្រជាជនកម្ពុជា មណ្ឌលប៉ៃលិន បានសហការជាមួយសហគមន៍ គាំពារភ្នែកកម្ពុជាអន្តរជាតិ ដែលមានក្រុមគ្រូពេទ្យជំនាញឯកទេស និងបទពិសោធន៍ខ្ពស់ពីប្រទេសអូស្រ្តាលី បានមកពិនិត្យ ព្យាបាលជំងឺភ្នែកជូនប្រជាពលរដ្ឋក្នុងខេត្តប៉ៃលិន ដោយឥតគិតថ្លៃ កាលពីថ្ងៃទី៣០ ខែកក្កដា ឆ្នាំ២០១៦ កន្លងមក៕
|
2016-08-16T23:04:00+07:00
|
freshnewsasia.com
|
https://m.freshnewsasia.com/index.php/en/localnews/31598-2016-08-16-09-04-39.html
|
d4663904-091a-4714-b58c-aed996cc37c7
|
បុរសវ័យ៥៦ឆ្នាំម្នាក់ ចងកបញ្ចប់ជីវិត ដោយសារធុញទ្រាន់នឹងជំងឺ ចោលកូនស្រីអាយុ១២ឆ្នាំ នៅស្រុកបាកាន
|
បុរសវ័យ៥៦ឆ្នាំម្នាក់ បានសម្រេចចិត្តចងក ធ្វើអត្តឃាតនឹងខ្សែក្រមា ក្នុងបន្ទប់ទឹក ដោយសារតែមានជំងឺប្រចាំកាយ ជាពិសេសមានសតិមិនល្អចេះតែដើរវង្វេងវង្វាន់។ ហេតុការណ៍ដ៏ភ្ញាក់ផ្អើលនេះ កើតឡើងនៅព្រឹកថ្ងៃទី១៥ ខែសីហា ឆ្នាំ២០១៦នេះ នៅចំណុចភូមិតាមុំ ឃុំមេទឹក ស្រុកបាកាន ខេត្តពោធិ៍សាត់។ លោក យ៉ែម យឿន អធិការរងនគរបាលស្រុក បាកាន បានប្រាប់ភ្នាក់ងារ Fresh News ឲ្យដឹងថា ជនរងគ្រោះមានឈ្មោះ ស៊ុន លឹម អាយុ ៥៦ឆ្នាំ មានកូនឈ្មោះ ស៊ឹម រក្សា ភេទស្រី អាយុ ១២ឆ្នាំ រស់នៅភូមិឃុំកើតហេតុខាងលើ។ លោកអធិការរង បានបន្តថា មូលហេតុដែលនាំឲ្យបុរសវ័យចំណាស់ សម្រេចចិត្តចងក ដោយសារតែរូបគាត់ មានជំងឺប្រចាំកាយជាប្រចាំ ជាពិសេសមានសតិមិនល្អ ចេះតែដើរវង្វេងវង្វាន់ ហើយប្រពន្ធមិននៅផ្ទះ ទៅធ្វើការរកស៊ីនៅប្រទេសថៃបាត់។ ក្រោយពេលកើតហេតុ សមត្ថកិច្ចបានទៅដល់កន្លែងកើតហេតុ ព្រមទាំងបានស្រាវជ្រាវ និងពិនិត្យសាកសពឃើញថា ជនរងគ្រោះពិតជាបានចងកនឹងខ្សែក្រមាព័ណ៌ក្រហម ក្នុងបន្ទប់ទឹកពិតប្រាកដមែន ហើយសាកសពត្រូវប្រគល់ឲ្យ ក្រុមគ្រួសារយកទៅធ្វើបុណ្យតាមប្រពៃណី៕
|
2016-08-16T01:16:00+07:00
|
freshnewsasia.com
|
https://m.freshnewsasia.com/index.php/en/localnews/31532-2016-08-15-11-16-46.html
|
37ac62ff-1818-4470-89c5-7fcf413ff9d1
|
ស្រីចំណាស់ក្រីក្រម្នាក់ក្នុងខេត្តកោះកុង យាយីដោយជំងឺរ៉ាំរ៉ៃ គ្មានថវិកាព្យាបាល
|
លោកស្រី សុខ លាង អាយុ ៥៧ឆ្នាំ ជាប្រជាពលរដ្ឋក្រីក្រ រស់នៅក្នុងភូមិកោះប៉ោរ ស្រុកមណ្ឌលសីមា ខេត្តកោះកុង បានយាយី ដោយជំងឺជាច្រើនហើយ ថែមទាំងគ្មានប្រាក់ស្វែងរកសេវាព្យាបាលនៅមន្ទីរពេទ្យថែមទៀត។ បើតាមប្រភពព័ត៌មានពីក្រុមគ្រួសារ អ្នកស្រី សុខ លាង ត្រូវបានយាយីដោយជំងឺបេះដូងរីក ជំងឺសើរស្បែក និងជំងឺសួតថែមទៀត។ ដោយមើលឃើញពីទុក្ខលំបាក និងខ្វះលទ្ធភាពព្យាបាលជំងឺសមាគមបញ្ញវន្ត និងយុវជនស្ម័គ្រចិត្ត (ក្រុម១២) មានលោក ទ្រី ត្រាយ ជាប្រធាននោះ នៅថ្ងៃសៅរ៍ ទី១៣ ខែសីហា ឆ្នាំ២០១៦នេះ បានផ្តល់ថវិកាចំនួន ២លាន ៦សែនរៀល ដល់អ្នកស្រី សុខ លាង ដើម្បីដំណើរមកព្យាបាលជំងឺនៅរាជធានីភ្នំពេញ។ ថវិការ៉ៃអង្គាសបានពីសមាជិក សមាជិកា នៃសមាគមនេះ ត្រូវបានលោក សួន សាវ៉ាតឌី និង លោក លី ប្រសើ យកទៅប្រគល់ជូនដល់ ដៃអ្នកស្រី សុខ លាង នៅឯកខេត្តកោះកុង។ សូមបញ្ជាក់ថា សមាគមបញ្ញវន្ត និងយុវជនស្ម័គ្រចិត្ត (ក្រុម១២) តែងបានធ្វើសកម្មភាពមនុស្សធម៌តាមរយៈការរ៉ៃអង្គាសប្រាក់ពីសមា ជិកជួយដល់ជនទីទ័លក្រ និងជនជួបទុក្ខលំបាកផ្សេងៗ៕
|
2016-08-14T02:15:00+07:00
|
freshnewsasia.com
|
https://m.freshnewsasia.com/index.php/en/localnews/31388-2016-08-13-12-18-16.html
|
87e736d5-a028-471e-94c8-61fe24943c90
|
អាមេរិកប្រកាសអាសន្ន បន្ទាប់ពីដែនដីកោះមួយរបស់ខ្លួន ទទួលរងការវាយប្រហារដោយជំងឺ Zika
|
ការិយាល័យប្រធានាធិបតីសហរដ្ឋអាមេរិក បានប្រកាសអាសន្នផ្នែកសុខភាពសាធារណៈ បន្ទាប់ពីដែនដីកោះ Puerto Rico ទទួលរងការគំរាមកំហែង និងរីករាលដាលដោយជំងឺ Zika ធ្វើឲ្យប៉ះពាល់ដល់សុខភាពស្ត្រីមានផ្ទៃពោះ និងទារកនៅក្នុងពោះ។ នេះបើយោងតាមការចេញផ្សាយរបស់សារព័ត៌មាន CNN នៅថ្ងៃទី១៣ ខែសីហា។ ក្រសួងសុខាភិបាល និងសេវាកម្មរបស់សហរដ្ឋអាមេរិក បានឲ្យដឹងថា នៅលើកោះ Puerto Rico មានប្រជាជនជាង ៣.៥លាននាក់ ហើយបើតាមការធ្វើពិសោធន៍មានមនុស្ស ១០,៦៩០នាក់មានករណីជំងឺ Zika ក្នុងនោះមានស្ត្រីមានផ្ទៃពោះ ១,០៣៥នាក់។ តួលេខនេះត្រូវបានអាមេរិកយល់ឃើញថា ជាការកើនឡើងខ្ពស់ ដូច្នេះទើបក្រសួងសេចក្តីប្រកាសអាសន្ន។ ក្រោយពីប្រកាសអាសន្ន ក្រសួងសុខាភិបាលអាមេរិក ក៏បានបញ្ជូនមន្ត្រីជំនាញ និងក្រុមជួយសង្គ្រោះទៅកាន់ដែនកោះមួយនោះ ដើម្បីទប់ស្កាត់ការរីករាលដាលនៃជំងឺ Zika៕
|
2016-08-13T21:28:00+07:00
|
freshnewsasia.com
|
https://m.freshnewsasia.com/index.php/en/localnews/31363-2016-08-13-07-28-32.html
|
0e01526a-5f63-42c5-9f7a-fe4697131bd6
|
ក្រុមគ្រូពេទ្យភ្នែកអូស្ត្រាលីនឹងផ្ដល់ការពិនិត្យព្យាបាលជំងឺភ្នែកដោយឥតគិតថ្លៃ
|
គ្រូពេទ្យឯកទេសផ្នែកជំងឺភ្នែកនៃមន្ទីរពេទ្យមិត្តភាពខ្មែរ-សូវៀត ជូនដំណឹងថា នៅមន្ទីរពេទ្យនេះ ក្រុមគ្រូពេទ្យភ្នែកអូស្ត្រាលី នឹងផ្ដល់ការពិនិត្យ ព្យាបាលជំងឺភ្នែកដោយឥតបង់ថ្លៃ រយៈពេល ៣ថ្ងៃ គឺចាប់ពីថ្ងៃចន្ទ ទី១៥ ដល់ថ្ងៃពុធ ទី១៧ ខែសីហានេះ។ វេជ្ជបណ្ឌិតផ្នែកជំងឺភ្នែកនៅមន្ទីរពេទ្យមិត្តភាពខ្មែរ-សូវៀត អ្នកស្រីវេជ្ជបណ្ឌិត ឱ ធីតា មានប្រសាសន៍ថា ការពិនិត្យ និងព្យាបាលជំងឺភ្នែកឥតបង់ថ្លៃនេះ គឺសម្រាប់តែអ្នកដែលមានជំងឺភ្នែកឡើងបាយ និងភ្នែកដុះកន្ទុយថ្លែនប៉ុណ្ណោះ៖ ។ កម្មវិធីនេះជាកិច្ចសហការរវាងមន្ទីរពេទ្យមិត្តភាពខ្មែរ-សូវៀត និងក្រុមវេជ្ជបណ្ឌិតឯកទេសជំងឺភ្នែកនៃអង្គការប្រទេសអូស្ត្រាលី ដែលមានឈ្មោះថា ស៊ីសា (CISA=Cambodian International Socialite Australia)។ វេជ្ជបណ្ឌិត ឱ ធីតា ឱ្យដឹងដែរថា កម្មវិធីពិនិត្យ និងវះកាត់ឥតបង់ថ្លៃនឹងមានមួយលើកទៀតចាប់ពីថ្ងៃចន្ទ ទី២២ ដល់ថ្ងៃទី២៤ សីហា។ អ្នកស្រីអំពាវនាវដល់ពលរដ្ឋដែលមានជំងឺភ្នែកឡើងបាយ និងភ្នែកដុះកន្ទុយថ្លែនឱ្យរួសរាន់មកទទួលសេវានេះ៕
|
2016-08-13T18:21:00+07:00
|
rfa.org
|
https://www.rfa.org/khmer/news/health/australian-doctors-2give-free-eye-surgery-08132016072050.html
|
f1b39813-6db1-41b9-88fd-e331b1f6a927
|
សម្តេចកិត្តិព្រឹទ្ធបណ្ឌិត ជួយឧបត្ថម្ភដល់លោកវរសេនីយ៍ឯក ពេជ្រ សំណាង ដែលកំពុងមានជំងឺរលាកលំពែងធ្ងន់ធ្ងរ
|
នៅទីស្នាក់ការកណ្តាលកាកបាទក្រហមកម្ពុជា លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានផ្តល់អំណោយមនុស្សធម៌របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា រួមមានថវិកា៥លានរៀល និងគ្រឿងឧបភោគ-បរិភោគមួយចំនួន ជូនដល់ លោកវរសេនីយ៍ឯក ពេជ្រ សំណាង អាយុ ៣៨ឆ្នាំ នាយរងសេនាធិការហ្វឹកហ្វឺន នៃសាកលវិទ្យាល័យការពារជាតិ ដែលមានជំងឺរលាកលំពែងធ្ងន់ធ្ងរ ហើយកំពុងសម្រាកព្យាបាល នៅមន្ទីរពេទ្យព្រះកេតុមាលា។ ក្នុងឱកាសផ្តល់ឧបត្ថម្ភនេះ ដែលធ្វើឡើងនៅរសៀលថ្ងៃទី០៩ ខែសីហា ឆ្នាំ២០១៦ លោកស្រី ទេព សុផាន់ណា ត្រូវជាភរិយាលោក ពេជ្រ សំណាង បានថ្លែងអំណរគុណយ៉ាងជ្រាលជ្រៅចំពោះ សម្តេចកិត្តិព្រឹទ្ធបណ្ឌិត ដែលជានិច្ចកាលយកចិត្តទុកដាក់ ចំពោះសុខទុក្ខ ចាស់ជរា កុមារកំព្រា ជនពិការ និងប្រជាពលរដ្ឋរងគ្រោះគ្រប់ប្រភេទ ដែលជួបការលំបាក ដោយមិនប្រកាន់នូវនិន្នាការនយោបាយអ្វីឡើយ។ ថវិកាដ៏ថ្លៃថ្លានេះ នឹងអាចជួយសម្រាលការលំបាកយ៉ាងធំ ដល់គ្រួសាររបស់លោកស្រី ដែលអាចប្រើប្រាស់សម្រាប់ទិញថ្នាំ និងព្យាបាលជំងឺស្វាមីឱ្យបានប្រសើរឡើងវិញ។ ជាមួយគ្នានេះ លោកស្រីអគ្គលេខាធិការរងទី១ បានមានប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា និងផ្តាំផ្ញើដល់លោកវរសេនីយ៍ឯក ពេជ្រ សំណាង សូមថែទាំសុខភាពឱ្យបានល្អ និងសូមជូនពរឲ្យបានឆាប់ជាសះស្បើយពីជំងឺ៕
|
2016-08-10T23:11:00+07:00
|
freshnewsasia.com
|
https://m.freshnewsasia.com/index.php/en/localnews/31095-2016-08-10-09-15-50.html
|
1db13472-447b-4062-baac-940292870a4c
|
កាកបាទក្រហមកម្ពុជា ចុះសួរសុខទុក្ខកុមារកំព្រា និងកុមារមានជំងឺនៅខេត្តកំពង់ឆ្នាំង
|
នៅព្រឹកថ្ងៃទី០៨ ខែសីហា ឆ្នាំ២០១៦នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឱ្យ ក្រុមការងារ កាកបាទក្រហមកម្ពុជា ដឹកនាំដោយ លោកស្រី ពុំ ចន្ទីនី អគ្គលេខាធិការ កាកបាទក្រហមកម្ពុជា រួមជាមួយសាខាកាកបាទក្រហមកម្ពុជា ខេត្តកំពង់ឆ្នាំង ចុះសួរសុខទុក្ខ និងនាំយកអំណោយមនុស្សធម៌រួមមាន ថវិកា២លានរៀល អង្ករ២តោន មី ៦០កេស ត្រីខ៦០០កំប៉ុង ឃីត៥០កញ្ចប់ (មុង ភួយ សារុង ក្រមា) និងអាហារវីតាមីន៧កេស (ស្មើនឹង ២៥២កញ្ចប់) ផ្ដល់ជូនដល់មណ្ឌលកុមារកំព្រាខេត្តកំពង់ឆ្នាំង។ ក្នុងឱកាសនោះ លោកស្រី អគ្គលេខាធិការ បានមានប្រសាសន៍ផ្តាំផ្ញើសួរសុខទុក្ខ និងក្តីនឹករលឹកពីសំណាក់ សម្តេចកិត្តិព្រឹទ្ធបណ្ឌិតប្រធានកាកបាទក្រហមកម្ពុជា ដែលជានិច្ចកាលតែងយកចិត្តទុកដាក់ចំពោះសុខុមាលភាព និងការរស់នៅរបស់កុមារតូចៗនៅទូទាំងរាជធានី-ខេត្ត ដោយមិនទុកឱ្យកុមារណាម្នាក់ ទទួលរងគ្រោះថ្នាក់ដោយការអត់ឃ្លានឡើយ។ ជាមួយគ្នានោះ លោកស្រី អគ្គលេខាធិការ បានថ្លែងនូវការកោតសរសើរចំពោះលោកប្រធានមណ្ឌល និងលោកគ្រូអ្នកគ្រូនៅក្នុងមណ្ឌល ដែលបានខិតខំអស់កម្លាំង កាយចិត្តថែទាំ បង្ហាត់បង្រៀនដល់កុមារចំនួន ៥០នាក់ (ក្នុងនោះកុមារកំព្រាពិការជើង ៣នាក់) ដែលរស់នៅក្នុងមណ្ឌល និងបានផ្តាំផ្ញើដល់ក្មួយៗកុមារទាំងអស់ ត្រូវចេះថែទាំសុខភាពឱ្យបានល្អ ខិតខំសិក្សារៀនសូត្រ ដើម្បីក្លាយជាធនធានមនុស្សដ៏ពូកែសម្រាប់សង្គមជាតិនៅពេលអនាគត។ សូមបញ្ជាក់ថា លោកគ្រូអ្នកគ្រូចំនួន៥នាក់ ដែលស្នាក់នៅក្នុងមណ្ឌល ក្នុងម្នាក់ៗទទួលបានថវិកាឧបត្ថម្ភពីកាកបាទក្រហមកម្ពុជា ១០ម៉ឺនរៀល និងឃីត១។ ដោយឡែក កុមារទាំង៥០នាក់ ក្នុងម្នាក់ៗទទួលបានថវិកា២ម៉ឺនរៀល និងឃីត១។ នៅព្រឹកថ្ងៃដដែលនោះដែរ ក្រុមការងារ ដឹកនាំដោយលោកស្រី អគ្គលេខាធិការ បានបន្ដតដំណើរចុះសួរសុខទុក្ខគ្រួសារកុមារមានជំងឺចំនួន ៥៦នាក់ ដែលកំពុងសម្រាក ព្យាបាលនៅមន្ទីរពេទ្យបង្អែកខេត្តកំពង់ឆ្នាំង និងបានផ្តល់អំណោយជូនក្នុងមួយគ្រួសារៗទទួលបានថវិកា៥ម៉ឺនរៀល មុង១ ភួយ១ សារុង១ ក្រមា១ និងអាហារវីតាមីន ៥កញ្ចប់។ដោយឡែក អំណោយសម្រាប់មន្ទីរពេទ្យទទួលបាន អាហារវីតាមីន៥កេស ស្មើនឹង១៨០កញ្ចប់។ សូមបញ្ជាក់ថា អាហារវីតាមីន ដែលបានផ្តល់ជូនខាងលើ បានការឧបត្ថម្ភពី សមាគមនារីនៃក្រសួងព័ត៌មាន ដែលបានផ្តល់ជូនមក ទីស្នាក់ការកណ្តាលកាកបាទ ក្រហមកម្ពុជា កាលពីថ្ងៃទី២២ ខែកក្កដា ឆ្នាំ២០១៦ កន្លងទៅថ្មីៗនេះ៕
|
2016-08-09T01:31:00+07:00
|
freshnewsasia.com
|
https://m.freshnewsasia.com/index.php/en/localnews/30888-2016-08-08-11-31-15.html
|
45cd52fc-534f-44b9-89d9-7151df8889a8
|
គ្រូទាយល្មោភកាម! លួងលោមនារីរងគ្រោះ ចូលផ្ទះសំណាក់ បញ្ចូលមន្តអាគមន៍ និងព្យាបាលជំងឺរហូតចាប់រំលោភបានសម្រេច
|
គ្រូមន្តអាគមន៍ អូមអាមម្នាក់ បានលួងលោមបានឆបោកនារីម្នាក់នាំចូលផ្ទះសំណាក់ ដើម្បីបញ្ចូលមន្តអាគមន៍ ព្យាបាលជំងឺ ប៉ុន្តែបែរជាបង្ខំចាប់រំលោភ រហូតបានសម្រេច ក៏ត្រូវនារីរងគ្រោះប្តឹងសមត្ថកិច្ចឃាត់ខ្លួនតែម្តង។ សមត្ថកិច្ចនគរបាលស្រុកឱរ៉ាល់បានប្រាប់ឱ្យដឹងថា ជនសង្ស័យត្រូវបានឃាត់ខ្លួន ត្រង់ចំណុចភូមិផ្សារកន្ទួត ឃុំសង្កែរសាទប ស្រុកឱរ៉ាល់ ខេត្តកំពង់ស្ពឺ ហើយបញ្ជូនទៅកាន់ស្នងការដ្ឋាននគរបាលខេត្តកំពង់ស្ពឺ នាថ្ងៃទី ០៦ ខែសីហា ឆ្នាំ២០១៦។ ជនសង្ស័យដែលឆបោកស្ត្រីរងគ្រោះយកទៅបង្ខំរំលោភក្នុងផ្ទះសំណាក់នោះមានឈ្មោះ ឃិត នាងហៅគ្រូធំ អាយុ ៣៧ឆ្នាំ មានទីលំនៅភូមិលាក់កូប ឃុំលំហាច ស្រុកអង្គឈ្នួល ខេត្តកណ្តាល មុខរបរគ្រូមន្តអាគមន៍អូមអាម និងអតីតអ្នសារព័ត៌មានខ្មែរអប្សរា។ ជននេះបានឆបោកយកនារីរគ្រោះ ទៅបញ្ចុះអំពេីអាបធ្មប់ បញ្ចូលញ្ញាណព្យាបាលជំងឺនិងយកទៅបំបួសនៅភ្នំគូលែន ប៉ុន្តែស្រាប់តែនាំចូលផ្ទះសំណាក់រួចបង្ខំរួមភេទបានសម្រេច កាលពីថ្ងៃទី២៦ ខែកក្កដា ឆ្នាំ២០១៦។ នារីរងគ្រោះឈ្មោះ រ.ម.ល អាយុ ២៦ឆ្នាំ នៅភូមិផ្សារកន្ទួត ឃុំសង្កែសាទប។ ១- ម៉ូតូម៉ាកណៃហត ពណ៍ខ្មៅ ពាក់ស្លាកលេខ ភ្នំពេញ 1AS-0018 ០១គ្រឿង។ ២- ចិញ្ចៀន០១វង់ ៣- ទូរស័ព្ទដៃ02គ្រឿង ៤- ប័ណ្ណសម្គាល់ខ្លួន សារព័ត៌មានខ្មែរអប្សារា ០១សន្លឹក ៥- អត្តសញ្ញាណប័ណ្ណទាហាន០១សន្លឹក ៦- អត្តសញ្ញាណប័ណ្ណសញ្ជាតិខ្មែរចាស់01សន្លឹក ៧- ប្រាក់ដុល្លារអាមេរិកក្រដាស ៥០ដុល្លារ ០១សន្លឹក, ក្រដាសប្រាក់ភូមា១,០០០ ០១សន្លឹក, ប្រាក់បាតថៃ២០បាត ០១សន្លឹក និងប្រាក់រៀលចំនួន១៦,០០០រៀល ៨- កាតគ្រីម៉ូតូ ០១សន្លឹក ៩- ប័ណ្ណបេីកបរ ០១សន្លឹក ១០- រូបចម្លាក់ព្រះ8អង្គរូបសេះ០១ ១១- ខ្សែអង្កាំ03ខ្សែនិងខ្សែកអំបោះ ០១ខ្សែ ១២- ខ្សែ ក ចែជ្រូក០១ខ្សែនិងធ្មេញសត្វ ០១កញ្ចប់ ១៣- កូនកាំបិត០២ និងកូនកន្ត្រៃ០១ និង ១៤- សម្ភារៈថ្នាំបុរាណខ្មែរសម្រាប់ព្យាបាល និងបោកប្រាស់អ្នកជំងឺមួយចំនួនទៀត៕
|
2016-08-07T21:45:00+07:00
|
freshnewsasia.com
|
https://m.freshnewsasia.com/index.php/en/localnews/30737-2016-08-07-07-52-15.html
|
ee9902c6-15b3-42b9-8a62-40cebd6e4213
|
សម្តេចកិត្តិព្រឹទ្ធបណ្ឌិត ឧបត្ថម្ភ៥លានរៀល និងគ្រឿងឧបភោគ-បរិភោគជូន លោក ស៊ឹម សៀត អ្នករត់ម៉ូតូកង់បី មានជំងឺធ្លាក់ពោះវៀន
|
សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឲ្យក្រុមការងារកាកបាទក្រហមកម្ពុជា ដឹកនាំដោយ លោកស្រី ម៉ែន នារីសោភ័គ អគ្គលេខាធិការរងទី១ ចុះសួរសុខទុក្ខ និងនាំយកអំណោយមនុស្សធម៌ រួមមានថវិកា ៥លានរៀល និងគ្រឿងឧបភោគ-បរិភោគមួយចំនួនជូន លោក ស៊ឹម សៀត អាយុ៤៨ឆ្នាំ ជាអ្នករត់ម៉ូតូកង់បី មានជំងឺធ្លាក់ពោះវៀន ២ឆ្នាំមកហើយ ទើបនឹងវះកាត់រួច និងមិនមានចំណូលទេ បានដង្ហើយហៅសប្បុរសជនឲ្យជួយ បច្ចុប្បន្នរស់នៅបន្ទប់ជួលជាន់ទី៤ នៃភូមិ២ សង្កាត់ផ្សារថ្មី២ ខណ្ឌដូនពេញ រាជធានីភ្នំពេញ។ នាឱកាសនាំយកថវិកា និងគ្រឿងឧបភោគបរិភោគ នៅរសៀលថ្ងៃទី០៥ ខែសីហា ឆ្នាំ២០១៦ លោកស្រីអគ្គលេខាធិការរងទី១ បានមានប្រសាសន៍ផ្តាំផ្ញើសាកសួរសុខទុក្ខ ពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលជានិច្ចកាលយកចិត្តទុកដាក់ ចំពោះប្រជាពលរដ្ឋ ពិសេសអ្នកជំងឺជួបការលំបាក ដែលគ្មានលទ្ធភាពព្យាបាលជំងឺដូចជារូប លោក ស៊ឹម សៀត ដោយមិនប្រកាន់និន្នាការនយោបាយអ្វីឡើយ។ ជាមួយគ្នានោះ លោកស្រី បានផ្តាំផ្ញើអ្នកជំងឺឲ្យខិតខំថែទាំសុខភាពឲ្យបានល្អ និងសូមជូនពរឆាប់បានជាសះស្បើយពីជំងឺ។ ជាកិច្ចឆ្លើយតប លោក ស៊ឹម សៀត និងភរិយា បានថ្លែងអំណរគុណយ៉ាងជ្រាលជ្រៅចំពោះ សម្តេចកិត្តិព្រឹទ្ធបណ្ឌិត ដែលបានយកចិត្តទុកដាក់ចំពោះក្រុមគ្រួសារក្រីក្រ ដូចជារូបលោក ហើយថវិកាទាំងនេះ នឹងជួយដោះស្រាយការលំបាកយ៉ាងធំ ដែលមួយផ្នែកនឹងទូទាត់បំណុលចងការប្រាក់ពីគេចំនួន ៤៧០ដុល្លារសម្រាប់ថ្លៃវះកាត់ និងមួយផ្នែកសម្រាប់ព្យាបាលជំងឺបន្តទៀត រហូតជាសះស្បើយ៕
|
2016-08-06T15:57:00+07:00
|
freshnewsasia.com
|
https://m.freshnewsasia.com/index.php/en/localnews/30598-2016-08-06-03-09-20.html
|
0df2dc6f-857c-4aaa-b86d-024f5b2326c9
|
មេធាវីសម្តេច ហេង សំរិន ដាក់ពាក្យប្តឹងឧទ្ធរណ៍ជំទាស់សាលក្រម បង្គាប់ឱ្យលោក សម រង្ស៉ី សងជំងឺចិត្ត១៥០លានរៀល
|
លោក គី តិច មេធាវីការពារក្តីឱ្យ សម្តេច ហេង សំរិន ប្រធានរដ្ឋសភា បានប្រាប់ Fresh News ឱ្យដឹងថា នៅព្រឹកថ្ងៃទី០៥ ខែសីហា ឆ្នាំ២០១៦នេះ លោកសម្រេចដាក់ពាក្យប្តឹងទៅសាលាឧទ្ធរណ៍មួយទៀត ដើម្បីជំទាស់នឹងសាលក្រមសាលាដំបូងរាជធានីភ្នំពេញ ដែលបានកាត់ទោសកំបាំងមុខ ឱ្យលោក សម រង្ស៉ី សងជំងឺចិត្តសម្តេច ហេង សំរិន ត្រឹម១៥០លានរៀល។ លោក គី តិច បានឱ្យដឹងថា ។ លោកបានបន្ថែមថា សម្តេច ហេង សំរិន ជាប្រធានរដ្ឋសភា និងធ្លាប់កាន់តំណែងកំពូលៗ របស់ជាតិ ដូច្នេះការដែល លោកសម រង្ស៉ី បានធ្វើមកលើ សម្តេចប្រធានរដ្ឋសភា នាពេលនេះ គឺធ្វើឱ្យប៉ះពាល់ធ្ងន់ធ្ងរ ដល់កិត្តិយសរបស់សម្តេច។ ទោះជាយ៉ាងណា សម្រាប់ករណីបរិហារកេរ្តិ៍ សម្តេច ហេង សំរិននេះ លោកមេធាវី គី តិច កន្លងមក បានអះអាងថា ដើមបណ្តឹងបានប្តឹងឱ្យតុលាការ ចាត់ការទៅតាមផ្លូវច្បាប់ និងទាមទារសំណងជំងឺចិត្តចំនួន ៣០០លានរៀល។ សូមបញ្ជាក់ថា កាលពីថ្ងៃទី២៨ ខែកក្កដា ឆ្នាំ២០១៦ លោក រស់ ពិសិដ្ឋ ចៅក្រមជំនុំជម្រះ បានសម្រេចផ្តន្ទាទោសពិន័យជាប្រាក់លើ លោក សម រង្ស៉ី ចំនួន១០លានរៀល ចូលថវិការដ្ឋ និង សងសំណង ជំងឺចិត្តដល់ សម្តេច ហេង សំរិន ចំនួន១៥០លានរៀល ពីបទបរិហារកេរ្តិ៍ ជា សាធារណៈ តាមមាត្រា ៣០៥ នៃក្រមព្រហ្មទណ្ឌ ។ ការសម្រេចនេះ បានធ្វើឡើងបន្ទាប់ពី លោក សម រង្ស៉ី បានបង្ហោះនៅលើទំព័រ Facebook ដោយចោទសម្តេច ហេង សំរិន ថាជាអ្នកកាត់ទោស សម្តេចសីហនុ ក្បត់ជាតិ កាលពីជំនាន់សម្តេច ហេង សំរិន ជាប្រធានរដ្ឋ។ បន្ទាប់ពី បានបើកសវនាការជំនុំជម្រះលើសំណុំរឿង លោក សម រង្ស៊ី ប្រធានគណបក្សសង្គ្រោះជាតិ ពាក់ព័ន្ធនឹងករណីបរិហារ កេរ្តិ៍លើសម្តេច ហេង សំរិន ប្រធានរដ្ឋសភា នាព្រឹកថ្ងៃទី២៨ ខែកក្កដា ឆ្នាំ២០១៦ ដោយលោក រស់ ពិសិដ្ឋ ចៅក្រមជំនុំជម្រះបានសម្រេចផ្តន្ទាទោសពិន័យជាប្រាក់លើ លោក សម រង្ស៊ី ចំនួន១០លានរៀល ចូលថវិការដ្ឋ និងសងសំណងជំងឺចិត្តដល់សម្តេច ហេង សំរិន ចំនួន១៥០លានរៀលពី បទបរិហារកេរ្តិ៍ជាសាធារណៈតាមមាត្រា៣០៥ នៃក្រមព្រហ្មទណ្ឌ ។ សំណុំរឿងនេះ ត្រូវបានប្តឹងដោយ លោក គី តិច មេធាវីសម្តេច ហេង សំរិន ប្រធានរដ្ឋសភា កាលពីចុងឆ្នាំ២០១៥ បន្ទាប់ពី លោក សម រង្ស៊ី ប្រធានគណបក្សប្រឆាំង បង្ហោះនៅលើបណ្តាញសង្គម Facebook របស់លោក ដោយចោទប្រកាន់ សម្តេច ហេង សំរិន ថាជាអ្នកកាត់ទោស សម្តេច សីហនុ កាលដឹកនាំប្រទេស។ សវនាការនេះមិនមានវត្តមាន លោក សម រង្ស៊ី និងមេធាវីនោះទេ មានតែ លោក គី តិច មេធាវី តំណាងសម្តេចពញ្ញាចក្រី ហេង សំរិន ប្រធាន រដ្ឋសភា។ សូមជំរាបថា កាលពីថ្ងៃទី១៧ ខែវិច្ឆិកា ឆ្នាំ២០១៥ កន្លងទៅ លោក សម រង្ស៊ី ប្រធានគណបក្សសង្រ្គោះជាតិបានបង្ហោះវីដេអូ ដោយបានចោទរបបរដ្ឋកម្ពុជា ដែលដឹកនាំដោយសម្តេច ហេង សំរិន ថាបានដាក់ទោស សម្តេច សីហនុ ជាជនក្បត់ជាតិ។ លោក សម រង្ស៊ី បានសរសេរនៅលើហ្វេសប៊ុករបស់លោកភ្ជាប់ជាមួយវីដេអូមួយកាលនោះថា ។ រហូតដល់ពេលនេះ លោក សម រង្ស៊ី ដែលកំពុងគេចខ្លួនទៅក្រៅប្រទេស កំពុងញាំញីដោយពាក្យបណ្តឹង នៅតុលាការកម្ពុជា ក្នុងនោះមាន ការទាមទារឱ្យអនុវត្តសាលក្រមរឿងចាញ់ក្តី ឧបនាយករដ្ឋមន្រ្តី ហោ ណាំហុង, សំណុំរឿងក្លែងឯកសារព្រំដែនបំបែកចេញពីសំណុំរឿង លោក ហុង សុខហួរ និងសំណុំរឿងបរិហារកេរ្តិ៍ លើសម្តេច ហេង សំរិន ជាដើម៕
|
2016-08-05T16:55:00+07:00
|
freshnewsasia.com
|
https://m.freshnewsasia.com/index.php/en/localnews/30511-2016-08-05-05-39-02.html
|
2df9967b-5657-4c7b-b647-ec9ad5a2d600
|
សម្តេចកិត្តិព្រឹទ្ធបណ្ឌិត ឧបត្ថម្ភថវិកា៥លានរៀល និងគ្រឿងឧបភោគ-បរិភោគជូនលោកតា ផ្លុង មឿក តារាកំប្លែងមានជំងឺជរា
|
លោកស្រី ម៉ែន នារីសោភ័គ អគ្គលេខាធិការរងទ១ កាកបាទក្រហមកម្ពុជា នៅរសៀលថ្ងៃទី០៤ ខែសីហា ឆ្នាំ២០១៦ បាននាំយកអំណោយមនុស្សធម៌របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា រួមមានថវិកា៥លានរៀល ផ្លែឈើ និងគ្រឿងឧបភោគ-បរិភោគមួយចំនួនមកជូន លោកតា ផ្លុង មឿក អាយុ៨៣ឆ្នាំ ជាតារាកំប្លែងជើងចាស់ មានជំងឺជរាដើរពុំរួច កំពុងសម្រាកព្យាបាល នៅលំនៅដ្ឋានស្ថិតនៅ សហគមន៍ ប៊ុលឌីញ សង្កាត់ទន្លេបាសាក់ ខណ្ឌចំការមន រាជធានីភ្នំពេញ។ នាឱកាសនោះ លោកស្រីអគ្គលេខាធិការរងទី១ បានមានប្រសាសន៍ផ្តាំផ្ញើសាកសួរសុខទុក្ខ និងក្តីនឹករលឹកពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលជានិច្ចកាលយកចិត្តទុកដាក់ ចំពោះចាស់ៗសិល្បករ ដែលបានបន្សល់ទុកនូវស្នាដៃសិល្បៈ ទុកសម្រាប់កូនចៅជំនាន់ក្រោយ និងសូមជូនពរដល់លោកតា ឆាប់បានជាសះស្បើយពីជំងឺ។ ជាកិច្ចឆ្លើយតបលោកតា ផ្លុង មឿក និងភរិយា ព្រមទាំងកូនស្រីពៅ បានថ្លែងអំណរគុណយ៉ាងជ្រាលជ្រៅចំពោះ សម្តេចកិត្តិព្រឹទ្ធបណ្ឌិត ដែលជានិច្ចកាល យកចិត្តទុកដាក់ចំពោះសុខទុក្ខប្រជាពលរដ្ឋ និងបានឧបត្ថម្ភដល់គ្រួសារ លោកតាជាច្រើនលើកផងដែរ។ សូមបញ្ជាក់ថា នេះជាលើកទី៣ហើយ ដែលកាកបាទក្រហមកម្ពុជា បានផ្តល់អំណោយជូនគ្រួសារលោកតា។ ដោយឡែក សម្តេចតេជោនាយករដ្ឋមន្ត្រី និងសម្តេចកិត្តិព្រឹទ្ធបណ្ឌិត ក៏ធ្លាប់បានឧបត្ថម្ភថវិកាផ្ទាល់ខ្លួន ជូនគ្រួសារលោកតាផងដែរ៕
|
2016-08-05T16:23:00+07:00
|
freshnewsasia.com
|
https://m.freshnewsasia.com/index.php/en/localnews/30496-2016-08-05-02-28-27.html
|
32c0af8e-9750-4596-a199-5dc336e55e29
|
សម្តេចកិត្តិព្រឹទ្ធបណ្ឌិត ឧបត្ថម្ភ១០លានរៀល ជូនលោកតា កុល សែម សិល្បករជើងចាស់មានជំងឺលើសឈាម និងខូចតម្រងនោម
|
លោកតា កុល សែម អាយុ ៧៤ឆ្នាំ ជាសិល្បៈករជើងចាស់ និងជាម្ចាស់បទចម្រៀង «ខ្មៅមាសបង ឬ មាន់រងាវ» ដែលកំពុងមានជំងឺលើសឈាម និងខូចតម្រងនោម បានទទួលអំណោយឧបត្ថម្ភជាថវិកាចំនួន ១០ លានរៀល ពីសំណាក់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈ លោកស្រី ម៉ែន នារីសោភ័គ អគ្គលេខាធិការរងទី ១ នៅទីស្នាក់ការកណ្តាលកាកបាទក្រហមកម្ពុជា នារសៀលថ្ងៃទី០៤ ខែសីហា ឆ្នាំ២០១៦ នេះ។ ក្នុងពេលជួបសំណេះសំណាលជាមួយភរិយារបស់លោកតា ដែលមកទទួលថវិកាឧបត្ថម្ភនេះ លោកស្រី អគ្គលេខាធិការរងទី ១ បានពាំនាំប្រសាសន៍ផ្តាំផ្ញើសួរសុខទុក្ខ និងក្តីនឹករលឹកពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលជានិច្ចកាលតែងយកចិត្តទុកដាក់ចំពោះចាស់ៗ ជាសិល្បៈករ ដែលជាអ្នកបានបន្សល់ទុកនូវស្នាដៃសិល្បៈ ដូចជា បទចម្រៀង របាំ ល្ខោន ឬការសំដែងផ្សេងៗ ទុកសម្រាប់កូនចៅជំនាន់ក្រោយបានរៀនសូត្រតាម។ បច្ចុប្បន្ននេះ លោកតា កុល សែម មានទីលំនៅក្នុងសង្កាត់ទឹកថ្លា ខណ្ឌសែនសុខ រាជធានីភ្នំពេញ ហើយគាត់កំពុងតែសម្រាកព្យាបាលនៅមន្ទីរពេទ្យព្រះកុសុមៈ៕
|
2016-08-05T02:11:00+07:00
|
freshnewsasia.com
|
https://m.freshnewsasia.com/index.php/en/localnews/30486-2016-08-04-15-24-42.html
|
e86e73f2-4746-4f04-be64-c4bce2010621
|
សហគមន៍ចំនួន១០នៅខេត្តរតនគិរីបង្កើតទីផ្សារបន្លែផ្លែឈើធម្មជាតិ
|
ប្រជាពលរដ្ឋរស់នៅសហគមន៍ចំនួន១០ ក្នុងខេត្តរតនគិរី នាំគ្នាផលិតបន្លែ និងផ្លែឈើបែបធម្មជាតិ ដើម្បីពង្រឹងទីផ្សារលក់ផលិតផលក្នុងស្រុកការពារផលប៉ះពាល់សុខភាពចំណីអាហារដោយសារការនិយមបរិភោគបន្លែ និងផ្លែឈើនាំចូលពីប្រទេសជិតខាងដែលប្រើសារជាតិគីមីខ្ពស់។ តើការបង្កើតទីផ្សារលក់បន្លែផ្លែឈើបែបធម្មជាតិនៅខេត្តភាគឦសានមួយនេះ ទទួលបានការគាំទ្រពីប្រជាពលរដ្ឋយ៉ាងណាដែរ? ផ្សារបន្លែធម្មជាតិដើម្បីសុខភាពលើកដំបូងបានបង្កើតឡើងនៅឯមុខផ្សាររាត្រីឋិតក្នុងភូមិអូរកន្ទិល សង្កាត់បឹងកន្សែង ក្រុងបានលុង ខេត្តរតនគិរី ដើម្បីលើកកម្ពស់បន្លែផ្លែឈើ និងចំណីអាហារដែលគ្មានសារជាតិគីមី។ សហគមន៍ចំនួន១០ ក្នុងនោះ ៤សហគមន៍ជាជនជាតិខ្មែររស់នៅស្រុកលំផាត់ និង ៦សហគមន៍ទៀតជាជនជាតិដើមភាគតិចនៅស្រុកអូរជុំ បាននាំគ្នាផលិតបន្លែ និងផ្លែឈើមកផ្គត់ផ្គង់ទីផ្សារលក់ចេញបន្លែធម្មជាតិរៀងរាល់ថ្ងៃសម្រាប់ប្រជាពលរដ្ឋក្រុងបានលុង និងតាមភោជនីយដ្ឋានភ្ញៀវទេសចរដែលនិយមបន្លែផ្លែឈើធម្មជាតិ។ ប្រធានផ្សារបន្លែធម្មជាតិ កញ្ញា សុខ ស្រីមុំ រៀបរាប់ថា គោលបំណងនៃការបង្កើតផ្សារបន្លែធម្មជាតិនេះ ដើម្បីលើកកម្ពស់បន្លែផ្លែឈើក្នុងស្រុកដែលធានាមិនមានសារជាតិគីមីធ្វើឲ្យប៉ះពាល់សុខភាពប្រជាពលរដ្ឋ។ លើសពីនេះទៀត ទីផ្សារបន្លែធម្មជាតិនេះនឹងរួមចំណែកលើកកម្ពស់ការដាំដុះរបស់ប្រជាពលរដ្ឋដែលកំពុងខិតខំដាំបន្លែផ្លែឈើលក់ចេញនៅទីផ្សារក្នុងស្រុក បង្កើនជីវភាពសហគមន៍បានកាន់តែប្រសើរ៖ ។ ផ្សារបន្លែធម្មជាតិលើកដំបូងនៅខេត្តរតនគិរី នេះ បង្កើតឡើងដោយសមាជិកសហគមន៍ចំនួន ២៨នាក់ នៅភូមិអូរកានឃុំជ័យឧត្ដម ស្រុកលំផាត់ ក្រោមការឧបត្ថម្ភពីអង្គការសង្គមស៊ីវិលចំនួនប្រាំផ្នែកបច្ចេកទេស និងការត្រួតពិនិត្យដែលធានាថា ផលិតផលដែលសហគមន៍ដាំដុះគឺមិនធ្វើឲ្យប៉ះពាល់សុខភាពចំណីអាហារ។ មន្ត្រីសម្របសម្រួលអង្គការអ៊ីទែរ (Etea) ខេត្តរតនគិរី លោក អៀ វុទ្ធី មានប្រសាសន៍ថា បន្លែផ្លែឈើដែលសហគមន៍ទាំង១០ ផលិតបាន ត្រូវបានបញ្ជូនមកលក់នៅផ្សារបន្លែធម្មជាតិនេះដើម្បីកាត់បន្ថយការនាំចូលបន្លែផ្លែឈើពីប្រទេសវៀតណាម ឬពីបន្លែពីប្រភពមិនច្បាស់លាស់ថា ជាបន្លែធម្មជាតិ ឬយ៉ាងណា។ លើសពីនោះទៀត បន្លែពីបរទេស និងពីប្រភពមិនច្បាស់លាស់ភាគច្រើនប្រើជី ឬថ្នាំគីមីដែលធ្វើឲ្យប៉ះពាល់សុខភាពប្រជាពលរដ្ឋបរិភោគបន្លែ និងផ្លែឈើទាំងនោះ។ លោកបន្តថា អង្គការក្រៅរដ្ឋាភិបាលដែលគាំទ្រសហគមន៍ទាំង១០ គឺជាអ្នកធានាថា បន្លែនិងផ្លែឈើដែលសហគមន៍បានដាំគឺជាបន្លែធម្មជាតិមុននឹងអនុញ្ញាតឲ្យលក់ចូលទៅទីផ្សារបន្លែធម្មជាតិនេះ៖ ។ តួលេខស្រាវជ្រាវក្រៅផ្លូវការរបស់អង្គការអ៊ឺទែរ ក្នុងមួយថ្ងៃៗបន្លែ និងផ្លែឈើនាំចូលពីប្រទេសវៀតណាម មានចំនួនប្រមាណ៣ ទៅ ៥តោនមកផ្គត់ផ្គង់ទីផ្សារក្រុងបានលុង ខេត្តរតនគិរី បន្ថែមលើបន្លែផ្លែឈើដែលផលិតបានក្នុងខេត្ត។ បន្លែផ្លែឈើដែលនាំចូលពីប្រទេសវៀតណាម រួមមាន៖ ។ ប្រជាពលរដ្ឋរស់នៅភូមិអូរកន្ទិល អ្នកស្រី ដា នី កត់សំគាល់ថា កន្លងទៅនេះបន្លែមានសារជាតិគីមីនាំចូលពីប្រទេសវៀតណាម មានតម្លៃថោកជាងបន្លែផ្លែឈើក្នុងស្រុក ហេតុនេះប្រជាពលរដ្ឋមានជីវភាពមិនធូរធារនិយមទិញបន្លែមានតម្លៃថោកដោយមិនបានចាប់អារម្មណ៍ពីផលប៉ះពាល់សុខភាព។ អ្នកស្រីបន្តថា បច្ចុប្បន្នប្រជាពលរដ្ឋ ជាពិសេសបងប្អូនជនជាតិដើមភាគតិចបានដាំដំណាំបែបធម្មជាតិយកមកលក់នៅទីផ្សារកាន់ទេច្រើន ហេតុនេះការបង្កើតផ្សារបន្លែធម្មជាតិគឺជាកត្តាសំខាន់ដើម្បីធានាថា បន្លែលក់ក្នុងផ្សារនេះមិនធ្វើឲ្យប៉ះពាល់សុខភាពចំណីអាហាររបស់ពលរដ្ឋនោះទេ៖ ។ ផ្សារបានលុងខេត្តរតនគិរី មានកន្លែងលក់បន្លែផ្លែឈើសម្រាប់ជនជាតិដើមភាគតិចដាំបានជាលក្ខណៈគ្រួសារដូចជាចេក ល្ហុង ជីរ ស្លឹកគ្រៃ ដំឡូង ខ្ទឹមឃ្លោក ល្ពៅ ននោង ជាដើម។ ក្រៅពីផ្សារបានលុង ជនជាតិដើមភាគតិចបានដាក់លក់បន្លែផ្លែឈើធម្មជាតិរបស់ពួកគេនៅតាមដងផ្លូវសាធារណៈមួយចំនួនក្នុងទីរួមខេត្តនេះ។ បន្លែជនជាតិដើមទាំងនោះដាក់លក់កំពុងពេញនិយមរបស់ប្រជាពលរដ្ឋដែលបារម្ភពីសុខភាពចំណីអាហារ។ ជនជាតិដើមភាគតិចរស់នៅភូមិកាជាន់ ឃុំឯកភាព ស្រុកអូរជុំ អ្នកស្រី រេន ពៀន បញ្ជាក់ថា ដំណាំដែលជនជាតិដើមដាំគឺជាបន្លែផ្លែឈើធម្មជាតិពិតៗ ប៉ុន្តែមានតម្លៃថ្លៃបន្តិចបន្តួចជាងបន្លែផ្លែឈើនាំចូលពីបរទេស។ អ្នកស្រីបន្តថា ជនជាតិដើមភាគតិចត្រូវការទីផ្សារជាក់លាក់ដើម្បីលក់ផលិតផលកសិកម្មរបស់ជនជាតិដើមភាគតិចមិនប្រើជី ឬថ្នាំគីមី៖ ។ ចំណែកប្រជាពលរដ្ឋរស់នៅភូមិ៧មករា សង្កាត់ជ័យជំនះ អ្នកស្រី សុខ សុវណ្ណ បង្ហាញការបារម្ភ ខណៈប្រជាពលរដ្ឋបរិភោគបន្លែនាំចូលពីបរទេសដែលប្រើថ្នាំគីមី។ យ៉ាងណាអ្នកស្រីជឿថា បន្លែដែលដាក់លក់ដោយជនជាតិដើមភាគតិចភាគច្រើនជាបន្លែធម្មជាតិមិនប៉ះពាល់សុខភាពអ្នកបរិភោគនោះឡើយ៖ ។ សហគមន៍ទាំង១០ ដែលផលិតបន្លែផ្លែឈើធម្មជាតិនៅខេត្តរតនគិរី គ្រោងនឹងពង្រីកបណ្ដាញសហគមន៍ដាំបន្លែធម្មជាតិនៅភូមិផ្សេងបន្ថែមទៀត ដើម្បីផ្គត់ផ្គង់បន្លែផ្លែឈើធម្មជាតិគ្រប់តម្រូវការទីផ្សារក្នុងខេត្ត និងនាំចេញទៅបណ្ដាខេត្តផ្សេងដោយមិនចាំបាច់នាំចូលបន្លែពីបរទេស។ បន្លែ ១០ប្រភេទជាតម្រូវការចាំបាច់ដែលសហគមន៍គ្រោងផលិតនៅពេលខាងមុខ រួមមាន ននោង ឃ្លោក ត្រប់ ត្រសក់ ស្ពៅ ពោតបារាំង ប៉េងបោះ ពោត ត្រឡាច និងសណ្ដែកកួរ៕
|
2016-08-04T16:20:00+07:00
|
rfa.org
|
https://www.rfa.org/khmer/news/health/organic-market-rattanakiri-08042016051117.html
|
44dcd467-3cbd-4052-9f12-38d7782e8a72
|
អាជ្ញាធរខណ្ឌពោធិសែនជ័យ នាំយកអំណោយជាគ្រឿងឧបភោគបរិភោគ និងថវិកាជូនស្រ្តីកើតជំងឺប្រះឆ្អឹង
|
អភិបាលរងខណ្ឌពោធិ៍សែនជ័យ លោកស្រី ឈុន ស៊ុននី បានដឹកនាំមន្ត្រីសាលាខណ្ឌ នាំយកថវិកា និងអង្ករជូនលោកយាយដែលមានជំងឺប្រេះឆ្អឹងនៅមន្ទីពេទ្យព្រះកុសមៈ ក្រោមការណែនាំពីលោក ហែម ដារិទ្ធិអភិបាលខណ្ឌនារសៀលថ្ងៃទី៣ខែសីហាឆ្នាំ២០១៦នេះ។ លោក ស្រី ឈុន ស៊ុននី បានថ្លែងថា អំណោយនិងថវិកាដែលផ្តល់ជូនស្រ្តីរូបនេះ រួមមានថវិកាចំនួន៥២ម៉ឺនរៀលអង្ករ៥០គីឡូក្រាមនិងទឹកដោះ២ឡូ។ សូមបញ្ជាក់លោកស្រី ពេជ ចន្ទមុន្នី ហ៊ុន ម៉ាណែត បាន ជួយស្រ្តីដែលកើតជំងឺប្រេះឆ្អឹងព្យាបាលដោយឥតគិតថ្លៃ។ ស្រ្តីរូបនេះ ស្នាក់នៅបន្ទប់ជួល សួនកាណាឌីយ៉ា ភូមិត្រពាំងថ្លឹង សង្កាត់ចោមចៅ ខណ្ឌពោធិ៍សែនជ័យ។ កាលពីថ្ងៃទី១៤ ខែកក្កដាឆ្នាំ២០១៦ លោក ហែម ដារិទ្ធ អភិបាលខណ្ឌពោធិ៍សែនជ័យ ក្រោយដឹងពីស្ថានភាពជំងឺរបស់ស្រ្តីរូបនេះ លោកបានរាយការណ៍ទៅលោកស្រី ពេជ ចន្ទមន្នី ហ៊ុន ម៉ាណែត ជាអនុប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ ចុះមកជួយព្យាបាលជំងឺដោយមិនគិតថ្លៃជូនគ្រួសារលោកយាយ ជាបន្ទាន់ផងដែរ។ ជាមួយគ្នានេះ អភិបាលបានផ្ញើជាថវិកាតាម ចលនាមហាជនខណ្ឌពោធិ៍សែនជ័យ ចំនួន៥០ម៉ឺនរៀលជូនដល់លោកយាយ ផងដែរ។ លោកយាយ អ៊ុំ បូមាន អាយុ៨៤ឆ្នាំ មានស្រុកកំណើតនៅឃុំកំពង់អុក ស្រុកពញ្ញាឮ ខេត្តកណ្តាល មានជីវភាពលំបាកក្រីក្រ តោកយ៉ាកគ្មានទីពឹង និងរើសអេតចាយចិញ្ចឹមចៅ៣នាក់៕
|
2016-08-04T02:25:00+07:00
|
freshnewsasia.com
|
https://m.freshnewsasia.com/index.php/en/localnews/30395-2016-08-03-12-29-42.html
|
b3c326a6-2453-4ad2-8fde-90db08b1b207
|
រដ្ឋមន្ត្រី ម៉ម ប៊ុនហេង ថ្លែងអំណរគុណ Dr. Beat Richner ចំពោះអនុសាសន៍សម្រាប់ពង្រឹងគុណភាពព្យាបាលជំងឺកុមារ
|
លោកវេជ្ជបណ្ឌិត ម៉ម ប៊ុនហេង រដ្ឋមន្ត្រីក្រសួងសុខាភិបាល នៅថ្ងៃទី០២ ខែសីហានេះ បានសំដែងនូវអំណរគុណ យ៉ាងជ្រាលជ្រៅ ជូនចំពោះលោកវេជ្ជបណ្ឌិត បេអាត រីចឆ្នឺ ( Dr. Beat Richner) ទីប្រឹក្សាក្រសួងសុខាភិបាល និងជាស្ថាបនិកមន្ទីរពេទ្យគន្ធបុប្ជា ចំពោះការផ្ដល់អនុសាសន៍ដ៏មានសារៈសំខាន់របស់លោក សម្រាប់ការពង្រឹងគុណភាព ព្យាបាលជំងឺកុមារ ក្នុងវិស័យសុខាភិបាល។ លោកវេជ្ជបណ្ឌិត ម៉ម ប៊ុនហេង បានបញ្ជាក់ទៀតថា ក្រសួងសុខាភិបាល នឹងបន្តពិភាក្សាដោយធ្វើការងារនេះ ជាមួយលោក Dr. Beat Richner ដើម្បីជាគុណប្រយោជន៍ក្នុងការបន្ត ពង្រឹងគុណវុឌ្ឍដល់អ្នកប្រកបវិជ្ជាជីវៈសុខាភិបាល លើផ្នែកពិនិត្យ និងព្យាបាលជំងឺកុមារ ឲ្យកាន់តែមានប្រសិទ្ធិភាពថែមទៀត នៅក្នុងប្រទេសកម្ពុជា។ ជាមួយគ្នានេះ ក្រសួងសុខាភិបាល ក៏បានប្រកាសជូនសាធារណជនទាំងអស់ អំពីលេខទូរស័ព្ទទំនាក់ទំនង១១៩ សម្រាប់ការស្វែងរកសេវារថយន្តគិលាន្តសង្គ្រោះបន្ទាប់ និងលេខទំនាក់ទំនង ១១៥ សម្រាប់ការសាកសួរព័ត៌មាន ពាក់ព័ន្ធទៅនឹងជំងឺ ដើម្បីផ្តល់ភាពងាយស្រួលដល់ប្រជាពលរដ្ឋ ក្នុងការទទួលបានព័ត៌មានលឿន និងឆាប់រហ័សផងដែរ។ សូមជម្រាបថា លោកវេជ្ជបណ្ឌិត Beat Richner ស្ថាបនិករបស់មន្ទីរពេទ្យគុន្ធបុប្ផា ដែលត្រូវបានគេដឹងថា ជួយសង្គ្រោះកុមារក្រីក្រ នៅកម្ពុជាជាច្រើននាក់ ជារៀងរាល់ឆ្នាំនោះ ត្រូវបានរាជរដ្ឋាភិបាលកម្ពុជា សម្រេចតែងតាំងជាទីប្រឹក្សារបស់ក្រសួងសុខាភិបាល ដែលមានឋានៈស្មើរដ្ឋលេខាធិការ៕
|
2016-08-02T23:23:00+07:00
|
freshnewsasia.com
|
https://m.freshnewsasia.com/index.php/en/localnews/30264-2016-08-02-12-35-34.html
|
a9df46e3-31e0-4567-a859-eb37a8883094
|
ស្តេចថៃ យាងចូលមន្ទីរពេទ្យទៀតហើយ ដោយសារជំងឺគ្រុនក្តៅ និងអាចមានមេរោគក្នុងឈាម
|
ព្រះមហាក្សត្រថៃ ព្រះបាទ ភូមិបុល អាប់ឌុលយ៉ាដេត ដែលមានព្រះជន្មាយុ ៨៨វស្សាទៅហើយនោះ ត្រូវបានក្រុមគ្រូពេទ្យធ្វើការព្យាបាលអាការៈរោគ គ្រុនក្តៅ និង អាចមានមេរោគក្នុងឈាមព្រះអង្គថែមទៀតផង។ នេះបើយោងតាមសេចក្តីថ្លែងការណ៍របស់រាជវាំងថៃ ដែល Channel News Asia ដកស្រង់នាព្រឹកថ្ងៃអង្គារ ទី០២ ខែសីហា ឆ្នាំ២០១៦។ ក្រុមគ្រូពេទ្យថៃ តែងតែធ្វើការត្រួតពិនិត្យព្រះរាជសុខភាពរបស់ព្រះមហាក្សត្រ ជារៀងរាល់ខែហើយកាលពីខែមុននេះ ព្រះបាទ ភូមិបុល បានទទួលការព្យាបាលនៅផ្នែកឆ្អឹងខ្នង។ ព័ត៌មានស្តីសុខភាពរបស់ព្រះមហាក្សត្រថៃ ត្រូវបាន ប្រជាជនថៃទាំងអស់ធ្វើការតាមដានយ៉ាងលម្អិតបំផុត ក៏ព្រោះតែពួកគេគោរពស្រឡាញ់ព្រះមហាក្សត្រស្មើនឹងជីវិត។ គួរបញ្ជាក់ថារយៈពេលជាងមួយឆ្នាំចុងក្រោយនេះ ព្រះមហាក្សត្រថៃបានយាងចូលមន្ទីរពេទ្យទីក្រុងបាងកក ជាញឹកញាប់ ហើយពេលចុងក្រោយដែលប្រជានុរាស្ត្រទូទាំងប្រទេសបានឃើញព្រះអង្គ ជាសាធារណនោះគឺនៅថ្ងៃទី១១ ខែមករា ឆ្នាំ២០១៦ ដោយព្រះអង្គបានចំណាយពេល បំពេញព្រះរាជទស្សនកិច្ចនៅជុំវិញរាជវាំង ក្នុងរាជធានីបាងកក៕
|
2016-08-02T16:38:00+07:00
|
freshnewsasia.com
|
https://m.freshnewsasia.com/index.php/en/localnews/30217-2016-08-02-03-12-58.html
|
6d207aa0-dcd6-455b-99ed-79498587e8e1
|
លោក សម រង្ស៉ី និងអ្នកស្រី ថាក់ ឡានី ត្រូវបានសម្តេចតេជោ ហ៊ុន សែន ប្តឹងទារសំណងជំងឺចិត្ត១០០រៀលក្នុងម្នាក់ និងផ្ទន្ទាទោសតាមច្បាប់
|
នៅវេលាម៉ោងជាង១១៖៣០នាទីថ្ងៃត្រង់ទី០១ ខែសីហា ឆ្នាំ២០១៦នេះ មេធាវីរបស់សម្តេចតេជោ ហ៊ុន សែន បានដាក់ពាក្យបណ្តឹងជាផ្លូវការ ទៅកាន់សាលាដំបូងរាជធានីភ្នំពេញហើយ ដើម្បីប្តឹងលោក សម រង្ស៉ី ប្រធានគណបក្សសង្រ្គោះជាតិ និងអ្នកស្រី ថាក់ ឡានី សមាជិកព្រឹទ្ធសភា គណបក្សសមរង្ស៉ី ដែលបានចោទរាជរដ្ឋាភិបាលកម្ពុជា និងសម្តេចតេជោ ហ៊ុន សែន ថាជាអ្នកនៅពីក្រោយ នៃការបាញ់សម្លាប់ លោកបណ្ឌិត កែម ឡី។ នៅក្នុងពាក្យបណ្តឹងរបស់សម្តេចតេជោ ហ៊ុន សែន បានសរសេរបញ្ជាក់នៅខាងក្រោមថា៖ ។ សូមជំរាបថា លោក សម រង្ស៉ី កាលពីថ្ងៃទី១០ ខែកក្កដា បានចេញមុខចោទរាជរដ្ឋាភិបាលថា ជាអ្នកនៅពីក្រោយក្នុងឃាតកម្មបាញ់សម្លាប់ លោកបណ្ឌិត កែម ឡី ពោលគឺតែប៉ុន្មានម៉ោងប៉ុណ្ណោះបន្ទាប់ពីឃាតកម្មកើតឡើង។ ជុំវិញរឿងនេះរាជរដ្ឋាភិបាល ក៏ដូចជាមន្រ្តីគណបក្សប្រជាជនកម្ពុជា បានស្នើឱ្យប្រធានគណបក្ស ប្រឆាំងនេះ បង្ហាញភស្តុតាងឱ្យបានច្បាស់លាស់ជុំវិញការចោទប្រកាន់របស់ខ្លួន។ ដោយឡែកនាថ្មីៗនេះ តាមរយៈវិដេអូមួយស្តីពីការជួបពិភាក្សា ជាមួយសមាជិករបស់ខ្លួន លោកស្រី ថាក់ ឡានី សមាជិកព្រឹទ្ធសភាគណបក្សសម រង្ស៉ី ក៏បានចោទប្រកាន់ធ្ងន់ធ្ងរថា សម្តេចតេជោ ហ៊ុន សែន គឺជាអ្នកបាញ់សម្លាប់លោកបណ្ឌិត កែម ឡី តែម្តង។ មន្រ្តីជាន់ខ្ពស់រាជរដ្ឋាភិបាលកម្ពុជា បានចាត់ទុកថា ការចោទប្រកាន់របស់ក្រុមមន្រ្តីបក្សប្រឆាំង មកលើរាជរដ្ឋាភិបាលនាពេលនេះ គឺជាទង្វើលាបពណ៌ដ៏ធ្ងន់ធ្ងរបំផុត ដល់ប្រមុខរាជរដ្ឋាភិបាលកម្ពុជា៕
|
2016-08-01T18:57:00+07:00
|
freshnewsasia.com
|
https://m.freshnewsasia.com/index.php/en/localnews/30148-2016-08-01-04-58-39.html
|
c20d0d9d-ba5b-4ddf-8dad-6b0cab2fcd4b
|
លោក ឃួង ស្រេង នាំក្រុមគ្រូពេទ្យស្ម័គ្រចិត្តយុវជនសម្តេចតេជោ ពិនិត្យព្យាបាលជំងឺឥតគិតថ្លៃដល់កម្មករ និងប្រជាពលរដ្ឋ១០០០នាក់
|
លោក ឃួង ស្រេង អភិបាលរង នៃគណ:អភិបាលរាជធានីភ្នំពេញ និងក្រុមការងារ នៅព្រឹកថ្ងៃទី៣១ ខែកក្កដា ឆ្នាំ២០១៦នេះ បានអញ្ជើញចូលរួមបំពេញ ការងារសប្បុរសធម៌ ជាមួយក្រុមគ្រូពេទ្យស្ម័គ្រចិត្ត យុវជនសម្តេចតេជោ ដែលមានលោកបណ្ឌិត ហ៊ុន ម៉ាណែត ជាប្រធានក្រុមប្រឹក្សាភិបាល ក្នុងការចុះពិនិត្យ និងព្យាបាលជំងឺដោយឥតគិតថ្លៃ ជូនបងប្អូន កម្មករ-កម្មការិនី និងប្រជាពលរដ្ឋ ប្រមាណជា១០០០នាក់ នៅក្នុងបរិវេណរោងចក្រ ភី ភី អេស ខេមបូឌា ស្ថិតនៅភូមិ២ សង្កាត់បឹងកក់ទី១ ខណ្ឌទួលគោក (កែ្បររង្វង់មូលកាំកូ)។ ការពិនិត្យព្យាបាលរបស់ក្រុមគ្រូពេទ្យស្ម័គ្រចិត្តយុវជន សម្តេចតេជោ ហ៊ុន សែន នៅព្រឹកនេះ ផ្តោតលើការព្យាបាលជំងឺទូទៅ សុខភាពមាត់ធ្មេញ ជំងឺភ្នែក ត្រចៀក ច្រមុះ បំពង់ក រោគស្ត្រី និងមានផ្នែកវះកាត់តូចផងដែរ៕
|
2016-07-31T16:00:00+07:00
|
freshnewsasia.com
|
https://m.freshnewsasia.com/index.php/en/localnews/30097-2016-07-31-04-35-16.html
|
87f338bf-4af9-436f-86f9-3b48b770049a
|
រដ្ឋមន្ត្រីក្រសួងសុខាភិបាល ដឹកនាំក្រុមគ្រូពេទ្យ ចុះព្យាបាលជំងឺជូនប្រជាពលរដ្ឋ នៅមណ្ឌលសុខភាពសង្កាត់ភ្នំពេញថ្មី
|
លោក ម៉ម ប៊ុនហេង រដ្ឋមន្ត្រីក្រសួងសុខាភិបាល នៅរសៀលថ្ងៃទី២៩ ខែកក្កដា ឆ្នាំ២០១៦ បានដឹកនាំក្រុមគ្រូពេទ្យចម្រុះចុះព្យាបាលជំងឺជូនប្រជាពលរដ្ឋ ដោយឥតគិតថ្លៃនៅមណ្ឌលសុខភាពសង្កាត់ភ្នំពេញថ្មី ដោយមានការចូលរួមពីអភិបាល ខណ្ឌសែនសុខ និងប្រជាពលរដ្ឋយ៉ាងច្រើនកុះករ។ ក្នុងឱកាសនោះ លោក ម៉ម ប៊ុនហេង រដ្ឋមន្ត្រីក្រសួងសុខាភិបាល បានជួបសំណេះសំណាល ជាមួយប្រជាពលរដ្ឋ និង បាននាំពាក្យសាកសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា ជូនដល់ប្រជាពលរដ្ឋទាំងអស់ ប្រកប ដោយក្តីនឹករលឹកបំផុត។ លោក ម៉ម ប៊ុនហេង បានស្នើឲ្យប្រជាពលរដ្ឋយកចិត្តទុកដាក់លើការថែទាំសុខភាពផ្ទាល់ខ្លួន និងក្រុមគ្រួសារ ជាពិសេសកុមារា-កុមារី នារដូវភ្លៀងធ្លាក់នេះ ក្នុងការការពារជំងឺគ្រុនឈាម ដោយត្រូវមានអនាម័យរស់នៅស្អាត បំបាត់ជម្រកមូសខ្លាដូចជាអនាម័យជុំវិញផ្ទះ បំបាត់សំបកកំប៉ុង ត្រឡោកដូង-ថ្លុក-សំបកកង់ឡាន កុំឲ្យមានព្រៃស្តុកនៅជុំវិញផ្ទះ ប្រើប្រាស់ថ្នាំអាបែតដាក់ក្នុងពាងទឹកសម្លាប់ដង្កូវទឹក និងត្រូវសម្រាន្តក្នុងមុងជាដើម។ ក្រៅពីនោះ ដ្ឋមន្ត្រីក្រសួងសុខាភិបាល ក៏បានស្នើឲ្យប្រជាពលរដ្ឋ មកពិនិត្យសុខភាពភ្នែក និងសុខភាពទូទៅ ដោយមិនគិតថ្លៃ។ សម្រាប់ ការព្យាបាលនេះ បើពិនិត្យឃើញមានប្រជាពលរដ្ឋមានជំងឺធ្ងន់ ក្រុមគ្រូពេទ្យ និងជួយបញ្ជូនទៅមន្ទីរពេទ្យធំៗដូចជាមន្ទីរពេទ្យព្រះកុសម: មន្ទីរពេទ្យមិត្តភាពកម្ពុជា-សូវៀត មន្ទីរពេទ្យព្រះអង្អឌួងផងដែរ។ លោក ម៉ម ប៊ុនហេង បានសូមឲ្យប្រជាពលរដ្ឋប្រើប្រាស់ឱសថ ដោយមានវេជ្ជបញ្ជាត្រឹមត្រូវកុំប្រើប្រាស់ថ្នាំតៗគ្នា ដោយមិនបានពិនិត្យពិគ្រោះជំងឺ និងគ្មានវេជ្ជបញ្ជា បើមានបញ្ហា ឬ ចង់សាកសួររឿងជំងឺសុំទូរស័ព្ទទៅលេខ ១១៥ បើត្រូវការរថយន្តសង្គ្រោះទូរស័ព្ទទៅលេខ ១១៩ ហើយបើពាក់ព័ន្ធរឿងសន្តិសុខ ទូរស័ព្ទទៅលេខ ០១២ ៩៩៩៩៩៩។ លោក ម៉ម ប៊ុនហេង ក៏បានប្រាប់នូវវិធីសាស្រ្តមួយចំនួនសម្រាប់លោកយាយ-លោកតា ដើម្បីបញ្ចៀសនូវបញ្ហាសុខភាពផងដែរ។ លោក រដ្ឋមន្រ្តី បានផ្តាំថា លោកយាយ លោកតា ពេលក្រោកពីដំណេកត្រូវអង្គុយមួយសន្ទុះសិន ចាំក្រោកឈរ មិនត្រូវក្រោកឈរភ្លាមៗនោះ ឡើយ ព្រោះអាចប៉ះពាល់ដំណើរការឈាម ហើយត្រូវប្រយ័ត្នពេលចូលបន្ទប់ទឹក ត្រូវពាក់ស្បែកជើងកុំឲ្យរអិលដួល ត្រូវហាត់ប្រាណជាប្រចាំ ដើម្បីសុខភាពល្អ។ ប្រជាពលរដ្ឋ ដែលទទួលបានការពិនិត្យព្យាបាលជំងឺដោយឥតគិតថ្លៃពីក្រុមគ្រូពេទ្យនេះ ក៏បានថ្លែងអំណរគុណដល់ក្រុមគ្រូពេទ្យទាំងអស់ ដែលបានខិតខំផ្តល់សេវាជូនដល់ពួកគាត់៕
|
2016-07-30T00:35:00+07:00
|
freshnewsasia.com
|
https://m.freshnewsasia.com/index.php/en/localnews/30012-2016-07-29-12-10-32.html
|
8c55225f-a713-41cd-a89f-af02dc1e9fd1
|
សម្តេចកិត្តិព្រឹទ្ធបណ្ឌិត ឧបត្ថម្ភថវិកា៥លានរៀល ដល់លោកតា សង់ សីស កំពុងសម្រាកព្យាបាលជំងឺនៅមន្ទីរពេទ្យកាល់ម៉ែត
|
នៅរសៀលថ្ងៃទី២៦ ខែកក្កដា ឆ្នាំ២០១៦ នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន បានចាត់ឲ្យប្រតិភូកាកបាទក្រហមកម្ពុជា ចុះសួរសុខទុក្ខ និងឧបត្ថម្ភថវិកា ៥លានរៀល ជូនលោកតា ម៉ារី សុន ហៅលោកតា សង់ ស៊ីស អាយុ ៧១ឆ្នាំ ជាតារាកំប្លែងជើងចាស់មួយរូប ដែលកំពុងមានជំងឺសម្ពាធសរសៃខួរក្បាល ហើយបច្ចុប្បន្ន កំពុងសម្រាកព្យាបាលនៅមន្ទីរពេទ្យកាល់ម៉ែត។ ក្នុងឱកាសចុះសួរសុខទុក្ខនោះ លោកស្រី ម៉ែន នារីសោភ័គ អគ្គលេខាធិការរងទី១ កាកបាទក្រហមកម្ពុជា បានពាំនាំប្រសាសន៍ផ្តាំផ្ញើសួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា និងសូមជូនពរឲ្យជំងឺរបស់លោកតា សង់ ស៊ីស បានឆាប់ជាសះស្បើយ។ ជាការពិតណាស់ សម្តេចកិត្តិព្រឹទ្ធបណ្ឌិត តែងតែគិតគូរពីការលំបាក និងជីវភាពរស់នៅរបស់សិល្បករជើងចាស់ ជាពិសេសនៅពេលដែលពួកគាត់មានជំងឺឈឺស្កាត់ម្ដងៗ ។ ជាមួយគ្នានេះ សម្ដេចក៏សូមថ្លែងអំណរគុណផងដែរដល់ក្រុមគ្រូពេទ្យ ដែលបានខិតខំយកចិត្តទុកដាក់ព្យាបាលជំងឺ លោកតា សង់ ស៊ីស និងសូមផ្តាំផ្ញើដល់កូនៗរបស់លោកតា ត្រូវខិតខំយកចិត្តទុកដាក់ថែទាំឪពុកឱ្យបានល្អ ដើម្បីឆាប់បានជាសះស្បើយត្រឡប់ទៅគេហដ្ឋានវិញ។ តំណាងឲ្យក្រុមគ្រួសារទាំងមូល កញ្ញា សុន ស្រីពេជ្រ កូនស្រីបង្កើតរបស់ លោកតា សង់ ស៊ីស បានសំដែងនូវការដឹងគុណ និងថ្លែងអំណរគុណយ៉ាងជ្រាលជ្រៅបំផុត ចំពោះការយកចិត្តទុកដាក់ពីសំណាក់ សម្តេចកិត្តិព្រឹទ្ធបណ្ឌិត ដល់ក្រុមគ្រួសាររបស់នាង និងសូមគោរពជូនពរដល់ សម្តេចកិត្តិព្រឹទ្ធបណ្ឌិត សូមជួបប្រទះតែនឹងពុទ្ធពរទាំងបួនប្រការ គឺ អាយុ វណ្ណៈ សុខៈ និងពលៈ កុំបីឃ្លៀងឃ្លាតឡើយ៕
|
2016-07-27T01:51:00+07:00
|
freshnewsasia.com
|
https://m.freshnewsasia.com/index.php/en/localnews/29806-2016-07-26-14-34-36.html
|
6fdf1739-fc46-4fd3-a5e2-d621fa4465e7
|
មន្ត្រីកាំកុងត្រូលខេត្តព្រះសីហនុអំពាវនាវពលរដ្ឋឲ្យប្រុងប្រយ័ត្នក្នុងការជ្រើសចំណីអាហារបរិភោគ
|
មន្ត្រីកាំកុងត្រូលខេត្តព្រះសីហនុ បន្តព្រួយបារម្ភចំពោះការខ្វះខាតការយល់ដឹងរបស់ប្រជាពលរដ្ឋ ពិសេសកុមារតូចៗទាក់ទងការជ្រើសយកចំណីអាហារឲ្យមានគុណភាពសម្រាប់ទទួលទាន។ ការព្រួយបារម្ភនេះ ស្របពេលដែលមុខម្ហូបស្រស់ និងភេសជ្ជៈហួសកាលកំណត់ប្រើប្រាស់មួយចំនួន បន្តឃើញមាននៅលើទីផ្សារ។ មន្ត្រីកាំកុងត្រូលខេត្តព្រះសីហនុ អះអាងថា ប្រភេទម្ហូបស្រស់ ឬអាហារសមុទ្រ អាហារកញ្ចប់ និងភេសជ្ជៈកំប៉ុង ឬដបខូចគុណភាពជាង ២០ប្រភេទ មានទម្ងន់ប្រមាណ ១០០គីឡូក្រាម ត្រូវបានមន្ត្រីជំនាញកាំកុងត្រូលរឹបអូសពីតាមទីផ្សារ យកមកដុតកម្ទេចចោល។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បង្ហាញរបាយការណ៍ ៦ខែដើមឆ្នាំ២០១៦ នេះ រកឃើញថា ប្រភេទទំនិញ ម្ហូបអាហារសមុទ្រស្រស់ៗ អាហារកំប៉ុង និងភេសជ្ជៈដប ឬកំប៉ុងជាដើម ដែលមន្ត្រីជំនាញស្ថាប័នលោកចុះពិនិត្យ និងរឹបអូសយកទំនិញខូចគុណភាពនៅតាមទីផ្សារនានាទូទាំងខេត្តព្រះសីហនុ បានថយចុះ។ លោកថា ការថយចុះនេះ ដោយសារតែអាជីវករ ឬអ្នកលក់ទាំងនោះមានការយល់ដឹងអំពីការដាក់លក់ទំនិញដែលមានគុណភាព ដោយបានសហការជាមួយមន្ត្រីជំនាញ។ លោក ជា ប៉ិច ប្រកាសលេខទូរស័ព្ទសម្រាប់រាយការណ៍ជូនមន្ត្រីជំនាញស្ថាប័នកាំកុងត្រូលខេត្តព្រះសីហនុ ពេលសង្ស័យ ឬឃើញមានអាជីវករដាក់លក់ទំនិញ ឬមុខម្ហូបស្រស់ខូចគុណភាព និងប្រើសារធាតុគីមីជាដើម ដើម្បីឲ្យមន្ត្រីជំនាញមានវិធានការឲ្យបានទាន់ពេល៖ ។ មន្ត្រីជំនាញកាំកុងត្រូលឲ្យដឹងថា ផលប៉ះពាល់ពីការប្រើប្រាស់មុខម្ហូបខូចគុណភាព ឬភេសជ្ជៈហួសកំណត់ប្រើប្រាស់ នាំឲ្យសុខភាពអ្នកប្រើប្រាស់មានជំងឺផ្សេងៗ ដូចជារាករូស ក្អួតចង្អោរ ចុកពោះ និងអាចឈានដល់គ្រោះថ្នាក់ដល់អាយុជីវិត បើសង្គ្រោះមិនទាន់។ មន្ត្រីជំនាញរូបនេះ អំពាវនាវដល់អាជីវករ ពិសេសអាណាព្យាបាលសិស្ស ត្រូវមានការប្រុងប្រយ័ត្នចំពោះការជ្រើសរើសអាហារមកទទួលទាន ឬលក់ដូរបន្ត ធ្វើយ៉ាងណាឲ្យមានគុណភាព។ សារអំពាវនាវរបស់មន្ត្រីកាំកុងត្រូលដូច្នេះ ធ្វើឡើងនៅក្នុងឱកាសចុះអប់រំសិស្សានុសិស្ស ឬកុមារតូចៗនៅព្រឹកថ្ងៃអង្គារ ទី២៦ កក្កដា នៅសាលាបឋមសិក្សា និងអនុវិទ្យាល័យសំរុង និងពិធីដុតកម្ទេចទំនិញខូចគុណភាពដែលចាប់បាន ៦ខែដើមឆ្នាំ២០១៦។ គ្រូបង្រៀន និងអាណាព្យាបាលសិស្ស ពិសេសកុមារតូចៗ ឲ្យដឹងថា កន្លងមក ពួកគេខ្វះការយល់ដឹងក្នុងការជ្រើសរើសមុខម្ហូបអាហារ និងភេសជ្ជៈដែលដាក់លក់នៅលើទីផ្សារដែលមានគុណភាព ព្រោះមិនយល់ដឹងអំពីការពិនិត្យមើលទៅលើកាលបរិច្ឆេទប្រើប្រាស់ជាដើម។ នាយកអនុវិទ្យាល័យសំរុង ស្រុកព្រៃនប់ លោក សម សុវណ្ណាឫទ្ធិ ចាត់ទុកថា បញ្ហាសុខភាព គឺជាកត្តាសំខាន់បំផុតសម្រាប់មនុស្សម្នាក់ៗ។ ដូច្នេះ តាមរយៈការចុះអប់រំរបស់មន្ត្រីជំនាញកាំកុងត្រូលដល់សិស្សានុសិស្សក្នុងសាលារបស់លោក ដែលមានចំនួនជាង ១ពាន់នាក់នេះ អាចនាំឲ្យពួកគេចាប់អារម្មណ៍ច្រើន និងចូលរួមពិនិត្យមុខទំនិញនីមួយៗឲ្យបានត្រឹមត្រូវ មុននឹងទិញយកទៅទទួលទាន៖ ។ ទោះបីជាយ៉ាងណាក៏ដោយចុះ មន្ត្រីជំនាញស្ថាប័នកាំកុងត្រូលខេត្តព្រះសីហនុ ស្នើប្រជាពលរដ្ឋនៅតាមគ្រួសារនីមួយៗ ត្រូវប្រយ័ត្នក្នុងការជ្រើសយកមុខម្ហូប និងភេសជ្ជៈកំប៉ុង តាមរយៈការពិនិត្យមើលកាលបរិច្ឆេទប្រើប្រាស់ឲ្យបានត្រឹមត្រូវ មុននឹងយកទៅប្រើប្រាស់ ឬទទួលទាន៕
|
2016-07-26T17:45:00+07:00
|
rfa.org
|
https://www.rfa.org/khmer/news/health/Spoiled-products-07262016063019.html
|
67b66c20-2e6c-459d-abe7-0f69301993a4
|
បុរសវ័យចំណាស់ តូចចិត្តមានជំងឺប្រចាំកាយមើលមិនជា គិតខ្លីបញ្ចប់ជីវិត ក្នុងស្រុកកណ្ដៀង
|
បុរសវ័យចំណាស់ម្នាក់ បានសម្រេចចិត្តចងក ធ្វើអត្តឃាត ដោយយកខ្សែគោមកចងជាប់នឹងធ្នឹម បន្ទប់ទឹកកម្ពស់២ម៉ែត្រ ដោយសារតែខ្លួនមានជំងឺប្រចាំកាយមើលមិនជា។ ហេតុការណ៍ដ៏ភ្ញាក់ផ្អើលនេះ កើតឡើងនៅនាទីព្រឹក ថ្ងៃទី២២ ខែកក្កដា ឆ្នាំ២០១៦ នៅចំណុចភូមិស្តុកជុំ ឃុំកោះជុំ ស្រុកកណ្តៀង ខេត្តពោធិ៍សាត់។ មន្ត្រីនគរបាលមូលដ្ឋាន ដែលបានចុះទៅដល់ទីតាំងកើតហេតុផ្ទាល់ បានប្រាប់ភ្នាក់ងារ Fresh News ឲ្យដឹងថា ជនរងគ្រោះមានឈ្មោះ អោ លឿម ហៅគាំង អាយុ៧៤ឆ្នាំ ជាប្រជាពលរដ្ឋរស់នៅភូមិឃុំកើតហេតុខាងលើ ពិតជាបានចង់ក ធ្វើអត្តឃាតខ្លួនឯងប្រាកដមែន។ មន្ត្រីដដែល បានបន្តថាមូលហេតុដែលនាំឲ្យបុរសវ័យចំណាស់ សម្រេចចិត្តចងក ដោយសារតែរូបគាត់មានជំងឺប្រចាំកាយ ហើយមើលមិនជា។ ក្រោយពីបានពិនិត្យសាកសពរួច សមត្ថកិច្ចបានប្រគល់សពជូនដល់ក្រុមគ្រួសារ យកទៅធ្វើបុណ្យតាមប្រពៃណី៕
|
2016-07-23T00:01:00+07:00
|
freshnewsasia.com
|
https://m.freshnewsasia.com/index.php/en/localnews/29555-2016-07-22-10-09-18.html
|
92d365df-6557-46ef-8c4d-0272d04cb623
|
លោក រិចឆ្នឺរ អំពាវនាវឲ្យអាជ្ញាធរយកចិត្តទុកដាក់លើកុមារ ពេលជំងឺរាតត្បាតខ្លាំង
|
ស្ថាបនិកមន្ទីរពេទ្យគន្ធបុប្ផា លោក រិចឆ្នឺរ បានទទូចឲ្យអាជ្ញាធរយកចិត្តទុកដាក់ឲ្យបានម៉ត់ចត់ទៅលើកុមារ បន្ទាប់ពីមានកុមារកាន់តែច្រើន បានចូលទៅសម្រាកព្យាបាលជំងឺនៅមន្ទីរពេទ្យគន្ធបុប្ផា។ លោក រិចឆ្នឺរ បានឲ្យដឹងនៅថ្ងៃទី១៩ ខែកក្កដា ឆ្នាំ២០១៦នេះថា រយៈពេលពីរថ្ងៃ គឺថ្ងៃទី១៧-១៨ ខែកក្កដា នេះ មានកុមារមានជំងឺធ្ងន់ធ្ងរបំផុតរហូតដល់ទៅ ៩៥៦នាក់ បានចូលសម្រាកព្យាបាលជំងឺនៅមន្ទីរពេទ្យគន្ធបុប្ផា។ លោក រិចឆ្នឺរ ឲ្យដឹងទៀតថា នៅថ្ងៃចន្ទ ម្សិលមិញនេះ មានការវះកាត់ចំនួន ៨២ករណី និង មានជំងឺគ្រុនឈាមធ្ងន់ធ្ងររហូតដល់ទៅ ១៤១ករណី ហើយមានកុមារ ៣,៤៥៣នាក់ បានចូលទៅពិគ្រោះព្យាបាលជំងឺ។ ស្ថាបនិកមន្ទីរពេទ្យមនុស្សធម៌រូបនេះ ក៏បានឲ្យដឹងផងដែរថា មានកុមារ ៧៥នាក់ បានកើតជំងឺរលាកខួរក្បាលធ្ងន់ធ្ងរបំផុត និង ២៥នាក់ទៀត រលាកស្រោមខួរ។ គិតត្រឹមម៉ោង ៦ព្រឹកថ្ងៃទី១៩ ខែកក្កដា មានកុមារឈឺធ្ងន់ៗ ២៥៩០នាក់ កំពុងសម្រាកព្យាបាលនៅមន្ទីរពេទ្យគន្ធបុប្ផា។ នេះបើតាមការបញ្ជាក់បន្ថែមរបស់លោក រិចឆ្នឺរ។ លោក រិចឆ្នឺរ បានសង្កត់ធ្ងន់ថា ៨០ភាគរយ នៃកុមារមានជំងឺនេះ នឹងពុំមានសំណាងនោះទេ បើមិនបានសម្រាកព្យាបាលនៅក្នុងមន្ទីរពេទ្យទេនោះ ខណៈដែលអាណាព្យាបាលមានជីវភាពទីទ័លក្រ ហើយខ្លះក្រខ្លាំងមែនទែន។ បើតាមលោក រិចឆ្នឺរ នៅយប់ថ្ងៃអាទិត្យ ឆ្លងចូលថ្ងៃចន្ទ មានកុមារឈឺធ្ងន់បំផុតរហូតដល់ទៅ ៩២នាក់ ត្រូវបានដាក់ឲ្យសម្រាកនៅមន្ទីរពេទ្យគន្ធបុប្ផា ហើយកុមារទាំងនោះយកចេញមកពីគ្លីនិកឯកជន និងមន្ទីរពេទ្យបង្អែក៕
|
2016-07-19T22:40:00+07:00
|
freshnewsasia.com
|
https://m.freshnewsasia.com/index.php/en/localnews/29280-2016-07-19-08-41-04.html
|
d8d370e2-9632-4fb1-8917-9ee55c7e096c
|
លោកផ្កាយ៣ ម៉ម ស្រ៉ីមវណ្ណា មានជំងឺកំពុងសម្រាកព្យាបាលនៅប្រទេសវៀតណាម
|
លោកឧត្តមសេនីយ៍ឯក ម៉ម ស្រ៉ីមវណ្ណា អគ្គនាយករង នៃអគ្គនាយកដ្ឋានអន្តោប្រវេសន៍ បាននិងកំពុងមានជំងឺ សំរាកព្យាបាល នៅមន្ទីរពេទ្យក្រុងហូជីមិញ ប្រទេសវៀតណាម។ ខណៈដែលកំពុង សម្រាកព្យាបាលជំងឺនោះដែរ នៅថ្ងៃទី១៧ ខែកក្កដា ឆ្នាំ២០១៦ម្សិលមិញនេះ នាយឧត្តមសេនីយ៍ សុខ ផល អគ្គនាយក នៃអគ្គនាយកដ្ឋានអន្តោប្រវេសន៍ ក្រសួងមហាផ្ទៃ បានទៅសួរសុខទុក្ខ និងបាននាំថវិកា គោលនយោបាយ របស់សម្ដេចក្រឡាហោម ស ខេង និងរបស់អគ្គនាយកដ្ឋាន ទៅប្រគល់ជូន លោក ម៉ម ស្រ៊ីមវណ្ណា ផងដែរ ដើម្បីដោះស្រាយបញ្ហាព្យាបាលជំងឺ។ ក្នុងឱកាសនោះ នាយឧត្តមសេនីយ៍ សុខ ផល និងមន្ត្រីរបស់អគ្គនាយកដ្ឋានអន្ដោប្រវេសន៍ បានជូនពរឲ្យលោកអគ្គនាយករង ម៉ម ស្រ៉ីមវណ្ណា ឆាប់ជាសះស្បើយក្នុងពេលឆាប់ៗខាងមុខនេះ៕
|
2016-07-18T16:01:00+07:00
|
freshnewsasia.com
|
https://m.freshnewsasia.com/index.php/en/localnews/29146-2016-07-18-05-44-44.html
|
456736c7-1af6-4f03-b8a6-2a25e4d51ddd
|
អភិបាលខេត្តពោធិ៍សាត់ ចាក់វ៉ាក់សាំងដល់សត្វគោក្របី៤៨២ក្បាល ដើម្បីបង្ការជំងឺរាតត្បាតក្នុងរដូវវស្សា
|
អភិបាលខេត្តពោធិ៍សាត់ លោក ម៉ៅ ធនិន នាព្រឹកថ្ងៃទី១៧ ខែកក្កដា ឆ្នាំ២០១៦ បានអញ្ជើញចូលរួម ក្នុងកម្មវិធីចាក់ វ៉ាក់សាំងសារទឹក អុតក្តាម ថ្នាំវីតាមីននិងថ្នាំទម្លាក់ព្រូន ដល់សត្វគោ ៣៨៤ក្បាល និងក្របី៩៨ក្បាល ដើម្បីបង្ការជំងឺរាតត្បាតផ្សេងៗ ពីព្រោះសត្វពាហៈនៈ ជាកម្លាំងអូសទាញដ៏មានសារៈសំខាន់ របស់បងប្អូនប្រជាកសិករ។ ពិធីនេះប្រារព្ធធ្វើឡើង នៅទីទួលសុវត្ថិភាព ស្ថិតក្នុងភូមិផ្ទះរុង ឃុំផ្ទះរុង ស្រុកភ្នំក្រវាញ ដោយមានវត្តមាន លោក ខូយ រីដា អភិបាលរងខេត្ត, លោក ឡាយ វិសិដ្ឋ ប្រធានមន្ទីរកសិកម្មខេត្ត ក្រុមបសុពេទ្យនៃមន្ទីរកសិកម្មខេត្ត ភ្នាក់ងារពេទ្យសត្វភូមិ និងប្រជាពលរដ្ឋជាច្រើនគ្រួសារផងដែរ។ មានមតិសំណេះសំណាលនាឱកាសនោះ លោក ម៉ៅ ធនិន បានធ្វើការក្រើនរំលឹក ដល់ប្រជាពលរដ្ឋ ឱ្យចេះថែរក្សាការពារសត្វគោ ក្របី ជ្រូក មាន់ ទា របស់ខ្លួន ដោយរាយការណ៍ជាបន្ទាន់ ដល់ភ្នាក់ងារពេទ្យសត្វភូមិ ប្រសិនបើមានជំងឺផ្សេងៗកើតមានជៀសវាងបង្ក ឱ្យមានជំងឺឆ្លងរីករាលដាលកាន់តែធ្ងន់ធ្ងរ។ ជាមួយគ្នានោះលោកសូមឲ្យប្រជាពលរដ្ឋទាំងអស់ ទៅចុះឈ្មោះ និងធ្វើអត្តសញ្ញាណប័ណ្ណគំរូថ្មីនៅតាម ភូមិឃុំសង្កាត់ ដែលខ្លួនរស់នៅ ឲ្យបានគ្រប់ៗគ្នា ព្រោះវាមានសារៈប្រយោជន៍ខ្លាំងណាស់ សម្រាប់មនុស្សម្នាក់ៗ។ លោកបានអំពាវនាវដល់អាជ្ញាធរដែនដីកងកម្លាំង ប្រដាប់អាវុធ និងប្រជាពលរដ្ឋ ចូលរួមអនុវត្តគោលនយោបាយភូមិ ឃុំ មានសុវត្ថិភាព រួមគ្នាគោរពច្បាប់ចរាចរណ៍បង្ការទប់ស្កាត់រាល់ បទល្មើស និងត្រូវចេះរួមសាមគ្គីគ្នាជួយគ្នាទៅវិញទៅមក គ្រប់កាលៈទេសៈទើបប្រសើរ។ ឆ្លៀងក្នុងឱកាសនោះ លោក ម៉ៅ ធនិន បានបន្តចុះពិនិត្យមើលចំការម្រេច កៅស៊ូ ក្រូច និងត្រសក់ ព្រមទាំងបានផ្តល់អនុសាសន៍ល្អៗ មួយចំនួន ជុំវិញការថែទាំដំណាំកសិកម្ម ក៏ដូចជាដំណាំកសិឧស្សាហកម្ម ដើម្បីទទួលបានទិន្នផលច្រើន៕
|
2016-07-17T19:30:00+07:00
|
freshnewsasia.com
|
https://m.freshnewsasia.com/index.php/en/localnews/29103-2016-07-17-05-30-01.html
|
52629ddc-28c6-4060-8db4-6c78f7465ec3
|
ប្រជាពលរដ្ឋនៅតំបន់ដាច់ស្រយ៉ាលក្នុងខេត្តប៉ៃលិន ទទួលបានការពិនិត្យ និងព្យាបាលជំងឺដោយឥតគិតថ្លៃ
|
ប្រជាពលរដ្ឋនៅក្នុងខេត្តប៉ៃលិន ដែលមានបញ្ហាសុខភាពតែងទទួលការយកចិត្តទុកដាក់ និងព្យាបាលជំងឺជូនដោយឥតគិត ថ្លៃពីក្រុមគ្រូពេទ្យស្ម័គ្រចិត្តដឹកនាំដោយលោកស្រី បាន ស្រីមុំ អ៉ី ឈាន អ្នកតំណាងរាស្រ្តគណបក្សប្រជាជនកម្ពុជាមណ្ឌលប៉ៃលិន។ ដើម្បីលើកកម្ពស់សុខុមាលភាពរបស់ប្រជាពលរដ្ឋ លោកស្រី បាន ស្រីមុំ នៅព្រឹកថ្ងៃទី១៦ ខែកក្កដា ឆ្នាំ២០១៦នេះ បានបន្តដឹកនាំក្រុម គ្រូពេទ្យស្ម័គ្រចិត្ត និងក្រុមការងារ ចុះជួបសួរសុខទុក្ខ និង ពិនិត្យ ពិគ្រោះ ព្យាបាលជំងឺជូនប្រជាពលរដ្ឋជាច្រើននាក់ នៅក្នុងភូមិអូរ៧៥ ឃុំអូរអណ្តូង ស្រុកសាលាក្រៅ ខេត្តប៉ៃលិន ដែលជាមូលដ្ឋានដាច់ស្រយ៉ាល និងនៅឆ្ងាយពីទីប្រជុំជន ដោយមិនគិតថ្លៃសេវានោះឡើយ ។ ថ្លែងសំណេះសំណាលនាឱកាសនោះ លោកស្រី បាន ស្រីមុំ បាននាំនូវក្តីនឹករលឹក និងការផ្តាំផ្ញើសួរសុខទុក្ខពីសម្តេចតេជោ ហ៊ុន សែន នាយករដ្ឋមន្រ្តី និងសម្តេចកិត្តិព្រឹទ្ធិបណ្ឌិត ប៊ុន រ៉ានី ហ៊ុន សែន ជូនចំពោះប្រជាពលរដ្ឋ ដែលបានអញ្ជើញទទួលសេវាព្យាបាលនាពេល នេះទាំងអស់។ លោកស្រី បានលើកឡើងថា សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត តែងយកចិត្តទុកដាក់ និងគិតគូរអំពីសុខទុក្ខ និង ជីវភាពរបស់របស់ប្រជាពលរដ្ឋ។ លោកស្រី បានបន្តថា ការបង្កើតឲ្យមានផ្នែកសុខាភិបាល ជាការលើកកម្ពស់សុខុមាលភាពរបស់ប្រជាពលរដ្ឋ ក៏ដូចជាការបង្ខិតសេវា សុខភាពឲ្យកាន់តែជិត និងមានភាពងាយស្រួលក្នុងការទទួលសេវាព្យាបាល និងបានរួមចំណែកជាមួយរាជរដ្ឋាភិបាល ក៏ដូចជាអាជ្ញាធរ គ្រប់ផ្នែក ធ្វើឲ្យកាន់តែប្រសើរឡើង នូវសុខុមាលភាពរបស់ប្រជាពលរដ្ឋ ដែលជាមូលដ្ឋានក្នុងការកសាងសេដ្ឋកិច្ចគ្រួសារដ៏ចាំបាច់មួយ។ ក្នុងនាមជាអ្នកតំណាងរាស្រ្តគណបក្សប្រជាជនកម្ពុជាមណ្ឌលប៉ៃលិន ក្រៅពីការផ្តល់សេវាផ្នែកសុខភាពហើយ លោកស្រី បានរៀបចំកម្ម វិធីជាច្រើនផ្សេងទៀត ក្នុងការជួយសម្រួលជីវភាពរបស់ប្រជាពលរដ្ឋ ដែលជួបការលំបាកផ្សេងៗ ក្នុងនោះមានការជួយដល់ចាស់ជរាគ្មាន ទីពឹង កុមារកំព្រា ស្រ្តីមានផ្ទៃពោះ និងជនងាយរងគ្រោះ និងជនរងគ្រោះពីគ្រោះថ្នាក់ផ្សេងៗ និងគ្រោះថ្នាក់ដែលបង្កឡើងពីធម្មជាតិជា យថាហេតុផងដែរ។ លោកស្រី បានអំពាវនាវ និងផ្សព្វផ្សាយដល់ប្រជាពលរដ្ឋទាំងអស់ ដែលពុំទាន់មានអត្តសញ្ញាណប័ណ្ណសញ្ជាតិខ្មែរគំរូថ្មី ឲ្យទៅបំពេញ បែបបទ និងដាក់ពាក្យស្នើសុំធ្វើឲ្យបានគ្រប់ៗគ្នា ទៅតាមពេលវេលា និងទីកន្លែង ដែលអាជ្ញាធរមានសមត្ថកិច្ចបានកំណត់។ លោកស្រី ក៏សូមឲ្យប្រជាពលរដ្ឋរាយការណ៍ជូនដល់អាជ្ញាធរភូមិ ឃុំ សង្កាត់ ចំពោះករណី ដែលមិនទាន់បានធ្វើ ព្រោះអត្តសញ្ញាណប័ ណ្ណសញ្ជាតិខ្មែរ ជាឯកសារតែមួយគត់សម្រាប់បម្រើឲ្យការចុះបោះឆ្នោត និងបានបោះឆ្នោត នាពេលខាងមុខ។ តំណាងរាស្រ្តមណ្ឌលខេត្តប៉ៃលិនមកគណបក្សប្រជាជនកម្ពុជារូបនេះ ក៏បានផ្តាំផ្ញើប្រជាពលរដ្ឋ ឲ្យមានគោលជំហរច្បាស់លាស់ និង រឹង មាំ កុំឲ្យចាញ់បោកអ្នកនយោបាយ ដែលតែងតែដើរបោកប្រាស់ប្រជាពលរដ្ឋ ដោយមានចរិតលក្ខណៈញុះញង់ លាបពណ៌ មួលបង្កាច់ បង្ខូចកេរ្តិ៍ឈ្មោះ រាជរដ្ឋាភិបាលកម្ពុជា ដែលដឹកនាំដោយសម្តេចតេជោ ហ៊ុន សែន គ្មានមូលដ្ឋានច្បាស់លាស់។ សូមបញ្ជាក់ថា ការពិគ្រោះ ពិនិត្យ និងព្យាបាលជំងឺជូនប្រជាពលរដ្ឋដោយឥតគិថ្លៃនេះ ធ្វើឡើងបានចំនួន ៦៧លើក មកហើយនៅស្នាក់ ការការិយាល័យអ្នកតំណាងរាស្រ្ត ដោយមានប្រជាពលរដ្ឋប្រមាណ ៣ម៉ឺននាក់រស់នៅក្នុងខេត្តប៉ៃលិន និងមួយចំនួនទៀតមកពីបណ្តា ស្រុកជាប់ព្រំប្រទល់ខេត្តប៉ៃលិន។ សេវាព្យាបាលនេះ ធ្វើឡើងដោយឥតគិតថ្លៃ ដោយពុំគិតពីនិន្នាការនយោបាយសាសនាឡើយ ហើយ រាល់សម្ភារៈបរិក្ខា និងថ្នាំពេទ្យទាំងអស់ ទទួលបានការឧបត្ថម្ភគាំទ្រពីលោក អ៉ី ឈាន ប្រធានក្រុមការងារគណបក្សប្រជាជនកម្ពុជាថ្នាក់ កណ្តាលចុះជួយខេត្តប៉ៃលិន និងលោកស្រី បាន ស្រីមុំ៕
|
2016-07-17T02:08:00+07:00
|
freshnewsasia.com
|
https://m.freshnewsasia.com/index.php/en/localnews/29075-2016-07-16-12-12-43.html
|
29b735c0-5418-4d55-b498-a0e72c034270
|
លោកស្រី ពេជ ចន្ទមុន្នី ហ៊ុន ម៉ាណែត ជួយលោកយាយក្រីក្រ និងកូនមានជំងឺប្រេះឆ្អឹងព្យាបាល ដោយឥតគិតថ្លៃ
|
លោកយាយម្នាក់ដែលមានជីវភាពក្រីក្រ ហើយមានជម្ងឺប្រេះឆ្អឹងយ៉ាងធ្ងន់ធ្ងរ ស្នាក់នៅបន្ទប់ជួលសួនកាណាឌីយ៉ា ភូមិត្រពាំងថ្លឹង សង្កាត់ចោមចៅ ខណ្ឌពោធិ៍សែនជ័យ ត្រូវបានលោកស្រី ពេជ ចន្ទមុន្នី ហ៊ុន ម៉ាណែត បានជួយចំណាយ លើការព្យាបាលទាំងស្រុង ព្រមទាំងការជួយឧបត្ថម្ភថវិកា និងអំណោយជាច្រើនផងដែរ។ នៅរសៀលថ្ងៃទី១៤ ខែកក្កដាឆ្នាំ២០១៦ លោក ហែម ដារិទ្ធ អភិបាលខណ្ឌពោធិ៍សែនជ័យ ក្រោយដឹងពីស្ថានភាពជម្ងឺ លោកយាយនោះ លោកក៏ បានរាយការណ៍លោកស្រី ពេជ ចន្ទមន្នី ហ៊ុន ម៉ាណែត ជាអនុប្រធានក្រុមប្រឹក្សាភិបាល សមាគមគ្រូពេទ្យស្ម័គ្រចិត្តយុវជនសម្តេចតេជោ ចុះមកជួយព្យាបាលជម្ងឺដោយមិនគិតថ្លៃជូនគ្រួសារលោកយាយ ជាបន្ទាន់ផងដែរ។ ជាមួយគ្នានេះ អភិបាលបានផ្ញើជាថវិកាតាម ចលនាមហាជនខណ្ឌពោធិ៍សែនជ័យ ចំនួន៥០ម៉ឺនរៀលជូនដល់លោកយាយ ផងដែរ។ លោកយាយ អ៊ុំ បូមាន អាយុ៨៤ឆ្នាំ មានស្រុកកំណើតនៅឃុំកំពង់អុក ស្រុកពញ្ញាឮ ខេត្តកណ្តាល មានជីវភាពលំបាកក្រីក្រ តោកយ៉ាកគ្មានទីពឹង និងរើសអេតចាយចិញ្ចឹមចៅ៣នាក់៕
|
2016-07-15T00:23:00+07:00
|
freshnewsasia.com
|
https://m.freshnewsasia.com/index.php/en/localnews/28902-2016-07-14-13-47-21.html
|
eedf8bd0-b77d-48bd-896d-f44710d42efb
|
វេជ្ជបណ្ឌិតមកពីកូរ៉េ មានសញ្ជាតិខ្មែរ លោក Nam Han Cho បើកមជ្ឈមណ្ឌលព្យាបាលជំងឺទឹកនោមផ្អែម ដល់ពលរដ្ឋកម្ពុជា
|
លោកវេជ្ជបណ្ឌិត Nam Han Cho សាស្រ្តាចារ្យនៃសាកលវិទ្យាល័យ Ajon នៃសាធារណៈរដ្ឋកូរ៉េ និងមានសញ្ជាតិជាខ្មែរផងនោះ បានបង្ហាញពីគោលជំហរ ដ៏វែងឆ្ងាយរបស់ខ្លួន ក្នុងការជួយព្យាបាលជំងឺដល់ពលរដ្ឋកម្ពុជា ពិសេសអ្នកមានជំងឺទឹកនោមផ្អែម ដោយលោកបានសម្រេចចិត្ត កសាងជាមជ្ឈមណ្ឌលជំងឺទឹកនោមផ្អែម កម្ពុជា-កូរ៉េ នៅក្នុងមន្ទីរពេទ្យព្រះកុសុមៈ (ពេទ្យលោកសង្ឃ) ដើម្បីទទួលព្យាបាលអ្នកមានជំងឺទឹកនោមផ្អែម ចាប់ពីថ្ងៃនេះតទៅ។ ថ្លែងនៅក្នុងពិធីជួបជុំពិភាក្សាការងារ ជាមួយក្រុមវេជ្ជបណ្ឌិតក្នុងមន្ទីរពេទ្យព្រះកុសុមៈ និងដៃគូសហការ នៅព្រឹកថ្ងៃទី១៤ ខែកក្កដា ឆ្នាំ២០១៦ ក្នុងនោះមានទាំងអ្នកស្រី ទេព កូលាប ផងដែរនោះ លោកវេជ្ជបណ្ឌិតបានមានប្រសាសន៍ថា ជាកិត្តិយសណាស់ដែលលោក បានជាប់ឆ្នោត ជាប្រធានសហព័ន្ធជំងឺទឹកនោមផ្អែមពិភពលោកលើកទី១ ដែលក្នុងរយៈពេល៦៦ឆ្នាំមកហើយ មិនដែលមានប្រធាន សហព័ន្ធ ជំងឺទឹកនោមផ្អែម ជាជនជាតិអាស៊ីនោះទេ។ សហព័ន្ធជំងឺទឹកនោមផ្អែមពិភពលោក គឺមានការទទួលខុសត្រូវចំពោះការ ព្យាបាល ជំងឺទឹកនោមផ្អែម ចំនួន១៦៨ ប្រទេស នៅជុំវិញពិភពលោក ហើយធ្វើការយ៉ាងជិតស្និទ្ធជាមួយនឹង អង្គការសហប្រជាជាតិ, អង្គការសុខភាពពិភពលោក ហើយមានទីស្នាក់ការកណ្ដាល ស្ថិតនៅក្នុងប្រទេសប៊ែលហ្ស៊ិក។ លោកបានបន្តទៀតថា សហព័ន្ធជំងឺទឹកនោមផ្អែមពិភពលោក គឺជាអង្គការមិនមែនរដ្ឋាភិបាលមួយ ហើយបើតាមតួលេខមានអ្នកជំងឺ ទឹកនោមផ្អែម ប្រមាណ៤១៥ លាននាក់នៅជុំវិញពិភពលោក កំពុងត្រូវការការព្យាបាល ហើយអ្នកដែលមិនទាន់ដឹងថា ខ្លួនឯងមានជំងឺ ទឹកនោមផ្អែម គឺមានរហូតដល់១កោដិនាក់ឯណោះ។ បញ្ហានេះ ជាបញ្ហាដ៏ប្រឈមមុខមួយ សម្រាប់ប្រទេសកម្ពុជាដោយសារតែកំណើន សេដ្ឋកិច្ចនៅកម្ពុជា មានកំណើនលឿន ដូច្នេះមានមនុស្សជាច្រើន អាចប្រឈមនឹងជំងឺទឹកនោមផ្អែម ព្រោះតែការញ៉ាំអាហារ មានរសជាតិប៊រ័ ជាតិខ្លាញ់ ការជក់បារី ពិសាស្រាបៀរ ខ្វះការហាត់ប្រាណ និងមានរូបរាងធាត់ខ្លាំង ហើយការរស់នៅមានសណ្ឋាន ដូចជាប្រទេស បែបលោកខាងលិច។ សាស្រ្តាចារ្យឯកទេស ខាងជំងឺទឹកនោមផ្អែមរូបនេះ បន្តទៀតថា នៅក្នុងប្រទេសកម្ពុជាការកើនឡើងនៃអ្នកជំងឺទឹកនោមផ្អែមនឹងមាន លក្ខណៈខ្ពស់ក្នុងពេលអនាគត ខណៈដែលសព្វថ្ងៃនេះ មានអ្នកកើតជំងឺទឹកនោមផ្អែម រហូតដល់១លាននាក់និងអ្នកដែលមិនទាន់ ដឹងខ្លួនឯងថា មានជំងឺទឹកនោមផ្អែមមានចំនួន១,២លាននាក់។ ដូច្នេះហើយដើម្បីការពារ និងព្យាបាលអ្នកជំងឺទឹកនោមផ្អែមដ៏ច្រើន សន្ធឹកសន្ធាប់នេះ គឺយើងត្រូវការថវិកាជាតិប្រមាណ២០% ដែលរដ្ឋាភិបាលត្រូវការចំណាយច្រើន ហើយរដ្ឋាភិបាលគួរតែ មានវិធានការទប់ស្កាត់ នូវការកើនឡើងជំងឺទឹកនោមផ្អែមខ្លាំង នាពេលអនាគត។ លោកបានសង្កត់ធ្ងន់ទៀតថា មូលហេតុដែលលោកបានមកកាន់កម្ពុជានៅពេលនេះ គឺមិនមែនដោយសារតែជំងឺទឹកនោមផ្អែមទេ ព្រោះតែលោកមកកម្ពុជា តាំងពី១៦ឆ្នាំមុនមកម្ល៉េះ ក្នុងនាមជាគ្រូពេទ្យមនុស្សធម៌ ស្ម័គ្រចិត្តជួយប្រជាជនកម្ពុជា ហើយកាលពី១៦ឆ្នាំមុន ភាគច្រើនដែលលោកជួបប្រទះ គឺជំងឺឆ្លង ប៉ុន្តែជាង១០ឆ្នាំមកនេះ ជំងឺឆ្លងមានការផ្លាស់ប្ដូរ ដោយមានការកើនឡើង នៃជំងឺទឹកនោមផ្អែម និងលើសឈាមទៅវិញ។ ដូច្នេះហើយបេសកកម្មរបស់លោក មកកាន់ប្រទេសកម្ពុជា នៅពេលនេះ គឺត្រូវសាងសង់មជ្ឈមណ្ឌលជំងឺទឹកនោមផ្អែម ជួយព្យាបាលជំងឺទឹកនោមផ្អែម ជូនប្រជាជនកម្ពុជា ហើយម្យ៉ាងទៀត ក៏ដោយសារលោកមានសញ្ជាតិកម្ពុជា ទើបលោកត្រូវបំពេញកិច្ចការនេះ ជាមួយនឹងរដ្ឋាភិបាលកម្ពុជា ឲ្យបានជិតស្និទ្ធបំផុត។ យ៉ាណាមិញ ការសាងសង់អគារមជ្ឈមណ្ឌលជំងឺទឹកនោមផ្អែម នៅក្នុងប្រទេសកម្ពុជា នៅពេលនេះ គឺមិនទាន់គ្រប់គ្រាន់តាមតម្រូវការនោះឡើយ ពោលលោកត្រូវបន្ថែមសម្ភារៈបរិក្ខា បច្ចេកទេសជាច្រើនទៀត ដើម្បីសិក្សាស្រាវជ្រាវ និងការកសាងមជ្ឈមណ្ឌលព្យាបាលបន្ថែមទៀត នៅតាមមន្ទីរពេលធំៗនានា ដើម្បីបំពេញតម្រូវការ ដែលកំពុងតែខ្វះខាត ទាំងនៅពេលនេះ និងនៅថ្ងៃអនាគត៕
|
2016-07-14T22:54:00+07:00
|
freshnewsasia.com
|
https://m.freshnewsasia.com/index.php/en/localnews/28892-2016-07-14-09-20-28.html
|
8f27a14b-a19c-4e86-993c-9176c6717358
|
អតីតប្រធាន FIFA លោក Sepp Blatter ចូលពេទ្យវះកាត់ ជំងឺមហារីកស្បែក
|
អ្នកនាំពាក្យរបស់បុរសជនជាតិស្វីស Sepp Blatter លោក Thomas Renggli បានថ្លែងប្រាប់សារព័ត៌មាន AP ថា ដំណើរការនៃការវះកាត់ជំងឺមហារីកស្បែករបស់លោក Sepp Blatter កំពុងដំណើរការយ៉ាងរលូននៅឡើយ គិតចាប់តាំងពីថ្ងៃពុធមក ដែលបានចេញពីមន្ទីរពេទ្យម្តងរួចមកហើយ កាលពីថ្ងៃព្រហស្បតិ៍ក្នុងសប្តាហ៍នេះ និងវិលមកវិញថ្ងៃអាទិត្យនេះម្តងទៀត ដើម្បីវះកាត់បន្តទៀត។ សូមរំលឹកថា លោក Sepp Blatter បានកាន់តំណែងជាប្រធាន FIFA រយៈពេល១៧ឆ្នាំ គិតចាប់តាំងពីឆ្នាំ១៩៩៨ ដល់ឆ្នាំ២០១៥ ប៉ុន្តែតំណែងរបស់គាត់ត្រូវបានបញ្ចប់ទាំងស្រុងនៅពេលគណៈកម្មាធិការ FIFA បានប្រជុំសម្រេចព្យួរ តំណែងរបស់លោករយៈពេល ៦ឆ្នាំពីបទប្រព្រឹត្តអំពើពុករលួយនាពេលកន្លងមក និងបោះឆ្នោតជ្រើសរើសប្រធានថ្មីរួច ហើយផងដែរ។ ទន្ទឹមគ្នានោះ បុរសវ័យជរា អាយុ៨០ឆ្នាំ Sepp Blatter នឹងឡើងតុលាការ CAS (Court of Arbitration for Sport) ចំពោះបន្តឹង អំពីការសម្រេចព្យួរមុខតំណែងរបស់លោក ពីសំណាក់គណៈកម្មាធិការ FIFA នាថ្ងៃទី២៥ ខែសីហា ឆ្នាំ២០១៦ ខាងមុខផងដែរ៕
|
2016-07-11T07:54:00+07:00
|
freshnewsasia.com
|
https://m.freshnewsasia.com/index.php/en/localnews/28610-2016-07-10-17-56-17.html
|
b5683c69-2889-4d28-a03e-69b908d71364
|
សង្គមស៊ីវិលអំពាវនាវឲ្យពលរដ្ឋយកចិត្តទុកដាក់អំពីគុណភាពទំនិញ
|
មន្រ្តីសង្គមស៊ីវិលធ្វើការងារផ្នែកចំណីអាហារ និងសុខភាពពលរដ្ឋ អំពាវនាវអោយពលរដ្ឋយកចិត្តទុកដាក់ពិនិត្យគុណភាពទំនិញមុននឹងទិញយកទៅប្រើប្រាស់។ ការលើកឡើងនេះបន្ទាប់ពីអាជ្ញាធរជំនាញពាក់ព័ន្ធបានដុតបំផ្លាញទំនិញខូចគុណភាពជិត ១ពាន់កេស កាលពីថ្ងៃទី៧ ខែកក្កដា។ ប្រធានកម្មវិធីប្រតិបត្តិតាមមូលដ្ឋាននៃមជ្ឈមណ្ឌលសិក្សាអភិវឌ្ឍកសិកម្មកម្ពុជា ហៅថា សេដាក (CEDAC) លោក គាម មករាឌី មានប្រសាសន៍ថា អ្នកប្រើប្រាស់គួរពិនិត្យពិច័យពីប្រភពពីធាតុផ្សំ និងពីកាលកំណត់ប្រើប្រាស់ទំនិញមុនពេលទិញ។ បើទោះជាយ៉ាងណា លោកសង្កេតឃើញថា អ្នកប្រើប្រាស់ភាគច្រើនជួបការលំបាក ដោយសារការណែនាំលើទំនិញទាំងឡាយជាភាសាបរទេស៖ ។ ទំនិញខូចគុណភាព និងហួសកាលកំណត់ដែលត្រូវដុតចោលនោះ រួមមានកាហ្វេ វីណា (Vina Café) ចំនួន ២៤០កេស តែ ខូល ធី (Cool Tea) ចំនួន ៧០កេស កាហ្វេពោត ដេយ៍ ធូ ដេយ៍ (Day to Day) ១៤៨កេស ទឹកត្រីចម្រុះចំនួន ៤០៤កេស មេស្រា ចំនួន ៤០កេស និងសម្ភារៈវេចខ្ចប់មួយចំនួនទៀត។ នាយកដ្ឋានប្រឆាំងបទល្មើសសេដ្ឋកិច្ច ការិយាល័យប្រឆាំងបទល្មើសកម្មសិទ្ធិបញ្ញា សហការជាមួយកម្លាំងកាំកុងត្រូលក្នុងទីក្រុងភ្នំពេញ និងសមត្ថកិច្ចពាក់ព័ន្ធបានដកហូតទំនិញទាំងនោះពីទីតាំងស្តុករបស់ជនជាតិវៀតណាម ម្នាក់កាលពីថ្ងៃទី២២ ខែមិថុនា៕
|
2016-07-09T10:40:00+07:00
|
rfa.org
|
https://www.rfa.org/khmer/news/health/fake-and-expire-products-07082016233814.html
|
a809681b-00f9-4c63-8ce7-cff5409df0c4
|
បង្កើតពានបាល់ទាត់ហ្វូតសាលរកប្រាក់ ២ម៉ឺនដុល្លារ ជួយអ្នកជំងឺរបេង ៣៥០នាក់
|
អង្គការ Operation ASHA បានប្រកាសរៀបចំព្រឹត្តិការណ៍បាល់ទាត់មួយឈ្មោះថា Charity Futsal Tournament 2016 នៅថ្ងៃទី១០ ខែកក្កដាចុងសប្ដាហ៍នេះ ដើម្បីរ៉ៃអង្គាសថវិការចំនួន ២ម៉ឺនដុល្លារ យកទៅជួយដល់អ្នកជំងឺរបេង ៣៥០នាក់ ដែលកំពុងត្រូវការការព្យាបាលជាបន្ទាន់ នៅក្នុងតំបន់ប្រតិបត្តិការរបស់ខ្លួនចំនួនពីរ គឺស្រុកសែនមនោរម្យ ខេត្តមណ្ឌលគិរី និងស្រុកដូនកែវ ខេត្តតាកែវ ។ ថ្លែងក្នុងសន្និសីទសារព័ត៌មានស្ដីពីការប្រកួតបាល់ទាត់មិនអាជីព នៅសណ្ឋាគារហ៊ីម៉ាវ៉ារី នាល្ងាចថ្ងៃទី០៦ ខែកក្កដានេះ កញ្ញា Jacqueline Chen នាយិការអង្គការ Operation ASHA បាននិយាយថា បច្ចុប្បន្នអង្គការកំពុងអនុវត្តន៍សកម្មភាពការងារក្នុងស្រុកប្រតិបត្តិចំនួន១៥ នៃខេត្តចំនួន៨ ក្នុងប្រទេសកមម្ពុជា ប៉ុន្ដែពេលនេះអង្គការកំពុងខ្វះខាតថវិការបន្ដសកម្មភាពក្នុងស្រុកប្រតិបត្តិទាំងពីរខាងលើ ដូច្នេះហើយទើបអង្គការស្វែងរកដៃគូឧបត្ថម្ភ និងរៀបចំព្រឹត្តិការណ៍នេះ ដើម្បីស្វែងរកថិវការបន្ដសកម្មភាពសប្បុរសធម៌នេះទៀត ។ កញ្ញាបានបន្ដទៀតថា ប្រសិនបើមិនមានជំនួយទេនោះ អ្នកជំងឺរបេងចំនួន ៣៥០នាក់ នឹងត្រូវបាត់បង់ឱកាសបន្ដការព្យាបាល ហើយវានឹងវិវត្តន៍ទៅរកជំងឺរបេងស៊ាំថ្នាំ ដែលមានស្ថានភាពធ្ងន់ធ្ងរពិបាកព្យាបាល ។ តាមរយៈគម្រោងរៀបចំកម្មវិធីខាងលើកញ្ញារំពឹងថា សប្បុរជន ពិសេសក្រុមហ៊ុន និងអ្នកមានជីវភាពធូរធានឹងចូលរួមក្នុងការងារនេះ ដើម្បីសង្គ្រោះជីវិតប្រជាពលរដ្ឋខ្មែរ ដែលមានជំងឺ របេងធ្ងន់ធ្ងរ និងចូលរួមអភិវឌ្ឍន៍ប្រទេសកម្ពុជាឲ្យកាន់តែរីកចម្រើនផងដែរ ។ នាយយកអង្គការ Operation ASHA រូបនេះ បានបញ្ជាក់ថា ព្រឹត្តិការណ៍ថា Charity Futsal Tournament 2016 លើកដំបូងនេះ នឹងធ្វើឡើងតែមួយថ្ងៃប៉ុណ្ណោះ នៅថ្ងៃទី១០ ខែកក្កដានេះ នៅលើទីលាន Central Park Sports Complex ដោយមាន ១៦ក្រុមចូលរួម និងបែងចែកជា ៤ពូលក្នុងមួយពូលមាន ៤ក្រុម ។ ប៉ុន្ដែការចុះឈ្មោះក៏មានការបង់ថ្លៃខ្លះផងដែរ ប៉ុន្ដែកញ្ញាសង្ឃឹមថា ក្រុមចូលរួមទាំងអស់ នឹងបរិច្ចាគថវិការបន្ថែមទៀត ដើម្បីធ្វើឲ្យបំណងស្វែងរកថវិការ ២ម៉ឺនដុល្លារជួយដល់អ្នកជំងឺរបេងខាងលើបានសម្រេច ៕
|
2016-07-07T02:29:00+07:00
|
freshnewsasia.com
|
https://m.freshnewsasia.com/index.php/en/localnews/28320-2016-07-06-12-35-07.html
|
63316689-99be-44a3-8a89-7b23cf129c1d
|
ជំងឺគ្រុនឈាម អាចនឹងប្រកាសអាសន្ន នៅខេត្តមណ្ឌលគិរី ខណៈអ្នកជំងឺកំពុងតែមានការកើនឡើង
|
ជំងឺគ្រុនឈាមអាចនឹងត្រូវប្រកាសអាសន្ន ខណៈដែលអ្នកជំងឺកំពុងតែមានការកើនឡើង ដោយសារតែជំងឺនេះ បាននឹងកំពុងផ្ទុះឡើង និងបន្ដគំរាមកំហែងយ៉ាងធ្ងន់ធ្ងរ ពោលគឺនៅមន្ទីរពេទ្យបង្អែក ខេត្តមណ្ឌលគិរី និងតាមគ្លីនិកឯកជននានា ស្ទើរកកន្លែងសម្រាកសម្រាប់អ្នកជំងឺមិនបាន។ លោក សៀ សុខមៀន ប្រធានមន្ទីរពេទ្យបង្អែកខេត្ត បានឲ្យដឹងនៅព្រឹកថ្ងៃទី១ ខែកក្កដា ឆ្នាំ២០១៦នេះថា ជំងឺគ្រុនឈាមពិតជាបាន និងកំពុងកើតមានមកលើមនុស្សក្មេងចាស់ប្រុសស្រីស្ទើគ្រប់ស្រុកទូទាំងខេត្តពិតប្រាកដមែន ព្រោះអគារព្យាបាលស្ទើតែរកកន្លែងសំរាកមិនបាន។ ជំងឺគ្រុនឈាមឆ្នាំនេះ វាហាក់បីមានការផ្ទុះឡើងយ៉ាងច្រើនករណីមែនទែន ខុសគ្នាពីបណ្តាឆ្នាំមុនៗ ជំងឺនេះមានចំនួនតិចតួចបំផុត តែទោះបីជំងឺនេះកំពុងផ្ទុះឡើង ច្រើនករណីយ៉ាងណាក៏ដោយ ប៉ុន្តែគ្រោះថ្នាក់ដល់អាយុជីវិតមនុស្ស ពុំទាន់មានច្រើនករណីនៅឡើយទេ ពោលមានតែក្មេងប្រុសម្នាក់ បានស្លាប់ប៉ុណ្ណោះ នៅស្រុកពេជ្រាដា តែពេលអត្រាថមថយចុះ ហាក់បីនៅមានកំរិតតិចនៅឡើយ។ លោកបន្ដថា បញ្ហាដែលមានផ្ទុះឡើងនូវជំងឺនេះ ច្រើនអាចកើតឡើងដោយសារបម្រែបម្រួលអាកាសធាតុ និងមកពីការចំលងមកពីមូសខ្លាខាំ។ លោកក៏បានសំណូមពរដល់បងប្អូនប្រជាពលរដ្ឋ មេត្តាបង្កើនការយល់ដឹងឲ្យបានខ្ពស់បំផុត អំពីវិធីការពារកុំឲ្យកើតមានជំងឺទាំងនេះ ដូចជា ត្រូវធ្វើអនាម័យខ្លួន កាប់ឆ្ការព្រៃជុំវិញផ្ទះសម្បែង លុបថ្លុក របស់ដែលដក់ទឹកដែលជាជំរកសត្វមូសបង្កពង។ លោក ប៊ុន សួរ ប្រធានមន្ទីរសុខាភិបាលខេត្តបានលើកឡើងថា ជំងឺនេះកើតមានតែបន្ដិចបន្តួចប៉ុណ្ណោះ ធ្វើឲ្យមហាជននានាទូទាំងខេត្តមណ្ឌលគិរី មិនពេញចិត្តនៃការលើកឡើងរបស់លោកប្រធានមន្ទីរសុខាភិបាលខេត្តឡើយ គ្រាដែលពេលនេះអ្នកជំងឺ ជាច្រើននាក់ទាំងក្មេងទាំងចាស់ កំពុងត្រូវបានបញ្ជូនមកកាន់មន្ទីរពេទ្យបង្អែកខេត្ត និងពេទ្យឯកជនស្ទើតែរកកន្លែងសម្រាកគ្មាននោះ។ មហាជនបានលើកឡើងថា ការលើកឡើងបែបនេះ មកពីប្រធានមន្ទីររូបនេះ មិនបានមើលអ្នកជំងឺនៅក្នុងមន្ទីរពេទ្យឡើយ។ លោក ស្វាយ សំអ៊ាង អភិបាលខេត្តមណ្ឌលគិរី បានថ្លែងថា ជំងឺនេះ ពិតជាបានកើតឡើងច្រើនករណី ទៅលើមនុស្សក្មេងចាស់ប្រុសស្រី ពិតប្រាកដមែននៅឆ្នាំនេះ ហើយលោក បានធ្វើការអំពាវនាវដល់មន្រ្តីជំនាញពាក់ព័ន្ធជាច្រើនរួមមាន មន្រ្តីសុខាភិបាល មន្រ្តីគ្រប់ក្រុង ស្រុក និងមន្រ្តីមន្ទីរបរិស្ថានផងដែរ ចូលរួមគ្នា ធ្វើការផ្សព្វផ្សាយណែនាំដល់បងប្អូនប្រជាពលរដ្ឋ នៅតាមមូលដ្ឋាន ឲ្យពួកគាត់យល់ដឹងពីវិធីការពារ កុំឲ្យកើតមានជំងឺនេះ។ ជាងនេះទៅទៀត លោកសូមឲ្យ មន្រ្តីៗជំនាញ ជាពិសេសប្រធានៗអង្គភាពពាក់ព័ន្ធទាំងអស់ ហ៊ានទទួលស្គាល់ការពិតដែលបានកើតឡើង ជៀសវាងបង្រួមករណីដែលបានកើតឡើងដើម្បីតែខ្លួនឯងល្អ។ ម៉្យាងវិញទៀត លោកក៏ស្នើរឱ្យមន្រ្តីជំនាញ និងមន្រ្តីក្រុង ស្រុកទូទាំងខេត្ត សូមមេត្តាកុំមានការស្ពឹកស្រពន់ពេក ដូចជាការចុះធ្វើការណែនាំដល់បងប្អូនបន្ថែមទៀត នៅតាមគោលដៅសំខាន់ដែលមានជំងឺនេះកំពុងរាត្បាត។ លោកអភិបាលខេត្ត បានសង្កត់ធ្ងន់ ទៅលើមន្ទីរបរិស្ថានខេត្តមណ្ឌលគិរីថា សព្វថ្ងៃនេះមន្ទីរមួយនេះ ហាក់បីដូចជា ព្រលែងចោលការងាររបស់ខ្លួនទៅហើយ ពោលគឺហាក់បីដូចជាមិនសូវខ្វល់ខ្វាយពីបញ្ហា សំរាមជាដើម ព្រោះនៅឆ្នាំនេះថវិកា របស់ជាតិបានទំលាក់មកឲ្យមន្ទីរបរិស្ថាន និងក្រុងប្រមាណជិត២០០លានរៀល សំរាប់ចាត់ចែងលើបញ្ហាផ្សេងៗទាក់ទងអនាម័យនេះ៕
|
2016-07-01T21:48:00+07:00
|
freshnewsasia.com
|
https://m.freshnewsasia.com/index.php/en/localnews/27921-2016-07-01-12-59-07.html
|
6a2e1738-f816-48ea-96f2-1e3a6c5f7e38
|
អាជ្ញាធរខេត្តកំពង់ចាមប្ដេជ្ញាទប់ស្កាត់មិនឲ្យមានការចែកចាយនិងប្រើប្រាស់គ្រឿងញៀន
|
អាជ្ញាធរខេត្តកំពង់ចាម ប្ដេជ្ញាពង្រឹងការផ្សព្វផ្សាយ និងការអនុវត្តច្បាប់ ដើម្បីធ្វើយ៉ាងណាទប់ស្កាត់មិនឲ្យមានសកម្មភាពប្រើប្រាស់ និងចែកចាយថ្នាំញៀន។ ការប្ដេជ្ញាចិត្តនេះ ធ្វើឡើងនៅក្នុងវេទិកាអន្តរជាតិប្រយុទ្ធប្រឆាំងការចរាចរ និងប្រើប្រាស់គ្រឿងញៀននៅព្រឹកថ្ងៃទី២៩ មិថុនា ដែលមានអ្នកចូលរួមជាង ៣ពាន់នាក់។ សង្គមស៊ីវិលនៅក្នុងខេត្ត សម្ដែងការគាំទ្រចំពោះការប្ដេជ្ញាចិត្តនេះ។ សារដែលអាជ្ញាធរខេត្តផ្ញើជូនប្រជាពលរដ្ឋក្នុងឱកាសប្រារព្ធទិវាអន្តរជាតិ ប្រយុទ្ធប្រឆាំងការចរាចរ និងការប្រើប្រាស់គ្រឿងញៀន មានដូចជា ត្រូវនិយាយថាទេចំពោះគ្រឿងញៀន។ លើសពីនេះ ពលរដ្ឋត្រូវចូលរួមទាំងអស់គ្នាតាមគ្រប់រូបភាព គ្រប់ពេលវេលា និងគ្រប់ទីកន្លែង ដើម្បីអនាគតខ្លួនយើង និងសហគមន៍យើងគ្មានគ្រឿងញៀន។ ថ្លែងក្នុងពិធីនេះ អភិបាលរងខេត្ត និងជាប្រធានគណៈកម្មាធិការត្រួតពិនិត្យគ្រឿងញៀន ខេត្តកំពង់ចាម លោក ជឹម លាវ បង្ហាញចំណាប់អារម្មណ៍ថា រាជរដ្ឋាភិបាលបានដាក់ចេញនូវវិធានការដ៏រឹងមាំ ដើម្បីទប់ស្កាត់ ឬលុបបំបាត់រាល់ការជួញដូរ និងការប្រើប្រាស់គ្រឿងញៀនខុសច្បាប់ឲ្យអស់ពីប្រទេសកម្ពុជា។ លោកថា គ្រឿងញៀនមិនត្រឹមតែធ្វើឲ្យប៉ះពាល់សន្តិសុខសង្គម និងសេដ្ឋកិច្ចប្រទេសជាតិប៉ុណ្ណោះទេ ប៉ុន្តែវាធ្វើឲ្យប៉ះពាល់ដល់សុវត្ថិភាពប្រជាពលរដ្ឋ ពិសេសយុវវ័យដែលជាកម្លាំងស្នូលក្នុងការអភិវឌ្ឍជាតិ « របាយការណ៍របស់ស្នងការដ្ឋាននគរបាលខេត្តកំពង់ចាម បង្ហាញថា អ្នកប្រើប្រាស់ថ្នាំញៀនកាលពីឆ្នាំ២០១៥ មានចំនួន ៤១៩នាក់។ ចំនួននេះ គឺកើនឡើងជាង ១០០នាក់ បើប្រៀបធៀបនឹងឆ្នាំ២០១៤។ លើសពីនេះ ក្នុងរយៈពេលមួយឆ្នាំសម្រាប់ឆ្នាំ២០១៥ សមត្ថកិច្ចបង្ក្រាបបទល្មើសគ្រឿងញៀនសរុបចំនួន ១៤២ករណី ចាប់ជនសង្ស័យបាន ២៧៨នាក់ ក្នុងនោះស្រីចំនួនជាង ៣០នាក់ ហើយមានជនជាតិវៀតណាម ម្នាក់ ព្រមទាំងដកហូតគ្រឿងញៀនប្រភេទម្សៅក្រាមពណ៌សជិត ២០០ក្រាម (១៩៦,០១ក្រាម)។ ចំណែកនៅឆមាសទី១ ឆ្នាំ២០១៦ វិញ សមត្ថកិច្ចខេត្តកំពង់ចាម បង្ក្រាបបានចំនួន ១០៤ករណី ចាប់ខ្លួនជនសង្ស័យបាន ២៤៥នាក់ ក្នុងនោះស្រី ១៩នាក់។ ចំនួនត្រឹមឆមាសទី១ ឆ្នាំ២០១៦ នេះ គឺជិតស្មើនឹងចំនួនបង្ក្រាបរយៈពេលមួយឆ្នាំកាលពីឆ្នាំ២០១៥។ ចំណែកគ្រឿងញៀនវិញ គឺសមត្ថកិច្ចដកហូតបានចំនួនជាង ៣០០ក្រាម (៣៣៤,៦១ក្រាម) ដែលលើសជាងពាក់កណ្ដាលបើប្រៀបធៀបនឹងឆ្នាំ២០១៥។ ក្នុងឱកាសនោះ ក៏មានការប្ដេជ្ញាចិត្តពីសំណាក់តំណាងប្រជាពលរដ្ឋ មន្ត្រីរាជការ និងសិស្សនិស្សិតថា ត្រូវចូលរួមទប់ស្កាត់មិនឲ្យមានការប្រើប្រាស់ ឬចែកចាយគ្រឿងញៀនក្នុងសហគមន៍ឡើយ។ ជាងនេះទៀត ពួកគេចង់ឲ្យយុវជនត្រូវស្ថិតនៅឲ្យឆ្ងាយពីថ្នាំញៀន មិនត្រូវសាកល្បងជាដាច់ខាត។ ក្រៅពីប្ដេជ្ញាចិត្តហើយ អ្នកចូលរួមថែមទាំងបានដើរហែក្បួនផ្សព្វផ្សាយនៅក្រុងកំពង់ចាម ដើម្បីជាសារអប់រំដល់ប្រជាពលរដ្ឋ។ ជាមួយគ្នានោះ អាជ្ញាធរបានដុតបំផ្លាញចោលនូវគ្រឿងញៀនដែលបង្ក្រាបបានកន្លងមកទៀតផង។ ស្នងការរង និងជាអនុប្រធានអចិន្ត្រៃយ៍លេខាធិការដ្ឋានត្រួតពិនិត្យគ្រឿងញៀន ខេត្តកំពង់ចាម លោកឧត្ដមសេនីយ៍ត្រី ឯម កុសល មានប្រសាសន៍ថា កន្លងមក អាជ្ញាធរបានខិតខំប្រឹងប្រែងអប់រំ និងផ្សព្វផ្សាយដល់ប្រជាពលរដ្ឋតាមមូលដ្ឋាន ឲ្យយល់ដឹងអំពីច្បាប់ និងផលប៉ះពាល់នៃគ្រឿងញៀន។ លើសពីនេះទៀត សមត្ថកិច្ចបានចាត់ទុកបញ្ហាថ្នាំញៀនជាបញ្ហាអាទិភាព ដើម្បីស្រាវជ្រាវរកកូនប្រជាពលរដ្ឋញៀនថ្នាំ ហើយសមត្ថកិច្ចត្រូវណែនាំ និងបញ្ជូនពួកគេទៅមណ្ឌលកែប្រែ ព្រមទាំងបានបង្ក្រាបជាច្រើនករណីរហូតបានលេខមួយទូទាំងប្រទេសទៀតផង។ លោក ឯម កុសល បញ្ជាក់ថា យុទ្ធសាស្ត្របន្តទៀត អាជ្ញាធរនឹងស្រាវជ្រាវរកមុខសញ្ញាអ្នកប្រើប្រាស់គ្រឿងញៀន ដើម្បីអប់រំណែនាំឲ្យពួកគាត់ត្រឡប់មកផ្លូវល្អវិញ និងត្រូវចាកឆ្ងាយពីគ្រឿងញៀន។ បន្ថែមពីនេះ លោកប្ដេជ្ញាថានឹងធ្វើការងារទាំងនេះដូចភ្លៀងរលឹម - មន្ត្រីសម្របសម្រួលអង្គការការពារសិទ្ធិមនុស្សលីកាដូ (LICADHO) ខេត្តកំពង់ចាម លោក ប៊ូ វីរៈ គាំទ្រចំពោះវិធានការរបស់អាជ្ញាធរទាំងនេះ ប៉ុន្តែលោកស្នើឲ្យសមត្ថកិច្ចត្រូវស្វែងរកឧក្រិដ្ឋជនជួញដូរគ្រឿងញៀនធំៗនៅស្រុកខ្មែរមកផ្ដន្ទាទោស និងត្រូវលុបបំបាត់អំពើពុករលួយ ដែលជាហេតុនាំឲ្យការអនុវត្តច្បាប់មិនបានស្មើភាពគ្នា។ លោកថា ប្រសិនបើសមត្ថកិច្ចអាចចាប់មេជួញដូរគ្រឿងញៀនធំៗបាន នោះទើបធ្វើឲ្យការប្ដេជ្ញាចិត្តទប់ស្កាត់ ឬកាត់បន្ថយការប្រើប្រាស់គ្រឿងញៀនរបស់ពួកគេមានប្រសិទ្ធភាព។ លោកសង្កេតឃើញថា អ្នកជាប់ពន្ធនាគារពាក់ព័ន្ធបញ្ហាថ្នាំញៀនបច្ចុប្បន្ន គឺភាគច្រើនជាអ្នកប្រើប្រាស់ ឬជាជនរងគ្រោះប៉ុណ្ណោះ ចំណែកឈ្មួញជួញដូរថ្នាំញៀនធំៗវិញ គឺមិនឃើញមានឡើយ៕
|
2016-06-29T16:30:00+07:00
|
rfa.org
|
https://www.rfa.org/khmer/news/health/kampongcham-authorities-commit-to-preventing-and-cracking-down-on-drug-trafficking-06292016051729.html
|
65e92601-d171-44aa-80f0-09c2309fa7f9
|
"អ្នកផ្ទុកសារធាតុថ្នាំញៀនគឺជាជនរងគ្រោះដែលត្រូវការគាំពារនិងព្យាបាល"
|
អង្គការខាណា (Khana) បានចេញផ្សាយរបាយការណ៍ប៉ាន់ស្មានថា កម្ពុជាមានអ្នកប្រើប្រាស់គ្រឿងញៀន ១៣.០០០នាក់ ក្នុងនោះអ្នកប្រើប្រាស់ ១.០៨៦នាក់ នៅរាជធានីភ្នំពេញ។ មន្ត្រីក្រសួងមហាផ្ទៃ ទទួលបន្ទុកគ្រឿងញៀនបញ្ជាក់ថា បញ្ហាគ្រឿងញៀនមិនត្រឹមតែវាយលុកនៅតាមទីប្រជុំជន និងទីក្រុងទេ ទន្ទឹមនឹងនេះ ថ្នាំញៀនបានបន្តរីករាយដាល់បន្ថែមទៀតទៅដល់ជនបទដែរ។ សំឡេងអ្នកធ្លាប់ប្រើប្រាស់ថ្នាំញៀន៖ ។ ក្រុមអង្គការមិនមែនរដ្ឋាភិបាលដែលជាដៃគូអភិវឌ្ឍន៍ប្រយុទ្ធប្រឆាំងសារធាតុថ្នាំញៀនបានចាត់ទុកអ្នកប្រើប្រាស់គ្រឿងញៀនថា គឺជាក្រុមគោលដៅដែលរងគ្រោះ ហើយចាំបាច់ណាស់ត្រូវការការពារ និងព្យាបាលដោយយកចិត្តទុកដាក់ពីសង្គម និងក្រុមគ្រួសារ។ ការថ្លែងដូចនេះរបស់មន្ត្រីជាន់ខ្ពស់អង្គការខាណា ធ្វើឡើងនៅក្នុងវេទិកាពិគ្រោះយោបល់ស្ដីពីយុទ្ធនាការគាំទ្រ និងបញ្ឈប់ទណ្ឌកម្មលើអ្នកប្រើប្រាស់ថ្នាំញៀន កាលពីព្រឹកថ្ងៃទី២៧ ខែមិថុនា ក្នុងរាជធានីភ្នំពេញ។ នាយកប្រតិបត្តិនៃអង្គការខាណា លោក ជួប សុខចំរើន ឲ្យដឹងថា មានអ្នកដែលធ្លាប់ប្រើប្រាស់សារធាតុញៀនជាច្រើនមកហើយ ក្រោមការគាំពារកម្មវិធីដោយអង្គការខាណា ចាប់តាំងពីឆ្នាំ២០០៤ មកដែលពួកគេបានវិលត្រឡប់ទៅរកសភាពដើមវិញ។ ថ្វីបើពុំមានតួលេខពិតប្រាកដ លោក ជួប សុខចំរើន យល់ឃើញថា ការធ្វើសមាហរណកម្មរបស់ពួកគេវិញនេះ បញ្ជាក់ថា ប្រសិនបើពុំមានការគាំពារ និងមើលថែពីសង្គមទេ នោះពួកគេនឹងមិនមានឱកាសទៀតឡើយ៖ ។ ប្រធានអាជ្ញាធរជាតិប្រយុទ្ធប្រឆាំងគ្រឿងញៀន លោក កែ គឹមយ៉ាន ថ្លែងកាលពីថ្ងៃទី២៦ ខែមិថុនា ថា អ្នកប្រើប្រាស់ និងជួញដូរគ្រឿងញៀនក្នុងរយៈពេល ៦ខែនៅដើមឆ្នាំ២០១៦ នេះ មានចំនួនកើនឡើង ៨.៤០០នាក់ ធៀបនឹងឆ្នាំ២០១៥។ អតីតអ្នកធ្លាប់ប្រើប្រាស់គ្រឿងញៀន និងផ្ដាច់សារធាតុថ្នាំញៀននេះ គឺលោក អ៊ុក ថា រស់នៅសង្កាត់ស្ទឹងមានជ័យ រាជធានីភ្នំពេញ ពន្យល់ថា ថ្នាំញៀននេះកាលបើចូលក្នុងខ្លួនហើយគឺធ្វើឲ្យបាត់បង់ស្មារតី មានអារម្មណ៍រវើរវាយ សប្បាយ និងភ្លេចអស់ទុក្ខកង្វល់៖ ។ មន្ត្រីទទួលបន្ទុកគ្រឿងញៀននៃក្រសួងមហាផ្ទៃ បញ្ជាក់ថា សព្វថ្ងៃកម្ពុជា មានអ្នកប្រើប្រាស់គ្រឿងញៀនជាង ១ម៉ឺននាក់ ក្នុងនោះមានជាង ៧ពាន់នាក់កំពុងទទួលព្យាបាលនៅមណ្ឌលបណ្ដោះអាសន្នទាំងរដ្ឋ និងឯកជនចំនួន ១០។ ការចរាចរគ្រឿងញៀនដែលធំបំផុត ត្រូវគេកំណត់មុខសញ្ញាថា គឺចេញមកពីតំបន់ត្រីកោណមាស។ ដោយឡែក របាយការណ៍របស់អង្គការខាណា វិញរកឃើញថា មានប្រជាពលរដ្ឋជាង ១២លាននាក់ ក្នុងចំណោមបណ្ដាប្រទេសជាង ៩៣ប្រទេស កំពុងប្រើប្រាស់គ្រឿងញៀនតាមរយៈការចាក់សឺរ៉ាំង។ របាយការណ៍នេះក៏បង្ហាញពីតួលេខប៉ាន់ប្រមាណដែរថា ប្រជាជនកម្ពុជា ចំនួន ១៣ម៉ឺននាក់ ប្រើប្រាស់គ្រឿងញៀន តាមរយៈការចាក់សឺរ៉ាំង និងផ្ទាល់។ ក្រៅពីនេះវិញ អ្នករស់នៅក្នុងរាជធានីភ្នំពេញ ប្រមាណ ១.៣០០នាក់។ ទន្ទឹមនឹងអ្នករស់នៅជាមួយជំងឺអេដស៍ ហើយប្រើប្រាស់គ្រឿងញៀនតាមរយៈការចាក់សឺរ៉ាំង ប្រមាណជិត ២៥ភាគរយ (២៤.៨) គឺជាអត្រាមួយដ៏ខ្ពស់បំផុត។ ម្យ៉ាងវិញទៀត នៅមានអត្រាអ្នកប្រើប្រាស់ម្ជុល និងសឺរ៉ាំងឡើងវិញ ដែលមានសារធាតុគ្រឿងញៀនជិត ៣១ភាគរយ (៣១.៩)។ មន្ត្រីក្រសួងមហាផ្ទៃ ទទួលស្គាល់ថា ការទប់ស្កាត់ការរត់ពន្ធគ្រឿងញៀននេះ គឺពុំមែនជារឿងងាយស្រួលឡើយ។ លើសពីនេះ អ្នករកស៊ីគ្រឿងញៀន គឺប៉ិនប្រសប់ជាងសមត្ថកិច្ចទៅទៀត។ បើទោះជាបែបណា ការបង្ក្រាបកន្លងទៅ គេសង្កេតឃើញថា ភាគច្រើនគឺជាមនុស្សដែលមានឥទ្ធិពលនៅក្នុងសង្គម មានបុណ្យស័ក្ដិ និងខ្នងបង្អែក អាចជាមន្ត្រីក្នុងជួររដ្ឋាភិបាល ឬថាអាចជាសមត្ថកិច្ចជាដើម។ អគ្គលេខាធិការនៃអគ្គលេខាធិការដ្ឋានអាជ្ញាធរជាតិប្រយុទ្ធប្រឆាំងគ្រឿងញៀន នាយឧត្ដមសេនីយ៍ មាស វីរិទ្ធ ថ្លែងថា បញ្ហាគ្រឿងញៀនគឺជាបន្ទុកមិនមែនតែកម្ពុជាទេ ប៉ុន្តែកង្វល់នេះគឺនៅជុំវិញពិភពលោក។ លោកបន្តថា កម្ពុជាគឺប្រទេសដែលឆ្លងកាត់ និងការរត់ពន្ធគ្រឿងញៀន។ ការចរាចរគ្រឿងញៀននេះ បានទាញឲ្យកម្ពុជា ត្រូវជួបនូវវិបត្តិដ៏ធ្ងន់ធ្ងរនេះដែរ៖ ។ កាលពីថ្ងៃទី២៦ ខែមិថុនា នាយកដ្ឋានប្រយុទ្ធប្រឆាំងគ្រឿងញៀន បានដុតបំផ្លាញគ្រឿងញៀនជិត ១.៦០០គីឡូក្រាម (១.៥៦៦) ដែលគិតជាទឹកលុយមានទំហំប្រមាណជិត ១០ម៉ឺនដុល្លារសហរដ្ឋអាមេរិក។ តួលេខដែលបានបំផ្លាញនេះ គឺពាក់ព័ន្ធនឹងសំណុំរឿង៣ករណី ដែលសមត្ថកិច្ចបង្ក្រាបក្នុងដំណាក់កាលចុងក្រោយនេះ។ មន្ត្រីជំនាញក្រសួងមហាផ្ទៃបញ្ជាក់ថា ចំនួនគ្រឿងញៀនគឺនៅមានច្រើនជាងនេះទៀត ដែលសមត្ថកិច្ចចាប់បាន ហើយនិងត្រូវដុតបំផ្លាញចោលក្នុងពេលខាងមុខ។ ស្ថិតក្នុងវ័យប្រមាណ ៣៦ឆ្នាំ លោក អ៊ុក ថា ឲ្យដឹងថា លោកធ្លាប់រស់នៅជាមួយគ្រឿងញៀនជាង ១០ឆ្នាំ ទម្រាំនឹងផ្ដាច់បាននេះ គឺលោកបានបំផ្លាញទ្រព្យសម្បត្តិដែលមាននៅក្នុងគ្រួសារ និងខាតពេលវេលាអស់ជាច្រើនឆ្នាំណាស់មកហើយ។ លោកបន្តថា ទម្រាំភ្ញាក់រលឹកវិញ ស្ទើរហួសពេលទៅហើយ។ ជាងនេះទៀត លោក អ៊ុក ថា ចង់ឃើញយុវជន និងពលរដ្ឋទាំងអស់ត្រូវចៀសឲ្យឆ្ងាយពីគ្រឿងញៀន៖ ៕ 2016-06-28 រថយន្តដែលសមត្ថកិច្ចខេត្តស្ទឹងត្រែង បាញ់ដោយសង្ស័យថាដឹកឈើខុសច្បាប់ កាលពីថ្ងៃទី២៦ ខែមិថុនា ឆ្នាំ២០១៦។ ស្ដាប់ ឬ ទាញយកសំឡេង / មន្ត្រីឃ្លាំមើលសិទ្ធិមនុស្សនៃសមាគមអាដហុក (ADHOC) អំពាវនាវឲ្យអាជ្ញាធរខែត្រ និងតំណាងអយ្យការខែត្រស្ទឹងត្រែង ស៊ើបអង្កេតបន្ទាន់ចំពោះករណីសមត្ថកិច្ចខែត្រស្ទឹងត្រែង ប្រើប្រាស់អាវុធបាញ់រះលើរថយន្តជាច្រើនគ្រាប់ដែលសង្ស័យថា ដឹកឈើប្រណិត។ សមាគមអាដហុក សម្ដែងក្ដីបារម្ភពីការប្រើប្រាស់អាវុធរបស់សមត្ថកិច្ចថា ជាទម្រង់អាចប៉ះពាល់ដល់ភូមិឃុំមានសុវត្ថិភាព និងអសន្តិសុខសង្គម។ មន្ត្រីឃ្លាំមើលសិទ្ធិមនុស្សឲ្យដឹងនៅថ្ងៃទី២៧ ខែមិថុនា ថា អនុប្រធានមន្ទីរទំនាក់ទំនងរដ្ឋសភា និងនគរបាលប្រឆាំងបទល្មើសសេដ្ឋកិច្ចនៃស្នងការនគរបាលខែត្រស្ទឹងត្រែង លោក ប៉ូ លី យកកាំភ្លើងបាញ់រះលើរថយន្តសាំយ៉ុង (Samyung) និងរថយន្តកាមេរី បាលែន (Camry) ដែលសង្ស័យថា ដឹកឈើប្រណិតពីស្រុកសៀមប៉ាង កាលពីថ្ងៃទី១៦ ខែមិថុនា ឋិតនៅចំណុចព្រៃចាស់លើផ្លូវជាតិលេខ៧អា (7A) ក្នុងភូមិគីឡូលេខ៨ សង្កាត់សាមគ្គី ក្រុងស្ទឹងត្រែង ខេត្តស្ទឹងត្រែង។ សមាគមអាដហុក ចង់ឃើញអាជ្ញាធរពាក់ព័ន្ធស្រាវជ្រាវរកមូលហេតុនាំឲ្យកើតមានករណី នេះ និងស្រាវជ្រាវរកលិខិតបេសកកម្មនានាទាក់ទិនការប្រើប្រាស់អាវុធរបស់ នគរបាលដើម្បីបញ្ជាក់ពីភាពស្របច្បាប់។ មន្ត្រីសម្របសម្រួលនៃសមាគមអាដហុក ខែត្រស្ទឹងត្រែង លោក ហូ សំអុល សង្ស័យថា ការបាញ់រះលើរថយន្តដឹកឈើប្រណិត គឺជាហេតុផលទារប្រាក់ដើម្បីជាថ្នូរដោះលែង ឬក៏បាញ់ដើម្បីឲ្យរថយន្តឈប់ដើម្បីជំរិតទារប្រាក់។ លោកថា ប្រសិនបើសមត្ថកិច្ចទាំងនោះពុំមានបេសកកម្មប្រើប្រាស់អាវុធ ហើយបានបាញ់ដោយសេរី គឺជាទង្វើខុសច្បាប់។ លោកថា ប្រសិនសមត្ថកិច្ចទាំងនោះមានលិខិតបញ្ជាបេសកកម្មប្រើប្រាស់អាវុធ ក៏ពុំមានសិទ្ធិយកកាំភ្លើងបាញ់បង្ក្រាបអ្នករកស៊ីឈើដែរ ដរាបណាជនល្មើសមិនមានអាវុធតដៃ។ លោក ហូ សំអុល បារម្ភថា ការប្រើប្រាស់កាំភ្លើងបាញ់បោះដោយសេរីពុំមានច្បាប់ទម្លាប់គឺជា ទម្រង់អសន្តិសុខសង្គមធ្ងន់ធ្ងរដែលជាដើមចមបង្កភាពភ័យខ្លាចដល់ ពលរដ្ឋ៖ ។ វិទ្យុអាស៊ីសេរី មិនអាចទាក់ទងស្នងការនគរបាលខែត្រស្ទឹងត្រែង លោក ម៉ៅ តារា និងអ្នកនាំពាក្យអគ្គស្នងការដ្ឋាននគរបាលជាតិ លោក គៀត ចន្ថារិទ្ធ ដើម្បីសុំការអធិប្បាយបន្ថែមចំពោះករណីនេះបានទេ នៅថ្ងៃទី២៧ ខែមិថុនា។ ចំណែកអ្នកនាំពាក្យក្រសួងមហាផ្ទៃ លោក ខៀវ សុភ័គ មានប្រសាសន៍ថា ការផ្ទុះអាវុធត្រូវមានច្បាប់ទម្លាប់ត្រឹមត្រូវ មិនអាចអាងអំណាចបាញ់បោះដោយសេរីនោះទេ។ លោកស្នើឲ្យអភិបាលខែត្រស្ទឹងត្រែង លោក ម៉ុម សារឿន ស៊ើបអង្កេតរកឫសគល់ករណីនេះ ហើយចាត់វិធានការផ្អែកតាមច្បាប់ស្ដីពីការគ្រប់គ្រងអាវុធ៖ ។ អ្នកនាំពាក្យអគ្គស្នងការនគរបាលជាតិ លោក គៀត ចន្ថារិទ្ធ ធ្លាប់មានប្រសាសន៍ថា មានបទល្មើសខ្លះ នគរបាលបានយកកាំភ្លើងបាញ់ហើយសរសេរក្នុងរបាយការណ៍ថា ផ្ទុះអាវុធដោយអចេតនា។ លោកណែនាំឲ្យនគរបាលទាំងអស់អនុវត្តច្បាប់ឲ្យបានត្រឹមត្រូវ ជាពិសេសការប្រើប្រាស់អាវុធជាដើម ហើយលោកក៏ជំរុញឲ្យនរបាលអនុវត្តច្បាប់ដោយយុត្តិធម៌ ស្មោះត្រង់ និងមានវិជ្ជាជីវៈ៖ ។ លោក ហូ សំអុល កត់សម្គាល់ថា កាលពីចុងខែឧសភា ឆ្នាំ២០១៦ មានករណីបាញ់បោះបណ្ដាលឲ្យពលរដ្ឋភ្ញាក់ផ្អើលនៅពេលឮសំឡេងកាំភ្លើង បាញ់រះច្រើនគ្រាប់ចេញពីបរិវេណផ្ទះអតីតអភិបាលខែត្រស្ទឹងត្រែង លោក ឡូយ សូផាត បច្ចុប្បន្នជាតំណាងរាស្ត្រមណ្ឌលខែត្រស្ទឹងត្រែង តែមកទល់ពេលនេះ សមត្ថកិច្ចមិនទាន់បង្ហាញមូលហេតុនៃការបាញ់បោះនោះនៅឡើយដែរ៕
|
2016-06-28T12:15:00+07:00
|
rfa.org
|
https://www.rfa.org/khmer/news/health/drug-victims-need-medical-care-and-treatment-06282016010530.html
|
3d085497-26a0-43ea-ab22-e93630b3e476
|
ក្រុមគ្រូពេទ្យកូរ៉េ សហការជាមួយវិទ្យាស្ថានវិទ្យាសាស្ត្រសុខាភិបាល ខ.ភ.ម ព្យាបាលជំងឺ ជូនប្រជាពលរដ្ឋដោយឥតគិតថ្លៃ
|
វិទ្យាស្ថានវិទ្យាសាស្រ្តសុខាភិបាល កងយោធពលខេមរភូមិន្ទ (ខ.ភ.ម) សហការជាមួយ មូលនិធិសុខមាលភាពសង្គមកូរ៉េ និងសមាគមន៍គ្រូពេទ្យមនុស្សធម៌អន្តរជាតិ នៅថ្ងៃទី២៧ ខែមិថុនា ឆ្នាំ២០១៦នេះ បានពិនិត្យ និងព្យាបាល ជំងឺជូនប្រជាពលរដ្ឋខ្មែរដោយឥតគិតថ្លៃ។ ការព្យាបាលនេះ មានរយៈពេលបីថ្ងៃ ចាប់ពីថ្ងៃទី២៥ ដល់ថ្ងៃទី២៧ ខែមិថុនា ឆ្នាំ២០១៦ នៅក្នុងមន្ទីរពេទ្យរបស់វិទ្យាស្ថានផ្ទាល់ ដែលមានប្រជាពលរដ្ឋ មកសេវាព្យាបាលប្រមាណជាង៦០០នាក់ ហើយប្រភេទជំងឺដែលក្រុមគ្រូពេទ្យព្យាបាល រួមមានប្រភេទជំងឺទូទៅ ជំងឺត្រចៀក ច្រមុះ បំពង់ក ជាដើម។ ឧត្តមសេនីយ៍ឯក សាស្រ្តាចារ្យ នឹម មាលា នាយកវិទ្យាស្ថាន វិទ្យាសាស្រ្តសុខាភិបាល ខ.ភ.ម បានថ្លែងថា លោកមានសេចក្តីសោមនស្សរីករាយយ៉ាងខ្លាំង ដែលសមាគមមកពីប្រទេសកូរ៉េ ចុះមកព្យាបាលជំងឺជូនប្រជាពលរដ្ឋខ្មែរ ដោយឥតគិតថ្លៃ នេះសបញ្ជាក់ឲ្យឃើញថា យើងមានសហប្រតិបត្តការដ៏ល្អប្រសើរ ផ្នែកសុខាភិបាលរវាង សាធារណៈរដ្ឋកូរ៉េ និងកម្ពុជា៕
|
2016-06-27T22:59:00+07:00
|
freshnewsasia.com
|
https://m.freshnewsasia.com/index.php/en/localnews/27556-2016-06-27-09-05-42.html
|
df7cdc6a-66c5-4184-9c40-d91a56ffe1f8
|
ករណីប្រើប្រាស់និងជួញដូរគ្រឿងញៀនកើនឡើងនៅឆ្នាំ២០១៦
|
បញ្ហាគ្រឿងញៀន កំពុងក្លាយជាក្ដីកង្វល់ខ្លាំងនៅក្នុងសង្គមកម្ពុជា បច្ចុប្បន្ន។ នៅក្នុងទិវាប្រយុទ្ធប្រឆាំងការផលិត ការចរាចរ និងការប្រើប្រាស់គ្រឿងញៀនអន្តរជាតិនៅរាជធានីភ្នំពេញ ថ្ងៃទី២៦ មិថុនា មន្ត្រីពាក់ព័ន្ធឲ្យដឹងថា ករណីប្រើប្រាស់ និងជួញដូរគ្រឿងញៀនកំពុងកើនឡើង។ ទាំងមន្ត្រីថ្នាក់ជាតិ និងមន្ត្រីថ្នាក់រាជធានីភ្នំពេញ បង្ហាញរបាយការណ៍ថា ចំនួនអ្នកប្រើប្រាស់ និងជួញដូរគ្រឿងញៀនបានកើនឡើងខ្ពស់ ដែលគួរឲ្យបារម្ភពីការប្រឈមមុខខ្លាំងចំពោះការដោះស្រាយ។ ឧបនាយករដ្ឋមន្ត្រី កែ គឹមយ៉ាន ប្រធានអាជ្ញាធរជាតិប្រយុទ្ធប្រឆាំងគ្រឿងញៀន ថ្លែងថា អ្នកប្រើប្រាស់ និងជួញដូរគ្រឿងញៀនក្នុងរយៈពេល ៦ខែនៅដើមឆ្នាំ២០១៦ នេះ មានចំនួនកើនឡើងជាង ៨ពាន់នាក់ (៨.៤០០នាក់)៖ ការថ្លែងរបស់លោក កែ គឹមយ៉ាន គឺស្របពេលដែលគណៈកម្មការដុតបំផ្លាញគ្រឿងញៀន សម្រេចដុតបំផ្លាញចោលគ្រឿងញៀនជាង ១តោនកន្លះ (១.៥៦៤,១០៥គីឡូក្រាម) នៅថ្ងៃទី២៦ មិថុនា។ ប្រធានគណៈកម្មការដុតបំផ្លាញគ្រឿងញៀន លោក សៀង សុខ ជាព្រះរាជអាជ្ញាសាលាដំបូងរាជធានីភ្នំពេញ មានប្រសាសន៍ថា គ្រឿងញៀនដែលត្រូវដុតបំផ្លាញចោលនេះ គឺជាគ្រឿងញៀនបង្ក្រាបបានក្នុងសំណុំរឿងព្រហ្មទណ្ឌចំនួន ៣ករណីនៅពេលកន្លងមក។ អាជ្ញាធររឹបអូសបានទាំងសារធាតុញៀន និងឧបករណ៍ដែលផលិតគ្រឿងញៀនទាំងនេះ។ សារធាតុញៀនក្នុង ៣ករណីនេះ មានប្រភេទមេតំហ្វេតាមីន ហេរ៉ូអ៊ីន និងកញ្ឆា៖ « របាយការណ៍របស់មន្ត្រីសាលារាជធានីភ្នំពេញបង្ហាញថា រាជធានីភ្នំពេញបានរងឥទ្ធិពលពីការចរាចរគ្រឿងញៀនទាំងក្នុង និងក្រៅតំបន់ ហើយបានបង្កឲ្យមានបញ្ហាស្មុគស្មាញផ្នែកសន្តិសុខ សណ្ដាប់ធ្នាប់ និងការអភិវឌ្ឍសង្គម ក្នុងនោះមានប្រជាពលរដ្ឋ និងយុវជនមួយចំនួនបានធ្លាក់ខ្លួនទៅជាអ្នកប្រើ និងញៀនគ្រឿងញៀន ដែលជាហេតុបង្កឲ្យមានអំពើហិង្សា ការបំផ្លាញទ្រព្យសម្បត្តិ ហើយធ្វើឲ្យមានបន្ទុកធ្ងន់ធ្ងរដល់គ្រួសារ និងសហគមន៍ត្រូវដោះស្រាយ។ អតីតអ្នកប្រើប្រាស់គ្រឿងញៀនវ័យ ១៩ឆ្នាំមួយរូប ដែលបានព្យាបាលផ្ដាច់គ្រឿងញៀននៅមណ្ឌលឱកាសខ្ញុំ គឺយុវជន រ៉ា យសសំណាង ឡើងថ្លែងពីបទពិសោធន៍ថា ថ្នាំញៀនបានបំផ្លាញសុភមង្គលគ្រួសាររបស់ប្អូន៖ « » អ្នកញៀនគ្រឿងញៀននៅកម្ពុជា ត្រូវបានរដ្ឋាភិបាលចាត់ទុកថាជាជនរងគ្រោះ ហើយត្រូវការការព្យាបាល។ ប្រធានអាជ្ញាធរជាតិប្រយុទ្ធប្រឆាំងគ្រឿងញៀន លោក កែ គឹមយ៉ាន ឲ្យដឹងថា បច្ចុប្បន្ននេះមានមន្ទីរពេទ្យព្យាបាលអ្នកញៀនគ្រឿងញៀនចំនួន ១៧០កន្លែងនៅទូទាំងប្រទេស។ នៅភ្នំពេញមាន ២១កន្លែង។ ទោះបីជាយ៉ាងនេះក្ដី លោកថាយន្តការនៃការព្យាបាលមិនដំណើរការល្អទេ ព្រោះពលរដ្ឋមិនទាន់ស្គាល់កន្លែងព្យាបាល និងខ្វះការលើកទឹកចិត្ត។ លោកសុំឲ្យមានការបង្កើតគណៈកម្មការតាមអាជ្ញាធរឃុំ-សង្កាត់ដើម្បីនាំអ្នកញៀនទៅព្យាបាល៖ « » លោកឲ្យដឹងថា បច្ចុប្បន្នមានពលរដ្ឋកម្ពុជា ប្រើប្រាស់គ្រឿងញៀនជាង ១ម៉ឺននាក់។ សេចក្ដីប្រកាសព័ត៌មានរបស់អង្គការ ខាណា (KHANA) បង្ហាញតួលេខប៉ាន់ស្មានថា នៅកម្ពុជា មានអ្នកប្រើប្រាស់គ្រឿងញៀនចំនួន ១ម៉ឺន ៣ពាន់នាក់ ហើយអ្នកប្រើប្រាស់ជាង ១ពាន់នាក់ (១.០៨៦នាក់)នៅរាជធានីភ្នំពេញ៕
|
2016-06-27T15:35:00+07:00
|
rfa.org
|
https://www.rfa.org/khmer/news/health/drug-06272016042337.html
|
943cca2b-f1ff-4cc0-aab5-add6fb33e2aa
|
ពលរដ្ឋ៦០០នាក់ ទទួលការពិនិត្យនិងព្យាបាលជំងឺដោយឥតគិតថ្លៃ ពីក្រុមគ្រូពេទ្យស្ម័គ្រចិត្តមកពីអាមេរិក
|
តាមរយៈក្រុមការងារចុះជួយខេត្តកំពង់ធំ នៅថ្ងៃទី២៦ ខែមិថុនា ឆ្នាំ២០១៦ នេះក្រុមគ្រួពេទ្យស្ម័គ្រចិត្តមកពីសហរដ្ឋអាមេរិក ដឹកនាំដោយលោកស្រីវេជ្ជបណ្ឌិត Teri Tan បានចុះជួយពិនិត្យ និងព្យាបាលជំងឺដោយឥតគិតថ្លៃ ជូនប្រជាពលរដ្ឋនៅក្នុងស្រុកបារាយណ៍ ខេត្តកំពង់ធំ។ លោក ថោង រដ្ឋាស័ក្ក តំណាងគ្រូពេទ្យស្ម័គ្រចិត្ត បានឲ្យដឹងថា សកម្មភាពនេះជាកម្មវិធីគ្រូពេទ្យសប្បុរសធម៌ នៅរដ្ឋកាលីហ្វរនីញ៉ា សហរដ្ឋអាមេរិក ដោយមានការសហការរវាងក្រុមគ្រូពេទ្យអាមេរិក និងបងប្អូនខ្មែររស់នៅទីនោះ។ លោកបានបញ្ជាក់ថា ប្រជាពលរដ្ឋដែលបានមកទទួលសេវាព្យាបាលនាពេលនេះ មានជាង៦០០នាក់ ដែលពួកគាត់នឹងទទួលបានការពិនិត្យជំងឺទូទៅដោយពុំគិតថ្លៃ។ លោក ថោង រដ្ឋាស័ក្ត បានឲ្យដឹងដែរថា ក្រុមគ្រូពេទ្យស្ម័គ្រចិត្តនេះ បានធ្វើសកម្មភាពនៅកម្ពុជាជាបន្តបន្ទាប់យូរមកហើយ ក្នុងរយៈពេលប៉ុន្មានឆ្នាំនេះ។ ដោយឡែកសម្រាប់ស្រុកបារាយណ៍ គឺក្រុមគ្រូពេទ្យស្ម័គ្រចិត្តបានចុះមកពិនិត្យ និងព្យបាលជូនប្រជាពលរដ្ឋចំនួន ២លើករួចមកហើយ។ លោកបានអំពាវនាវដល់ប្រជាពលរដ្ឋខ្មែរទូទាំងប្រទេស ប្រសិនបើតំបន់ណាមួយត្រូវការក្រុមគ្រួពេទ្យស្ម័គ្រចិត្តចុះជួយ ពិនិត្យនិងព្យាបាល គឺមេត្តាទំនាក់ទំនងក្រុមរបស់លោក។ លោក ថោង ខុន ប្រធានក្រុមការងារចុះជួយ ខេត្តកំពង់ធំ បានថ្លែងអំណរគុណ ចំពោះក្រុមគ្រូពេទ្យស្ម័គ្រចិត្តមកពីសហរដ្ឋអាមេរិក ដែលបានលះបង់ពេលវេលា និងកម្លាំងកាយចិត្តមកជួយពិនិត្យ និងព្យាបាលជំងឺជូនប្រជាពលរដ្ឋដោយឥតគិតថ្លែ។ លោកចាត់ទុកសកម្មភាពក្រុមគ្រូពេទ្យស្ម័គ្រចិត្តនាពេលនេះ មិនគ្រាន់តែបង្ហាញនូវចិត្តសប្បុរសធម៌ប៉ុណ្ណោះទេ ប៉ុន្តែថែមទាំងបង្ហាញនូវទំនាក់ទំនង និងសាមគ្គីភាពរវាងប្រជាពលរដ្ឋទាំងពីរ ប្រទេសទាំងពីរកម្ពុជា សហរដ្ឋអាមេរិក ផងដែរ៕
|
2016-06-27T01:26:00+07:00
|
freshnewsasia.com
|
https://m.freshnewsasia.com/index.php/en/localnews/27495-2016-06-26-18-01-55.html
|
617d956e-a5c3-4f36-a23c-a3b615dca308
|
អាជ្ញាធរខេត្តព្រះសីហនុប្ដេជ្ញាបន្តលុបបំបាត់គ្រឿងញៀននិងល្បែងស៊ីសងគ្រប់ប្រភេទ
|
អាជ្ញាធរស្ថាប័នពាក់ព័ន្ធខេត្តព្រះសីហនុ ប្ដេជ្ញាលុបបំបាត់បទល្មើសគ្រឿងញៀន ចោរកម្ម និងល្បែងស៊ីសងគ្រប់ប្រភេទឲ្យថយមកចំនួនទាប ដើម្បីរក្សាសន្តិសុខ សុវត្ថិភាពជូនប្រជាពលរដ្ឋ និងភ្ញៀវទេសចរជាតិ និងអន្តរជាតិចូលមកកម្សាន្តខេត្តនេះ។ មន្ត្រីសង្គមស៊ីវិល សាទរចំពោះការប្ដេជ្ញាលុបបំបាត់បទល្មើសផ្សេងៗ ដែលកើតមាននាមូលដ្ឋាននេះ ប៉ុន្តែស្នើឲ្យការអនុវត្តមានប្រសិទ្ធភាព។ អភិបាលខេត្តព្រះសីហនុ លោក យន្ត មីន បានរំឭកដល់សមត្ថកិច្ចជំនាញប្រដាប់អាវុធចម្រុះ មានសមត្ថកិច្ចស្នងការដ្ឋាននគរបាលខេត្តព្រះសីហនុ ជាដើម ឲ្យបន្តខិតខំពង្រឹងការងារថែរក្សាសន្តិសុខ សុវត្ថិភាព និងសណ្ដាប់ធ្នាប់ជូនជាតិ ក៏ដូចជាជូនប្រជាពលរដ្ឋរស់នៅខេត្តព្រះសីហនុ និងភ្ញៀវទេសចរចូលមកកម្សាន្តខេត្តនេះឲ្យបានច្រើនថែមទៀត។ លោកបន្តថា នាឱកាសកាលបរិច្ឆេទនៃការបោះឆ្នោតឃុំ-សង្កាត់ និងបោះឆ្នោតជាតិ នឹងចូលមកដល់នាឆ្នាំ២០១៧ និងឆ្នាំ២០១៨ ខាងមុខ សូមឲ្យកងកម្លាំងទាំងអស់ត្រៀមការពារសន្តិភាព សុវត្ថិភាពដល់ប្រជាពលរដ្ឋ និងរាជរដ្ឋាភិបាលដោយការទទួលខុសត្រូវខ្ពស់។ អភិបាលខេត្តព្រះសីហនុ លោក យន្ត មីន មានប្រសាសន៍បែបនេះនៅក្នុងពិធីប្រកាសផ្ទេរភារកិច្ចតែងតាំងមុខតំណែង និងបំពាក់ឋានន្តរសក្តិមន្ត្រីនគរបាលជាតិនៃស្នងការដ្ឋាននគរបាលខេត្តព្រះសីហនុ កាលពីរសៀលថ្ងៃសុក្រ ទី២៤ ខែមិថុនា។ នាឱកាសនោះ លោក យន្ត មីន ក៏បានស្នើដល់កងកម្លាំងប្រដាប់អាវុធចម្រុះខេត្តព្រះសីហនុ ឲ្យបន្តយុទ្ធនាការចុះបង្ក្រាបបទល្មើសគ្រឿងញៀន ចោរលួច ឆក់ ប្លន់ និងបញ្ហាល្បែងស៊ីសងគ្រប់ប្រភេទ ដែលកំពុងធ្វើសកម្មភាពអនាធិបតេយ្យនៅតាមមូលដ្ឋាននានាទូទាំងខេត្ត ឲ្យថយមកចំនួនទាប ឬឈានដល់លុបបំបាត់ទាំងស្រុង។ ជាងនេះទៀត លោកក៏បានរំឭកដល់មន្ត្រីកងកម្លាំងប្រដាប់អាវុធ មានសមត្ថកិច្ចនគរបាល ជាដើម ត្រូវធ្វើខ្លួនយ៉ាងណាឲ្យប្រជាពលរដ្ឋគោរពស្រឡាញ់ ផ្តល់ទំនុកចិត្ត និងផ្តល់តម្លៃឲ្យមានលក្ខណៈថ្លៃថ្នូរ ក្នុងការងារបំពេញតួនាទីប្រចាំថ្ងៃរបស់ខ្លួន។ ទោះបីជាបែបនេះក្តី មន្ត្រីសង្គមស៊ីវិល និងប្រជាពលរដ្ឋមានលំនៅឋានក្នុងខេត្តព្រះសីហនុ បានបន្តព្រួយបារម្ភអំពីបទល្មើសល្បែងស៊ីសងគ្រប់ប្រភេទ បទល្មើសចរាចរណ៍ និងប្រើប្រាស់គ្រឿងញៀន បានបន្តធ្វើសកម្មភាពនាខេត្តទេសចរណ៍មួយនេះ។ មន្ត្រីសម្របសម្រួលអង្គការលីកាដូ (LICADHO) ខេត្តព្រះសីហនុ លោក ប៊ួន ណារិទ្ធិ សង្កេតឃើញថា រាល់ថ្ងៃនេះ បទល្មើសជួញដូរគ្រឿងញៀនបានបន្តកើតមានគួរឲ្យព្រួយបារម្ភ និងស្នើដល់សមត្ថកិច្ចមូលដ្ឋាន និងថ្នាក់ជាតិ ជួយមានវិធានការទប់ស្កាត់ឲ្យបានច្រើនថែមទៀត។ ទោះយ៉ាងណា មន្ត្រីសិទ្ធិមនុស្សរូបនេះទទួលស្គាល់ថា បទល្មើសគ្រឿងញៀន និងចោរលួច ឆក់ ប្លន់ បានថយចុះចាប់តាំងពីថ្នាក់ដឹកនាំខេត្ត និងស្នងការនគរបាលថ្មីខេត្តព្រះសីហនុ បានមកបំពេញការងារនៅមូលដ្ឋាននេះ ដោយចាប់ពីឆមាសទី២ ចុងឆ្នាំ២០១៥ រហូតមកដល់ពេលនេះ បទល្មើសគ្រឿងញៀន និងចោរកម្មបានថយចុះ។ ប៉ុន្តែមេខ្លោងធំនៃបទល្មើសនេះ សមត្ថកិច្ចមិនទាន់បង្ក្រាបបាននៅឡើយទេ គឺបង្ក្រាប និងចាប់ខ្លួនបានតែអ្នកចែកចាយតែប៉ុណ្ណោះ៖ ។ ចំណែកបទល្មើសល្បែងស៊ីសងវិញ លោក ប៊ួន ណារិទ្ធិ ឲ្យដឹងថា បទល្មើសល្បែងជល់មាន់ ល្បែងភ្នាល់បាល់ និងកន្ទុយលេខ ឬចាក់ឆ្នោត ជាដើម បទល្មើសនេះបានបន្តកើតមានអនាធិបតេយ្យ និងគ្មានការទប់ស្កាត់ទេ។ លោកអះអាងថា ទីតាំងបទល្មើសល្បែងស៊ីសងទាំងនោះ គឺនៅមិនឆ្ងាយពីប៉ុស្តិ៍រដ្ឋបាលនគរបាលមូលដ្ឋាននោះទេ ហើយនាយប៉ុស្តិ៍នីមួយៗក៏បានដឹងឮជុំវិញបទល្មើសល្បែងស៊ីសងទាំងនោះដែរ ប៉ុន្តែមិនបង្ក្រាប ឬទប់ស្កាត់ទេ។ ត្រង់ចំណុចនេះ លោក ប៊ួន ណារិទ្ធិ រិះគន់ថា បទល្មើសល្បែងស៊ីសងដែលមានទីតាំងស្ទើរនៅជាប់ច្រមុះសមត្ថកិច្ចនគរបាល និងកងរាជអាវុធហត្ថជាដើម ហើយសមត្ថកិច្ចគ្មានសកម្មភាពបង្ក្រាបនេះ ទំនងជាអាចមានសំណូកពុករលួយអ្វីមួយក៏ថាបាន ទើបសមត្ថកិច្ចស្ថាប័នពាក់ព័ន្ធទាំងនោះគ្មានការចុះបង្ក្រាប ដោយទុកឲ្យទីតាំងល្បែងស៊ីសងទាំងនោះបន្តសកម្មភាពរហូតមកដល់ពេលនេះ៖ ។ អាណាព្យាបាលសិស្សមួយចំនួននៅខេត្តព្រះសីហនុ ក៏បារម្ភចំពោះសកម្មភាពជួញដូរ ឬប្រើប្រាស់គ្រឿងញៀនបន្តកើតមាននាមូលដ្ឋាននេះដែរ ហើយបានអំពាវនាវសមត្ថកិច្ចកងរាជអាវុធហត្ថ និងកម្លាំងនគរបាលជាដើម ឲ្យបន្តសកម្មភាពចុះបង្ក្រាបបទល្មើសគ្រឿងញៀន និងល្បែងស៊ីសងឲ្យមានប្រសិទ្ធភាព។ ពលរដ្ឋស្នើមិនបង្ហាញអត្តសញ្ញាណមួយចំនួនរស់នៅសង្កាត់លេខ១ និងសង្កាត់លេខ៤ ក្រុងព្រះសីហនុ និយាយប្រាប់វិទ្យុអាស៊ីសេរី ថា គ្រឿងញៀនត្រូវជនល្មើសបន្តលក់ដូរអនាធិបតេយ្យនៅពេលយប់ ដោយមិនខ្លាចញញើតកម្លាំងសមត្ថកិច្ចទេ។ ពលរដ្ឋអះអាងថា ទីតាំងលក់ថ្នាំញៀនទាំងនោះ គឺមានស្ទើរគ្រប់ទីកន្លែងនៃខេត្តព្រះសីហនុ មានដូចជានៅតាមទីតាំងមានបនពេស្យាចារតាមតំបន់ឆ្នេរជាប់មាត់សមុទ្រ និងនៅតាមក្លឹបកម្សាន្តរាត្រីខ្លះដែលជាទីតាំងមានភូមិសាស្ត្រមិនសូវមានភ្លើងបំភ្លឺ ផ្លូវតូចចង្អៀត ពិបាកដល់កម្លាំងសមត្ថកិច្ចចុះល្បាតនៅពេលយប់ ជាដើម។ ជាងនេះ ប្រជាពលរដ្ឋមានកង្វល់ថា ហេតុអ្វីបានជាសមត្ថកិច្ចជំនាញស្ថាប័នពាក់ព័ន្ធខេត្តនេះ បន្តអនុញ្ញាតឲ្យមានទីតាំងបនពេស្យាចារ ទីតាំងជល់មាន់ ទីតាំងចាក់ភ្នាល់បាល់ និងកន្ទុយលេខជាដើម អាចធ្វើសកម្មភាពរីកដូចផ្សិតនាមូលដ្ឋានខេត្តព្រះសីហនុ ប៉ុន្តែបែរជាសមត្ថកិច្ចជំនាញគ្មានវិធានការបង្ក្រាបទៅវិញ។ ពួកគេទទួលស្គាល់ថា បច្ចុប្បន្ននេះ បទល្មើសគ្រឿងញៀន និងចោរលួច ឆក់ ប្លន់ មានការថយចុះ ដោយសមត្ថកិច្ចស្ថាប័នកងរាជអាវុធហត្ថ និងកម្លាំងនគរបាលខេត្តនេះ សហការគ្នាបង្ក្រាប និងចាប់ខ្លួនជនល្មើសបញ្ជូនទៅកាន់តុលាការផ្ដន្ទាទោសជាច្រើនករណី។ ទាក់ទិនបញ្ហានេះ ស្នងការនគរបាលខេត្តព្រះសីហនុ លោក ជួន ណារិន្ទ បានបង្ហាញរបាយការណ៍ឆមាសទី១ ឆ្នាំ២០១៦ ឲ្យដឹងថា បទល្មើសជួញដូរចែកចាយ និងប្រើប្រាស់គ្រឿងញៀន ត្រូវសមត្ថកិច្ចបង្ក្រាបបានចំនួន ២៧ករណី និងចាប់ខ្លួនជនល្មើសចំនួន ៤៣នាក់ បញ្ជូនទៅកាន់តុលាការផ្ដន្ទាទោស ក្នុងនោះករណីចែកចាយ និងរក្សាទុកគ្រឿងញៀនខុសច្បាប់មាន ៤០ករណី ដោយឃាត់ខ្លួនជនល្មើសចំនួន ៤០នាក់ និងករណីប្រើប្រាស់គ្រឿងញៀនខុសច្បាប់កើតឡើង ១ករណី ឃាត់ខ្លួនជនល្មើសចំនួន ៣នាក់។ លោក ជួន ណារិន្ទ ឲ្យដឹងទៀតថា យុទ្ធនាការបង្ក្រាបបទល្មើសគ្រឿងញៀននៅឆមាសទី១ ឆ្នាំ២០១៦ នេះ សមត្ថកិច្ចបានដកហូតវត្ថុតាង ដូចជាគ្រឿងញៀន និងមធ្យោបាយសម្រាប់បម្រើដល់ការចែកចាយ និងប្រើប្រាស់គ្រឿងញៀនបានមួយចំនួនទៀត។ ដោយឡែកនៅតាមការិយាល័យកណ្ដាលជំនាញដទៃទៀត ជាពិសេសនៅតាមអធិការដ្ឋាននគរបាលក្រុង ស្រុក និងប៉ុស្តិ៍នគរបាលរដ្ឋបាលនៅតាមឃុំ-សង្កាត់ទូទាំងខេត្តព្រះសីហនុ វិញ លោកបញ្ជាក់ថា កម្លាំងជំនាញទាំងនោះបានខិតខំបំពេញការងារទៅតាមតួនាទី និងភារកិច្ចរៀងៗខ្លួន ដោយស្មារតីទទួលខុសត្រូវខ្ពស់ និងទទួលបានលទ្ធផលល្អ។ ទន្ទឹមគ្នានេះ លោក ជួន ណារិន្ទ ក៏បានលើកឡើងពីកង្វះខាតមធ្យោបាយ ឧបករណ៍ និងសម្ភារៈសម្រាប់បម្រើការងារប្រចាំថ្ងៃ ដោយបានចំណាយថវិកាផ្ទាល់ខ្លួន និងទទួលពីសប្បុរសជននានាដើម្បីបំពេញបន្ថែមលើចំណុចខ្វះខាតទាំងនេះ ដើម្បីឈានដល់រក្សាសន្តិសុខជូនប្រជាពលរដ្ឋរស់នៅទូទាំងខេត្តព្រះសីហនុ និងភ្ញៀវទេសចរចូលមកទស្សនាខេត្តនេះ ឲ្យទទួលបានភាពកក់ក្តៅ និងមានសុវត្ថិភាព៕
|
2016-06-26T16:59:00+07:00
|
rfa.org
|
https://www.rfa.org/khmer/news/health/Authorities-in-Sihanuk-Ville-vow-to-end-drug-and-gambling-06262016055438.html
|
6089694c-17fb-404d-a26f-b5c7dda51172
|
អភិបាលខេត្តស្ទឹងត្រែង ជួបក្រុមគ្រូពេទ្យស្ម័គ្រចិត្តសម្តេចតេជោ ពិភាក្សាពីការព្យាបាលជំងឺជូនប្រជាពលរដ្ឋ នៅថ្ងៃស្អែក
|
ក្រុមគ្រូពេទ្យស្ម័គ្រចិត្តសម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា ប្រមាណ ៣៥នាក់ បានចុះទៅដល់ខេត្តស្ទឹងត្រែង ហើយ ដើម្បីត្រៀមព្យាបាលជំងឺជូនប្រជាពលរដ្ឋក្នុងខេត្តស្ទឹងត្រែងនៅថ្ងៃទី២៦ ខែមិថុនា ស្អែកនេះ។ ដើម្បីឲ្យដំណើរការ នៃការព្យាបាលបានប្រព្រឹត្តទៅដោយជោគជ័យ តាមការគ្រោងទុកនោះ នៅរសៀលថ្ងៃទី២៥ ខែមិថុនា ឆ្នាំ២០១៦ លោកម៉ុម សារឿន អភិបាលខេត្តស្ទឹងត្រែង បានអនុញ្ញាតឲ្យក្រុមគ្រូពេទ្យស្ម័គ្រចិត្តសម្តេចតេជោ ចូលជួបសម្តែងការគួរសម និងពិភាក្សាពីការព្យា បាលជំងឺជូនប្រជាពលរដ្ឋ។ ក្នុងជំនួបនេះ លោក ម៉ុម សារឿន បានថ្លែងអំណរគុណ ចំពោះសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុន សែន ដែលបានយកចិត្តទុកដាក់ខ្ពស់ និងគិតគូរពីសុខទុក្ខរបស់ប្រជាពលរដ្ឋប្រជាពលរដ្ឋ នៅខេត្តស្ទឹងត្រែង។ សូមបញ្ជាក់ថា ក្រុមគ្រូពេទ្យស្ម័គ្រចិត្តសម្តេចតេជោ ៣៥រូប នឹងចុះពិនិត្យ និងព្យាបាលជំងឺទូទៅ, វះកាត់, រោគស្រ្តី, ផ្តល់ជូនឱសថ, ឆ្លុះអេកូ, ថ្នាំទម្លាក់សត្វល្អិត, កម្មវិធីអប់រំសុខភាព និងផ្តល់ជូនវ៉ែនតា ដែលជាអំណោយរបស់សម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត តាមរយៈលោកស្រី ហ៊ុន ម៉ាណា ជូនដល់ប្រជាពលរដ្ឋខេត្តស្ទឹងត្រែង ដែលនឹងប្រព្រឹត្តិទៅនៅសាលាបឋមសិក្សាស្ទឹងត្រែងក្រុង៕
|
2016-06-26T06:02:00+07:00
|
freshnewsasia.com
|
https://m.freshnewsasia.com/index.php/en/localnews/27454-2016-06-25-16-02-35.html
|
7174b304-6f83-4217-a6dd-79529be76993
|
បក្សប្រឆាំងនិងសង្គមស៊ីវិលស្នើឲ្យក្រសួងមហាផ្ទៃដោះស្រាយបញ្ហាជក់បារីនៅក្នុងពន្ធនាគារ
|
អ្នកទោសមួយចំនួនក្នុងពន្ធនាគារ ត្រូវបានគេរាយការណ៍ថា មានសុខភាពមិនសូវល្អ ដោយសារអាកាសធាតុផ្លាស់ប្ដូរ និងផ្សែងបារីដែលបង្ហុយចេញពីមាត់របស់អ្នកទោសផ្សេងទៀតក្នុងបន្ទប់ឃុំឃាំងតូចចង្អៀត។ គណបក្សប្រឆាំង សង្គមស៊ីវិល និងប្រជាពលរដ្ឋស្នើឲ្យក្រសួងមហាផ្ទៃ ពិនិត្យដោះស្រាយបញ្ហានេះជាបន្ទាន់ ដើម្បីធានាឲ្យអ្នកជាប់ពន្ធនាគារមានសុខភាពល្អ។ រីឯមន្ត្រីពន្ធនាគារថាកំពុងគិតគូរដោះស្រាយបញ្ហានេះ។ ការចុះទ្រុឌទ្រោមខាងសុខភាពដោយសារពេទ្យនៅមានកម្រិត និងបញ្ហាជក់បារីអនាធិបតេយ្យ ដែលបើកឱកាសឲ្យជំងឺផ្សេងៗវាយលុកលើរាងកាយ គឺជាចំណោទបញ្ហាប្រឈមធំធេងរបស់អ្នកទោសក្នុងពន្ធនាគារ។ នេះបើតាមការរៀបរាប់របស់ក្រុមគ្រួសារជនជាប់ឃុំ និងមន្ត្រីគណបក្សសង្គ្រោះជាតិ។ ក្រោយពីចូលសួរសុខទុក្ខមន្ត្រី និងសកម្មជនគណបក្សសង្គ្រោះជាតិ ដែលកំពុងជាប់ឃុំក្នុងពន្ធនាគារព្រៃស (ម១) កាលពីថ្ងៃទី២១ ខែមិថុនា មន្ត្រីជាន់ខ្ពស់គណបក្សសង្គ្រោះជាតិ លោក អេង ឆៃអ៊ាង មានប្រសាសន៍ថា ពួកគេកំពុងមានបញ្ហាសុខភាពមិនប្រក្រតី។ លោកបញ្ជាក់ថា បញ្ហាដែលនាំឲ្យសុខភាពមិនរឹងមាំនោះ ដោយសារការប្រែប្រួលអាកាសធាតុ និងផ្សែងបារីដែលអ្នកទោសផ្សេងទៀតបង្ហុយក្នុងបន្ទប់ឃុំឃាំងជាមួយគ្នា។ ម្យ៉ាងវិញទៀត នៅពេលអ្នកជាប់ពន្ធនាគារធ្លាក់ខ្លួនឈឺហើយនោះ គឺការផ្តល់សេវាព្យាបាលរបស់គ្រូពេទ្យនៅមានកម្រិត៖ ។ កាលពីថ្ងៃទី២១ ខែមិថុនា មន្ត្រីគណបក្សសង្គ្រោះជាតិ មានឱកាសសួរសុខទុក្ខតែលោក មាជ សុវណ្ណារ៉ា និងសកម្មជនគណបក្សសង្គ្រោះជាតិ ១៥នាក់ ដែលពួកគេត្រូវបានតុលាការកាត់ទោសឲ្យជាប់ពន្ធនាគារពី ៧ឆ្នាំទៅ ២០ឆ្នាំ ជាប់ចោទក្នុងសំណុំរឿងបាតុកម្មរំដោះទីលានប្រជាធិបតេយ្យ កាលពីថ្ងៃទី១៥ ខែកក្កដា ឆ្នាំ២០១៤។ ចំណែកតំណាងរាស្ត្រពីររូបទៀត រួមមានលោក ហុង សុខហួរ និងលោក អ៊ុំ សំអាន ព្រមទាំងលោកមេឃុំ ស៊ាង ចែត គឺខាងក្រសួងមហាផ្ទៃ មិនអនុញ្ញាតឲ្យសួរសុខទុក្ខដូចកន្លងមកនោះទេ ក្រោមហេតុផលថា អ្នកទាំង ៣រូបនេះស្ថិតក្នុងដំណាក់កាលស៊ើបសួររបស់តុលាការ។ ក្រៅពីការត្អូញត្អែររបស់មន្ត្រីបក្សប្រឆាំង ភរិយារបស់មន្ត្រីសិទ្ធិមនុស្សនៃសមាគមអាដហុក (ADHOC) លោក ណៃ វ៉ង់ដា គឺលោកស្រី ភាវ ម៉ី ប្រាប់ថា ស្វាមីរបស់លោកស្រីក៏កំពុងជួបការលំបាក ព្រោះក្នុងបន្ទប់ឃុំមានបណ្ដោយ ៥ម៉ែត្រ និងទទឹង ៤ម៉ែត្រ មានអ្នកជាប់ឃុំ ៣០នាក់ក្នុងនោះ ដែលស្ទើរតែរកកន្លែងគេងមិនបាន។ ជាងនេះទៅទៀត អ្នកទោសទាំងនោះភាគច្រើនជាអ្នកជក់បារី ដែលធ្វើឲ្យលោក ណៃ វ៉ង់ដា មានជំងឺក្អកជាប្រចាំ ព្រោះផ្សែងបារីរសាត់តែលតោលនៅក្នុងបន្ទប់ឃុំនោះ៖ ។ លោក ណៃ វ៉ង់ដា និងមន្ត្រីអាដហុក ៣រូប រួមនឹងមន្ត្រី គ.ជ.ប ១រូបផងនោះ ត្រូវបានតុលាការឃុំខ្លួនបណ្ដោះអាសន្ន ដោយចោទពីបទសូកប៉ាន់សាក្សី ដោយគ្រាន់តែសំអាងលើលិខិតចំហរបស់អ្នកនាង ខុម ចាន់តារាទី ហៅ ស្រីមុំ ដែលចោទថា អ្នកទាំងនោះបានលួងលោម និងសូកប៉ាន់នាងមិនឲ្យនិយាយការពិតដល់សមត្ថកិច្ច ក្នុងសំណុំរឿងខ្សែអាត់សំឡេងសាសងតាមទូរស័ព្ទរវាងនាង និងលោក កឹម សុខា។ ងាកមកនិយាយពីបញ្ហានៅពន្ធនាគារវិញ នៅមានគ្រួសារអ្នកទោសជាច្រើនទៀត ក៏បានរិះគន់អំពីការព្រងើយកន្តើយរបស់អ្នកគ្រប់គ្រងពន្ធនាគារដែរ ដែលបណ្តោយឲ្យអ្នកទោសជក់បារីដែលជាសត្រូវសម្រាប់សុខភាព។ ពួកគាត់សំណូមពរឲ្យខាងពន្ធនាគារ គួរមានកម្មវិធីអប់រំអំពីផលប៉ះពាល់នៃការជក់បារី។ មន្ត្រីជាន់ខ្ពស់គណបក្សសង្គ្រោះជាតិ លោក អេង ឆៃអ៊ាង បានប្រាប់អ្នកសារព័ត៌មានថា គណបក្សប្រឆាំងនឹងផ្ញើលិខិតទៅក្រសួងមហាផ្ទៃ ឲ្យពិនិត្យមើលលើបញ្ហាពេទ្យ និងស្នើឲ្យដាក់បន្ទប់ដោយឡែករវាងអ្នកជក់បារី និងអ្នកមិនជក់បារី ដើម្បីកុំឲ្យអ្នកមិនចេះជក់បារី មានបញ្ហាសុខភាពដោយសារស្រូបផ្សែងបារី៖ ។ នាយកប្រតិបត្តិអង្គការចលនាដើម្បីសុខភាពកម្ពុជា លោកវេជ្ជបណ្ឌិត មុំ គង់ មានប្រសាសន៍ថា បារី និងផ្សែងបារីមានគ្រោះថ្នាក់ខ្លាំងណាស់សម្រាប់សុខភាព ជាពិសេសគឺប្រព័ន្ធដកដង្ហើម ប្រសិនបើក្នុងបន្ទប់មួយមានអ្នកជក់ និងអ្នកមិនជក់រស់នៅលាយឡំគ្នា៖ ។ លោក មុំ គង់ បញ្ជាក់ថា ដោយសារមើលឃើញថា បារី និងផ្សែងបារីមានផលប៉ះពាល់ដល់សុខភាពខ្លាំងដូច្នេះហើយ ទើបកាលពីពេលថ្មីៗនេះ រដ្ឋាភិបាលបានចេញអនុក្រឹត្យមួយហាមមិនឲ្យជក់បារីនៅតាមទីសាធារណៈ និងកន្លែងធ្វើការ ជាដើម៖ ។ ។ ឆ្លើយតបចំពោះបញ្ហានេះ អ្នកនាំពាក្យអគ្គនាយកដ្ឋានពន្ធនាគារនៃក្រសួងមហាផ្ទៃ លោក នុត សាវនា មានប្រសាសន៍ថា ខាងពន្ធនាគារកំពុងតែគិតគូរអំពីបញ្ហាអ្នកទោសដែលចេះជក់បារី និងអ្នកមិនចេះជក់នេះដែរ ដោយបច្ចុប្បន្ននេះ ពន្ធនាគារ ម១ កំពុងសាងសង់អគារពីរខ្នងបន្ថែមទៀតដែលសម្រេចបាន ៩០ភាគរយហើយ។ លោកបន្ថែមថា នៅថ្ងៃអនាគតនោះ នឹងពិចារណាសហការជាមួយអង្គការសង្គមស៊ីវិលផ្នែកសុខភាព ដើម្បីអប់រំអំពីផលប៉ះពាល់នៃការជក់បារី៖ ។ ចំពោះបញ្ហាពេទ្យវិញនោះ លោក នុត សាវនា ថាចំនួនពេទ្យសរុបក្នុងមណ្ឌលឃុំឃាំង ប្រើប្រៀបធៀបជាមួយចំនួនជនជាប់ឃុំនោះ គឺមិនអាចផ្គត់ផ្គង់សេវាព្យាបាលបានគ្រប់គ្រាន់នោះឡើយ។ យ៉ាងណា លោកបញ្ជាក់ថា ខាងពន្ធនាគារបានចុះអនុស្សរណៈយោគយល់គ្នា (MOU) ជាមួយមន្ទីរពេទ្យមិត្តភាពខ្មែរ-សូវៀត ដែរ ដើម្បីព្យាបាលជនជាប់ឃុំណាដែលមានបញ្ហាសុខភាពធ្ងន់ធ្ងរ។ របាយការណ៍របស់អង្គការសុខភាពពិភពលោក ប្រចាំនៅប្រទេសកម្ពុជា បានឲ្យដឹងថា ជារៀងរាល់ឆ្នាំនៅលើពិភពលោក មានមនុស្សស្លាប់ដោយការប្រើប្រាស់ថ្នាំជក់ចំនួន ៦លាននាក់ និង ៦សែននាក់ផ្សេងទៀតបានស្លាប់ដោយសារការស្រូបផ្សែងបារីពីគេ។ ដោយឡែកសម្រាប់ប្រទេសកម្ពុជា មានមនុស្សស្លាប់ចំនួន ១ម៉ឺននាក់ ហើយថាការជក់បារីធ្វើឲ្យកើតជំងឺមហារីកសួត ជំងឺលើសឈាម គ្រោះថ្នាក់ដល់សរសៃឈាមក្នុងខួរក្បាល ជំងឺបេះដូង ហើមសួត រលាកទងសួត ជាដើម៕
|
2016-06-23T17:45:00+07:00
|
rfa.org
|
https://www.rfa.org/khmer/news/health/Situation-CNRP-activists-in-prison-06232016063631.html
|
fd22b263-f606-46b6-a0e9-3f9335052554
|
អំណោយមនុស្សធម៌ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ត្រូវបានផ្តល់ជូនអ្នកជំងឺ ២២០នាក់ នៅមន្ទីរពេទ្យព្រះកុសុមៈ
|
នៅព្រឹកថ្ងៃទី២២ ខែមិថុនា ឆ្នាំ២០១៦ នេះ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា បានចាត់ឱ្យក្រុមការងារដឹកនាំដោយ លោកស្រី ម៉ែន នារីសោភ័គ អគ្គលេខាធិការរងទី ១ កាកបាទក្រហមកម្ពុជា ចុះសួរសុខទុក្ខ និងនាំយកអំណោយមនុស្សធម៌ផ្តល់ជូនអ្នកជំងឺក្រីក្រ និងស្ត្រីទើបសម្រាលកូន សរុបចំនួន ២២០នាក់ ដែលកំពុងសម្រាកព្យាបាលនៅក្នុងមន្ទីរពេទ្យព្រះកុសុមៈ (មន្ទីរពេទ្យព្រះសង្ឃ) រាជធានីភ្នំពេញ។ ក្នុងឱកាសចុះសួរសុខទុក្ខនោះដែរ លោកស្រីអគ្គលេខាធិការរងទី១ បានពាំនាំប្រសាសន៍សួរសុខទុក្ខពីសំណាក់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាល សម្ដេចតែងគិតគូរពីសុខុមាលភាពរបស់បងប្អូនប្រជាពលរដ្ឋ ជាពិសេស អ្នកជំងឺដែលមានជីវភាពខ្វះខាតជួបការលំបាក ដោយមិនរើសអើង មិនប្រកាន់ និន្នាការនយោបាយអ្វីឡើយ។ ជាមួយគ្នានោះ លោកស្រី ក៏បានថ្លែងអំណរគុណដល់ក្រុមគ្រូពេទ្យទាំងអស់ ដែលតែងតែយកចិត្តទុកដាក់ព្យាបាលអ្នកជំងឺ ប្រកបដោយ ក្រមសីលធម៌ល្អស្របទៅតាមវិជ្ជាជីវៈជាគ្រូពេទ្យ ទោះបីជាមានបញ្ហាប្រឈមខ្លះៗក៏ដោយ។ ក្នុងនាមក្រុមគ្រូពេទ្យ និងអ្នកជំងឺទាំងអស់ ដែលបានចូលមកសម្រាកព្យាបាលនៅក្នុងមន្ទីរពេទ្យខាងលើនេះ លោកនាយករង នៃមន្ទីរពេទ្យព្រះកុសុមៈ បានថ្លែងនូវអំណរ អរគុណយ៉ាងជ្រាលជ្រៅចំពោះ សម្តេចកិត្តិព្រឹទ្ធបណ្ឌិត ប្រធានកាកបាទក្រហមកម្ពុជា ដែលតែងតែមានទឹកចិត្តមនុស្សធម៌ ប្រកបដោយក្តីស្រឡាញ់ អាណិតអាសូរ ជួយដល់ប្រជាពលរដ្ឋ និងអ្នកជំងឺដែលបានចូលមកសម្រាកនៅមន្ទីរពេទ្យនេះជារៀងរាល់ឆ្នាំ លោកនាយករងនៃមន្ទីរពេទ្យបានលើកឡើងនូវពាក្យថា ។ អំណោយមនុស្សធម៌ដែលបានផ្តល់ជូនអ្នកជំងឺទាំង ២២០នាក់ នោះ ក្នុងម្នាក់ៗទទួលបាន ៖ មី ត្រីខ ទឹកដោះគោខាប់ ស្ករស សារុង ក្រមា មុង ភួយ និងថវិកា ១០ម៉ឺនរៀល។ ដោយឡែក ចំពោះគ្រួសារសពឈ្មោះ មុក គឹមថុន អាយុ ៥៤ឆ្នាំ ដែលបានទទួលមរណភាព ដោយសារភ្លើងឆេះផ្ទះ នៅភូមិអ្នកវាំង ឃុំស្រឡៅ ស្រុកបារាយណ៍ ខេត្តកំពង់ធំ ហើយបានស្លាប់នៅពេលចូលមកសម្រាកនៅមន្ទីរពេទ្យនេះ ទទួលបាន អង្ករ ១០០គីឡូក្រាម មី ៥កេស ទឹកក្រូច ៥កេស ត្រីខ ៥០កំប៉ុង មុង២ ភួយ២ សារុង២ ក្រមា២ និងថវិការបស់ សម្តេចកិត្តិព្រឹទ្ធបណ្ឌិត ចំនួន ១ លានរៀល ព្រមទាំងទទួលបានការដឹកសពទៅគេហដ្ឋានវិញដោយឥតគិតថ្លៃ ពីមន្ទីរពេទ្យផងដែរ៕
|
2016-06-23T00:30:00+07:00
|
freshnewsasia.com
|
https://m.freshnewsasia.com/index.php/en/localnews/27200-2016-06-22-10-43-57.html
|
d35d19a2-281a-4c5c-a05f-195769f8b4e0
|
មន្ត្រីកាំកុងត្រូលខេត្តព្រះសីហនុបន្តអប់រំសិស្សអំពីការជ្រើសយកចំណីអាហារមានគុណភាព
|
មន្ត្រីស្ថាប័នកាំកុងត្រូលខេត្តព្រះសីហនុ បន្តបើកយុទ្ធនាការចុះអប់រំកុមារតូចៗនៅតាមសាលាមួយចំនួន ដើម្បីបញ្ជ្រាបការយល់ដឹងពីគុណភាពនៃការជ្រើសចំណីអាហារ ឬភេសជ្ជៈគ្រប់ប្រភេទដែលមានគុណភាពមកទទួលទាន។ មន្ត្រីសង្គមស៊ីវិល គាំទ្រចំពោះសកម្មភាពនេះ ហើយស្នើដល់អាណាព្យាបាល ត្រូវចូលរួមអនុវត្តទៅតាមការណែនាំរបស់មន្ត្រីកាំកុងត្រូល មុននឹងជ្រើសរើសចំណីអាហារ ឬអាហារទទួលទាននៅតាមក្រុមគ្រួសារនីមួយៗ។ សាខាកាំកុងត្រូលខេត្តព្រះសីហនុ ប្រកាសលេខទូរស័ព្ទចំនួន ៣ខ្សែជូនប្រជាពលរដ្ឋសម្រាប់ទាក់ទងទៅកាន់ស្ថាប័ននេះ នៅពេលទទួលបានព័ត៌មានពុលចំណីអាហារ ឬទីតាំងលក់ដូរណាមួយដាក់លក់នំចំណី និងអាហារទទួលទានគ្មានគុណភាព ឬហួសកាលកំណត់ប្រើប្រាស់ ជាដើម។ អនុប្រធានសាខាកាំកុងត្រូលខេត្តព្រះសីហនុ លោក ជា ប៉ិច បានមានប្រសាសន៍ថា បើសិនជាពលរដ្ឋសង្ស័យពីផលិតផល ឬចំណីអាហារណាគ្មានគុណភាព គឺត្រូវផ្ដល់ព័ត៌មានតាមទូរស័ព្ទមកកាន់ស្ថាប័នកាំកុងត្រូលជាបន្ទាន់ ដើម្បីចុះពិនិត្យដល់ទីតាំងឲ្យបានទាន់ពេលវេលា៖ ។ លោក ជា ប៉ិច លើកឡើងដូច្នេះ គឺធ្វើឡើងនៅគ្រាបានដឹកនាំមន្ត្រីជំនាញស្ថាប័ននេះមួយក្រុម ចុះផ្ដល់ការអប់រំដល់កុមារតូចៗ និងគ្រូបង្រៀននៅសាលាបឋមសិក្សាព្រៃនប់ ស្រុកព្រៃនប់ ខេត្តព្រះសីហនុ នៅថ្ងៃអង្គារ ទី២១ ខែមិថុនា ឲ្យយល់ដឹង និងជ្រើសរើសនំចំណី ឬអាហារណាដែលមានគុណភាព និងសុវត្ថិភាពសម្រាប់ទទួលទានប្រចាំថ្ងៃ។ លោក ជា ប៉ិច ឲ្យដឹងថា សកម្មភាពនេះ គឺមន្ត្រីកាំកុងត្រូលបានចុះជាប្រចាំខែ ឬក្នុងមួយសប្ដាហ៍ម្តង គឺធ្វើនៅតាមសាលារៀន និងនៅតាមទីផ្សារនានាទូទាំងខេត្តព្រះសីហនុ។ លោកថា កន្លងមក ខេត្តនេះមិនទាន់មានបញ្ហាប្រឈមនៃការប្រើប្រាស់មុខទំនិញ ឬចំណីអាហារ នាំឲ្យប៉ះពាល់ធ្ងន់ធ្ងរដល់ប្រជាពលរដ្ឋទេ ប៉ុន្តែជាគោលការណ៍របស់ស្ថាប័នកាំកុងត្រូល គឺបន្តការងារចុះអប់រំអំពីវិធីជ្រើសរើសចំណីអាហារឲ្យមានគុណភាព បានជ្រាបដល់ប្រជាពលរដ្ឋទូទៅចូលរួមសហការ។ ជាមួយការនាំមកនូវអាហារកំប៉ុងខូចគុណភាព លោក ជា ប៉ិច បានបង្ហាញកុមារតូចៗថា ទំនិញគ្រប់មុខដែលវេចខ្ចប់មិនបានល្អ គ្មានស្លាកសញ្ញាត្រឹមត្រូវ គ្មានចុះទីតាំងផលិត ឬក្រុមហ៊ុនឲ្យបានត្រឹមត្រូវ និងហួសកាលកំណត់ប្រើប្រាស់ជាដើម ហាមដាច់ខាតមិនត្រូវយកមកប្រើប្រាស់ ឬទទួលទានទេ ព្រោះនាំឲ្យប៉ះពាល់ដល់សុខភាពធ្ងន់ធ្ងរ។ គ្រូបង្រៀន និងកុមារតូចៗរៀននៅសាលាបឋមសិក្សាព្រៃនប់ ជាង ៣០០នាក់ បានចូលរួមស្តាប់មន្ត្រីជំនាញសាខាកាំកុងត្រូលខេត្តព្រះសីហនុ អប់រំអំពីការជ្រើសរើសយកនំចំណី ឬអាហារដែលមានគុណភាពមកទទួលទានដោយយកចិត្តទុកដាក់។ មន្ត្រីសម្របសម្រួលអង្គការលីកាដូ (LICADHO) ខេត្តព្រះសីហនុ លោក ប៊ួន ណារិទ្ធិ លើកទឹកចិត្តដល់ក្រុមការងារមន្ត្រីជំនាញកាំកុងត្រូលដែលបានចុះអប់រំដល់កុមារ និងគ្រូបង្រៀន អំពីសុវត្ថិភាពនៃការជ្រើសយកនំចំណី និងអាហារទទួលទានមានគុណភាពពេលនេះ។ លោក ប៊ួន ណារិទ្ធិ ចាត់ទុកថា ការងាររបស់មន្ត្រីកាំកុងត្រូលចុះអប់រំអំពីការជ្រើសយកចំណីអាហារដល់កុមារតូចៗនៅតាមសាលានានា និងត្រូវចុះត្រួតពិនិត្យទំនិញខូចគុណភាព ឬប្រើសារធាតុគីមី ដែលអាជីវករដាក់លក់នៅតាមទីផ្សារមួយចំនួន ថាមានសារសំខាន់បំផុត៖ ។ នាយករងសាលាបឋមសិក្សាព្រៃនប់ លោក ប៉ែន ប៊ុនធឿន បានស្វាគមន៍មន្ត្រីជំនាញស្ថាប័នកាំកុងត្រូលដែលជ្រើសយកសាលាខ្លួន ចុះអប់រំដល់កុមារតូចៗឲ្យយល់ដឹងពីការជ្រើសយកនំចំណី និងអាហារហូបចុកឲ្យមានគុណភាព។ លោកអំពាវនាវដល់អាណាព្យាបាល ពិសេសលោកគ្រូអ្នកគ្រូនៅទូទាំងប្រទេស ឲ្យចូលរួមសហការជាមួយមន្ត្រីជំនាញកាំកុងត្រូល ដើម្បីសុខភាពកុមារនៅតាមក្រុមគ្រួសារនីមួយៗ៖ ។ មន្ត្រីសាខាកាំកុងត្រូលខេត្តព្រះសីហនុ បានអះអាងថា យុទ្ធនាការចុះអប់រំកុមារតូចៗនៅតាមសាលានានាជាបន្តបន្ទាប់ ឬចាប់ផ្ដើមមានសកម្មភាពញឹកញាប់ គឺបានចាប់ផ្ដើមពីឆ្នាំ២០១៥ បន្តរហូតមកនេះ។ សកម្មភាពនេះ គឺមានគោលបំណងបញ្ជ្រាបការយល់ដឹងដល់កុមារ ពិសេសអាណាព្យាបាលនៅតាមគ្រួសារនីមួយៗឲ្យចេះពិនិត្យ និងជ្រើសយកចំណីអាហារ ឬភេសជ្ជៈកំប៉ុង ដបដែលមានគុណភាព ឬមានកាលបរិច្ឆេទប្រើប្រាស់ឲ្យបានត្រឹមត្រូវ៕
|
2016-06-21T18:50:00+07:00
|
rfa.org
|
https://www.rfa.org/khmer/news/health/Officials-Camcontrol-educate-student-to-use-safety-foods-06212016073816.html
|
5a49e726-4f52-4a09-b2b1-22ed02a5da9d
|
វ៉ាក់សាំងប្រភេទថ្មី ដែលប្រឆាំងការឆ្លងមេរោគបាក់តេរី ការពារមិនឲ្យកើតជំងឺផ្លូវដង្ហើម មកដល់កម្ពុជាហើយ
|
វ៉ាក់សាំងប្រភេទថ្មី ការពារការកើតជំងឺផ្លូវដង្ហើម ដែលមានឈ្មោះថា ISMIGEN បានមកដល់កម្ពុជាហើយ តាមរយៈក្រុមហ៊ុន Healol Pharmaceuticals Import Export Co,.Ltd ។ ការតាំងបង្ហាញផលិតផលថ្នាំពេទ្យប្រភេទថ្មីនេះ ត្រូវបានរៀបចំឡើង នៅថ្ងៃទី១៨ ខែមិថុនា ឆ្នាំ២០១៦ ដោយមានការចូលរួមពី លោកវេជ្ជបណ្ឌិត Vann Mich ជានាយកផ្នែកជំងឺសួត នៃមន្ទីរពេទ្យខ្មែរសូវៀត លោក Ny Chanty ជានាយកផ្នែកជំងឺសួត នៃមន្ទីពេទ្យព្រះកុសមៈ លោក លៀន គឹមស្រេង អនុប្រធាននៃអាគារផ្នែកជំងឺសួត នៅនៃមន្ទីពេទ្យកុមារជាតិ លោក Vijay Kanchan ជាអគ្គនាយកក្រុមហ៊ុន Healol Pharmaceuticals Import Export Co,.Ltd និងវេជ្ជបណ្ឌិជាច្រើនរូបទៀត។ ឱសថ ISMIGEN គឺជាផលិតផលដ៏មានគុណភាពខ្ពស់ នាំចូលពីប្រទេសស្វីស ហើយជាផលិតផលថ្មីសឡាងទើប តែមកដល់ទីផ្សារកម្ពុជា ក៏ដូចជាថ្មីសឡា ងសម្រាប់ក្រុមហ៊ុន Healol ឱសថ ISMIGEN ជាប្រភេទឱសថ វ៉ាក់សាំងប្រើលេបតាមមាត់ ដែលមានអនុភាពជំរុញ នៃការឆ្លើយតបប្រព័ន្ធភាពសុំាសិរីរាង្គជាក់លាក់ តាមរយៈមេកានិកប៉ូលីវ៉ាឡង់ ប្រឆាំងនឹងការឆ្លងមេរោគបាក់តេរី ការពារផ្លួវដង្ហើម។ លោកវេជ្ជបណ្ឌិត ឌៀវ ភិច អ្នកគ្រប់គ្រងប្រចាំកម្ពុជា នៃក្រុមហ៊ុន Healol បានឲ្យដឹងថា បានជាក្រុមហ៊ុនបង្ហាញ នៅផលិតផលថ្មី ISMIGEN នេះ ព្រោះវេជ្ជសាស្រ្ដនៅកម្ពុជា មានការរីកចំរើន ទាំងផ្នែកព្យាលបាល ក៏ដូចជាផ្នែកការពារ។ ផលិតផល ISMIGEN នេះ ក្រុមហ៊ុនមិនមានជាប្រភេទថ្នាំចាក់ទេ គឺមានតែប្រភេទថ្នាំគ្រាប់ លេបតាមមាត់តែប៉ុនណ្ណោះ និងមានចរាចណ៍នៅទីផ្សារហើយ នៅគ្រប់ឱសថស្ថានទាំអស់៕
|
2016-06-19T14:12:00+07:00
|
freshnewsasia.com
|
https://m.freshnewsasia.com/index.php/en/localnews/26911-2016-06-19-02-22-32.html
|
e2fb483a-c835-4127-ab6b-71500e639dfc
|
ពលរដ្ឋជាង៥០០នាក់ មកទទួលសេវាពិនិត្យជំងឺ ដោយឥតគិតថ្លៃពីក្រុមគ្រូពេទ្យអ្នកតំណាងរាស្រ្តមណ្ឌលប៉ៃលិន
|
នៅថ្ងៃទី១៨ ខែមិថុនា ឆ្នាំ២០១៦ លោក អ៉ី ឈាន ប្រធានក្រុមការងារគណបក្សប្រជាជនកម្ពុជា ថ្នាក់កណ្តាលចុះជួយខេត្តប៉ៃលិន រួមនឹងក្រុមការងារ បានអញ្ជើញជួបសួរសុខទុក្ខបងប្អូនប្រជាពលរដ្ឋ ដែលអញ្ជើញមកទទួលសេវាពិនិត្យ ពិគ្រោះ និងព្យាបាលជំងឺ ដោយឥតគិតថ្លៃពីក្រុមគ្រូពេទ្យស្ម័គ្រចិត្ត របស់លោកស្រី អ្នកតំណាងរាស្រ្ត គណបក្សប្រជាជនកម្ពុជា មណ្ឌលប៉ៃលិន នៅបរិវេណវត្តព្រៃសន្ទះ ភូមិព្រៃសន្ទះ ឃុំស្ទឹងត្រង់ ស្រុកសាលាក្រៅ ខេត្តប៉ៃលិន ។ ក្នុងឱកាសសួរសុខទុក្ខលោក បាននាំបណ្តាំផ្ញើសួរសុខទុក្ខពីសំណាក់សម្តេចតេជោ ហ៊ុន សែន នាយករដ្ឋមន្រ្តី និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ជូនចំពោះពុកម៉ែបងប្អូនប្រជាពលរដ្ឋក្នុងខេត្តប៉ៃលិនទាំងអស់ ដោយសម្តេចតែងតែគិតគូពីសុខទុក្ខរបស់ប្រជាពលរដ្ឋកម្ពុជាគ្រប់ៗរូប គ្រប់កាលៈទេសៈ គ្រប់ទីកន្លែង តាមរយៈមន្រ្តីរាជរដ្ឋាភិបាល ដែលមានគណបក្សប្រជាជនកម្ពុជា ជាអ្នកដឹកនាំ និងអ្នកតំណាងរាស្រ្ត គណបក្សប្រជាជនកម្ពុជាគ្រប់មណ្ឌល ។ យ៉ាងណាមិញលោកស្រី បាន ស្រីមុំ អ្នកតំណាងរាស្រ្ត គណបក្សប្រជាជនកម្ពុជា មណ្ឌលប៉ៃលិន បានរៀបចំកម្មវិធីជាច្រើន ដើម្បីផ្តល់ និងជួយដល់ប្រជាពលរដ្ឋ ក្នុងខេត្តប៉ៃលិន ដូចថ្ងៃនេះគឺក្រុមគ្រូពេទ្យស្ម័គ្រចិត្តរបស់លោកជំទាវ បានចុះមកពិនិត្យ ព្យាបាលជំងឺជូនពុកម៉ែបងប្អូន ដោយឥតគិតថ្លៃដល់មូលដ្ឋានផ្ទាល់ គឺបានសម្រួលឲ្យបងប្អូនទទួលបានសេវានេះកាន់កៀក និងនៅជិតផ្ទះ ឯកឧត្តម ក៏សូមអំពាវនាវផងដែរ សូមកុំឲ្យបងប្អូនប្រជាពលរដ្ឋទាំងអស់មានការចាញ់បោក ពីក្រុមអ្នកនយោបាយបោកប្រាស់ ដែលតែងតែដើរញុះញង់បោកបញ្ឆោតប្រជាពលរដ្ឋក្នុងមូលដ្ឋាន ដោយយកប្រជាពលរដ្ឋជាឈ្នាន់នយោបាយ ដើម្បីតែបិតបាំងកំហុសរបស់ខ្លួនដែលបានប្រព្រឹត្តអំពើផ្ទុយពីច្បាប់ សូមបងប្អូនមានការប្រុងប្រយ័ត្នខ្ពស់ ចំពោះការបំភាន់ដោយឲ្យបងប្អូនផ្តិតមេដៃមិនបាន បញ្ជាក់ពីមូលហេតុច្បាស់លាស់ ហើយយកទៅធ្វើការក្លែងបន្លំបន្ថែម និងយកស្នាមមេដៃរបស់បងប្អូន ទៅប្រើប្រាស់ផ្ទុយពីអ្វីដែលគេនិយាយប្រាប់បងប្អូន ។ ហើយឯកឧត្តម បានជូនពរដល់បងប្អូនប្រជាពលរដ្ឋទាំងអស់ឲ្យមានសុខភាពល្អ និងឆាប់ជាសះស្បើយពីជម្ងឺដង្កាត់ផ្សេងៗផងដែរ។ គួរបញ្ជាក់ថា នេះជាលើកទី២ហើយ ដែលក្រុមគ្រូពេទ្យស្ម័គ្រចិត្តរបស់លោកស្រី អ្នកតំណាងរាស្រ្ត គណបក្សប្រជាជនកម្ពុជា មណ្ឌលប៉ៃលិន បានចុះចល័តពិនិត្យ ព្យាបាលជំងឺដោយឥតគិតថ្លៃ ជូនប្រជាពលរដ្ឋក្នុងខេត្តប៉ៃលិន ក្នុងខែមិថុនានេះ។ ឆ្លៀតក្នុងឱកាសនោះដែរ លោក អ៊ី ឈាន បានជួបសំណេះសំណាលជាមួយសមាជិក សមាជិកាគណៈកម្មាធិការគណបក្សឃុំ និងសាខាបក្សភូមិទាំងអស់ ក្នុងឃុំស្ទឹងត្រង់ ស្រុកសាលាក្រៅ ខេត្តប៉ៃលិន ដើម្បីផ្សព្វផ្សាយផែនការ និងសកម្មភាពការវិវត្តថ្មីៗ នៃនយោបាយដែលជាជំនួយសម្រាប់ គណៈកម្មាធិការ គណបក្សឃុំ និងសាខាបក្សភូមិ ផ្សព្វផ្សាយបន្តដល់បងប្អូនប្រជាពលរដ្ឋដែលរស់នៅដាច់ស្រយាល ពុំទទួលបានព័ត៌មានច្បាស់ ពីសភាពការនយោបាយបច្ចុប្បន្ន ដែលគណបក្សប្រឆាំងកំពុងធ្វើ ដែលជាកត្តាអាចធ្វើឲ្យប៉ះពាល់ដល់ប្រជាពលរដ្ឋស្លូតត្រង់ ក្លាយជាឈ្នាន់នយោបាយ របស់អ្នកនយោបាយបោកប្រាស់ ដែលតែងតែធ្វើការញុះញង់ និងបង្កអសន្តិសុខដល់សង្គមជាតិ ដោយគ្មានឆន្ទៈពិតប្រាកដក្នុងការបង្រួបបង្រួម និងផ្សះផ្សារជាតិ៕
|
2016-06-19T01:27:00+07:00
|
freshnewsasia.com
|
https://m.freshnewsasia.com/index.php/en/localnews/26892-2016-06-18-17-41-12.html
|
726f197d-79fe-4509-acd1-b52d30d02fe0
|
កោសិកាដើម STEMCELL ព្យាបាលជំងឺជំងឺមហារីក យ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ
|
ក្តីបារម្ត ក្នុងការព្យាបាលសុខភាពឲ្យល្អបានប្រសើរ ឡើងវិញពីជំងឺជំងឺមហារីក កំពុងតែកើតមានឡើងសម្រាប់មនុស្សទូទៅ ។ ប៉ុន្តែបញ្ហានេះ នឹងលែងមានទៀតហើយ ដោយគ្រាន់តែលោកអ្នក ធ្វើការព្យាបាលជាមួយកោសិកាដើម STEMCELL ព្យាបាលជំងឺមហារីក យ៉ាងមានប្រសិទ្ធិភាពខ្ពស់ សម្រាប់មនុស្សគ្រប់វ័យ ។ កោសិកាដើម ឬកោសិកាខ្ចី វាជួយបណ្តុះកោសិកា ក្នុងខ្លួនរបស់យើងឡើងវិញ រាល់អ្វីដែលបាត់បង់សឹករិចរិល ព្យាបាលជំងឺគ្រប់មុខ ដោយគ្មានថ្ងៃវិលវិញ។ * Diabetes: ជំងឺទឹកនោមផ្អែម * Diabetic Foot Ulcer: ដំបៅទឹកនោមផ្អែមរាំរ៉ៃ * Spinal Damage/Paralysis: ជំងឺខូចខួរឆ្អឹងខ្នង, ពិការផ្នែកខាងក្រោមចង្កេះចុះ * Stroke/Parkinson’s disease: វិបត្តិពិការមួយចំហៀងខ្លួន, ភាពញរ័ពិការ (ញរ័កន្ត្រាក់) * Erectile Dysfunction: វិបត្តិខ្សោយផ្លូវបន្តពូជ * Cerebral Palsy: ពិការខួរក្បាល * Kidney Failure: ខ្សោយតំរងនោម * Liver Cirrhosis៖ ជំងឺក្រិនថ្លើម * Osteoarthritis: ខូចមុខងារឆ្អឹង, សន្លាក់ * Cancer: ជំងឺមហារីក * Sickel Cell Anemia: វិបត្តិគ្រាប់ឈាមក្រហម (មហារីកឈាម) ពេលលោកអ្នក ចាក់ STEMCELL ហើយ វាប្រៀបដូចឡានចាស់ផ្លាស់គ្រឿងថ្មី វារត់ដូចឡានថ្មី ដែលមនុស្សយើងក៏អញ្ចឹងដែរ។ Ming ដែលមានរោងចក្របង្កើត Stemcell នៅ Malaysia ចែកគ្រប់មន្ទីរពេទ្យ និងមានសាខាជាច្រើន នៅលើពិភពលោកតាមមន្ទីរពេទ្យធំៗដូចជា៖ ប្រទេស Malaysia, Singapor, Indonesia,Thailand, Bahrain, Oman, Saudi Arabia, Dubai,uae, Bangladesh និងChina។ ព័ត៌មានលម្អិតសូមទំនាក់ទំនង៖ 088 9990 999, 095 999 999 ចូលទៅកាន់វេបសាយ៖
|
2016-06-18T19:10:00+07:00
|
freshnewsasia.com
|
https://m.freshnewsasia.com/index.php/en/localnews/90057-2018-06-18-05-10-38.html
|
1e257d84-9a80-4b67-a4d2-ef0160addb79
|
ជប៉ុន៖ ក្រុមហ៊ុន Mitsubishi គ្រោងជះលុយ ៦០០លានដុល្លារ ដើម្បីសងជំងឺចិត្តអតិថិជនដែលខ្លួនបានបោកប្រាស
|
ក្រុមហ៊ុនយក្ស Mitsubishi Motors Corp របស់ប្រទេសជប៉ុន ត្រូវបានកាសែតក្នុងស្រុកចុះផ្សាយថា គ្រោងនឹងចំណាយលុយយ៉ាងក្រាស់ក្រែលរហូតទៅ ៦០០លានដុល្លារសហរដ្ឋអាមេរិកឯណោះ ដើម្បីសងជំងឺចិត្ត ទៅដល់អតិថិជន ដែលបានទិញរថយន្តចំនួន៤ ម៉ូដែល ដែលពីដំបូងឡើយក្រុមហ៊ុន បំភ្លើសថាមានបច្ចេកវិទ្យាទំនើប ចុងក្រោយគេមួយចំនួន។ នេះបើតាមការចេញផ្សាយមុននេះបន្តិច ដោយទីភ្នាក់ងារព័ត៌មានចិនស៊ិនហួរ នារសៀលថ្ងៃ សុក្រ ទី១៧ ខែមិថុនា ឆ្នាំ២០១៦។ កាសែត Nikkei បានចុះផ្សាយថា ក្រុមហ៊ុន Mitsubishi នឹងសងអតិថិនជនម្នាក់ៗនូវទឹកប្រាក់ ១០០,០០០យ៉េន ស្មើនឹង ៩៦០ដុល្លារអាមេរិក។ បន្ថែមពីនេះទៀត ក្រុមហ៊ុននេះក៏គ្រោងនឹងធ្វើការ ទទួលខុសត្រូវចំពោះរថយន្ត ម៉ូដែលចុងក្រោយមួយចំនួន និងរថយន្តពីរម៉ូដែលទៀត ដែលខ្លួនលក់ទៅឲ្យក្រុមហ៊ុន Nissan Motor Co ដែលសុទ្ធសឹង តែបានបំភ្លៃថាជារថយន្តស៊ីសាំងតិចជាងធម្មតា ចំនួន ៦២៥,០០០គ្រឿង។ គួរបញ្ជាក់ថា បើទោះបីជាមានសារព័ត៌មានចេញផ្សាយបែបនេះក្តី ក៏ក្រុមហ៊ុនជប៉ុនខាងលើនេះ មិនទាន់ចេញមុខបកស្រាយណាមួយជាផ្លូវការនោះដែរ៕.
|
2016-06-17T21:54:00+07:00
|
freshnewsasia.com
|
https://m.freshnewsasia.com/index.php/en/localnews/26791-2016-06-17-09-04-17.html
|
0bcab419-7091-4534-88a9-6cb68caa0859
|
អ្នកឧកញ៉ា ថេង ប៊ុនម៉ា បានបញ្ជូនមកដល់រាជធានីភ្នំពេញហើយ បន្ទាប់ពីគេងសម្រាកព្យាបាលជំងឺ នៅទីក្រុងបាងកករាប់ឆ្នាំ
|
សាច់ញាតិរបស់អ្នកឧកញ៉ា ថេង ប៊ុនម៉ា បានថ្លែងប្រាប់ឲ្យដឹងនៅមុននេះបន្តិចថា នៅវេលាម៉ោងប្រមាណជាង៨យប់ថ្ងៃទី១៦ ខែមិថុនានេះ អ្នកឧកញ៉ា ថេង ប៊ុនម៉ា ត្រូវបានបញ្ជូនពីទីក្រុងបាងកក មកដល់រាជធានីភ្នំពេញហើយ បន្ទាប់ពីគេងសម្រាកព្យាបាលជំងឺនៅទីនោះ អស់ជាច្រើនឆ្នាំ ជាមួយជំងឺលើសឈាមរាំរ៉ៃរាប់ឆ្នាំធ្ងន់ធ្ងរទៅៗ ហើយមានសង្ឃឹមតិច។ អ្នកឧកញ៉ា ថេង ប៊ុនម៉ា ដែលជាសេដ្ឋី និងជាអគ្គនាយកក្រុមហ៊ុន ថៃប៊ុនរ៉ុង ជាក្រុមហ៊ុនបើករកស៊ី នៅក្នុងប្រទេសកម្ពុជាដ៏ធំ និងល្បីល្បាញជាងគេ កាលពីដើមទសវត្សរ៍៩០ ហើយបានបាត់ដំណឹងស្ងាត់សូន្យ ដោយទៅគេងសម្រាកព្យាបាលនៅបាងកក ប៉ុន្តែនៅពេលនេះត្រូវបានបងប្អូនកូនចៅសម្រេច បញ្ចូនពីមន្ទីរពេទ្យនៅទីក្រុងបាងកក មកព្យាបាលបន្តនៅមន្ទីរពេទ្យរូយ៉ាល់ភ្នំពេញ ក្នុងរាជធានីភ្នំពេញវិញ បន្ទាប់ពីស្ថានភាពជំងឺលើសឈាមរាំរ៉ៃរាប់ឆ្នាំធ្ងន់ធ្ងរទៅៗ។ សូមជំរាបថា អ្នកឧកញ៉ា ថេង ប៊ុនម៉ា បានទទួលរងនូវជំងឺលើសឈាម ហើយទៅគេងសម្រាកព្យាបាលជំងឺ នៅទីក្រុងបាងកក ប្រទេសថៃ និងស្នាក់នៅផ្ទះកូនស្រីព្យាបាលជំងឺអស់ជាច្រើនឆ្នាំ ដោយនៅពេលនេះភាពសង្ឃឹមមានតិច ក៏សម្រេចបញ្ជូនមកព្យាបាលបន្តនៅខ្មែរ៕
|
2016-06-17T03:27:00+07:00
|
freshnewsasia.com
|
https://m.freshnewsasia.com/index.php/en/localnews/26735-2016-06-16-14-11-23.html
|
7a749dff-21cc-469b-97b4-a4dea59e8345
|
អ្នកឧកញ៉ា ថេង ប៊ុនម៉ា ត្រូវបានកូនចៅបញ្ជូនពីបាងកក មកកាន់មន្ទីរពេទ្យនៅក្រុងភ្នំពេញ បន្ទាប់ពីស្ថានភាពជំងឺលើសឈាមរាំរ៉ៃធ្ងន់ធ្ងរទៅៗ
|
សាច់ញាតិរបស់អ្នកឧកញ៉ា ថេង ប៊ុនម៉ា បានទូរស័ព្ទប្រាប់ពីទីក្រុងបាងកកឲ្យដឹងថា នៅល្ងាចថ្ងៃទី១៦ ខែមិថុនានេះ អ្នកឧកញ៉ា ថេង ប៊ុនម៉ា ដែលជាសេដ្ឋី និងជាអគ្គនាយកក្រុមហ៊ុន ថៃប៊ុនរ៉ុង ជាក្រុមហ៊ុនបើករកស៊ីនៅក្នុងប្រទេសកម្ពុជាដ៏ធំ និងល្បីល្បាញជាងគេ កាលពីដើមទសវត្សរ៍៩០នោះ ត្រូវបានបងប្អូនកូនចៅសម្រេចបញ្ចូនពីមន្ទីរពេទ្យនៅទីក្រុងបាងកក មកព្យាបាលបន្តនៅមន្ទីរពេទ្យក្នុងរាជធានីភ្នំពេញវិញ បន្ទាប់ពីស្ថានភាពជំងឺលើសឈាមរាំរ៉ៃរាប់ឆ្នាំធ្ងន់ធ្ងរទៅៗ ហើយមានសង្ឃឹមតិច។ សាច់ញាតិបងប្អូនរបស់អ្នកឧកញ៉ា ថេង ប៊ុនម៉ា ដែលបច្ចុប្បន្នកំពុងស្ថិតនៅទីក្រុងបាងកក បានទូរស័ព្ទប្រាប់ឲ្យដឹងថា ៕
|
2016-06-17T01:14:00+07:00
|
freshnewsasia.com
|
https://m.freshnewsasia.com/index.php/en/localnews/26723-2016-06-16-11-27-14.html
|
925a5f14-0d0c-4538-afe7-2ccb48989d0e
|
លោក ស សុខា ទៅសួរសុខទុក្ខ និងឧបត្ថម្ភថវិកា ១០០០ដុល្លារ ជូនអភិបាលរងខេត្តព្រៃវែង ដែលកំពុងមានជំងឺ
|
ក្រោយចប់កម្មវិធីប្រកាសតែងតាំង សាកលវិទ្យាធិការ នៃសាកលវិទ្យាល័យ កំចាយមារ រួចមក នៅព្រឹកថ្ងៃទី១៦ ខែមិថុនា ឆ្នាំ២០១៦នេះ បានដឹកនាំក្រុមការងារ ចុះសួរសុខទុក្ខអភិបាលរងខេត្តព្រៃវែង លោក អ៊ុំ វណ្ណា ដែលកំពុងមានជំងឺ និងកំពុងសម្រាកព្យាបាល នៅមន្ទីរពេទ្យ។ ក្រៅពីការផ្តាំផ្ញើ និងលើកទឹកចិត្តនោះ លោក ស សុខា បានចូលរួមឧបត្ថម្ភថវិកា ចំនួន១០០០ដុល្លារ ជូនលោក អ៊ុំ វណ្ណា សម្រាប់ការ ចំណាយផ្សេងៗ ប្រចាំថ្ងៃផងដែរ។ ជាមួយគ្នានេះ លោកបានជូនពរឲ្យឆាប់ជា ដើម្បីចូលរួមចំណែកបម្រើការងារជូនជាតិ និងប្រជាជនតទៅទៀត៕
|
2016-06-16T17:54:00+07:00
|
freshnewsasia.com
|
https://m.freshnewsasia.com/index.php/en/localnews/26678-2016-06-16-03-59-11.html
|
869ae39d-33e0-4225-aa7f-465fc18851c9
|
ក្រសួងសុខាភិបាលប្រារព្ធទិវាពិភពលោកនៃអ្នកបរិច្ចាគឈាមនិងសម្ពោធអគារថ្មី
|
ថ្ងៃ១៤ ខែមិថុនា ត្រូវបានគេចាត់ទុកជាទិវានៃអ្នកបរិច្ចាគឈាមពិភពលោក។ មិនតែប៉ុណ្ណោះ ថ្ងៃ១៤ មិថុនា ឆ្នាំ២០១៦ សម្រាប់កម្ពុជា ក៏បានក្លាយជាព្រឹត្តិការណ៍ប្រវត្តិសាស្ត្រមួយរបស់មជ្ឈមណ្ឌលជាតិផ្ដល់ឈាមនៃក្រសួងសុខាភិបាល ដែលបានសម្ពោធអគារថ្មីរបស់ខ្លួនផងដែរ។ លោកវេជ្ជបណ្ឌិត ហុក គីមចេង ប្រធានមជ្ឈមណ្ឌលជាតិផ្ដល់ឈាមអះអាងថា ទាំងអគារថ្មី និងសម្ភារៈបរិក្ខារនៅពេលនេះ ប្រកបដោយស្តង់ដារអន្តរជាតិ ហើយរាល់ចំណាយទាំងអស់ជាអំណោយពីរដ្ឋាភិបាលអាមេរិក។ ឯកអគ្គរដ្ឋទូតសហរដ្ឋអាមេរិក ប្រចាំនៅកម្ពុជា លោក វីល្លៀម ហៃដ្ដ៍ (William Heidt) បានបញ្ជាក់ថា អគារផ្តល់ឈាមថ្មីនេះ ក៏ជាចំណងអគារប្រវត្តិសាស្ត្រមួយរវាងកម្ពុជា និងសហរដ្ឋអាមេរិក ផងដែរ។ ឯកអគ្គរដ្ឋទូតសហរដ្ឋអាមេរិកប្រចាំនៅកម្ពុជា វីល្លៀម ហៃដ្ដ៍ បញ្ជាក់ថា នេះមិនមែនជាអគារផ្ដល់ឈាមទី១ ដែលអាមេរិក ផ្ដល់មកកម្ពុជា នោះទេ។ រដ្ឋាភិបាលអាមេរិក បានផ្ដល់ជំនួយជាអគារផ្ដល់ឈាមខេត្តនៅខេត្តកំពង់ចាម និងខេត្តសៀមរាប សម្ពោធអោយប្រើប្រាស់កាលពីដើមឆ្នាំ២០១៦ កន្លងទៅថ្មីៗនេះ ហើយឆាប់ៗខាងមុខនេះដែរ អគារផ្ដល់ឈាមខេត្តចំនួនពីរទៀត គ្រោងនឹងលេចជារូបរាង គឺខេត្តបាត់ដំបង និងខេត្តតាកែវ៖ ។ បុរសវ័យជាង ៥០ឆ្នាំ សក់ល្បាយអាចម៍ខ្លា លោកវេជ្ជបណ្ឌិត ហុក គីមចេង ដែលគេស្គាល់ថា ជាប្រធានមជ្ឈមណ្ឌលជាតិផ្ដល់ឈាមនោះ បានអះអាងអោយវិទ្យុអាស៊ីសេរី ដឹងនៅព្រឹកថ្ងៃ១៤ ខែមិថុនា ថា បើទោះជាមានអគារផ្ដល់ឈាម និងសម្ភារៈបរិក្ខារបច្ចេកទេសថ្មី ប្រកបដោយស្តង់ដារយ៉ាងណាក៏ដោយ ប្រសិនបើមិនការចូលរួមពីប្រជាជនក្នុងការបរិច្ចាគឈាមដោយស្ម័គ្រចិត្តទេនោះ ក្ដីសង្ឃឹមថានឹងបានអាចធានានូវការផ្គត់ផ្គង់ឈាមប្រកបដោយនិរន្តរភាពនោះ នឹងក្លាយជាអាសាបង់មិនខាន៖ ។ អត្រាអំណោយឈាមក្នុងចំណោមប្រជាជនកម្ពុជា ១.០០០នាក់ គឺមានត្រឹម ៤នាក់ប៉ុណ្ណោះ។ បើតាមអង្គការសុខភាពពិភពលោក គឺត្រូវមានយ៉ាងតិច ១០នាក់ ក្នុងចំណោមមនុស្ស ១.០០០នាក់ គឺស្នើនឹង ១ភាគរយ នៃប្រជាជនកម្ពុជា ទើបអាចធានានូវការផ្គត់ផ្គង់គ្រប់គ្រាន់បានទាំងឈាម និងសមាសភាពឈាម។ ឆ្លើយតបទៅនឹងតម្រូវការនៃការផ្គត់ផ្គង់ឈាមក្នុងការជួយសង្គ្រោះអ្នកជំងឺជារៀងរាល់ថ្ងៃ កូនប្រុសរបស់នាយករដ្ឋមន្ត្រី គឺលោក ហ៊ុន ម៉ានី ដែលបច្ចុប្បន្នជាប្រធានសហភាពសហព័ន្ធយុវជនកម្ពុជា ហៅកាត់ថា ស.ស.យ.ក បានអោយវិទ្យុអាស៊ីសេរី ដឹងថា ស.ស.យ.ក របស់លោកកន្លងមកបានចូលរួមសហការបង្កើតស្នាដៃក្នុងយុទ្ធនាការផ្ដល់ឈាម ១.០០០លីត្រ ដល់មជ្ឈមណ្ឌលជាតិផ្ដល់ឈាម។ ទោះជាយ៉ាងណា ក្រោយយុទ្ធនាការផ្ដល់ឈាម ១.០០០លីត្រ រួចនៅចុងឆ្នាំ២០១៤ ស.ស.យ.ក មិនទាន់មានជាគម្រោងថ្មីអោយជាក់លាក់នៅឡើយដើម្បីលើកទឹកចិត្តមហាជនអោយស្ម័គ្រចិត្តផ្ដល់ឈាម៖ ។ តាមទិន្នន័យរបស់មជ្ឈមណ្ឌលជាតិផ្ដល់ឈាមក្នុងឆ្នាំ២០១៥ អំណោយឈាមដែលទទួលបាននៅទូទាំងប្រទេសមានចំនួន ៥.៤៧៩ស្បោង ហើយឈាម និងសមាសភាពឈាមបានប្រើប្រាស់មានចំនួន ៥០.៨៨១ស្បោង។ មជ្ឈមណ្ឌលជាតិផ្ដល់ឈាមនៅរាជធានីភ្នំពេញ បែងចែកឈាមប្រមាណជាង ៦១% នៃចំនួនឈាមផ្គត់ផ្គង់ទាំងអស់នៅទូទាំងប្រទេស ដោយសារត្រូវផ្គត់ផ្គង់ដល់គ្រប់មន្ទីរពេទ្យថ្នាក់ជាតិធំៗ និងមន្ទីរពេទ្យឯកជនទាំងអស់។ ជាសប្បុរសជនស្ម័គ្រចិត្តបរិច្ចាគឈាមមួយរូប លោក អ៊ុំ វណ្ណៈ បានអោយដឹងថា លោកចូលរួមបរិច្ចាគឈាម ព្រោះលោកជឿជាក់ថា មានអ្នកជំងឺជាច្រើនដែលកំពុងតែត្រូវការឈាម ដើម្បីរស់ ហើយការបរិច្ចាគឈាម វាពិតជាមានតម្លៃលើសពីការផ្ដល់អំណោយផ្សេងៗ៖ ។ អគារមជ្ឈមណ្ឌលជាតិផ្ដល់ឈាមបានប្ដូរទីតាំងពីនៅមន្ទីរពេទ្យព្រះអង្គឌួង មកអគារថ្មី ដែលស្ថិតបរិវេណនៃមន្ទីរពេទ្យមិត្តភាពខ្មែរ-សូវៀត នេះ ដែលមានកម្ពស់ ២ជាន់ សម្រាប់ធានានូវដំណើរការរបស់មជ្ឈមណ្ឌលជាតិផ្ដល់ឈាម ដែលក្នុងនោះមានបន្ទប់រង់ចាំ ១បន្ទប់ ពិនិត្យសុខភាពចំនួន ៥បន្ទប់ សម្រាប់ទទួលអំណោយឈាម១ ដែលមានកន្លែងទទួលអំណោយឈាមចំនួន ១៥កន្លែងមន្ទីរពិសោធន៍ចំនួន ២ធំៗ មានកន្លែងថែរក្សាទុកឈាម និងសមាសភាពឈាមបានរាប់ពាន់ស្បោង កន្លែងផលិតផលិតផលឈាមឃ្លាំងទុកសម្ភារៈសំខាន់ៗ និងបំពាក់បរិក្ខារពេទ្យមួយចំនួនដែលជាម៉ាស៊ីនស្វ័យប្រវត្តិទំនើបចំនួន ៣គ្រឿង សម្រាប់បម្រើដល់ការធ្វើស្តេតរកមេរោគឆ្លង និងការស្រាវជ្រាវរកគ្រប់ប្រព័ន្ធក្រុមឈាម។ អគារនេះចំណាយថវិកាជាង ១,៨លានដុល្លារអាមេរិក និងរយៈពេលជាង ១ឆ្នាំកន្លះ៕
|
2016-06-14T13:25:00+07:00
|
rfa.org
|
https://www.rfa.org/khmer/news/health/donate-blood-days-06142016021730.html
|
Subsets and Splits
No community queries yet
The top public SQL queries from the community will appear here once available.